

**PROIECT**

**REACTUALIZARE PLAN URBANISTIC GENERAL**

**COMUNA BOROAIA, JUDEŢUL SUCEAVA**

**Volum I: MEMORIU GENERAL**

Faza de proiectare: **P.U.G.**

Beneficiar: **PRIMĂRIA ŞI CONSILIUL LOCAL AL COMUNEI BOROAIA**

Nr. volum: 1

Volume: 3

Nr. exemplar: 1



Proiectul conţine:

**- Vol. I - P.U.G.**

- Vol. II - R.L.U.

- 2015 -

# LISTA DE RESPONSABILITĂŢI ŞI SEMNĂTURI

DIRECTOR GENERAL: Ing. Pavel Vasile

REPREZENTANT

MANAGEMENTUL CALITĂŢII: Ing. Pavel Vasile

ŞEF PROIECT:



**COLECTIV DE ELABORARE:**

|  |  |  |  |
| --- | --- | --- | --- |
| **Compartiment** | **ProiectanT** | **Verificat** | **Aprobat CTE** |
|  | Arh. Mrejeru Florin | Arh. Mrejeru Florin | Arh. Mrejeru Florin |

Proiectanţi de specialitate

SC GEODESIGN SURVEY SRL SUCEAVA

* Actualizarea suportului topografic la scara 1 : 5000 in vederea execuţiei suportului topografic, Bilanţ teritorial şi delimitarea cadastrală a intravilanului component al Comunei Boroaia, judeţul Suceava.
* Studiul geotehnic aferent actualizare PUG al comunei Boroaia, Judeţul Suceava, elaborat de Dr. ing Catana Constantin .
* Raportul de mediu elaborat de ..Auditor evaluator de mediu Tanase Liviu
* Studiul Hidrologic privind debite şi niveluri maxime cu diferite probabilităţi de depăşire, pe mai multe cursuri de apă de pe teritoriul comunei elaborat de .SC ECOERG SRL
* Studiul de circulaţie şi documentaţie tehnice in vederea obţinerii avizului C.N.A.D.N.R – D.R.D.P. IAŞI ELABORAT .ing Ciobanita Liviu

# BORDEROU

|  |  |
| --- | --- |
| **PIESE SCRISE** | **PAG.** |
|  |  |
| -Lista de responsabilităţi si semnături |  |
| -Borderou |  |
|  |  |
| **CAPITOLUL 1-INTRODUCERE:** |  |
| 1.1. - ELEMENTE DE RECUNOAŞTERE A DOCUMENTAŢIEI | 5 |
| 1.2. - OBIECTUL LUCRĂRII | 5 |
| 1.3. - NECESITATEA ŞI SCOPUL LUCRĂRII. | 7 |
| 1.4. - DOMENII DE UTILIZARE | 7 |
| 1.5. - EFECTE ECONOMICE ŞI SOCIALE SCONTATE | 8 |
| 1.6. - BAZA JURIDICĂ | 8 |
| 1.7. - MODUL DE ELABORARE | 11 |
| 1.8. - BAZA ŞI SURSELE DE DOCUMENTARE, SUPORTUL TOPOGRAFIC | 11 |
|  |  |
| **CAPITOLUL 2 – STADIUL ACTUAL AL DEZVOLTĂRII** |  |
| 2.1. - SITUAŢIA EXISTENTĂ ŞI EVOLUTIE | 13 |
| 2.2. - ELEMENTE ALE CADRULUI NATURAL | 15 |
| 2.2.1. Aşezarea geografică | 15 |
| 2.2.2. Relieful | 18 |
| 2.2.3. Resursele naturale | 18 |
| 2.2.4. Clima | 18 |
| 2.2.5. Hidrografia | 20 |
| 2.2.6. Vegetaţia şi fauna | 20 |
| 2.2.7. Caracteristici geotehnice | 20 |
| 2.3. - RELAŢII IN TERITORIU | 23 |
| 2.3.1. Încadrarea în teritoriu | 23 |
| 2.3.2. Relaţii în teritoriu | 25 |
| 2.4. - ACTIVITĂŢI ECONOMICE | 26 |
| 2.4.1.Sectorul primar ( agricultura, silvicultura, piscicultura) | 31 |
| 2.4.2. Sectorul secundar | 38 |
| 2.4.2.1. Industria | 38 |
| 2.4.2.2. Construcţiile | 40 |
| 2.4.3. Sectorul terţiar | 42 |
| 2.4.3.1. Comerţul, servicii destinate întreprinderilor şi serviciile în turism şi alimentaţie publică | 43 |
| 2.4.3.2. Transportul | 44 |
| 2.4.3.3. Poştă şi telecomunicaţii | 44 |
| 2.4.3.4. Servicii în sănătate şi asistenţă socială | 44 |
| 2.4.3.5. Învăţământul | 46 |
| 2.4.3.6. Serviciile socio – culturale | 51 |
| 2.4.3.7. Recreere / sport | 54 |
| 2.4.4. TURISMUL | 54 |
| 2.5. - POTENŢIALUL DEMOGRAFIC ŞI RESURSELE DE MUNCĂ | 69 |
| 2.5.1. Evoluţia şi densitatea populaţiei | 69 |
| 2.5.2. Structura populaţiei | 70 |
| 2.5.3. Dinamica populaţiei | 74 |
| 2.5.4. Resursele umane | 80 |
| 2.6. – CIRCULAŢIA | 85 |
| 2.6.1. Starea tehnică - Viabilitatea şi capacitatea portantă a drumurilor | 85 |
| 2.7.-INTRAVILAN EXISTENT. ZONE FUNCŢIONALE. BILANŢ TERITORIAL | 86 |
| 2.7.1. Caracteristici ale zonelor funcţionale | 86 |
| 2.7.2. Bilanţ teritorial | 90 |
| 2.8. - ZONE CU RISCURI NATURALE | 92 |
| 2.8.1.Fenomene meteorologice periculoase: furtuni,  inundaţii, secetă, îngheţ | 92 |
| 2.8.2. Incendii de pădure | 92 |
| 2.8.3. fenomene distructive de origine geologică | 92 |
| 2.9. - ECHIPAREA EDILITARĂ | 95 |
| 2.9.1. Gospodărirea apelor | 95 |
| 2.9.2. Alimentarea cu apă | 95 |
| 2.9.3. Canalizarea | 96 |
| 2.9.4. Alimentarea cu energie electrică | 96 |
| 2.9.5. Reţeaua de telecomunicatii, activitatea de poştă | 96 |
| 2.9.6. Alimentarea cu gaze naturale şi căldură | 96 |
| 2.9.7. Gospodărirea comunală | 97 |
| 2.10.- PROBLEME DE MEDIU | 97 |
| 2.10.1. Monumente ale naturii şi monumente istorice | 97 |
| 2.10.2. Spaţii verzi, sport, agrement | 97 |
| 2.10.3. Obiective industriale şi zone periculoase | 98 |
| [2.10.4. Reţeaua principală de căi de comunicaţie](#_Toc200182881) | 98 |
| 2.10.5. Depozite de deşeuri menajere şi industriale | 98 |
| 2.10.6. Disfuncţionalităţi | 99 |
| 2.10.7. Identificarea surselor se poluare | 99 |
| 2.10.8. Calitatea factorilor de mediu | 100 |
| 2.10.9. Priorităţi în intervenţie | 104 |
| 2.11.- DISFUNCTIONALITĂŢI | 104 |
| 2.12. -NECESITĂŢI ŞI OPŢIUNI ALE POPULAŢIEI | 108 |
| **CAPITOLUL 3 – PROPUNERI DE ORGANIZARE URBANISTICĂ** |  |
| 3.1. - STUDII DE FUNDAMENTARE | 110 |
| 3.2. - EVOLUŢIE POSIBILĂ. PRIORITĂŢI | 110 |
| 3.3. - OPTIMIZAREA RELAŢIILOR ÎN TERITORIU | 115 |
| 3.4. -DEZVOLTAREA ACTIVITĂŢILOR ECONOMICE ŞI SOCIALE | 116 |
| 3.5. - EVOLUŢIA POPULAŢIEI | 132 |
| 3.6. - ORGANIZAREA CIRCULAŢIEI | 137 |
| 3.7. INTRAVILAN PROPUS. ZONIFICARE FUNCŢIONALĂ. BILANŢ TERITORIAL | 138 |
| 3.8. - MĂSURI ÎN ZONELE CU RISCURI NATURALE | 141 |
| 3.9. - DEZVOLTAREA ECHIPĂRII EDILITARE | 144 |
| 3.10.- PROTECŢIA ŞI CONSERVAREA MEDIULUI | 149 |
| 3.11.- REGLEMENTĂRI URBANISTICE | 155 |
| 3.12.- OBIECTIVE DE UTILITATE PUBLICĂ | 157 |
| **CAPITOLUL 4 – CONCLUZII. MĂSURI ÎN CONTINUARE** | 162 |

|  |  |
| --- | --- |
| **PIESE DESENATE** |  |
|  |  |
| **1.**ÎNCADRAREA ÎN TERITORIU A COMUNEI BOROAIA | Sc. 1:25.000 |
| **2.1.**SITUAŢIA EXISTENTĂ - DISFUNCŢIONALITĂŢI COMUNA BOROAIA  **2.2.**SITUAŢIA EXISTENTĂ - DISFUNCŢIONALITĂŢI COMUNA BOROAIA  **2.3.**SITUAŢIA EXISTENTĂ - DISFUNCŢIONALITĂŢI COMUNA BOROAIA  **2.4.**SITUAŢIA EXISTENTĂ - DISFUNCŢIONALITĂŢI COMUNA BOROAIA  **2.5.**SITUAŢIA EXISTENTĂ - DISFUNCŢIONALITĂŢI COMUNA BOROAIA | Sc.1:5.000  Sc.1:5.000  Sc.1:5.000  Sc.1:5.000  Sc.1:5.000 |
| **3.1.**REGLEMENTĂRI URBANISTICE – ZONIFICARE COMUNA BOROAIA  **3.2.**REGLEMENTĂRI URBANISTICE – ZONIFICARE COMUNA BOROAIA  **3.3.**REGLEMENTĂRI URBANISTICE – ZONIFICARE COMUNA BOROAIA  **3.4.**REGLEMENTĂRI URBANISTICE – ZONIFICARE COMUNA BOROAIA  **3.5.**REGLEMENTĂRI URBANISTICE – ZONIFICARE COMUNA BOROAIA | Sc.1:5.000  Sc.1:5.000  Sc.1:5.000  Sc.1:5.000  Sc.1:5.000 |
| **4.1.**REGLEMENTĂRI ECHIPARE EDILITARĂ COMUNA BOROAIA  **4.2.**REGLEMENTĂRI ECHIPARE EDILITARĂ COMUNA BOROAIA  **4.3.**REGLEMENTĂRI ECHIPARE EDILITARĂ COMUNA BOROAIA  **4.4.**REGLEMENTĂRI ECHIPARE EDILITARĂ COMUNA BOROAIA  **4.5.**REGLEMENTĂRI ECHIPARE EDILITARĂ COMUNA BOROAIA | Sc.1:5.000  Sc.1:5.000  Sc.1:5.000  Sc.1:5.000  Sc.1:5.000 |
| **5.1.**PROPRIETATEA ASUPRA TERENURILOR COMUNA BOROAIA  **5.2.**PROPRIETATEA ASUPRA TERENURILOR COMUNA BOROAIA  **5.3.**PROPRIETATEA ASUPRA TERENURILOR COMUNA BOROAIA  **5.4.**PROPRIETATEA ASUPRA TERENURILOR COMUNA BOROAIA  **5.5.**PROPRIETATEA ASUPRA TERENURILOR COMUNA BOROAIA | Sc.1:5.000  Sc.1:5.000  Sc.1:5.000  Sc.1:5.000  Sc.1:5.000 |

ŞEF PROIECT,

Arh. Mrejeru Florin

# CAPITOLUL 1: INTRODUCERE

## 1.1. ELEMENTE DE RECUNOAŞTERE A DOCUMENTAŢIEI

Denumirea lucrării:***REACTUALIZARE PLAN URBANISTIC GENERAL AL COMUNEI BOROAIA, JUDEŢUL SUCEAVA***

Beneficiar:***PRIMĂRIA ŞI CONSILIUL LOCAL AL COMUNEI BOROAIA.***

Proiectant general: ***S.C. PROTEUS SRL. SUCEAVA***

Perioada de elaborare: ***trimestrul I 2015 – trimestrul III 2015***

## 1.2. OBIECTUL LUCRĂRII

Obiectivul lucrării constă în stabilirea strategiei priorităţilor, reglementărilor şi servituţilor de urbanism ce vor fi aplicate în utilizarea terenurilor şi construcţiilor în cadrul comunei Boroaia din judeţul Suceava.

În funcţie de noua politică de dezvoltare rurală a administraţiei locale este necesară rezolvarea în cadrul Planului Urbanistic General a următoarelor categorii de prrobleme:

* Determinarea priorităţilor de intervenţie în interiorul şi în cadrul localităţilor componente ale comunei, rezultate din analiza situaţiei existente.
* Zonificarea funcţională a terenurilor din intravilan, precum şi ientificarea posibilităţilor de intervenţie printr-un sistem de reglementări adecvate.
* Condiţii şi posibilităţi de realizare a obiectivelor utilitate publică.

Reactualizarea Planului Urbanistic General al comunei Boroaia, reprezintă strategia / cadrul de dezvoltare în perspectivă a unităţii administrativ-teritoriale şi rezultatul corelării cu strategiile elaborate în cadrul planificărilor spaţiale:

* *Planul Naţional de Dezvoltare,*
* *Strategia Naţională pentru Dezvoltare Durabilă a României - Orizonturi 2013 – 2020 – 2030,*
* *PATN - Secţiunea I - Reţele de Transport*
* *Master Planului General de Transport al Ministerului Transporturilor,*
* *Master Planul pentru Turismul Naţional al României 2007 – 2026,*
* *Programul Operaţional Regional,*
* *Strategia Regională de Dezvoltare Nord – Est 2007 - 2013,*
* *Planul de Amenajare a Teritoriului Judeţului Suceava.*
* *Strategia de dezvoltare a turismului în judeţul Suceava.*

***Planurile urbanistice generale*** (P.U.G.) au caracter de reglementare (caracter operaţional) şi răspund programului de amenajare spaţială a teritoriului şi de dezvoltare a localităţilor care compun unitatea administrativ - teritorială de bază.

Durata de valabilitate a lucrării este de 10 ani, dacă pe parcurs nu apar elemente importante de dezvoltare care necesită actualizare, conform GP 038/1999 privind Metodologia de elaborare şi conţinutul cadru al PUG.

P.U.G. se elaborează în scopul:

* Stabilirii direcţiilor, priorităţilor şi reglementărilor de amenajare a teritoriului şi dezvoltare urbanistică a localităţilor;
* Utilizării raţionale şi echilibrate a terenurilor necesare funcţiunilor urbanistice;
* Precizării zonelor cu riscuri naturale (alunecări de teren, inundaţii, neomogenităţi geologice, reducerea vulnerabilităţii fondului construit existent);
* Evidenţierii fondului valoros şi a modului de valorificare a acestuia în folosul localităţii;
* Creşterii calităţii vieţii, cu precădere în domeniile locuirii, dotărilor aferente locuirii şi serviciilor;
* Fundamentării realizării unor investiţii de utilitate publică;
* Asigurării suportului reglementar ( operaţional ) pentru eliberarea certificatelor de urbanism şi autorizaţiilor de construire;
* Corelării intereselor colective cu cele individuale în ocuparea spaţiului.

Materializarea propunerilor de amenajare spaţială şi dezvoltare urbanistică reglementate prin P.U.G. se face în timp, în funcţie de fondurile prevăzute din bugetul propriu unităţilor teritorial - administrative de bază, în corelare cu fondurile alocate de la bugetul statului sau ale unor întreprinzători.

Dintre principalele obiective urmărite în cadrul Reactualizării Planului Urbanistic General se menţionează:

* Optimizarea relaţiilor localităţilor cu teritoriul administrativ şi judeţean din care fac parte;
* Valorificarea superioară a potenţialului natural, economic şi uman;
* Organizarea şi dezvoltarea căilor de comunicaţii existente;
* Stabilirea şi delimitarea unui nou intravilan care să corespundă necesităţilor viitoare de dezvoltare;
* Stabilirea şi delimitarea de noi zone construibile;
* Stabilirea şi delimitarea noilor zone funcţionale;
* Stabilirea şi delimitarea zonelor cu interdicţie temporară sau definitivă de construire;
* Stabilirea şi delimitarea zonelor protejate şi de protecţie a acestora;
* Modernizarea şi dezvoltarea echipării edilitare;
* Stabilirea noilor obiective de utilitate publică;
* Stabilirea unui mod superior de utilizare a terenurilor şi condiţiilor de conformare şi realizare a construcţiilor.

**În "Caietul de sarcini" a *Elaborării Planului Urbanistic General al comunei Boroaia*, Consiliul Local a formulat solicitări pentru:**

* Reambularea planurilor topografice;
* Realizarea balanţei teritoriale a terenului pe tarlale şi parcele;
* Modernizarea şi dezvoltarea căilor de comunicaţie;
* Preluarea în PUG şi rezervarea unor amplasamente pentru viitoarele proiecte a tuturor programelor aflate în derulare (PHARE, ISPA, SAPARD, etc.) cât şi a celor ce urmează a fi finanţate din fonduri naţionale şi ale Uniunii Europene (fonduri structurale).
* Reamplasarea unor dotări din sistemul echipării tehnico – edilitare şi dezvoltarea acestora;
* Realizarea unor indicatori de locuire la nivelul mediei pe judeţ;
* Dezvoltarea economică în cadrul industriei mici, agriculturii, turismului;
* Dimensionarea amplasamentelor rezervate pentru construcţia de locuinţe în perspectivă, ţinând cont de posibilităţile reale de urbanizare;
* Instituirea zonelor de protecţie pentru monumentele istorice şi de arhitectură;
* Mărirea suprafeţei intravilanului, cât şi îmbunătăţirea zonificării funcţionale a acestuia;
* Corelarea propunerilor privind protecţia mediului cu prevederile Planului Local de Acţiune Pentru Mediu, respectiv cu Planul Judeţean de Gestionare a Deşeurilor al Judeţului Suceava.

În prezent, comuna Boroaia are elaborat Planul Urbanistic General conform proiectului întocmit de SOCIETATEA DE SERVICII INFORMATICE SUCEAVA S.A.

În urma studiului şi a propunerilor de soluţionare a acestor probleme, materialul oferă instrument de lucru, necesar atât elaborării, aprobării , cât şi urmărirrii aplicării PUG-ului de către administraţia locală.

Suprafaţa intravilanului existent este de 845.42ha. Se va extinde intravilanul comunei cu *56.20 ha.*

Elaborarea noului PUG va avea la bază vechiul Plan Urbanistic General şi va implementa strategiile de dezvoltare a comunei. Din punct de vedere juridic imobilele şi terenurile din comuna Boroaia sunt în proprietate privată.

La reactualizarea PUG se va ţine cont de solicitările cetăţenilor privind modul de dezvoltare a comunei, de numărul mare al construcţiilor realizate în ultima perioadă, de stilul arhitectural folosit.

În consecinţă, PUG-ul reactualizat va identifica amplasamente pentru locuinţe unifamiliale, compacte. De asemenea, se va elabora un regulament clar privind suprafeţele minime, înălţime maxime, procente maxime de ocupare, urmând ca modul de amplasare ale acestor construcţii sa fie detailate in documentaţi de urbanism PUZ, PUD.

Completările intravilanului şi reconsiderarea utilităţilor în comuna Boroaia, se vor face, pe cât posibil, în suprafeţe compacte care să faciliteze dotarea cu echipări edilitare de-a lungul drumurilor principale care le traversează, cât şi a celor de legătură şi exploatare.

***Planul Urbanistic General (P.U.G.)*** orientează aplicarea unor politici în scopul construirii şi amenajării teritoriului localităţilor, politici ce îşi propun, între altele, restabilirea dreptului de proprietate şi implementarea unor noi relaţii socio-economice în perioada de tranziţie spre economia de piaţă şi integrare europeană.

## 1.3. NECESITATEA ŞI SCOPUL LUCRĂRII

Necesitatea lucrării decurge din identificarea şi asigurarea unor condiţii favorabile desfăşurării funcţiilor comunei Boroaia şi a satelor componente Moişa, Săcuţa, Bărăşti şi Giuleşti.

Lucrarea are ca scop evidenţierea situaţiei actuale, a problemelor şi a propunerilor de dezvoltare urbanistică a comunei Boroaia, din punct de vedere al amenajării teritoriului, în corelaţie cu prevederile Planului de Amenajare a Teritoriului Judeţului Suceava (PATJ), cu prevederile Planului de Amenajare a Teritoriului Zonal Regional - Regiunea de Nord - Est şi cu prevederile Planului de Amenajare a Teritoriului Naţional (PATN) - secţiunile I – V.

## 1.4. DOMENII DE UTILIZARE

Lucrarea se va constitui într-un instrument operaţional practic, accesibil Consiliului Local şi Primăriei comunei Boroaia, care hotărăsc strategiile de dezvoltare şi amenajare a teritoriului pe care îl administrează.

Regulamentul aferent lucrării va sta la baza elaborării tuturor documentelor şi documentaţiilor pentru aprobarea autorizării construcţiilor de locuinţe şi a celorlalte obiective de utilitate publică.

## 1.5. EFECTE ECONOMICE ŞI SOCIALE SCONTATE

Prin măsurile şi propunerile pe care le include, lucrarea va contribui indirect la creşterea nivelului de trai al populaţiei prin găsirea unor soluţii de amenajare a teritoriului care să asigure un grad de confort acceptabil, o sumă de utilităţi şi obiective de utilitate publică care să satisfacă nevoile colective în spaţiul administrativ; prin lucrările propuse se doreşte facilitarea accesării fondurilor de finanţare naţionale şi internaţionale ale U.E. (fonduri structurale, etc.).

## 1.6. BAZA JURIDICĂ

Planul Urbanistic General este elaborat în conformitate cu prevederile actelor normative în vigoare, specifice domeniului sau complementare acestuia. Dintre principalele acte normative, cu implicaţii asupra dezvoltării urbanistice, se menţionează:

* Legea 350 / 2001 privind amenajarea teritoriului şi urbanismului
* Legea 289 / 2006 privind modificarea şi completarea legii 350 / 2001
* Reglementarea GP038 / 1999 privind elaborarea documentaţiilor PUG

## 1.7. MODUL DE ELABORARE

La baza elaborării ***Actualizare Plan Urbanistic General al*** comunei Boroaia se află:

* Ordinul M.L.P.A.T. nr. 21/N/2000 pentru aprobarea reglementării tehnice „Ghid privind elaborarea şi aprobarea regulamentelor locale de urbanism”;
* Ordinul M.L.P.A.T nr. 13N/10.03.1999, Ghid privind metodologia de elaborare şi conţinutul - cadru al Planului Urbanistic General.
* Ordinul comun al ministrului lucrărilor publice şi amenajării teritoriului, al ministrului apărării naţionale, al ministrului de interne şi al directorului Serviciului Român de Informaţii nr.34/N/M.30/3.422/4.221/1995 pentru aprobarea precizării privind avizarea documentaţiilor de urbanism şi amenajarea teritoriului, precum şi a documentaţiilor tehnice pentru autorizarea executării construcţiilor.

## 1.8. BAZA ŞI SURSELE DE DOCUMENTARE

### 1.8.1.Baza documentară

Planul Urbanistic General reprezintă o etapă obligatorie şi de importanţă majoră în elaborarea documentaţiilor de urbanism şi a strategiilor de dezvoltare spaţială şi economică a unităţii administrativ - teritoriale analizate.

* planurile de amenajare a teritoriului naţional:
* Planul de Amenajarea a Teritoriului Naţional:
  + **Secţiunea I - Reţele de transport**, aprobată prin Legea Nr. 363 din 21 septembrie 2006,
  + **Secţiunea II – Apa**, aprobată prin Legea Nr. 171 din 4 noiembrie 1997,
  + **Secţiunea III – Zone Protejate** – aprobată prin Legea Nr. 5 din 6 martie 2000,
  + **Secţiunea a IV-a - Reţeaua de localităţi,**
  + **Secţiunea a V-a - Zone de risc natural – aprobată prin** Legea Nr. 575 din 22 octombrie 2001;
  + **Secţiunea VI – Zone cu resurse turistice –** în curs de aprobare.
* P.A.T.Z.R. Regiunea de Nord - Est;
* planurile de amenajare a teritoriului judeţean:
* P.A.T. Judeţul Suceava;
* planurile urbanistice generale ale unităţii teritorial - administrative:
* P.U.G. Boroaia- conform proiectului întocmit de S.S.I. SUCEAVA S.A.
  + Date privind unităţile economice care sunt înregistrate în comuna Boroaia informaţii furnizate de Oficiul Registrului Comerţului de pe lângă Tribunalul Suceava.
  + Date şi informaţii furnizate de următoarele instituţii publice:
* Oficiul pentru Studii Pedologice şi Agrochimice Suceava - Studiu Pedologic al teritoriului comunei Boroaia.
* Agenţia pentru Protecţia Mediului Suceava,
* Date puse la dispoziţie de către Consiliul Local al comunei Boroaia prin fişele tehnice, Registrul Agricol.
* Documentaţii de urbanism şi de amenajare a teritoriului, întocmite anterior elaborării Planului Urbanistic General al comunei Boroaia.
* Planul de Amenajare a Teritoriului Judeţean Suceava ( PATJ) elaborat în anul 1995 de institutul URBANPROIECT Bucureşti.

*Surse statistice*:

* Date statistice de la Institutul Naţional de Statistică - Direcţia Judeţeană de Statistică Suceava;

Cu ajutorul datelor statistice precum şi a tuturor informaţiilor se va evidenţia stadiul actual al dezvoltării şi opţiunile generale ale amenajării teritoriului şi dezvoltării pe termen lung în vederea utilizării judicioase a terenului, repartizării armonioase a activităţilor social - economice, protejării factorilor de mediu şi peisajului, fluidizării circulaţiei, etc..

Analiza de detaliu a relaţiilor complexe şi sincrone care funcţionează în cadrul comunei Boroaia cât şi între satul reşedinţă şi satele învecinate, se realizează pe baza a numeroase cercetări de teren, a interpretării de date statistice, a caracteristicilor şi funcţiilor economice, a poziţiei geografice, dar mai ales în raport cu deplasările pentru muncă şi aprovizionarea cu produse agro-industriale.

Se utilizează de asemenea date privind gradul de dezvoltare a comunei, modul de utilizare actuală a terenurilor, producţia agricolă şi forţa de muncă la nivel de unitate administrativă.

Documente de teren, consultări:

* Pe parcursul elaborării PUG-ului s-au efectuat consultări cu reprezentanţiei locale.
* Documentare pe teren pentru stabilirea amplasamentelor de utilitate publică propuse.

### 1.8.2. Suportul topografic

Suportul topografic al lucrării constă în planşe reactualizate, după cum urmează:

* Planuri topografice pentru încadrarea în teritoriu - scara 1: 25.000,
* Ortofotoplanuri – scara 1: 5000, datând din anul 2010,
* Planuri topografice – trapeze – sc. 1:5000.

Întocmit,

Arh. Mrejeru Florin

# CAPITOLUL 2 - STADIUL ACTUAL AL DEZVOLTĂRII

## 2.1. EVOLUŢIE

***2.1.1. Caracteristici semnificative ale teritoriului şi localităţilor, repere în evoluţia spaţială a localităţilor***

Cel mai vechi proprietar al moşiei Boroaia a putut fi neamul Bour, înrudit cu muşatinii. N. Creţulescu crede că numele satului vine de la femeia lui Bour, ce se chema Bouroaia, şi de aici numele de Boroaia. În această ipoteză, satul exista încă de la 1300. Ulterior, moşia Boroaia a devenit mitoc (moşie dată de mănăstiri regie) al Mănăstirii Râşca şi Neamţ. De neamul boureştilor vorbeşte şi Dimitrie Cantemir în Descriptio Moldaviae, ulterior, pe vremea lui Vasile Lupu (1633), găsindu-i parcabil. Încât pentru Leca, familia Bour era una dintre cele mai vechi din Moldova, iar la 1600 ajunge vistiernic al Moldovei. Un argument în favoarea celor de mai sus, este documentul lui M. Racoviţă din 1717, care dă întărire lui Iordache, pe moşiile dăruite de mătuşa lor, Bouroaia.

Această ipoteză istorico-lingvistică admite că, soţia lui Bour, vistier era Boureasa sau Bouroaia. De la aceste denumiri feminine, prin fenomenul de rotacism (transformarea lui n în r), s-a ajuns la Boroaia. Alţi lingvişti, pretend că contaminarea cuvântului cu Bour (ca în cazul cuvintelor nor-nor, boor-bor), ar fi adus tot la Boroaia.

Faptul că în Catastihul sămilor tuturor mănăstirilor din ţară, ordonat de Mavrocordat, în Sămile Mănăstirii Râşca şi Sămile Mănăstirii Neamţ din 1742, apar ca moşii doar satele Bogoslovu, Bogdăneşti, Plopu (pentru Râşca) şi Orteşti, Drăgăneşti, Drăguşeni (pentru Neamţ), si, de abia în catagrafia rusească din 1774, apare satul Boroaia, a celor două mănăstiri, este o dovadă că aceşti locuitori au venit din Ardeal, mai probabil după răscoala grănicerilor din Năsăud, de la 1762, mai ales din satele Barla şi Monor. Emigrările au fost masive, după răscoala lui Horia din 1784, iar recensământul austriac din Bucovina din 1783, relevă multitudinea acestor migranţi. Foarte probabil că emigranţii ai avut drept căpetenie un Bora, aşa cum era obiceiul, care decedând, a obligat la impozite pe soţia sa Boroaia.

Cu alte cuvinte, locuitorii satului Boroaia au venit din Ardeal între 1742 şi 1774, care constituie două referinţe istorice certe, una (1742) ce nu include Boroaia printer moşiile mănăstirilor Râşca şi Neamţ, şi alta o include (1744), ca moşii ale acestor două mănăstiri, când, căpetenia lui Bora murind, a rămas birnica, femeia sa Boraia (femininul lui Bora). Dicţionarul geografic al României din 1898, precizează de asemenea, că satul Boroaia nu este mai vechi de circa 130 ani, şi că mulţi dintre ei *s-au botezat, în urmă fiind saşi.* Recensământul în limba română cu litere chirilice, ordonat de ocupaţia rusească dintre 1768 – 1774, constat 44 ca fiind *toată suma caselor* din care se scuteau 4 (un pop, un jidov botezat, un ţigan şi o femeie săracă), rămânând 40 de birnici.

## 2.2. ELEMENTE ALE CADRULUI NATURAL

## *Aşezarea geografică*

Comuna Boroaiase află aşezată în partea de sud a oraşului Suceava, la graniţă cu judeţul Neamţ pe DN 15, la jumătatea distanţei dintre localităţile Fălticeni şi Tg Neamţ, pe malul drept al râului Moldova.

În partea vestică se află culmea subcarpatică Pleşu, cu punctual cel mai înalt, Toaca, sau Cerdac. Între albia Moldovei, ca limita estică în lungime de 8 km şi culmea Pleşu, se întinde comuna, pe o suprafaţă de 74,13 km2, pe zona de trecere de la Podişul Moldovei (Podişul Sucevei) şi Subcarpaţii Moldovei, de la altitudinea de 300-355 m, în lunca Moldovei, la circa 500 m în deal Moisa.

Geomorfologic, se află situată în culoarul Baia, un uluc depresionar perisubcarpatic, cu urmări importante asupra climei, vegetaţiei, şi nu în ultimul rând, al activităţilor umane.

Aşezările umane sunt situate pe terasele din dreapta ale râului Moldova.

Satele care intră în componenţa comunei Boroaia, sunt:

1. Boroaia

2. Moişa

3. Săcuţa

4. Giuleşti

5. Bărăşti

Din punct de vedere administrativ, comuna Boroaia se învecinează:

* la nord cu comuna Râşca şi Bogdăneşti;
* la sud cu comuna Brusturi – Drăgăneşti, judeţul Neamţ;
* la est - comuna Vadu Moldovei;
* la vest – comuna Pipirig, judeţul Neamţ.

Principala arteră care deserveşte comuna este:

- DN 15C (Suceava – Piatra Neamţ)

Localităţile comunei s-au dezvoltat în strânsă legătură cu cadrul natural şi resursele de materii prime din teritoriu: respective cultivarea pământului arabil, exploatarea resurselor forestiere, creşterea animalelor şi valorificarea produselor animaliere. De importanţă majoră sunt şi materialele de construcţie: balastul şi nisipul din albia Moldovei şi argila pentru fabricarea cărămizilor şi teracotei.

Media anuală a precipitaţiilor este de 780 mm, şi cu alternanţe între anii secetoşi (400-500mm) şi anii ploioşi (1000-1100 mm).

Vântul predominant este Crivăţul, iar în timpul verii, vânturile locale pe direcţia Vest-nord-vest, care traversează lanţul Carpatic şi subcarpatic aducând mase de aer încărcate cu precipitaţii. Teritoriul comunei Boroaia este străbătut de râurile Râşca, Sasca, cărora li s-a schimbat cursul prin indiguiri şi canalizări în ultimele decenii, şi pâraiele Chilineasa, Bolohânosu, Sâncuţa şi Dadişa. În afara principalelor pâraie amintite, reţeaua hidrografică a comunei include cursul râului Moldova, care delimitează partea nord-est comuna Boroaia.

* ***Geologia***

Din punct de vedere geomorfologic comuna este amplasată în Culoarul Moldovei şi în Subcarpaţi, compartimente ale unei unităţi mai mari, Podişul Moldovei, subdiviziunea Podişul Sucevei.

Podişul Moldovei, aparţine din punct de vedere geotectonic Platformei Moldoveneşti o unitate structurala foarte întinsă, cu fundament cutat şi consolidat, acoperit de o cuvertură necutată, ale cărei depozite sedimentare aparţin mai multor cicluri geotectonice începând cu Precambrianul superior şi terminând cu Sarmatianul (Volhinianul) pe ale cărui formaţiuni sedimentare este sculptat relieful actual.

Fundamentul înclină slab spre vest şi se afundă în trepte sub depozitele de flis extern, care se revarsă peste Platforma Moldovenească sub forma unor pânze de sariaj şi corespunde cu zona în care s-a produs scufundarea maximă a Platformei Moldoveneşti.

Podişul Sucevei reprezintă un monoclin înclinat uşor spre sud-est, cu largă extensiune de platouri structurale şi forme structurale de vale (cueste şi văi subsecvente, obsecvente).

Panta suprafeţei topografice a podişului a impus şi direcţia consecventă de curgere a celor două văi principale, Suceava şi Siretul, adâncite cu peste 150 m. în podiş.

Relieful a început a se forma din Sarmatianul inferior (Volhinianul inferior), odată cu retragerea apelor mării spre sud-est şi modelat ulterior prin reţeaua hidrografică. Pe arealul în care se află comuna Boroaia, s-au menţinut în timpul Volhinianului ape stagnante de mică adâncime cu caracter eutrof, permiţând dezvoltarea unei vegetaţii hidrofile bogate, pe seama căreia s-au format zăcăminte de cărbuni.

Relieful zonei a fost influentat de factorii geologici (litologie şi structură), de cei fizico-geografici (climă, hidrologie, hidrogeologie) şi bio-antropici, care au determinat configuraţia în ansamblu cu platouri şi dealuri, versanţi, albii majore şi minore.

Fragmentarea reliefului se datorează micilor torenţi şi cursuri permanente a caror evoluţie este dependentă de cea a pâraielor Raşca şi Seaca afluenţi de dreapta a râului Moldova, care desfăşoară o intensa acţiune de modelare.

Această reţea hidrografică îşi adânceşte văile în rocile de vârstă sarmatiană şi cuaternară, schiţând mici interfluvii.

Actiunea eroziva a retelei hidrografice nu a fost singulara, ea desfasurandu-se in corelatie cu ceilalti factori modelatori externi, care au dus la sfarsitul Holocenului, la organizarea bazinelor hidrografice ale cursurilor de apa Rasca si Seaca.

Modelarea fluvială (eroziunea de suprafaţă şi torenţială) s-a manifestat intens în perioadele interperiglaciare, când au fost afectaţi versanţii şi talvegurile văilor, ducând la alterarea pantei şi tocirea interfluviilor.

În aceste intervale cronologice, depozitele deluviale, erau deplasate continuu spre baza versanţilor, determinănd apariţia cuverturii deluviale şi a glacisurilor.

Deducem aşadar că relieful de la vest de terasele râului Moldova, aşa cum se prezintă astăzi, este o moştenire a multiplelor şi variatelor procese morfogenetice, care s-au succedat în etapa Sarmato-Actuala. Originea sculpturală a reliefului actual se regaseşte în activitatea reţelei hidrografice, completată şi demarată şi de alţi factori modelatori (procese gravitaţionale de transport în masă, alunecări de teren, surpări, rostogoliri etc).

Caracteristicile orografice şi morfometrice au fost determinate de evoluţia paleogeografică a regiunii, litologie, climă, vegetaţie şi activităţi antropice determinând crearea unui landsaft specific, iar trăsăturile morfometrice (energie de relief, fragmentare şi declivitate) le încadrează în categoria dealurilor mijlocii.

Particularităţile morfometrice se cracterizează prin următoarele elemente :

* hipsometria (trepte hipsometrice) reflectă etapele paleogeomorfolgice ale evoluţiei, rolul jucat de litologia rocilor şi procesele de modelare.

Situaţia prezentată reflectă rolul eroziunii diferenţiale, în care accentul principal cade pe elementele de ordin structural şi se caracterizează prin:

* densitatea fragmentării reliefului reflectă acţiunea agenţilor externi de modelare asupra reliefului (privită istoric în timp şi spaţiu), în principal a reţelei hidrografice, care s-a complicat de la o etapă a evoluţiei la alta, în prezent înregistrandu-se un moment de relativă stabilitate.
* adâncimea fragmentării reliefului (energia de relief) este influenţată de intensitatea acţiunii agenţilor modelatori, structură şi petrografie, configuraţia reţelei hidrografice etc.

Eroziunea înregistrează valori nesemnificative dacă versanţii sunt protejaţi de vegetaţie forestieră şi ierboasă. Organismele torenţiale reprezintă noua generaţie modelatoare a reliefului.

Formele de acumulare sunt reprezentate prin deluvii şi glacisuri coluviale de pantă, care apar în zonele celor două baze ale versanţilor, încadrate în categoria celor cu posibilităţi reduse pănî la moderate în declanşarea proceselor gemorfologice actuale, deoarece factorii care le condiţionează, cum ar fi : relief în pantă, litologie, climă, hidrografie, sol şi activităti antropice sunt relativ echilibraţi.

Acoperirea cu vegetaţie menţine un echilibru natural al versanţilor opunănd o rezistenţă importanta împotriva eroziunii.

Versanţii actuali s-au format în Pleistocen şi în faza de tranziţie spre Holocen, când produsele de dezagregare s-au deplasat spre baza versanţilor prin deplasări congelifluidale, prin care produsele grosiere se amestecau cu cele fine.

Procesele de modelare a versanţilor din trecut dar şi din prezent sunt reprezentate prin dezagregări, alterări şi diagenizări, care au format o scoarţă de alterare cu o grosime de 3,0 pana la 8,0 m.

Deluviul de pantă formează o mantie continuă, fiind grosier la partea superioară a pantei şi fin la bază. Deluviul are vârstă würmian-holocenă.

* relief structural, condiţionat de structura stratelor. Platoul structural (interfluviul structural) este datorat stratelor de roci mai rezistente la eroziune, iar cuesta, forma caracteristică structurilor monoclinale, corespunde sectorului de vale subsecventă.

Versantii deluviali sunt acoperiti cu o mare cantitate de material provenit si acumulat in urma actiunii proceselor de versant (siroiri, torenti, surpari, rostogoliri, alunecari etc), care distrug fruntea cuestei.

* relief de acumulare reprezentat în zona prin glacisuri de acumulare, versanţi deluviali, conuri de depunere în a căror alcătuire petrografică intră nisipuri în amestec cu argile şi luturi loessoide, dispuse peste nisipurile şi argilele de vârstă sarmatiană. Glacisurile de acumulare sunt situate în partea inferioară a versanţilor şi prezintă depozite care au o textură nestratificată, nisipo-lutoasă, luto-nisipoasă şi argilo-nisipoasă, distingându-se glacisul coluvio-proluvial, situat în partea superioară de sub care apar mici izvoare de pantă, şi glacis proluvio-coluvial situat la partea inferioară a versantului.

Aceste glacisuri s-au format prin acumularea materialelor rezultate în urma procesului de dezagregare datorat spălărilor areolare de pe versanţi, inclusiv a reţelei torenţiale care a apărut izolat în urma despăduririi versanţilor, pentru crearea zonelor agricole.

Materialele acumulate sunt constituite din depozite fine argilo-nisipoase, luto-nisipoase sau nisipuri fine.

* relief antropic, cel care a produs importante modificări ale aspectului iniţial, este reprezentat prin drumuri de acces, şanţuri de gardă, canale şi terasări.

Modelarea actuală a reliefului este reprezentată printr-o gamă variată de agenţi şi procese (eroziune areolara şi liniară, alunecări de teren), manifestate în timpul ploilor torenţiale şi topirii zăpezilor.

Pe versanţi apar procese de eroziune, transport şi acumulare, reprezentate prin pluvio-denudare, eroziune de suprafaţă, ablatie şi procese de siroire, cu un potenţial redus de eroziune regresivă.

* ***Relieful***

Altitudinea comunei de la nivelul mării este de 355m.

Comuna de află la limita judeţului Neamţ cu Suceava, prin vârful Pleşu din culmea Stânişoarei putându-se trece în depresiunea Nemţişor a Mănăstirii Neamţ. Se întinde astfel din apa Moldovei până la culmea Stânişoarei pe o distanţă de 15-20 km. Solul sărăcăcios explică densitatea redusă a populaţiei. Sub aspect geomorfologic, comuna se află în depresiunea Baia, exterioară Carpaţilor. De la satul Râşca âncepe culmea Pleşului ce ţine pâmă la Tg. Neamţ, formată consecutiv mişcărilor de şariaj, care au făcut ca, în urma convulsiilor din perioada terţiară să se ridice cute ce s-au prăvălit peste terenurile mai noi de sedimentare marină. Specificul subcarpatic al depresiunii este dat de formaţia miocenă alcătuită dintr-o succesiune de marne şi argile vânete cu gresii verzi nisipoase. Sarmaţianul este alcătuit din nisipuri şi gresii. După vârstă, rocile aparţin perioadei paleogene din terţiar. Din Pleş pleacă trei versante (Moişa şi Săcuţa, Saca şi Dadişa) cu văi ce se deschid în lunca Moldovei.

#### *Soluri*

Solul are un relief variat format din lunci, văi, dealuri şi munte. La est albia Moldovei atinge o lăţime de 650m. Între văi se află versantele Suseni, Săcuţa şi Dadişa pe care predomină tufişurile. În lunca Moldovei predomină solurile aluviale slab evoluate iar pe terasa medie predomină podzolul secundar din argile şi marne, folosit ca păşune şi fâneţe, dar ayi şi pentru agricultură, apoi podzolurile erodate, solurile aluviale slab evoluate sau brune, folosite pentru agricultură.

* ***Resursele naturale***

Localităţile comunei s-au dezvoltat în strânsă legătură cu cadrul natural şi resursele de materii prime din teritoriu: respective cultivarea pământului arabil, exploatarea resurselor forestiere, creşterea animalelor şi valorificarea produselor animaliere. De importanţă majoră sunt şi materialele de construcţie: balastul şi nisipul din albia Moldovei şi argila pentru fabricarea cărămizilor şi teracotei.

* ***Clima***

Clima zonei este caracterizată prin veri răcoroase, abundente în ploi şi ierni cu zăpadă multă. Este astfel o climă montană, continental-moderată, iar către deal clima este temperată, pe podiş blândă, când nu bate crivăţul. Ploile, seceta, grindina sunt neregulate iar temperatura iarna coboară sub 20 oC iar vara urcă la peste +25 oC. Media precipitaţiilor este de 700 l/m2, presiunea atmosferică de 750 mmHg şi umiditatea aerului de 57-75%.

Cele mai frecvente vânturi sunt cele din sud-est şi apoi nord-vest. Primele aduc ploi iar celelalte sunt reci şi uscate. Cele mai abundente precipitaţii se notează toamna dar luna cu cele mai multe precipitaţii este iunie.

Sub aspectul climatic deci comuna e caracterizează prin precipitaţii specifice zonei de munte, cu ploi abundente şi bine repartizate.

***Regimul termic***

Particularităţile regimului temperaturii aerului sunt caracteristice zonei temperate, supuse influentelor locale de relief, vegetaţie, hidrografie, factor antropic etc, iar expresia continentalismului este data de amplitudinile termice ale temperaturilor medii şi absolute ale aerului (neuniform de la an la an), înregistrându-se abateri de la media multianuală astfel :

* regimul lunar, multianual şi amplitudinea multianuală, prezintă un curs normal, deoarece descriu o curbă ascendentă, în prima jumătate a anului şi apoi descendentă ;
* amplitudinea medie termică multianuală = 23,9ºC prezentând o temperatură medie lunară pozitivă (18,9ºC – iulie) şi negativă (-5ºC – februarie), încadrează zona în regimul climatic cu amplitudini mari.

Valorile înregistrate reflectă continentalismul şi excesivitatea climatului impus şi prin :

* temperatura maximă absolută = +37,1ºC (1961) ;
* temperatura minimă absolută = -33ºC (1995) :
* amplitudinea termică absolută = 70,1ºC.

Temperaturile medii lunare se menţin sub 0ºC, timp de trei luni pe an (decembrie, ianuarie şi februarie) ca urmare a frecventelor invazii ale maselor de aer rece de origine euro-siberiană şi polară, puternic continentalizate.

Începând cu luna aprilie urmare a creşterii radiaţiei solare, temperaturile medii devin pozitive.

Menţionăm că se produc abateri de la valorile medii anuale, datorită inversiunilor de temperatură, fenomen întâlnit iarna, foarte frecvente în zonă şi datorate orografiei.

* zile de îngheţ la sol = 178 – 180 pe an (primul îngheţ apare în decada a III-a a lunii septembrie, iar ultimul în decada a III-a a lunii aprilie, sau prima decadă a lunii mai) ;
* umiditatea medie relativă a aerului = 76%, repartizată pe anotimpuri astfel : primăvara = 65%, vara = 72%, toamna = 81% şi iarna = 86% ;
* nebulozitatea medie anuală = 6,1 zecimi de cer ((maximă = 7,41 în anotimpul rece, datorită ariilor ciclonice şi sistemelor frontale, minimă de 4,8 înregistrându-se la sfarşitul verii) ;
* durata de strălucire a soarelui = 1.600 … 1.800 ore pe an (1.200 … 1.300 ore în semestrul cald şi 400 … 500 ore în cel rece);
* număr de zile cu soare = 323 pe an;
* număr de zile fără soare = 42 pe an ;

***Regimul pluviometric***

Precipitaţiile atmosferice, reprezintă factorul care se reflectă în geografia şi economia regiunii, iar cunoaşterea cantităţilor de precipitaţii căzute, regimul lor, frecvenţa, forma şi intensitatea acestora, prezintă o dublă importantă, climatologică şi practică (agricultura, transporturi, turism etc).

* precipitaţii medii anuale = 593,7 mm ;
* precipitaţii maxime anuale = 861,3 mm (1970) ;
* precipitaţii minime anuale = 510,9 mm (1962), diferenţiindu-se ani ploioşi şi secetoşi. Cantitatea maxima lunara = 168,3 mm.

De menţionat că precipitaţiile căzute sunt direct proporţionale cu temperatura aerului, originea maselor de aer, dinamica acestora, orografia şi localizarea geografică a teritoriului, înregistrandu-se şi averse importante :

* cantităţi maxime în 24 h = 97,9 mm (7 sept. 1971) ;
* zile cu ploaie = 77 zile pe an ;
* zile cu ninsoare = 45 zile pe an ;
* zile cu strat de zăpadă = 70 – 80 zile pe an ;
* grosimea stratului de zăpadă = 20 – 100 cm, excepţional 2.00 m (1954) ;
* zile cu cantităţi > 0,1 mm = 105,8 zile pe an.

***Regimul vânturilor***

Regimul eolian este influenţat de poziţia şi intensitatea centrilor barici, orografie, altitudine şi orientarea reliefului :

* viteza medie a vântului 3,1 – 4,5 m/s (maxima 18 m/s în 1967) ;
* frecvenţa maximă este din nord-vest (29%) urmată de cea din sud-est (14,2%), culoarul râului Moldova având rol important în canalizarea maselor de aer.

Furtuni se produc în timpul verii, dar şi iarna, datorită crivăţului, cu viscole extrem de violente şi înzăpeziri. În timpul furtunilor viteza vântului poate depăşi 100 km/h.

***Hidrografia***

**Apele de suprafaţă**

Reţeaua hidrografică este orientată pe direcţia V-E făcând parte din bazinul hidrografic al râului Moldova.

Teritoriul comunei Boroaia este străbătut de râurile Râşca, Sasca, cărora li s-a schimbat cursul prin indiguiri şi canalizări în ultimele decenii, şi pâraiele Chilineasa, Bolohânosu, Sâncuţa şi Dadişa. În afara principalelor pâraie amintite, reţeaua hidrografică a comunei include cursul râului Moldova, care delimitează în partea nord-est comuna Boroaia.

**Apele subterane**

În funcţie de condiţiile naturale şi cele morfo-litologice, apele subterane din zona comunei Boroaia sunt încadrate în « Unitatea hidrogeologică a dealurilor şi platourilor înalte » situată în Podişul Sucevei în care din cauza alcătuirii litologice precipitaţiile se infiltrează formând deasupra stratului argilo-marnos impermeabil (de vârstă sarmatiană), un strat acvifer propriu. În acest strat acvifer, apa subterană este puternic influenţată de calitatea materialului percolat.

* ape subterane de adâncime, prezintă o mineralizare slabă până la accentuată deoarece sunt cantonate în rocile sarmatiene, care le imprimă particularităţi hidro-chimice proprii.

Apa subterană, care formează stratul rezervor are ca pat depozitul argilo-marnos, de vârstă sarmatiană, pe care se scurge apa infiltrată, la care viteza de curgere este redusă.Permeabilitatea depozitelor acoperitoare este mică, substratul permiţând staţionarea rezervelor de apă deasupra lui, astfel că datorită granulometriei fine a depozitelor acoperitoare circulaţia verticală şi orizontală a apei este de mică amploare.

Din punct de vedere hidrogeologic arealul comunei Boroaia se află situat într-o zonă cu aport acvifer freatic din Delurile Subcarpaţilor, ca şi din terasele râului Moldova.

Nivelul hidrostatic al zonei este situat la adâncimi cuprinse, în cea mai mare parte, între 1,20 m în Sacuţa Deal (datorită substratului argilos, impermeabil) şi peste 6,00 m. C.T.N., în partea mai înaltă a satului Moişa, fără variaţii importante de nivel pe parcursul anului.

**Vegetaţia**

Este formată din pădure subcarpatică (la vest) cu fag şi brad (la peste 600m).La est vegetaţia este de stepă cu sălcii, arini iar la contactul dintre ele, există zone de huceaguri cu aluni, carpeni, stejari etc. Vegetaţia ierboasă e formată din trifoi alb, păiuş, firică, cimbrişor etc. Cultura cerealelor este dezvoltată pe terasa mijlocie şi inferioară a satului.

**Fauna**

Situaţia efectivelor de vânat (existent şi optim) este reprezentat de căprioare, lupi, vulpi, iepuri. Fauna mai prezintă elemente tipice de stepă şi silvostepă: [popândău](http://ro.wikipedia.org/wiki/Pop%C3%A2nd%C4%83u)**,** [şoarece de câmp](http://ro.wikipedia.org/w/index.php?title=%C5%9Eoarece_de_c%C3%A2mp&action=edit&redlink=1)**,** [şobolan de câmp](http://ro.wikipedia.org/w/index.php?title=%C5%9Eobolan_de_c%C3%A2mp&action=edit&redlink=1), nevăstuici şi cârtiţe. Păsările sunt reprezentate de raţe şi gâşte saălbatice, ciori, [piţigoi](http://ro.wikipedia.org/wiki/Pi%C5%A3igoi)**,** gaiţe**,** [ciocârlie](http://ro.wikipedia.org/wiki/Cioc%C3%A2rlie)**,** [privighetoare](http://ro.wikipedia.org/wiki/Privighetoare), sticlete, cuc, găinuşă, barză, raţa pitică, [nagâţ](http://ro.wikipedia.org/wiki/Nag%C3%A2%C5%A3) iar reptilele de şopârle şi şerpi.

* + **Caracteristici geotehnice**

**Tectonica zonei**

Tectonic, evoluţia Platformei Moldoveneşti s-a desfăşurat în timpul a două stadii distincte şi anume:

- stadiul de geosinclinal, în timpul căruia s-au sedimentat formaţiunile fundamentului cristalin (ultimele mişcări diastrofice s-au produs în Proterozoicul mediu);

- stadiul de bazin de sedimentare, în timpul căruia s-au sedimentat episodic formaţiunile cuverturii sedimentare, datorită mişcărilor epirogenetice pozitive şi negative.

Această cuvertură sedimentară se caracterizează prin formaţiuni geologice nedeformate plicativ şi dispuse după cele trei megacicluri de sedimentare, datorate mişcărilor epirogenetice suferite de fundamentul rigid. Forajele efectuate au pus în evidenţă faptul că toate formaţiunile cuverturii sedimentare se afundă spre V şi SV, sub orogenul carpatic, cu un unghi de cca 150.

Toate informaţiile tectonice arată că această megaunitate structurală prezintă un deranjament tectonic ruptural, influenţat în mare măsură de mişcările orogenezei alpine, realizându-se astfel o coborâre în trepte a marginii vestice a acesteia, inclusive afundarea ei sub orogenul carpatic, aceasta afectând atât fundamentul cristalin, cât şi cuvertura sedimentară. Treptele subşariate sunt mascate de un sistem de falii, orientate de la NV la SE.

Zona a fost influenţată de mişcările de basculare şi fracturare care au determinat căderea în trepte spre orogenul carpatic, iar în momentul actual şi de cele neotectonice, ce ajung la valoarea de 3-4 mm/an, activând şi fracturile transversale din fundament.

Formaţiunile geologice situate la partea superioară a cuverturii sunt înclinate spre SE cu o valoare de 5-8 m/km, spre direcţia de regresie a mării sarmatice.

**Încadrarea seismică**

Din punct de vedere seismic, teritoriul studiat se află în zona de influenţă a cutremurelor de tip moldavic cu hipocentrul în zona Vrancea, la adâncimi de 90 ÷ 150 km şi se încadrează conform Codului de proiectare seismică indicativ **P 100-1/2006** (“Reglementări tehnice, Cod de proiectare seismică - Partea I - Prevederi de proiectare pentru clădiri”) într-o zonă de hazard seismic cu o valoare a acceleraţiei orizontale a terenului **ag = 0,16 g**, şi o perioadă de colţ **TC = 0,7 sec**.

**Stratificaţia terenului**

În vederea cunoaşterii terenului din arealele propuse pentru extinderea P.U.G. com. Boroaia, am efectuat un număr de 7 (şapte) foraje la care s-au adăugat cercetări din aflorimentele de pe pârâul Seaca.

Din punct de vedere litologic-stratigrafic, terenurile studiate se caracterizează după cum urmează:

***Forajul 1*** (la intrare în Boroaia dinspre Praxia)

0,00 – 1,20 m. Sol vegetal argilos;

1,20 – 2,60 m. Argilă plastic consistentă de culoare galbenă;

Apa freatică se află la adâncimea de 2,5 m.

***Forajul 2*** (satul Bărăşti, la ieşirea spre satul Giuleşti)

0,00 – 0,90 m. Sol vegetal argilos;

0,90 – 2,50 m. Argilă plastic consistentă de culoare galbenă;

Apa freatică se gaseşte la adâncimea de 2,00 m.

***Forajul 3*** (la ieşirea din satul Giuleşti spre satul Timişeşti)

0,00 – 0,70 m. Sol vegetal nisipos;

0,70 – 2,50 m. Pietriş cu nisip argilos;

Apa freatică este situată la adâncimea de 2,5 m.

***Forajul 4*** (capătul satului Boroaia spre râul Moldova)

0,00 – 0,90 m. Sol vegetal argilos;

0,90 – 2,50 m. Argilă prăfoasă;

Apa freatică se află la 5,00 m. adâncime.

***Forajul 5*** (la nord-vest de satul Moişa)

0,00 – 1,00 m. Sol vegetal argilos;

1,00 – 2,50 m. Argilă coezivă plastic consistentă de culoare galbenă;

Apa freatică a fost estimată la cca 6,00 m. adâncime.

***Forajul 6*** (satul Săcuţa Deal)

0,00 – 0,60 m. Sol vegetal argilos;

0,60 – 2,50 m. Argilă coezivă de culoare galbenă;

Apa freatică este aproape de suprafaţă, la 1,20 m. adâncime.

***Forajul 7*** (la ieţirea din satul Boroaia, spre Tg. Neamţ)

0,00 – 0,90 m. Sol vegetal argilos;

0,90 – 2,60 m. Argilă coezivă plastic consistentă de culoare galbenă;

Apa freatică este situată la peste 3,50 m. adâncime.

Dată fiind stratificarea cvasiorizontală a formaţiunilor geologice de vârstă volhiniană pe care s-a format relieful din zona de terasa a Moldovei, putem considera că nu sunt probleme în ceea ce priveşte substratul în care se vor funda viitoarele construcţii, în satele Boroaia, Bărăşti, Giuleşti şi Moişa. Excepţie ar face satul Săcuţa Deal unde apa freatică este aproape de suprafaţă, fiind necesare costisitoare lucrări de drenaj.

**Adâncimea de îngheţ**

Având în vedere prevederile din STAS 6054-77 (“Teren de fundare - Adâncimi maxime de îngheţ”), adâncimea de îngheţ maximă din zonă este de 1,00 – 1,10 m faţă de cota terenului natural.

**Apa subterană**

Nivelul hidrostatic al zonei este situat la adâncimi cuprinse, în cea mai mare parte, între 1,20 m în Sacuţa Deal (datorită substratului argilos, impermeabil) şi peste 6,00 m. C.T.N., în partea mai înaltă a satului Moişa, fără variaţii importante de nivel pe parcursul anului.

**Caracterizarea şi identificarea pământurilor care alcătuiesc terenurile de fundare**

a) *terenuri normale*

*b) terenuri dificile*

**a) Terenurile normale de fundare**

Aceste terenuri conţin nisipuri prăfoase, îndesate, cu stratificaţie orizontală, nisipuri argiloase şi prafuri nisipoase cu stratificaţie orizontală, nisipuri argiloase, prafuri nisipoase - argiloase şi argile în condiţiile unei stratificaţii uniforme şi orizontale, prezente pe platou şi în zona de şes în stratificaţie orizontală.

**b) Terenurile dificile de fundare**

În această grupă sunt incluse pământurile sensibile la umezire (P.S.U.) reprezentate prin argile prăfoase loessoide, prafuri argiloase loessoide şi, mai ales pe versanţi, prafuri nisipoase loessoide, si pământurile cu umflări şi contracţii mari (P.U.C.M.), în care sunt incluse argilele contractile.

- *Terenurile cu pământuri sensibile la umezire (P.S.U.).* În marea majoritate a cazurilor, sunt alcătuite din argile prăfoase şi prafuri argiloase loessoide grupa A (tasarea suplimentară la umezire la sarcina 300 KPa 2<Im3<5 cm/m) şi nu se tasează sub greutate proprie (sarcina geologică) prin umezire. Terenurile cu pământuri sensibile la umezire sunt prezente în zona de platou şi pe versanţi.

- *Terenurile cu pământuri cu umflări şi contracţii mari (P.U.C.M.).* Sunt prezente în zonele de şes ale râurilor.

Principala caracteristică a acestor pământuri este potenţialul de umflare –contracţie volumică în funcţie de umiditatea naturală. Astfel, în situaţiile în care acest indice geotehnic are valori reduse se produce fenomenul de contracţie volumică, iar în cazul creşterii umidităţii naturale, se produce fenomenul de umflare. Această activitate a P.U.C.M. are efecte nefaste asupra construcţiilor dacă nu au fost proiectate şi executate conform legislaţiei în vigoare (în prezent „Codul de proiectare şi execuţie pentru construcţii fundate pe pământuri cu umflări şi contracţii mari” - Indicativ NE 0001-96).

**Adâncimi de fundare**

Adâncimile de fundare sunt reglementate de normativele în vigoare, după cum urmează:

- pentru terenurile normale de fundare, adâncimea de fundare va depăşi minimum 10 cm adâncimea maximă de îngheţ a terenului (Normativul NP112-2004);

- pentru terenurile cu pământuri sensibile la umezire, adâncimea minimă de fundare va fi 1,00 - 1,50 m (Normativul P7-2000);

- pentru pământurile cu umflări şi contracţii mari adâncimea minimă va fi de 1,50 - 2,00 m, conform „Codului de proiectare şi execuţie pentru construcţii fundate pe pământuri cu umflări şi contracţii mari” indicativ NE 0001-96.

Pentru orice construcţie se va întocmi, în prealabil, un studiu geotehnic la obiect, conform NP 074/2007 la faza definitivă (implicit studii de stabilitate sau hidrogeologice, dacă este cazul), în care, pe baza prospecţiunilor de teren şi a analizelor specifice de laborator, vor fi precizate condiţiile geotehnice ale amplasamentului, natura terenului de fundare, capacitatea portantă a acestuia, adâncimea apei subterane şi influenţa acesteia asupra terenului de fundare, respectiv a construcţiei proiectate, precum şi recomandări privind proiectarea şi exploatarea construcţiei.

Se va evita amplasarea construcţiilor pe lucrări de drenare, consolidare, amenajări de suprafaţă în zonele susceptibile de alunecări, în zonele cu alunecări active, în zonele mlăştinoase sau inundabile.

În privinţa zonelor afectate de alunecări sau susceptibile la instabilitate, erodări, prăbuşiri se recomandă ca acestea să fie de urgenţă amenajate, prin terasări, plantări de arbuşti, înierbări sau unde se impune, prin lucrări speciale de consolidare şi drenare, lucrări care se vor realiza în urma unor studii şi proiecte de specialitate la obiect. Se impune amenajarea cel puţin prin terasări, captări de izvoare şi plantări de arbuşti, în special salcâmi, pentru a evita declanşarea de alunecări de mari proporţii, fenomen care pune în pericol siguranţa localităţilor; aceasta în varianta în care nu se pot obţine fonduri pentru proiectarea şi execuţia de lucrări de consolidare a întregii zone afectate.

De asemenea, albiile pâraielor cu energii mari de relief din intravilan, trebuiesc consolidate, amenajate şi regularizate.

## 2.3. RELAŢII ÎN TERITORIU

### 2.3.1. Încadrarea în teritoriu

Comuna Boroaia se învecinează cu comunele Râşca şi Bogdăneşti la N, comuna Vadu Moldovei la E, comuna Brusturi-Drăgăneşti (NT) la S şi comuna Pipirig (NT) la vest.

Funcţiunile principale ale comunei sunt: agricultura, expolatarea şi prelucrarea lemnului şi servicii.

Teritoriul comunei are o suprafaţă totală de 7365 ha, care se repartizează pe natură de folosinţă şi forme de proprietate după cum urmează:

|  |  |  |  |
| --- | --- | --- | --- |
| **Nr. crt.** | **Felul terenului** | **Suprafaţa** | **%** |
|  |  | **(ha)** |  |
| 1 | Teren agricol | 3901 | 52.94 |
|  | - arabil | 2814 | 38.20 |
|  | - păşuni | 774 | 10.50 |
|  | - fâneţe | 313 | 4.24 |
|  | - livezi | - | - |
| 2 | Păduri | 2662 | 36.14 |
| 3 | Ape | 92 | 1.24 |
| 4 | Drumuri | 74 | 1.00 |
| 5 | Curţi - construcţii | 432 | 5.86 |
| 6 | Râpe, ravene etc. | 204 | 2.76 |
| **TOTAL COMUNĂ** | | 7365 | 100 |

Fondul funciar agricol constituie o resursă naturală importantă pentru preocupările productive ale populaţiei locale.

Suprafaţa totală a de 7365 ha, este ocupată în cea mai mare parte, în proporţie de aproape 53%, de teren agricol, urmată de păduri şi alte terenuri cu vegetaţie forestieră, cu un procent de 36,14%. Suprafaţa agricolă cuprinde teren arabil (38,20 %) şi păşuni (10,50%) şi mai puţin fâneţe (4,24%).

Din datele de mai sus, rezultă că ponderea cea mai mare din fondul funciar, este deţinută de terenul agricol, urmată de suprafeţele împădurite, 2662 ha.

|  |  |  |
| --- | --- | --- |
| **RPL 2003** | **Suprafata cultivată** | **Producţie realizată** |
|  | **(ha)** | **(tone)** |
| - porumb | 836 | 3620 |
| - cartofi | 310 | 5900 |
| - grâu, secară | 46 | 44 |

Din datele furnizate de la INS Suceava, referitoare la suprafeţele cultivate, reiese faptul că cea mai mare parte a terenului arabil, la recensământul din 2003 a fost ocupată de porumb, cu o producţie realizată la hectar, de 3620 tone, şi numai 310 ha, cultivate cu cartofi.

Alte culturi de pe teritoriul comunei Boroaia, sunt: orz, orzoaică, floarea soarelui, sfeclă de zahăr, legume şi altele. Sectorul zootehnic în gospodăriile populaţiei este bine dezvoltat datorită existenţei păşunilor.

Datorită faptului că pajiştile naturale şi terenul arabil ocupă cea mai mare parte din teritoriul agricol, aceste două categorii de folosinţă contribuie determinant la dezvoltarea activităţii zootehnice. Principalele preocupări ale populaţiei sunt creşterea animalelor şi cultura plantelor.

### 2.3.2. Relaţii în teritoriu

Relaţiile în teritoriu ale comunei Boroaia se realizează cu:

* *Cu municipiile Fălticeni şi Târgu Neamţ* : între comuna Boroaia şi municipiile Fălticeni şi Târgu Neamţ se conturează un sistem de relaţii variate, de cooperare, colaborare şi coordonare în vederea implementării strategiilor locale de dezvoltare, pentru conservarea patrimoniului rural şi cultural, în scopul dezvoltării mediului economic, dezvoltării echipării edilitare şi a infrastructurii de transport, îmbunătăţirii abilităţilor organizatorice ale comunităţilor locale;
* *În principal* relaţiile sunt constituite, în principal, din deplasări pentru muncă, deplasările pentru învăţământul liceal, sănătate, aprovizionarea cu produse comerciale specializate, sau pentru comercializarea produselor agroalimentare locale pe pieţele municipiului, deplasările la diferite instituţii publice şi administrative.

Implică de asemenea relaţii de navetism pentru muncă, astfel, numeroase persoane pleacă din comuna Boroaia pentru munca în oraşele Fălticeni, Târgu Neamţ, Suceava, Piatra Nemţ.

În ceea ce priveşte relaţiile în scopul îmbunătăţirii infrastructurii de transport, se urmăreşte îmbunătăţirea legăturilor între comuna Boroaia şi oraşele Fălticeni şi Târgu Neamţ, prin modernizarea căilor de acces.

* *Cu comunele invecinate:* relaţiile sunt constituite, în principal, din deplasări pentru muncă, comerţ, activităţi socio – culturale.

*Relaţiile economice*

Relaţiile economice ale comunei Boroaia se realizează prin interacţiunea cu comunele învecinate, cu zonele urbane – şi municipiile Fălticeni şi Târgu Neamţ.

Astfel, cu comunele învecinate se manifestă relaţii de schimburi de produse, în special agricol-zootehnice, în cadrul târgurilor săptămânale organizate în zonă.

De asemenea, unele produse agricole şi silvice din comunele învecinate devin materii prime pentru unităţile de producţie din oraşele Fălticeni şi Târgu Neamţ: de exemplu lapte, cereale, lemn.

Alte relaţii se desfăşoară cu străinătatea, prin intermediul persoanelor din comuna Boroaia, plecate la muncă în diferite ţări din Europa. Repatrierea valutei de către cei care lucrează în străinătate contribuie, într-o anumită măsură, la ridicarea standardului de viaţă, chiar dacă cea mai mare parte a investiţiilor sunt orientate în construcţia de locuinţe şi cumpărarea de bunuri, prea puţine fiind direcţionate în domeniul antreprenoriatului.

*Relaţii demografice*

Comuna Boroaia este caracterizată de o situaţie negativă din punct de vedere al potenţialului demografic. Astfel, pe ansamblu, populaţia comunei este în scădere, mortalitatea se caracterizează prin valori ridicate, mai mari chiar decât media pe ţară, sporul natural este negativ, structura demografică este în stadiu incipient afectată de procesul de îmbătrânire, există resurse de forţă de muncă pe termen lung.

Concluzia care rezultă este că potenţialul demografic este puternic influenţat de gradul de dezvoltare socio – economică. Astfel, o dezvoltare a activităţilor economice va determina asigurarea a suficiente locuri de muncă, ceea ce va conduce la creşterea gradului de ocupare a forţei de muncă locale şi diminuarea emigraţiei, în timp ce dezvoltarea serviciilor sociale şi medicale va contribui la creşterea accesibilităţii la serviciile medicale, îmbunătăţirea stării de sănătate a populaţiei şi, implicit, diminuarea valorilor mortalităţii.

Faptul că activitatea de bază rămâne încă agricultura, determină existenţa unui număr redus de salariaţi întrucât nu există forme juridice de organizare ceea ce implică lipsa salariaţilor cu carte de muncă. Insuficienta dezvoltare a activităţilor economice nu încurajează populaţia adultă tânără să revină în comună după finalizarea studiilor.

Deplasările pentru muncă sunt bine reprezentate, prin deplasările periodice / săptămânale ale muncitorilor în construcţii, ale muncitorilor în exploataţii forestiere şi silvicultură.

Deşi situaţia economică a comunei s-a îmbunătăţit în ultimul deceniu, numeroşi locuitori ai comunei, optează pentru munca în afara ţării, în timp ce, mare parte a tinerilor rămân să lucreze, după terminarea studiilor superioare, în marile oraşe (Iaşi,Suceava,Piatra Neamţ).

## 2.4. ACTIVITĂŢILE ECONOMICE

Comuna Boroaia se află în sudul judeţului Suceava, între oraşele Fălticeni şi Târgu-Neamţ, colateral cu drumul de circulaţie care trece prin satul Bărăşti şi pe care trecea Ştefan cel Mare de la Cetatea Neamţului la Cetatea Sucevei.

Resursele comunei sunt nesemnificative motiv pentru care activitatea economică este preponderent agricolă. Agricultura (cultura plantelor şi zootehnia) şi prelucrarea lemnului sunt tradiţionale.

Calitatea solului nu favorizează obţinerea unor producţii performante motiv pentru care peste ½ din suprafaţa agricolă a comunei este destinată zootehniei (păşuni, fâneţe şi suprafeţe cu plante furajere cultivate). Pe baza acestora majoritatea localnicilor sunt crescători de bovine şi ovine, atât pentru nevoile proprii cât şi ca sursă de venit prin valorificarea surplusului de produse (lapte şi carne în mod deosebit). Dintre plantele de cultură cele mai mari suprafeţe după culturile furajere le ocupă porumbul, cartoful şi ovăzul folosite şi acestea cu prioritate în furajarea animalelor.

Exploatarea şi prelucrarea lemnului a fost şi continuă să fie o activitate practicată în Boroaia. Datorită materiei prime existente şi a faptului că principalul material de construcţie folosit înainte era lemnul, mulţi localnici au devenit tâmplari, dulgheri, drăniceri (confecţioneri de mobilă). Unele îndeletniciri (meşteşuguri, precum fierăria sunt pe cale de dispariţie).

Ca subramuri potenţiale de dezvoltare pot fi avute în vedere:

* Culturile cerealiere: porumb, ovăz, grâu.
* Culturi de : cartofi, sfeclă de zahăr, legume.
* Creşterea: bovinelor, porcinelor, ovinelor.
* Creşterea: păsărilor, a iepurilor de casă.
* Apicultura.

Structura suprafeţelor cultivate şi evoluţia efectivelor de animale urmează să se înscrie în cerinţele pieţii, acestea vor fi puternic influenţate şi de situarea comunei în apropierea municipiilor Fălticeni şi Tîrgu-Neamţ, centru populat, cu cerinţe mari de produse agroalimentare în stare proaspătă şi de materii prime pentru industria cărnii, laptelui, zahărului, conservelor de legume şi de fructe şi a produselor lactate.

Realizarea unor producţii vegetale şi animale cu nivelul potenţialului natural al teritorilui presupune ca, pe lângă ameliorarea şi creşterea de mecanizare a lucrărilor agricole şi de folosire a îngrăşămintelor şi a ierbicidelor, să se utilizeze şi să se extindă lucrările de îmbunătăţiri funciare ( irigaţii, desecări) în sectorul privat.

Valorificarea superioară a factorilor care potenţează optimul natural al folosinţelor fondului agricol poate asigura realizarea unor producţii medii la ha superioare celor obţinute în prezent.

**Principalele activităţi economice** ce rezultă a avea condiţii de dezvoltare în comuna Boroaia sunt:

* Activitatea agro-zootehnică, cu respectarea normelor de protecţie a mediului şi de igienă sanitară.
* Exploatarea şi prelucrarea lemnului
* Dezvoltarea activităţilor de servicii către populaţie, alimentare, sanitare, învăţământ, cultură, dar şi agricole ( mecanizare, chimizare, prelucrare, depozitare, consultanţă şi pregătirea forţei de muncă.
* Dezvoltarea industriei mici şi casnice cu profil artizanal specific zonei.

Tranziţia la economia de piaţă şi-a pus amprenta asupra caracteristicilor pieţei muncii şi în comuna Boroaia.

Principala activitate a locuitorilor comunei Boroaia este agricultura şi creşterea animalelor, dar în ultima perioadă deoarece a început să se dezvolte industria numărului celor care se ocupă de agricultură este în scădere.

Componenta de bază a politicilor publice din ultimii ani, relansarea creşterii economice a devenit prioritate naţională, pornindu-se de la importanţa sa atât pentru asigurarea condiţiilor de realizare a criteriilor de aderare la Uniunea Europeană cât şi pentru creşterea nevelului de trai.

Cu atât mai mult, propagarea şi continuitatea la nivel teritorial a acestor politici, implicarea factorilor locali şi a reprezentanţilor cocietăţii civile au devenit din ce în ce mai pregnante în procesul de elaborare şi realizare a programelor de dezvoltare economico-socială, indiferent dacă resursele financiare sunt asigurate de fonduri guvernamentale, de fonduri private interne sau prin cofinanţări şi împrumuturi externe.

**Structura unităţilor economice pe domenii de activitate**

În urma analizei societăţilor economice care funcţionează în comuna Boroaia, pe sectoare de activitate, se constată următoarele:

|  |  |
| --- | --- |
| **Sectoare de activitate** | **nr. al unităţilor economice** |
| sector primar | 1 |
| sector secundar | 23 |
| sector terţiar | 59 |
| TOTAL | 83 |

*Sursa: prelucrarea datelor furnizate de Primăria Boroaia*

Observăm că, din punct de vedere al numărului de unităţi economice înregistrate la Oficiul Registrului Comerţului, cel mai bine reprezentat sector de activitate este sectorul terţiar, care reprezintă 71,08% din totalul unităţilor economice din comuna Boroaia.

Cu o diferenţă redusă, sectorul terţiar este urmat de sectorul secundar, care totalizează 27,71% din totalul activităţilor economice din comună. Cel mai slab reprezentat sector de activitate este sectorul primar, care reuneşte doar 1,20% din totalul societăţilor economice din comuna Boroaia. Pe subdomenii de activitate, structura activităţilor în comuna Boroaia este următoarea:

|  |  |
| --- | --- |
| **Domeniul de activitate** | **Nr. al unităţilor economice** |
| Agricultura | 1 |
| Industrie | 13 |
| Constructii | 10 |
| Servicii de infrumusetare | 1 |
| Servicii medicale | 3 |
| Alte servicii | 10 |
| Transporturi | 2 |
| Comerţ | 43 |
| ***TOTAL*** | ***83*** |

*Sursa: prelucrarea datelor furnizate de Primăria Boroaia.*

Din punct de vedere al numărului de unităţi economice funcţionale, cel mai important domeniu de activitate este comerţul care totalizează 53,01% din totalul unităţilor economice. Comerţul este urmat de industrie, care reprezintă 15,66% din totalul activitatilor economice.

Pe locul 3 ca numar de unităţi economice se situează construcţiile care reprezintă 12,05% din totalul activităţilor economice. Pe locul IV ca număr de unităţi economice se situează alte servicii (Reparatii frigidere, incaltaminte, servicii de reparaţii ale articolelor de uz gospodaresc .etc), cu 10,84 % din total.

**Structura salariaţilor pe domenii de activitate în anul 2008** este următoarea:

|  |  |
| --- | --- |
| **Ramura economică** | **2008** |
| Număr mediu de salariaţi, total, din care: | 181 |
| - agricultură, silvicultură, pescuit | 6 |
| - industria prelucrătoare | 46 |
| -comerţ cu ridicata şi cu amănuntul, repararea autovehiculelor şi motocicletelor | 24 |
| - intermedieri financiare şi asigurări | 3 |
| - administraţie publică şi apărare, asigurări sociale din sistemul public | 18 |
| - învăţământ | 58 |
| - sănătate şi asistenţă socială | 10 |
| - alte activităţi | 16 |

*Sursa: prelucrarea datelor furnizate de Primaria Boroaia.*

Cei mai mulţi salariaţi sunt angajaţi în învăţământ – 58 salariaţi (reprezentând 32,04% din total), pe locul secund situându-se industria prelucrătoare cu 46 salariaţi, adică 25,41% din total. Pe locul III ca număr de salariaţi se află comerţul cu 24 de salariaţi (13,26%). Celelalte activităţi economice din comună au un număr redus de angajaţi.

Pe sectoare mari de activitate, structura salariaţilor este următoarea:

|  |  |  |
| --- | --- | --- |
| **Sector de activitate** | **Nr. de salariaŢi** | **%** |
| Sector primar | 6 | 5,22% |
| Sector secundar | 50 | 10,44% |
| Sector tertiar | 125 | 84,34% |
| ***TOTAL*** | ***181*** | 100,00% |

**Structura unităţilor economice după forma juridică**

|  |  |
| --- | --- |
| **forma juridică** | **nr. unităţilor economice** |
| SRL | 36 |
| Întreprindere individuală | 6 |
| întreprindere familială | 5 |
| persoană fizică | 11 |
| asociaţie familială | 18 |
| societate cooperativă | 7 |
| **TOTAL** | **83** |

*Sursa: prelucrarea datelor furnizate de Primaria comunei Boroaia.*

Cea mai mare pondere, din punct de vedere al formei juridice, o deţin societăţile cu răspundele limitată – S.R.L.-urile – care reprezintă 43,37 % din cele 83 de societăţi care funcţionează în comuna Boroaia.Pe lângă SRL – uri, funcţionează numeroase asociaţii familiale, întreprinderi familiale, întreprinderi individuale, deci un sector bine contural al întreprinderilor mici şi mijlocii în dezvoltare. IMM-urile se caracterizează printr-o mai mare flexibilitate, fiind mai receptive, mai inovative şi mai abile în a răspunde cerinţelor consumatorilor, îmbunătăţind competiţia pe piaţă, amplificând cultura organizatorică şi creând condiţiile stabilităţii sociale.

**2.4.1. Sectorul primar**

***Sectorul primar*** reuneşte activităţile din agricultură, silvicultură. În comuna Boroaia, unităţile care desfăşoară activităţi în sectorul primar reprezintă 1,20 % ***din totalul societăţilor economice*** din comună, din punct de vedere al numărului de unităţi. Ca pondere a salariaţilor, în sectorul primar sunt angajaţi doar 6 din salariaţii unităţilor economice din comună.

| **subdomenii de activitate** | **nr. de unităţi economice** |
| --- | --- |
| agricultura | 0 |
| exploatare forestieră | 1 |

*Sursa: prelucrarea datelor furnizate de Primăria Boroaia, 2009*

***2.4.1.1. Agricultura***

Agricultura este principala activitate a locuitorilor comunei Boroaia. Culturile predominante sunt cultura cartofului şi cea a porumbului pe spaţii mai restrânse cultivându-se ovăz, grâu, secară, orz şi floarea soarelui.

Faptul că 2814 ha din totalul terenului agricol de 3901 ha este reprezentat de terenul arabil, indică orientarea către cultura plantelor. Şeptelul prezintă fluctuaţii în ultimii ani, conjunctura economică punându-şi probabil amprenta. Necesarul de produse nu este asigurat din agricultura practicată în comună, fiind completat din localităţile vecine ale depresiunii sau chiar din zona montană.

Din suprafaţa totală de 7365 ha a comunei Boroaia, la nivelul anului 2008, **terenul agricol** ocupa o suprafaţă de 3901, adică **52,96%**. Suprafeţele ocupate de diferitele categorii de folosinţă agricolă, la nivelul anului 2008, sunt prezentate în tabelul următor:

***Modul de utilizare al terenurilor agricole – anul 2008***

|  |  |
| --- | --- |
| **Suprafaţa agricola totală** | **3901** |
| Suprafaţa arabilă | 2814 |
| Suprafaţa - livezi si pepiniere pomicole | 0 |
| Suprafaţa - vii si pepiniere viticole | 0 |
| Suprafaţa - păşuni | 774 |
| Suprafaţa - fâneţe | 313 |

*Sursa: prelucrarea datelor furnizate de primăria comunei Boroaia*

Din datele şi graficul anterior se observă că, din totalul de 3901 ha teren agricol, 72,14% reprezintă suprafaţa ocupată de terenul arabil. Suprafaţa ocupată de păşuni reprezintă 19,84% în timp ce suprafaţa de fâneţe reprezintă 8,02% din totalul terenului agricol.

Reprezentarea de către terenul arabil a mai mult de 70% din totalul terenului agricol plasează comuna Boroaia în categoria localităţilor cu ponderi mari ale terenului arabil, în timp ce ponderea de 20% a păşunilor plasează comuna Boroaia în categoria localităţilor cu suprafeţe medii ale păşunilor.

**Lucrări de amenajare a terenurilor**

Teritoriul comunei Boroaia este afectat de numeroase fenomene de degradare. Astfel, există terenuri afectate de eroziunea de suprafaţă, terenuri afectate de exces de umiditate de natură freatică, terenuri afectate de exces de umiditate de natură pluvio – nivală, terenuri afectate de acidifierea solului. Toate aceste fenomene de degradare impun implementarea şi aplicarea unor măsuri de combatere a degradării terenurilor în vederea îmbunătăţirii calităţii solurilor.

**Servicii pentru agricultură**

*Îngrăşăminte chimice, îngrăşăminte naturale*

Se valorifică îngrăşămintele naturale din gospodării. Gunoiul de grajd este îngrăşământ (organic natural) utilizat de localnici pentru fertilizarea solurilor. Aplicarea de îngrăşăminte naturale şi chimice se realizează pentru culturile de cartof şi porumb.

În anul 2009, au fost administrate următoarele cantităţi de îngrăşăminte naturale şi chimice:

* îngrăşăminte naturale: s-au aplicat cantităţi de 25 – 30 t/ha pentru culturile de cartof şi porumb;
* îngrăşăminte chimice: s-au aplicat astfel:
  + în cantităţi de 200 – 250 kg/ha pentru culturile de porumb şi cartof,
  + în cantităţi de 150 – 200 kg/ha pentru culturile de ierburi perene,
  + în cantităţi de 150 – 200 kg/ha pe suprafeţele utilizate ca păşuni şi fâneţe naturale.

***Producţia vegetală***

Suprafeţele ocupate de principalele plante de cultură în cadrul terenurilor arabile şi evoluţia acestor suprafeţe sunt prezentate în tabelul şi diagrama următoare:

|  | **2001** | **2002** | **2003** |
| --- | --- | --- | --- |
| Suprafaţa cultivată cu cartofi | 260 | 320 | 310 |
| Suprafaţa cultivată cu legume | 102 | 103 | 80 |
| Suprafaţa cultivată cu grâu şi secară | 70 | 105 | 46 |

*Sursa: date furnizate de Direcţia Judeţeană de Statistică Suceava*

**Producţia zootehnică**

Creşterea animalelor este o ocupatie tradiţională şi îndelungată a locuitorilor comunei Boroaia, asigurându-se necesarul de carne, lapte şi produse lactate pentru populaţia locală şi disponibilităţi de vânzare, atât pe piaţa urbană dar şi pe plan local, prin valorificare în domeniul agroturismului.

Conform înregistrărilor statistice pentru intervalul 2000 - 2009, efectivele de animale sunt prezentate în tabelul şi diagrama următoare:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2000** | **2001** | **2002** | **2003** | **2004** | **2005** | **2006** | **2007** | **2008** |
| Bovine - total – la sfârşitul anului | 2606 | 2250 | 2630 | 2580 | 2480 | 2332 | 2380 | 2130 | 2292 |
| Porcine - total – la sfârşitul anului | 1634 | 1150 | 1980 | 1864 | 1946 | 1863 | 1160 | 620 | 880 |
| Ovine - total-la sfârşitul anului | 1749 | 2150 | 1950 | 1935 | 1980 | 1843 | 2050 | 2060 | 2800 |
| Caprine | 166 | 170 | 130 | 145 | 160 | 143 | 234 | 240 | 338 |
| Cabaline | 400 | 462 | 476 | 480 | 468 | 416 | 431 | 427 | 404 |
| Păsări | 21312 | 16000 | 18540 | 21342 | 19342 | 22432 | 16300 | 17000 | 16800 |
| Albine-familii | 118 | 115 | 125 | 130 | 120 | 113 | 90 | 95 | 118 |
| Iepuri de casă | 140 | 135 | 135 | 140 | 118 | 126 | 330 | 310 | 230 |

*Sursa:date furnizate de Primăria Boroaia, Registrul Agricol*

***Creşterea bovinelor***este una din preocupările principale ale locuitorilor din comuna Boroaia, fiind susţinutăde cultura plantelor de nutreţ care se practică cu succes pe teritoriul comunei.

Valorile efectivelor de bovine sunt prezentate în tabelul şi diagrama următoare:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2000** | **2001** | **2002** | **2003** | **2004** | **2005** | **2006** | **2007** | **2008** |
| **nr. capete bovine** | 2606 | 2250 | 2630 | 2580 | 2480 | 2332 | 2380 | 2130 | 2292 |

*Sursa: date furnizate de Primăria Boroaia, Registrul Agricol*

Analizând diagrama anterioară constatăm că, imediat după 2002, numărul de bovine este în scădere până în 2007, cu o singura excepţie, în 2006 când se remarcă o uşoară creştere. În 2007, numărul capetelor de bovine scade cu 18,26% faţa de anul 2000. Ulterior anului 2007, numărul de capete de bovine înregistrează o creştere fiind cu 7,06% mai multe capete de bovine decât în 2007.

***Creşterea ovinelor*** reprezintă cea de a doua ramură ca importanţă după creşterea bovinelor.Valorile anuale sunt prezentate în cele ce urmează:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2000** | **2001** | **2002** | **2003** | **2004** | **2005** | **2006** | **2007** | **2008** |
| **nr. capete ovine** | 1749 | 2150 | 1950 | 1935 | 1980 | 1843 | 2050 | 2060 | 2800 |

*Sursa: date furnizate de Primăria Boroaia, Registrul Agricol*

Ca valori anuale, se constată o evoluţie sinuoasă prin înregistrarea succesivă de creşteri şi descreşteri a numărului de capete de ovine. Astfel, în 2001, numărul capetelor de ovine în comuna Boroaia era cu 18,65% mai mare comparativ cu anul 2000 (+ 401 capete în valori absolute). În 2005 numărul capetelor de ovine este în scădere, fiind cu 14,30% mai mic decât în 2001. În 2006 şi 2007 are loc o creştere a numărului de capete de ovine, cu + 10,58% faţă de anul 2005. În 2008 numărul capetelor de ovine creşte cu 26,42% faţă de anul 2007.

Este posibil ca pe viitor sectorul creşterii ovinelor să cunoască îmbunătăţiri în privinţa numărului de ovine ca urmare a punerii în practică a proiectelor de atragere a fondurilor structurale, a îmbunătăţirii cadrului legislativ de creştere a ovinelor, dezvoltării asociaţiilor de creştere a ovinelor.

***La nivelul anului 2008***, structura efectivelor de animale din comuna Boroaia se prezintă astfel:

| **Structura efectivelor de animale** | **nr. capete** |
| --- | --- |
| Bovine | 2292 |
| Porcine | 880 |
| Ovine | 2800 |
| iepuri de casă | 230 |
| cabaline | 404 |
| caprine | 338 |

*Sursa: date furnizate de Primăria Boroaia - Registrul Agricol*

În structura şeptelului sunt dominante ovinele, care reprezintă 40,32% din numărul total de animale din teritoriul studiat. Bovinele au şi ele o pondere relativ apropiată de 33,01%, în timp ce porcinele au un procent mai redus de 12,67%. Cabalinele, caprinele şi iepurii de casă au procente mai reduse, de 5,82%, 4,87 şi respectiv 3,31%.

*Creşterea păsărilor* este un sector bine dezvoltat în gospodăriile individuale ale populaţiei din comuna Boroaia. Evoluţia efectivelor de păsări în comuna Boroaia este următoarea:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2000** | **2001** | **2002** | **2003** | **2004** | **2005** | **2006** | **2007** | **2008** |
| Nr. capete păsări | 21312 | 16000 | 18540 | 21342 | 19342 | 22432 | 16300 | 17000 | 16800 |

*Sursa: date furnizate de Primăria Boroaia - Registrul Agricol*

*Sursa: date furnizate de Primăria Boroaia, Registrul Agricol, 2009*

Se observă că efectivele de păsări au înregistrat o evoluţie fluctuantă, pe ansamblu ascendentă. Cel mai mare număr de păsări s-a înregistrat în anul 2005, când se înregistrează cu 28,67% mai multe capete de păsări decât în anul 2001 .

### *2.4.1.2. Silvicultura şi gospodărirea apelor*

### *a) Silvicultura*

Pe teritoriul administrativ al comunei Boroaia există suprafeţe ocupate de păduri.

Fondul forestier se află aproape în totalitate în zona deluroasă şi aparţine de Ocolul Silvic Râşca care cuprinde şi Districtul 1 Boroaia şi Districtul 2 Moişa.

Proporţia de participare a speciilor este: stejar 16%, fag 24%, molid 19%, carpen 21%, alte specii 20%.Cea mai productivă specie este fagul care se datorează condiţiilor climatice prielnice aceste specii chiar şi la altitudini mai mici.

Pe teritoriul comunei funcţionează societăţi ce desfăşoară activităţi în industria de exploatare şi de prelucrare a lemnului:

|  |  |  |  |  |
| --- | --- | --- | --- | --- |
| **Nr. crt.** | **Denumirea societăţii** | **CAEN** | **Forma juridică** | **Domeniu de activitate** |
| 1. | GILGRA S.R.L. | 1610 | SRL | Tăierea şi rindeluirea lemnului |
| 2. | SOLOMON S.R.L. | 1610 | SRL | Tăierea şi rindeluirea lemnului |
| 3. | PINOCOM S.R.L. | 1610 | SRL | Tăierea şi rindeluirea lemnului |
| 4. | BOGDANA FOREST |  | SRL | Exploatarea lemnului |

*Sursa: date furnizate Primăria Boroaia, 2009*

### *b) Gospodărirea apelor şi piscicultura*

Reţeaua hidrografică este orientată pe direcţia V-E făcând parte din bazinul hidrografic al râului Moldova.

Teritoriul comunei Boroaia este străbătut de râurile Râşca, Sasca, cărora li s-a schimbat cursul prin indiguiri şi canalizări în ultimele decenii, şi pâraiele Chilineasa, Bolohânosu, Sâncuţa şi Dadişa. În afara principalelor pâraie amintite, reţeaua hidrografică a comunei include cursul râului Moldova, care delimitează în partea nord-est comuna Boroaia.

Terenurile situate în apropierea albiei râurilor Râşca, Sasca şi Moldova sunt periodic inundate atunci când au loc ploi cu frecvenţă şi intensitate mare ceea ce face ca râurile să iasă din matcă.

În afara râurilor cu scurgere permanentă se mai pun în evidenţă numeroase elemente torenţiale şi râuri cu scurgere temporare.

Ca urmare a excesului de umiditate prevenit prin inundaţii datorită revărsării, solurile din zonă rămân o perioadă lungă de timp sub influenţa apei, ceea ce duce la apariţia fenomenului de înmlăştinire, iar din punct de vedere agrotehnic lucrările solului: arat, însămânţat, întreţinerea culturilor, combaterea bolilor şi dăunătorilor, recoltatul culturilor şi transportul produselor este întârziat şi îngreuiat, iar în unii ani imposibil de efectuat, solurile respective putând rămâne necultivate (pârloage).

## 2.4.2. Sectorul secundar

Din structura unităţilor economice pe domenii de activitate rezultă că ***activităţile sectorului secundar***, industria şi construcţiile, reprezintă ***27,71%*** din totalul activităţilor economice din comuna Boroaia. Structura sectorului secundar din punct de vedere al numărului de unităţi economice pe subdomenii de activitate este următoarea:

|  |  |
| --- | --- |
| **Subdomenii de activitate** | **Nr. unităţi economice** |
| industrie | 13 |
| construcţii | 10 |
| **TOTAL** | **23** |

*Sursa: date furnizate de Primăria Boroaia, 2009*

Din punct de vedere al numărului de unităţi economice, domină unităţile industriale, cu o pondere de 56,62% din totalul unităţilor sectorului secundar. Construcţiile au o pondere de 43,48% din unităţile sectorului secundar.

**2.4.2.1. Industria**

Activităţile industriale reprezintă principalul sector economic al comunei Boroaia. În ultimii ani, în comuna Boroaia s-a înregistrat un anumit ritm de creştere economică prin crearea a numeroase IMM-uri având ca activitate de bază industria extractivă, prelucrarea lemnului şi industria alimentară.

Structura sectorului industrial în funcţie de numărul de unităţi economice pe ramuri industriale este următoarea:

|  |  |
| --- | --- |
| **RAMURI INDUSTRIALE** | **NUMĂR DE UNITĂŢI ECONOMICE** |
| prelucrarea lemnului | 5 |
| industria alimentară | 8 |
| **TOTAL** | **13** |

*Sursa: date furnizate Primăria Boroaia, 2009*

Din punct de vedere al *numărului de unităţi economice*, cele mai bine reprezentate ramuri industriale în comuna Boroaia este industria alimentară, cu 61,54% din totalul unităţilor industriale din comună,urmată de prelucrarea lemnului, cu 38,46% din totalul unităţilor industriale din comună.

Din punct de vedere al *numărului de salariaţi*, structura unităţilor industriale pe ramuri economice este următoarea:

|  |  |
| --- | --- |
| **RAMURI INDUSTRIALE** | **NUMĂR DE SALARIAŢI** |
| prelucrarea lemnului | 19 |
| industria alimentară | 27 |
| **TOTAL** | 46 |

*Sursa: date furnizate de Registrul Comerţului de pe lângă Tribunalul Suceava, 2009*

Reiese că, cei mai mulţi salariaţi din industrie sunt angajaţi în industria alimentară – proporţie majoritară de 57,78%. În industria prelucrării lemnului sunt angajaţi 42,22% din salariaţii din Rezultă deci că, în prezent, industria alimentară este cea mai dezvoltată ramură industrială în comuna Boroaia.

Principalele ramuri industriale care funcţionează în comuna Boroaia sunt prezentate în cele ce urmează:

***a) Industria de prelucrare a lemnului***

Industria de prelucrare a lemnului are un potenţial deosebit, datorită suprafeţelor împădurite de pe teritoriul comuneii. În industria de prelucrare a lemnului activează 5 unităţi industriale, după cum urmează:

|  |  |  |  |  |
| --- | --- | --- | --- | --- |
| **Nr. crt.** | **Denumirea societăţii** | **CAEN** | **Forma juridică** | **Domeniu de activitate** |
| 1. | GILGRA S.R.L. | 1610 | SRL | Tăierea şi rindeluirea lemnului |
| 2. | SOLOMON SRL | 1610 | SRL | Tăierea şi rindeluirea lemnului |
| 3. | PINOCOM SRL | 1610 | SRL | Tăierea şi rindeluirea lemnului |
| 4. | HÎRGĂU | 1610 | SRL | Tăierea şi rindeluirea lemnului |
| 5. | MACOVEI BĂRĂŞTI | 1610 | SRL | Tăierea şi rindeluirea lemnului |

*Sursa: date furnizate de Registrul Comerţului de pe lângă Tribunalul Suceava, 2009*

***b) industria alimentară***

Este reprezentată în principal de unităţi ale industriei de morărit şi panificaţie

Pe lângă aceste unităţi ale industriei de morărit şi panificaţie, în comuna Boroaia funcţionează o mică fabrică de prelucrare a laptelui, tot acolo aflându-se şi punctul de colectare. Fabrica produce în special brânzeturi, valorificând astfel materia primă locală.

**2.4.2.2. Construcţiile**

Domeniul construcţiilor în comuna Boroaia se caracterizează prin dinamism, care este evidenţiat de numărul mare de societăţi economice – 10 unităţi - care desfăşoară activităţi în domeniul construcţiilor.

Societăţile importante din comuna Boroaia care desfăşoară activităţi în domeniul construcţiilor sunt următoarele:

|  |  |  |  |  |
| --- | --- | --- | --- | --- |
| **Nr. crt.** | **Denumirea societăţii** | **CAEN** | **Forma juridică** | **Domeniu de activitate** |
| 1. | COSMIH EXPERT CONSTRUCT | 4120 | SRL | Lucrări de construcţii a clădirilor rezidenţiale şi nerezidenţiale |
| 2. | GROUP B&C | 4521 | SRL | Construcţii de clădiri şi lucrări de geniu |
| 3. | ZAMFIR CONSTANTIN | 4120 | AF | Lucrări de tâmplărie şi dulgherie |

*Sursa: date furnizate de Registrul Comerţului de pe lângă Tribunalul Suceava, 2009*

Evoluţia sectorului construcţiilor este relevată de dinamica locuinţelor terminate pe parcursul unui an. Evoluţia locuinţelor terminate în fiecare an în intervalul 2002 - 2008 este prezentată în tabelul şi diagrama următoare:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2002** | **2003** | **2004** | **2005** | **2006** | **2007** | **2008** |
| Locuinţe existente – număr total , din care: | 1899 | 1905 | 1915 | 1921 | 1924 | 1931 | 1936 |
| - locuinţe în proprietate majoritară de stat – număr | 10 | 10 | 10 | 10 | 18 | 18 | 18 |
| - locuinţe în proprietate majoritar privată – număr | 1889 | 1895 | 1905 | 1911 | 1906 | 1913 | 1918 |

*Sursa: date furnizate de Direcţia Judeţeană de Statistică Suceava, Fişa localităţii, 2008*

În intervalul studiat se manifestă o tendinţă de uşoară creştere a numărului de locuinţe existente în comuna Boroaia. Astfel, în 2008, numărul locuinţelor din comună era mai mare cu 1,91% decât în anul 2002. Domină locuinţele în proprietate privată, al căror număr a crescut cu 1,51% între 2002 şi 2008. Numărul locuinţelor în proprietate de stat a crescut cu 44,44% în 2008 faţă de anul 2002.

Numărul de locuinţe terminate în fiecare an în intervalul 2002 – 2008 este prezentat în tabelul următor:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2002** | **2003** | **2004** | **2005** | **2006** | **2007** | **2008** |
| Locuinţe terminate – total (număr) | 15 | 11 | 15 | 14 | 17 | 18 | 17 |
| Locuinţe terminate din fonduri publice (număr) | - | - | - | - | - | - | - |
| Locuinţe terminate din fonduri private (număr) | 15 | 11 | 15 | 14 | 17 | 18 | 17 |
| Locuinţe terminate din fondurile populaţiei (număr) | 15 | 11 | 15 | 14 | 17 | 18 | 17 |

*Sursa: date furnizate de Direcţia Judeţeană de Statistică Suceava, Fişa localităţii, 2008*

Observăm că, cel mai mare număr de locuinţe finalizate la sfârşitul anului s-a înregistrat în anul 2007 – 18 locuinţe finalizate. Ulterior anului 2005, numărul de locuinţe finalizate a crescut uşor, în 2007 fiind cu 22,22% mai mare decât în 2005, iar în 2008 cu 17,64% mai mare decât în 2005. De asemenea, observăm că locuinţele finalizate sunt realizate din fondurile populaţiei.

Evoluţia sectorului construcţiilor este ilustrată şi de evoluţia numărului autorizaţiilor de construcţie aprobate în comuna Boroaia:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2002** | **2003** | **2004** | **2005** | **2006** | **2007** | **2008** |
| Suprafaţa locuibilă – total - mp | 60750 | 61091 | 61690 | 62315 | 62695 | 63409 | 63907 |
| Suprafaţa locuibilă – proprietate majoritară de stat , mp | 360 | 360 | 360 | 360 | 640 | 640 | 640 |
| Suprafaţa locuibilă – proprietate majoritar privată, mp | 60390 | 60731 | 61330 | 61955 | 62058 | 62769 | 63267 |

*Sursa: date furnizate de Direcţia Judeţeană de Statistică Suceava, Fişa localităţii, 2008*

Ca urmare a creşterii numărului de locuinţe, a crescut şi suprafaţa locuibilă a comunei, astfel, în 2008, suprafaţa locuibilă a crescut cu 4.95% faţă de anul 2002. Suprafaţa locuibilă în proprietate de stat a crescut cu 43,75% în 2008 faţă de anul 2002, în timp ce suprafaţa locuibilă în proprietate privată a crescut în intervalul 2002 – 2008 cu 4,55%.

**2.4.3. Sectorul terţiar (serviciile)**

Unităţile economice care desfăşoară activităţi în sectorul terţiar reprezintă 71,08% din numărul total de unităţi economice din comuna Boroaia, situându-se pe locul I ca sector de activitate.

Pe subdomenii de activitate, sectorul terţiar include următoarele:

|  |  |
| --- | --- |
| **Domeniul de activitate** | **Nr. societăţi economice** |
| **Servicii – total, din care:** | **59** |
| servicii de înfrumuseţare | 1 |
| reparaţii de articole de uz gospodăresc | 3 |
| servicii de telecomunicaţii | 1 |
| servicii în tehnologia informatiei | 1 |
| alte servicii | 8 |
| transporturi | 2 |
| comerţ | 43 |

*Sursa: prelucrarea datelor furnizate de Oficiul Registrului Comerţului de pe lângă Tribunalul Suceava, 2009*

Ilustrarea datelor din tabelul anterior este realizată în diagrama următoare:

Observăm că, mai mult de jumătate din societăţile active în sectorul terţiar desfăşoară activităţi de comercializare a diferitelor bunuri (72,88%). Aşadar remarcăm o structură dezechilibrată a sectorului terţiar, în care dominanate sunt activităţile de comercializare a bunurilor, restul de 27,12% din activităţile terţiare fiind împărţite între 6 subdomenii de activitate.

Pe locul II ca număr de unităţi economice cu activităţi în sectorul terţiar se situează alte servicii, cu 13,56% din numărul total de unităţi economice ale sectorului terţiar, în timp ce pe locul III se situează reparaţiile de articole de uz gospodăresc – 5,08% din numărul total de unităţi economice ale sectorului terţiar.

**2.4.3.1. *Comerţul***

Sectorul comerţului este bine reprezentat în comuna Boroaia, existând, conform informaţiilor furnizate de Registrul Comerţului de pe lângă Tribunalul Suceava, 43 de societăţi care se ocupă cu comercializarea diverselor bunuri. ***Activităţile în domeniul comerţului*** reprezintă 53,01***%*** ***din totalul activităţilor*** desfăşurate în comuna Boroaia şi 72,88% din sectorul serviciilor, activitatea de comerţ aparţinând sectorului privat.

Ca forme de comerţ, este mai bine reprezentat comerţul en-detail (comerţ cu amănuntul) care este dominant, în timp ce comerţul en-gros este mai restrâns.

Ca tipuri de produse*, structura bunurilor comercializate* în comuna Boroaia este foarte *diversificată*, cuprinzând o gamă variată de produse ce includ material lemnos, materiale de construcţii, echipamente sanitare, aparatură electro-casnică, textile, confecţii, încălţăminte, produse alimentare, băuturi, produse farmaceutice, piese şi accesorii pentru autoturisme, echipamente pentru telecomunicaţii, calcultoare, mobilă şi articole pentru iluminat, articole de fierărie, sticlă, etc.

### *2.4.3.2. Transporturile*

*Transportul rutier* **-** teritoriul comunei Boroaia este strabătut de următoarele artere rutiere:

**DN 15C** : traversează comuna Boroaia de la nord-vest la sud-vest făcând accesul între oraşele Suceava şi Piatra Neamţ.

**DJ 155B:** traversează comuna de la nord-vest la sud-est şi face legătura dintre satele Giuleşti şi Bărăşti şi localitatea de reşedinţă.

Aceste drumuri fac legătura dintre localităţile componente şi comunele limitrofe cu localitatea reşedinţă.

*Transportul feroviar*:

Teritoriul comunei nu este traversat de nici o linie de cale ferată.

**Transporturile rutiere.** Transporturile de călători au sporit, ca urmare a dezvoltării companiilor private de transporturi de călători. Companiile de transport asigură circulaţia călătorilor pe diverse trasee, în diverse direcţii. Transportul în comun este asigurat de rute maxi-taxi din/spre Boroaia:

- Fălticeni – Boroaia

- Târgu-Neamţ - Boroaia

Situarea comunei Boroaia de-a lungul drumului naţional DN 15C asigură un ***grad ridicat de accesibilitate*** atât la nivel judeţean cât şi la nivel naţional.

**2.4.3.3. Poştă şi telecomunicaţii**

Comuna Boroaia este deservită de Compania Naţională Poşta Română, Direcţia Regională de Poştă Iaşi, Oficiul Judeţean de Poştă Suceava – Oficiul Poştal Boroaia.

În domeniul telecomunicaţiilor, comuna Boroaia aparţine de Centrul Regional de Telecomunicaţii Bacău, Direcţia Judeţeană de Operaţiuni Suceava.

Comuna Boroaia dispune atât de reţea de telefonie fixă digitală cât şi de acces la reţelele de telefonie mobilă Orange, Vodafone, Cosmote. Pe lângă acces la telefonia Mobilă, comuna dispune şi de acces la Internet atât prin RomTelecom (Click Net) cât şi reţeaua Orange care furnizează semnal 3 G + pentru Internet mobil.

### *2.4.3.4. Servicii în sănătate şi asistenţă socială*

* **Serviciile medicale:**

În prezent activitatea sanitar-umana este asigurată de doi medici generalişti şi un medic stomatolog, alaturi de cinci cadre sanitare medii într-un spaţiu situat în centrul comunei ce oferă condiţii optime.

Dispensarul medical Boroaia funcţionează înainte de 1989 cu staţionar pentru copii şi cu casă de naşteri.

În prezent se afla într-o stare înaintată implementarea unui program de transformare a unei parţi a clădirii într-un Centru de asistenţă a persoanelor vulnerabile cu finanţare de la Banca Mondială, ceea ce presupune reamenajarea întregii construcţii.

Dispensarul medical are un număr de 8 angajaţi la nivelul anului 2009 din care:

* 2 medici,
* 2 asistenţi,
* 4persoane - personal auxiliar, tehnic, administrativ.

Sunt absente cabinetele de medicină specializată precum cabinetele oftalmologice, cabinetele de medicină internă, cabinete de ecografie, etc., pentru astfel de servicii locuitorii comunei trebuind să se deplaseze în municipiile Fălticeni, Suceava.

Câţiva indicatori sanitari statistici sunt prezentaţi în tabelul de mai jos:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2002** | **2003** | **2004** | **2005** | **2006** | **2007** | **2008** | **2009** |
| Medici – sector public, din care: persoane ) | 2 | 2 | 2 | 2 | 2 | 2 | 2 | 2 |
| Medici de familie sector public (persoane) | - | 2 | 2 | 2 | 2 | 2 | 2 | 2 |
| Stomatologi - sector public - persoane | 1 | 1 | 1 | 1 | 1 | 1 | 1 | 1 |
| Stomatologi – sector privat - persoane | - | - | - | - | - | - | - | - |
| Personal mediu sanitar – sector public - persoane | 5 | 4 | 3 | 5 | 5 | 5 | 5 | 5 |
| Farmacişti – sector privat - număr | - | - | - | - | - | 2 | 1 | 1 |
| Cabinete medicale individuale (de familie) – sector public – număr | - | 2 | 2 | 2 | 2 | 2 | 2 | 2 |
| Cabinete stomatologice – sector public – număr | - | - | 1 | 1 | 1 | 1 | 1 | 1 |
| Cabinete stomatologice – sector privat – număr | - | - | - | - | - | - | - | - |
| Farmacii – sector privat - număr | - | - | - | - | - | 1 | 1 | 1 |

*Sursa: prelucrarea datelor furnizate de primăria Boroaia, 2009*

### *2.4.3.5. Învăţământul*

Şcoala Boroaia este una din cele mai vechi şcoli de la înfiinţarea lor. După spusele bătrânilor şi datele ce se regăseau în corespondenţa şcolii înainte de1944, se constată încă de la 1857, că în acest sat, funcţiona sub numele de şcoală comunală într-o casă închiriată, pe dealul satului Boroaia. Din alte surse rezultă că mai inainte, pe la 1849 în sat învăţau 32 de elevi, fără să aibă frecvenţă regulată decât câţiva.

În 12 august 1858 ia fiinţă şcoala din Boroaia finanţată de stat, inaugurându-se primul local de şcoală, construită cu o singură sală de clasă şi locuinţă pentru directorul şcolii, pe atunci Constantin Dumitriu, care a fost şi primul învaţător al şcolii. În 1863 erau 32 de elevi în 4 clase – spune inspectorul Adamescu.

Sub conducerea învăţătorului Ioan Bendescu, directorul şcolii în perioada 1889-1909, a fost construit un **nou local de şcoală**, mai mare cu 4 săli de clasă, cancelarie şi sală de recreaţie, cu bani împrumutaţi de la Casa Şcoalelor şi cu contribuţia sătenilor, local care a fost inaugurat în anul 1900. Din anul 1902, în localul şcolii vechi, se înfiinţează la Boroaia o şcoala de meserii, fiind una din cele mai vechi din Moldova, care până în anul 1924 a dat 661 de absolvenţi.

Începând cu inaugurarea noului local de şcoală, aceasta a funcţionat ca şcoală primară de tip urban, cu 4 clase, cu 4 învăţători şi programe de studiu ca la oraş. Aşa încât la 1 septembrie 1908, corpul didactic al Scolii Nr.1 Boroaia era format din învăţătorii: Ion Bendescu – director al şcolii, Ilie Mihailescu şi soţii Vasile si Maria Tomegea. Pâna atunci mai funcţionase, perioade mai mici sau mai mari de timp şi învăţătorii Nicolae, Vasile Costachescu, Eugenia Cucescu, Gheorghe Alexandrescu şi Gheorghe Popescu.

Învatatorul Vasile Tomegea – absolvent al Şcolii Normale „Vasile Lupu” – Iaşi promoţia 1902, vine prin transfer la 01.09.1906, este numit director al şcolii la 01.09.1921, funcţie care o deţine 31 de ani până la iesirea la pensie, la 01.09.1943, după 37 de ani de apostolat.

În urma reformei învatamântului din 1924, Scoala Nr.1 Boroaia devine şcoală primară cu 7 clase, iar din 1948 ca şcoală elementară cu două cicluri de învăţământ: I-IV(ciclul I) şi V-VIII(ciclul II), an în care se înfiinţează şi prima grădiniţă de copii – educatoare Beraru M.Elena. Fiind singura şcoală din comună cu ciclul II, în care au învăţat şi copii din comunele învecinate, şcoala a fost dotată, pentru perioada de iarnă cu internat şi cantină, aceasta funcţionând în perioada 1945-1961. Odată cu generalizarea învăţământului de 8 ani şi a liceului de 12 ani, începând cu 01.09.1965, Scoala Nr 1 Boroaia functioneaza ca liceu teoretic (clasele I-XII) până în anul 1974.

Populaţia şcolară fiind în creştere se generalizează învăţământul de 10 ani spaţiul de şcolarizare a devenit neîncăpător şi pentru învăţământul în două schimburi. Astfel, la iniţiativa unor cadre didactice prof. Beraru Constantin, Cercel Petru, a oficialităţilor locale şi cu sprijinul unor foşti elevi ai şcolii: generalul Traian Dafinescu, generalul Mircea Mocanu, colonel Jean Scripcaru şi alţii, s-au obţinut de la bugetul de stat fondurile necesare construcţiei noului local de şcoală cu trei nivele, dotat cu două laboratoare, 14 săli de clasă, grupuri sanitare şi încălzire centrală proprie a carei inaugurare a avut loc la data de 11.10.1981.

În cinstea, onoarea şi memoria celui ce a fost, învăţătorul Vasile Tomegea ca omagiu adus pentru tot ceea ce a făcut pentru satul şi învăţământul boronian şi nu numai, în cadrul unei festivităţi deosebite, la care au participat fiii satului, în prezenţa oficialităţilor locale şi judeţene, s-a dezvelit bustul amplasat în faţa şcolii, acesteia atribuindu-se numele de „Şcoala cu clasele I-VIII Nr. 1 Vasile Tomegea – Boroaia”

Faptul a fost împlinit în ultima duminica a lunii iunie, în data de 29 a anului 1997.

În prezent în comuna Boroaia există 5 unităţi de învăţământ cu o capacitate de 48 de săli de clasă unde în anul şcolar 2008 erau înscrişi un număr de 197 de copii în grădiniţe şi 486 elevi în învăţământul primar şi gimnazial, iar personalul didactic este în totalitate calificat ( 46 de profesori şi învăţători calificaţi) după cum urmează:

**Boroaia**

* *Şcoala cu clasele I-VIII Nr.1 „Vasile Tomegea”*
* *Şcoala cu clasele I-VIII Nr.2*

**Moişa**

* *Şcoala cu clasele I-VIII Nr.1 Moişa*

**Bărăşti**

* *Şcoala cu clasele Nr.1 I-VIII Bărăşti .*

**Giuleşti**

* *Şcoala cu clasele I-IV Nr.1 Giuleşti*

**Rata de promovabilitate**

În comuna Boroaia se constată o creştere a ratei de promovabilitate, care în cazul testelor naţionale a atins nivelul de 89%. Indicele de abandon şcolar este de sub 0,3%.

Pe niveluri de învăţământ, situaţia numărului de elevi înscrişi este următoarea:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2002** | **2003** | **2004** | **2005** | **2006** | **2007** | **2008** |
| Copii înscrişi în grădiniţe - persoane | 197 | 201 | 202 | 204 | 187 | 194 | 197 |
| Elevi înscrişi în învăţământ primar şi gimnazial - persoane | 502 | 498 | 491 | 492 | 502 | 496 | 486 |
| Elevi înscrişi în învăţământul de arte şi meserii | - | 23 | 43 | 23 | - | - | - |

*Sursa: date furnizate de DJS Suceava, 2009*

Evoluţia numărului de elevi din învăţământul preşcolar este fluctuantă cu o perioada constantă între anii 2003-2005 după care urmeaza o scădere de 7,40% în anul 2006. Numărul preşcolarilor înscrişi în grădiniţe în comună era mai mare cu 5,00% în anul 2008 faţă de anul 2006.

Evoluţia numărului de elevi din învăţământul gimnazial este într-o scădere continuă cu excepţia anului 2006 când are loc o uşoară creştere. Astfel în 2008 sunt înscrişi cu 3,18% mai puţini elevi decât în anul 2002.

În ceea ce priveşte ***mărimea corpului didactic***, evoluţia numărului de cadre didactice este prezentată în cele ce urmează:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2002** | **2003** | **2004** | **2005** | **2006** | **2007** | **2008** |
| Personal didactic total | 46 | 65 | 46 | 56 | 47 | 47 | 46 |
| Personal didactic în înv. preşcolar | 9 | 9 | 9 | 9 | 9 | 9 | 9 |
| Personal didactic în înv. primar şi gimnazial | 37 | 56 | 37 | 38 | 38 | 38 | 37 |
| Personal didactic in inv. de arte şi meserii | - | - | - | 9 | - | - | - |

*Sursa: date furnizate de DJS Suceava, 2009*

*Sursa: date furnizate de DJS Suceava, 2009*

Pe ansamblu, se observă că evoluţia numărului total al personalului didactic din unităţile de învăţământ ale comunei Boroaia este constant cu excepţia anilor 2003 şi 2005 când are loc o creştere, în 2003 fiind cu 29,23% mai multe cadre didactice decât în 2002.

Numărul cadrelor didactice din învăţământul preşcolar este constant în cei 6 ani analizaţi, fiind întotdeauna câte 9 cadre didactice.

Şi numărul cadrelor didactice din învăţământul primar şi gimnazial rămane constant cu excepţia anului 2003 când sunt cu 33,92% mai multe cadre didactice decât în anul 2002.

Un indicator important care reflectă calitatea actului de învăţământ este ***numărul de elevi / 1 cadru didactic***. Evoluţia acestui indicator este redată în tabelul de mai jos.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2002** | **2003** | **2004** | **2005** | **2006** | **2007** | **2008** |
| elevi / 1 cadru didactic | 15.20 | 11.11 | 16.00 | 12.84 | 14.66 | 14.68 | 14.85 |
| preşcolari/1 educator | 21.89 | 22.33 | 22.44 | 22.67 | 20.78 | 21.56 | 21.89 |
| Elevi / 1 cadru didactic învăţământ primar şi gimnazial | 13.57 | 9.30 | 14.43 | 13.55 | 13.21 | 13.05 | 13.14 |

*Sursa: prelucrarea datelor furnizate de DJS Suceava, 2009*

Pe total, raportând numărul total de preşcolari şi elevi înscrişi în unităţile de învăţământ din comună la numărul total de cadre didactice, rezultă valori reduse, sub 20 persoane şcolarizate / 1 cadru didactic.

Pe niveluri de învăţământ, observăm că, în învăţământul preşcolar, se înregistrează cele mai mari valori pentru numărul de preşcolari / 1 cadru didactic. Astfel, numărul de preşcolari care revin unui educator este de aprox. 22-23 persoane, adică peste norma recomandată de 12 - 15 preşcolari / 1 educator pentru ca procesul de învăţământ să se desfăşoare în condiţii optime. Deducem deci că în învăţământul preşcolar, clasele de preşcolari sunt destul de aglomerate. Prin urmare, este necesară suplimentarea numărului de educatori.

Pentru învăţământul primar şi gimnazial, valorile respectă normele recomandate, înregistrându-se valori sub 15% ceea duce la desfăşurarea în condiţii optime şi cu rezultate satisfăcătoare a învăţămăntului.

Situaţia numărului sălilor de clasă, a laboratoarelor şi atelierelor şcolare este prezentată în tabelul următor:

|  | **2002** | **2003** | **2004** | **2005** | **2006** | **2007** | **2008** |
| --- | --- | --- | --- | --- | --- | --- | --- |
| Săli de clasă şi cabinete şcolare - număr | 40 | 28 | 39 | 39 | 39 | 39 | 48 |
| Laboratoare şcolare - număr | 3 | 3 | 3 | 3 | 3 | 3 | 5 |
| PC - total | \* | \* | \* | \* | \* | 36 | 39 |

*\*nu deţinem date*

*Sursa: date furnizate de DJS Suceava, 2009*

Corelând numărul total de persoane şcolarizate (preşcolari şi elevi) cu numărul total de săli de clasă obţinem un indicator important: *numărul de elevi/ 1 sală de clasă*.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2002** | **2003** | **2004** | **2005** | **2006** | **2007** | **2008** |
| Săli de clasă şi cabinete şcolare - număr | 40 | 28 | 39 | 39 | 39 | 39 | 48 |
| populaţia de vârstă şcolară înscrisă în unit. de înv. | 502 | 498 | 491 | 492 | 502 | 496 | 486 |
| nr. de elevi / 1 sală de clasă | 12.55 | 17.79 | 12.59 | 12.62 | 12.87 | 12.72 | 10.13 |

*Sursa: prelucrarea datelor furnizate de DJS Suceava*

Observăm că, în intervalul 2002 – 2008, numărul sălilor de clasă din unităţile de învăţământ din comuna Boroaia a crescut cu 20,00%. Această creştere a numărului sălilor de clasă cumulată cu scăderea numărului de elevi a fost capabilă să facă faţă creşterii semnificative a elevilor înscrişi în unităţile de învăţământ. În intervalul 2002 – 2008, numărul elevilor / sala de clasă a scăzut cu 2,42%.

De asemenea, constatăm că, în toţi anii intervalului studiat, numărul de elevi / sală de clasă nu depăşeşte valoare de 15 persoane, ajungând, în 2008, la 10,13 elevi / sală de clasă. Aceasta înseamnă că numărul sălilor de clasă este suficientă atât din punct de vedere fizic, cât şi din punct de vedere al capacităţii cadrului didactic de a acorda atenţie tuturor elevilor.

**2.4.3.6. Serviciile socio – culturale**

În 1932, Vasile Tomegea, înfiinţează Căminul Cultural „Unirea”, o bibliotecă cu peste 3000 de volume (astăzi peste 25000 de volume. În anul 1925, învăţătorul Vasile Tomegea, înfiinţează Corul sătesc, care mai târziu va funcţiona pe lângă Căminul Cultural.

Un loc important în activitatea de culturalizare a satului l-a avut Biblioteca Comunală, condusă cu devotament de Elena Petrescu timp de mai bine de 20 de ani.

În timp ce majoritatea comunelor şi satelor erau lipsite de curent electric, în satul Boroaia, în cadrul Căminului Cultural îşi desfăşura activitatea cinematograful. Pe durata a peste 3 decenii, începând cu anul 1950, învăţătorul Gheorghe Petrescu a proiectat mii de filme pentru copii, tineret şi adulţi, contribuind la formarea spirituală şi morală a acestora.

Corul Căminului Cultural Boroaia, prin activitatea artistică desfăşurată, prin premiile şi distincţiile obţinute la nivel zonal şi naţional, a făcut cunoscut numele satului în toată ţara, cât şi a celor care au condus acest cor: Vasile Tomegea (1915 - 1925), Nicolae Matei (1925 - 1931), Mihai Boleac (1931 - 1987). În ultimii ani, pâna în 1992, corul a fost condus de învăţătorul Gheorghe Manoliu, dupa care şi-a încetat activitatea.

În cadrul Căminului Cultural au funcţionat formaţii artistice de teatru, dansuri populare, brigăzi artistice, solişti vocali şi instrumentişti, grup vocal, fanfară, conduse de cadre didactice pasionate şi talentate: prof. Emilian Frunza, înv. Gheorghe Manoliu, înv. Toader Monoranu, prof. Gheorghe Monoranu.

Actualmente în cadrul Căminului Cultural îşi desfăşoară activitatea „Muzeul satului” prin grija şi osteneala învăţătorului Petru Cercel. În activitatea Căminului Cultural Boroaia şi-a pus amprenta conducatorii acestora în persoana d-lor învăţători Vasile Tomegea, Gheorghe Petrescu, prof. Costantin Beraru, înv. Ioan Norocel.

Satul Boroaia dispune de un local nou cu 500 locuri (sală de şedinţe, sală pentru actori, sală de bibliotecă) local inaugurat şi construit prin contribuţia sătenilor, a cadrelor didactice, a bisericii (preot Ilarion Argatu).

***Căminul cultural***

Căminului cultural i se poate atribui rolul de centru cultural al unui sat care concentrează în el toate activităţile cu caracter cultural în sensul cel mai larg al cuvântului.

În comună există trei cămine culturale:

* *Căminul cultural Boroaia*
* *Căminul cultural Giuleşti*
* *Căminul cultural Săcuţa*

Este necesară renovarea şi modernizarea actualelor cămine culturale pentru ca toate activităţile cu caracter cultural din comună să se desfăşoare în cele mai bune condiţii. Clădirile vor dispune de o sală de spectacol dotată cu toate utilităţile necesare: energie electrică, încălzire centrală, apă potabilă, canalizare, racord telefonic, instalaţii de ventilaţie şi climatizare, conexiune la internat, radioamplificatoare, videoproiectoare, instalaţii de iluminat, sistem de sonorizare şi mobilier adecvat.

**Culte**

În comuna Boroaia există 7 biserici ortodoxe, 4 biserici ortodoxe pe stil vechi şi o casă de adunare cult penticostal.

Bisericile ortodoxe sunt următoarele:

* Biserica “Sfinţii Părinţi Ioachim şi Ana”, Boroaia-centru
* Biserica de lemn “Petru şi Pavel”, Boroaia-cimitir
* Biserica “Sf. Nicolae” Boroaia
* Biserica “Bunavestire”, Bărăşti
* Biserica “Sf. Nicolae”, Giuleşti
* Biserica Moişa
* Biserica Suseni



*Imag. 1 : Biserica Ortodoxă „Sfinţii Părinţi Ioachim şi Ana” – Boroia-centru*

****

*Imag. 2 : Biserica Ortodoxă de lemn „Petru şi Pavel”, Boroaia*

Bisericile ortodoxe de stil vechi sunt următoarele:

* Biserica ortodoxă de stil vechi Boroaia
* Biserica ortodoxă de stil vechi Săcuţa Vale
* Mănăstire maici Moişa
* Mănăstirea eroilor de stil vechi – o biserică Săcuţa Vale

***2.4.3.7. Recreere / sport***

Suprafaţa totală a spaţiilor verzi special amenajate sunt foarte restrânse pe teritoriul comunei existând un parc cu duzi situat în centrul localităţii Boroaia. Astfel este necesară amenajarea unui parc cu posibilităţi de recreere(teren de tenis, pistă pentru bococlişti, dotări pentru patine cu rotile, spaţiu de joacă pentru copii).

În comuna Boroaia există 1 sală de sport şi un teren de fotbal, unde se desfăşoară activităţile sportive tinerii. Cu o activitate deosebită se înscrie echipa de fotbal a comunei „Unirea Boroaia”, care a fost reînfiinţată prin pasiunea unor localnici sprijinită fiind şi de actuala conducere a comunei şi de unii sponsori.

**2.4.4. Turismul.**

***Potenţialului turistic al comunei Boroaia***

Din punct de vedere turistic, comuna Boroaianu se remarcă în mod deosebit la acest capitol. Ceea ce interesează din punct de vedere turistic este potenţialul turistic de care dispune comuna. În cadrul industriei turismului, potenţialul turistic joacă un rol foarte important, prezenţa sa în anumite arii stând la baza localizării turismului în ariile respective.

Pentru analiza potenţialului turistic al comunei Boroaia se va utiliza Metodologia pentru evaluarea potenţialului turistic în unităţile administrativ - teritoriale de bază, elaborată în cadrul Ministerului Dezvoltării, Lucrărilor Publice şi Locuinţelor.

În urma consultării cu specialiştii în domeniul turistic şi conex, precum şi a legislaţiei specifice în vigoare a rezultat un model de clasificare a componentelor de potenţial şi de infrastructură, astfel:

***A. Resurse turistice naturale***

*A1. Cadrul natural* cuprinzând 6 componente:

* relief,
* geomorfologie,
* vegetaţie,
* fauna,
* hidrografie,
* peisaj.

*A2. Factori naturali terapeutici* cuprinzând următoarele componente:

* ape minerale terapeutice,
* lacuri terapeutice,
* nămoluri terapeutice (sapropelice, minerale, de turbă etc.),
* emanaţii naturale de gaze terapeutice (mofete, solfatare),
* ansamblul elementelor fizico-chimice ale litoralului marin;
* ansamblul elementelor climatice ale litoralului marin;
* factorii sanogeni ai principalelor tipuri de bioclimă ai României, inclusiv de la nivelul peşterilor şi salinelor (bioclimat tonic–stimulant, bioclimat sedativ – indiferent sau de cruţare, bioclimat excitant-solicitant etc.) etc.

*A3. Arii protejate* cuprinzând următoarele tipuri:

* rezervaţii ale biosferei,
* parcuri naţionale,
* parcuri naturale,
* alte rezervaţii şi monumente ale naturii.

***B. Patrimoniul cultural***

*B1. Monumente istorice*, cu următoarele categorii (cf. Legii 422/2001): monument, ansambluri, situri de tipul celor de:

* arheologie,
* arhitectură,
* monumente de for public,
* monumente memoriale-funerare.

*B2. Muzee şi colecţii publice* cu următoarele categorii:

* muzee monumente memoriale-funerare,
* colecţii publice.

*B3. Artă şi tradiţie populară* cuprinzând:

* manifestări tradiţionale: serbări, festivaluri, târguri, şezători, obiceiuri şi ritualuri tradiţionale, sărbători etc.,
* meşteşuguri populare tradiţionale:

- obiecte pe suport textil: ţesături, covoare, costume populare, cusături;

- pictură pe sticlă şi pe lemn, gravură.

- ateliere de prelucrarea lemnului, metalelor, a pietrei, pielăriei;

*B4. Instituţii de spectacole şi concerte*

*B5. Manifestări culturale anuale/repetabile*

***C. Infrastructură specific turistică***

C1. Unităţi de cazare

C2. Instalaţii de tratament

C3. Săli de conferinţă, centre expoziţionale etc.

C4. Pârtii de schi şi instalaţii de transport pe cablu

C5. Alte instalaţii de agrement ( terenuri de golf, plaje omologate „Blue Flag”, instalaţii de agrement nautic, parcuri de distracţii, herghelii ).

***D. Infrastructură tehnica***

D1. Accesibilitatea la infrastructura majoră de transport,

D2. Infrastructură edilitară,

D3. Infrastructură de telecomunicaţii.

**Evaluarea potenţialului turistic al unităţii administrativ – teritoriale comuna Boroaia.**

***A. Resurse turistice naturale***

***A1. Cadrul natural***

Comuna Boroaia se află aşezată în partea de sud a oraşului Suceava, la graniţă cu judeţul Neamţ pe DN 15, la jumătatea distanţei dintre localităţile Fălticeni şi Tg. Neamţ, pe malul drept al râului Moldova.

Comuna este constituită din satul Boroaia (localitate de reşedinţă) şi satele Moişa, Săcuţa, Giuleşti şi Bărăşti.

În partea vestică se află culmea subcarpatică Pleşu, cu punctual cel mai înalt, Toaca, sau Cerdac. Între albia Moldovei, ca limita estică în lungime de 8 km şi culmea Pleşu, se întinde comuna, pe o suprafaţă de 74,13 km2, pe zona de trecere de la Podişul Moldovei (Podişul Sucevei) şi Subcarpaţii Moldovei, de la altitudinea de 300-355 m, în lunca Moldovei, la circa 500 m în deal Moişa.

Geomorfologic, se află situată în culuarul Baia, un uluc depresionar perisubcarpatic, cu urmări importante asupra climei, vegetaţiei, şi nu în ultimul rând, al activităţilor umane.

Sintetizând cele prezentate până acum în legătura cu cadrul natural, unităţii administrativ teritoriale Boroaia i se acordă următorul punctaj:

|  |  |
| --- | --- |
| * **Poziţia pe trepte de relief:** | **Punctajul acordat** |
| Podişul Moldovei Subcarpaţii Moldovei |  |
| * **Geomofologie**: | 1 |
| Culuarul Baia |  |
| * **Vegetaţie**: | 1 |
| Suprafeţe împădurite |  |
| * **Fauna:** | 1 |
| Nu deţine fond cinegetic |  |
| * **Hidrografie**: | 1 |
| Râul Moldova, cursuri de apă care devin torenţi |  |
| * **Peisaj** **natural** | 1 |
| Interes mediu |  |
| **TOTAL** |  |

Pornind de la criteriile de mai sus, pentru cadrul natural, comunei Boroaia i s-a acordat un punctaj de 5 puncte din 10 posibile.

***A2. Factori naturali terapeutici***

În comună nu există izvoare cu ape minerale terapeutice, nămoluri terapeutice, sau alţi factori terapeutici. Climatul este temperat continental moderat. Prezenţa pădurilor şi alte terenuri cu vegetaţie forestieră favorizează dezvoltarea unui bioclimat tonic, stimulativ.

***A3. Arii protejate.***

Pe teritoriul comunei Boroaia nu sunt localizate arii naturale protejate.

Coroborând punctajele obţinute pentru cele 3 mari categorii de resurse turistice naturale – cadrul natural, factorii naturali terapeutici, ariile protejate – rezultă următorul punctaj:

|  |  |
| --- | --- |
| **resurse turistice naturale** | **punctajul** |
| Cadrul natural | 5 |
| Factori naturali terapeutici | 0 |
| Arii protejate | 0 |
| **TOTAL** | **5** |

În urma evaluării resurselor turistice naturale ale comunei Boroaia au fost acordate 5 puncte, din 25 posibile. Aşadar, comuna Boroaia nu excelează din punct de vedere al potenţialului turistic natural.

**B. Resurse turistice antropice**

Punctajul acordat pentru resursele turistice antropice este de maxim 25 de puncte repartizate conform tabelului de mai jos:

|  |  |
| --- | --- |
| **categorie** | **punctaj maxim** |
| B1. Monumente istorice de interes naţional | 8 |
| I - arheologie |  |
| II - arhitectură |  |
| III – monumente de for public |  |
| IV – memoriale |  |
| B2. Muzee şi colecţii publice | 9 |
| I - Muzee |  |
| II – Colecţii publice |  |
| B3. Artă şi tradiţie populară | 8/4 |
| I – Festivaluri, târguri, obiceiuri, sărbători,etc. |  |
| II – Meşteşuguri populare |  |
| B4. Instituţii de spectacole şi concerte | 8/4 |
| Filarmonici, orchestre, formaţiuni instrumentale, corale, vocal - instrumentale |  |
| B5. Manifestări culturale repetabile | 0/4 |
| **TOTAL** | **25** |

**B.1. Monumente istorice de interes naţional**

Conform Listei Monumentelor Istorice a judeţului, <http://www.cultura.ro/sectiuni/Patrimoniu/Monumente/lista/suceava.pdf>, în comuna Boroaia există monumente istorice (fie de categorie A – monumente de interes naţional şi universal, fie de categorie B – monumente de interes local):

* Necropola tumulară de la Boroaia, punct “La Tolan” situată la Tolan la 500 de m de sat, sec. III-IV epoca daco-romană
* Biserica de lemn cu hramul “Petru şi Pavel”, construită în 1808

**B.2. Muzee şi colecţii publice**

În comuna Boroaia se află un muzeu sătesc.

**B.3. Artă şi tradiţie populară**

Arhitectura caselor şi complexelor gospodăreşti, sobră şi, în acelaşi timp, plină de armonie, reprezintă una dintre atracţiile turistice ale zonei, în ultimii ani dat construindu-se case moderne in stil occidental.

Numeroşi locuitori ai comunei lucrează în construcţii, fiind pricepuţi atât în ceea ce priveşte construcţiile tradiţionale de lemn cât şi construcţiile în care se folosesc materiale moderne. Mulţi din cei care lucrează în construcţii pleacă din comună pentru la lucra pe şantiere în Suceava, Fălticeni, Piatra Neamţ şi străinătate.

**B. 4. Instituţii de spectacole şi concerte**

Nu există instituţii de spectacole şi concerte comuna Boroaia. Principalele dotări culturale sunt căminele culturale.

**B. 5. Manifestări culturale repetabile**

Cea mai însemnata sărbătoare este **Înălţarea Domnului**, ocazie cu care se comemorează eroii neamului, prilej cu care se organizează manifestări comemorative la monumentele din comună, la Căminul cultural şi în aer liber. Recent această zi a fost declarată „Ziua comunei” prin Hot. Consiliului Local. Fiecare sat al localităţii are cel puţin două sărbători în fiecare an, numite hramuri – unul al parohiei iar celalalt al satului, legate în mod obligatoriu de anumite sarbatori crestin-ortodoxe.

|  |  |
| --- | --- |
| **RESURSE TURISTICE ANTROPICE** | **punctaj maxim** |
| **B1. Monumente istorice de interes naţional** | **5** |
| II - arhitectură |  |
| III – monumente de for public |  |
| **B2. Muzee şi colecţii publice** | **2** |
| I - Muzee |  |
| II – Colecţii publice |  |
| **B3. Artă şi tradiţie populară** | **0** |
| I – Festivaluri, târguri, obiceiuri, sărbători,etc. |  |
| II – Meşteşuguri populare |  |
| **B4. Instituţii de spectacole şi concerte** | **0** |
| Filarmonici, orchestre, formaţiuni instrumentale, corale, vocal - instrumentale |  |
| **B5. Manifestări culturale repetabile** | **2** |
| **TOTAL** | **9** |

***C. Infrastructură specific turistică***

Etapa a doua a evaluării constă în evaluarea infrastructurii specific turistice şi tehnice, în absenţa căreia nu se pot desfăşura activităţile turistice. Pentru infrastructura specific turistică se acordă un punctaj maxim posibil de 20 de puncte, distribuit pe subcriterii, astfel:

|  |  |
| --- | --- |
| **Categorie** | **punctaj maxim** |
| C.1. Unităţi de cazare | 7 |
| C.2. Instalaţii de tratament | 5 |
| C.3. Săli de conferinţă, centre expoziţionale | 6 |
| C.4. Pârtii de schi, instalaţii de transport pe cablu | 1 |
| C.5. Alte instalaţii de agrement | 1 |
| **TOTAL** | **20** |

**C.1. Unităţi de cazare**

În comuna Boroaia există o pensiune cu posibilităţi de cazare şi un restaurant cu posibilităţi de cazare şi de masă. Există unele complexe comerciale care, pe lângă spaţiile de comercializare a diverselor bunuri, serviciile de alimentaţie publică, oferă şi câteva spaţii de cazare, însă fără a fi clasificate conform standardelor.

**C.2. Instalaţii de tratament**

Comuna Boroaia nu deţine unităţi dotate cu instalaţii de tratament. Pentru acest criteriu de evaluare, comunei Boroaia nu i se acordă nici un punct.

**C.3. Săli de conferinţă. Centre expoziţionale.**

În comuna Boroaia nu funcţionează spaţii şi centre expoziţionale. De asemenea, nu există nici săli pentru conferinţe.

***C.4. Pârtii de schi, instalaţii de transport pe cablu.***

Nu există pârtii pentru schi şi săniuş şi nici instalaţii de transport pe cablu. Pentru acest criteriu de evaluare Comuna Boroaia este cotată cu 0 puncte.

***C.5. Alte instalaţii de agrement***

La capitolul alte instalaţii de agrement au fost incluse acele instalaţii de agrement ce motivează deplasarea turiştilor, respectiv: terenuri de golf, plaje omologate “Blue Flag”, instalaţii de agreement nautic, parcuri de distracţii, herghelii, etc. Punctajul maxim acordat pentru acestea este de 1 punct. Criteriile care au stat la baza procesului de evaluare a instalaţiilor de agrement au fost următoarele:

* numărul instalaţiilor de agrement,
* diversitatea instalaţiilor de agrement.

În ceea ce priveşte instalaţiile de agrement, în comuna Boroaia nu funcţionează nici una din categoriile de dotări pentru agrement menţionate anterior.

**D. Infrastructura tehnică**

***D1. Accesibilitatea la infrastructura majoră de transport***

Pentru evaluarea accesibilităţii la infrastructura majoră de transport s-a avut în vedere prezenţa pe teritoriul comunei Boroaia a drumului naţional DN 15C Suceava – Piatra Neamţ.

Comuna Boroaia aflându-se la mijlocul distanţei dintre municipiile Fălticeni şi Târgu Neamţ are un mare avantaj în cea ce priveşte eventualele investiţii şi oportunităţi de afaceri. Comuna dispune de o reţea de utilităţi publice ( curent electric, telefonie fixă, televiziune prin cablu), distribuite uniform pe aproximativ 70% din teritoriu, existând posibilităţi de construire atât în intravilan cât şi în extravilan.

Putem aprecia deci că comuna Boroaia beneficiază de un grad relativ ridicat de accesibilitate, care ar putea fi îmbunătăţit prin reabilitarea şi modernizarea drumurilor naţionale care îl străbat.

În urma evaluării accesibilităţii, comuna Boroaia a obţinut următorul punctaj:

|  |  |  |
| --- | --- | --- |
|  | **denumire** | **punctaj** |
| **Criteriu** | **Accesul direct la infrastructura majoră de transport** | **5** |
| **Indicatori** | Port | 0 |
| Aeroport naţional/internaţional | 0 |
| Acces la drum european (E) | 0 |
| Acces la drum naţional/cale ferată (DN/CF) | 5 |

**D2. Infrastructură edilitară**

Pentru infrastructura edilitară s-au acordat 0 puncte din totalul de 30, criteriile avute în vedere fiind alimentarea cu apă în sistem centralizat, canalizarea apelor uzate, alimentarea cu gaze naturale (în sistem centralizat) comuna nedispunând de nici una din aceste utilităţi, aceste disfuncţionalităţi urmând a fi rezolvate fie prin măsuri administrative, fie prin măsuri de organizare urbanistică.

Comuna Boroaia nu dispune de nici una din cele trei sisteme de utilităţi. Concluzionând, punctajul pentru infrastructura edilitară este următorul:

|  |  |  |  |
| --- | --- | --- | --- |
|  | **denumire** | **punctaj** | **Evaluare** |
| **Criteriu** | **Furnizarea de servicii publice de gospodărie comunală – infrastructură edilitară** | **0** | **0** |
| **Indicatori** | Alimentarea cu apă, canalizarea apelor uzate şi pluviale | 0 | 0 |
| Alimentarea cu gaze naturale | 0 | 0 |

**D3. Infrastructură de telecomunicaţii**

Furnizarea serviciilor de comunicaţii electronice a fost notată cu 4 puncte din totalul de 30. Acestea au for acordate pentru uităţile administrativ teritoriale în care poate fi accesată reţeaua GSM, internet.

Comuna Boroaia dispune de acces la reţelele de telefonie mobilă Orange, Vodafone, Cosmote. Pe lângă acces la telefonia Mobilă, comuna dispune şi de acces la Internet atât prin Romtelecom cât şi reţeaua Orange care furnizează semnal 3 G + pentru Internet Mobil.

|  |  |  |
| --- | --- | --- |
|  | **denumire** | **punctaj** |
| **Criteriu** | **Furnizarea serviciilor de comunicaţii electronice – infrastructura de telecomunicaţii** | **4** |
| **Indicatori** | Acoperirea GSM/telefonie la punct fix | 4 |

Totalizând toate criteriile de evaluare pentru infrastructura tehnică de care beneficiază comuna Boroaia, rezultă următorul punctaj:

|  |  |  |
| --- | --- | --- |
|  | **denumire** | **punctaj** |
| **Criteriu** | **INFRASTRUCTURA TEHNICĂ** | **9** |
| **Indicatori** | Accesul rapid la infrastructura majoră de transport | 5 |
| Infrastructura edilitară | 0 |
| Infrastructura de telecomunicaţii | 4 |

În total, în urma ***evaluării infrastructurii tehnice*** a comunei Boroaia a rezultat un punctaj de 9 ***puncte*** din 30 de puncte posibile. Este o valoare care reprezintă 30***%*** din punctajul maxim care poate fi obţinut, comuna Boroaia fiind ***deficitară din punct de vedere al accesului la un drum european.***

**Concluzii**

Evaluarea potenţialului turistic al comunei Boroaia a avut în vedere pe de o parte resursele turistice natural şi antropice, pe de altă parte infrastructura tehnică şi infrastructura specific turistică. Comuna Boroaia a obţinut în final un total de 19,5 puncte, din cele 100 de puncte, reprezentând punctajul maxim. Pe criterii, punctajele acordate sunt următoarele:

|  |  |  |  |
| --- | --- | --- | --- |
|  | **denumire** | **punctaj obţinut – COMUNA BOROAIA** | **PUNCTAJ MAXIM** |
| **Criteriu** | **RESURSE TURISTICE NATURALE** | **5** | **25** |
| **Indicatori** | Cadrul natural | 5 | 10 |
|  | Factori naturali terapeutici | 0 | 10 |
|  | Arii protejate | 0 | 5 |
| **Criteriu** | **RESURSE TURISTICE ANTROPICE** | **8** | **25** |
| **Indicatori** | Monumente istorice de interes naţional | 4 | 8 |
|  | Muzee şi colecţii publice | 2 | 9 |
|  | Artă şi tradiţie populară |  | 8/4 |
|  | Instituţii de spectacole şi concerte |  | 8/4 |
|  | Manifestări culturale repetabile | 2 | 0/4 |
| **Criteriu** | **INFRASTRUCTURĂ SPECIFIC TURISTICĂ** | **1** | **20** |
| **Indicatori** | Unităţi specific turistice | 1 | 7 |
|  | Instalaţii de tratament | 0 | 5 |
|  | Săli de conferinţă, centre expoziţionale | 0 | 6 |
|  | Pârtii de schi, instalaţii de transport pe cablu | 0 | 1 |
|  | Alte instalaţii de agrement | 0 | 1 |
| **Criteriu** | **INFRASTRUCTURA TEHNICĂ** | **9** | **30** |
| **Indicatori** | Accesul rapid la infrastructura majoră de transport | 5 | 16 |
|  | Infrastructura edilitară | 0 | 9 |
|  | Infrastructura de telecomunicaţii | 4 | 5 |
| TOTAL | | 23 | 100 |

Cel mai mic punctaj s-a obţinut pentru criteriul „Infrastructura turistică” deoarece, în prezent, în comuna Boroaia serviciile turistice nu sunt dezvoltate: nu există unităţi de cazare, infrastructura de agrement, săli de conferinţă şi centre expoziţionale.

Condiţiile naturale ale comunei Boroaia sunt inadecvate pentru realizarea unor pârtii de schi şi lipsite de resurse care să favorizeze crearea unor instalaţii de tratament (ape termale, izvoare minerale, etc.). Aceste deficienţe pot fi însă compensate prin dezvoltarea infrastructurii de cazare, agrement, a celei adecvate turismului de afaceri, a infrastructurii edilitare.

Propunerile pentru dezvoltarea turismului vor fi prezentate pe larg în capitolul “Dezvoltarea activităţilor economico – sociale”.

***Analiza SWOT pe domenii de activitate economică***

|  |  |
| --- | --- |
| **SECTORUL PRIMAR** | |
| **PUNCTE FORTE** | **PUNCTE SLABE** |
| * Ponderea ridicată a terenului arabil (72,14%) şi a păşunilor din suprafaţa agricolă (19,84%) | * Terenuri arabile şi păşuni afectate de eroziune prin apă şi pseudogleizare; |
| * Agricultură orientată către cultura plantelor, în care domină plantele furajere, cartoful şi cerealele păioase; | * Terenul arabil se cultivă încă majoritar individual, favorizând perpetuarea unei agriculturi neperformante; |
| * Prezenţa unităţi agricole care se ocupă cu creşterea animalelor, în special a bovinelor pentru lapte; | * Nivel redus de diversificare a maşinilor şi utilajelor agricole; |
| * Se aplică îngrăşăminte naturale şi chimice pentru culturile de porumb, cartof şi ierburi perene; | * Variabilitatea inter şi intra-anuală a parametrilor meteorologici induce fluctuaţii puternice ale producţiilor agricole vegetale; |
| * În structura şeptelului domină ovinele (40,32%), bovinele (33,01%) şi porcinele (12,67%); | * Tendinţa de reducere a efectivelor de porcine, bovine, păsări; |
| * În comună există 1 fabricuţă de prelucrarea laptelui | * Tendinţa de reducere a producţiei agricole vegetale; |
| * Practicarea apiculturii; | * Nu există o politică sistematică de recalificare şi specializare pentru o agricultură performantă; |
| * Existenţa unor unităţi economice de silvicultură şi exploatare forestieră ce valorifica resurse din zona impădurită învecinată | * Produsele agricole au un preţ mic; |
|  |  |
| **OPORTUNITĂŢI** | **RISCURI** |
| * Stimularea exploatării organizate a suprafeţelor agricole prin înfiinţarea de societăţi comerciale/agricole/asociaţii | * Degradarea solurilor care diminuează fertilitatea şi rata de regenerare, |
| * Orientarea sectorului agricol către ferme ecologice cu activităţi de producţie cu un lanţ de prelucrare la nivel local cât mai lung | * Dispariţia micilor producători din cauza nealinierii acestora la standardele europene; |
| * Stimularea înfiinţării de organizaţii de producători specializaţi (cereale, lapte, carne) | * Rezistenţa la schimbare şi mentalităţile învechite; |
| * Informarea producătorilor agricoli cu privire la importanţa asigurării culturilor | * Cunoştinte insuficiente legate de elaborarea şi administrarea proiectelor finanţate din Fondurile Structurale FEADR, |
| * Sprijinirea producătorilor care trec de la agricultura tradiţională la cea ecologică | * Concurenţa produselor agricole din import; |
| * Realizarea de lucrări agro-pedo-ameliorative pentru combaterea eroziunii solului, îmbunătăţirea potenţialului fertil al solurilor şi prevenirea excesului de umiditate; | * Riscul migrării masive a populaţiei tinere şi îmbătrănirea populaţiei nu favorizează o agricultură performantă; |
| * Posibilitatea de accesare de fonduri structurale ale Fondului European Agricol pentru finanţarea agriculturii; |  |
| * Managementul terenului agricol; |  |
| * Certificarea şi atestarea produselor alimentare tradiţionale: |  |
| * Protejarea suprafeţei împădurite a comunei şi reabilitarea terenurilor degradate prin împădurire |  |
|  | |
| **SECTORUL SECUNDAR** | |
| ***INDUSTRIA PRELUCRĂTOARE*** | |
| **PUNCTE TARI** | **PUNCTE SLABE** |
| * Industria deţine 15,66% din totalul societăţilor economice funcţionale în comuna Boroaia; | * Prelucrarea lemnului se realizează doar la nivel primar, rezultând produse cu valoare adăugată redusă; |
| * Cea mai dezvoltată ramură industrială este industria alimentară urmată de prelucrarea lemnului; | * Industria mobilei este slab reprezentată; |
| * 57,78% din salariaţii care lucrează în industrie sunt angajaţi în industria alimentară ; | * Nu s-au dezvoltat unităţi de prelucrare a produselor agricole locale – carne; |
| * Existenţa forţei de muncă locale calificate; | * Migraţia forţei de muncă calificate în exteriorul comunei (în alte oraşe din judeţ, în alte judeţe, în străinătate); |
| * Existenţa pieţei de desfacere pentru produsele obţinute, atât în ţară cât şi în afară (export); |  |
|  |  |
| **OPORTUNITĂŢI** | **RISCURI** |
| * Achiziţionarea unor tehnologii mai performante şi mai ecologice; | * Invadarea pieţei cu produse din import - risc concurenţial sporit odată cu integrarea României în Uniunea Europeană; |
| * Programe de finanţare pentru activităţi de producţie; | * Dezvoltare unor investiţii industriale în alte localităţile urbane (municipiile Suceava, Fălticeni, Târgu Neamţ, Piatra Neamţ) |
| * Orientarea băncilor în vederea sprijinirii înfiinţării şi dezvoltării sectorului IMM prin diversificarea serviciilor bancare; | * Efecte negative asupra factorilor de mediu datorită poluării industriale (poluare chimică, poluare fonică), |
| * Dezvoltarea micilor întreprinzători şi a societăţilor meşteşugăreşti; | * Expunere mai mare la competiţia pe pieţe globalizate; |
| * Promovarea mărcilor şi produselor locale la târguri naţionale şi internaţionale |  |
|  | |
| ***CONSTRUCŢII*** | |
| **PUNCTE TARI** | **PUNCTE SLABE** |
| * Sectorul construcţiilor deţine 12,05% din totalul societăţilor economice active din comuna Boroaia; | * Creşterea suprafeţei construite se face în detrimentul suprafeţelor agricole; |
| * Construcţiile deţin o piaţă împortantă în sectorul privat; | * Insuficienţa personalului calificat în construcţii datorită migraţiei internaţionale a forţei de muncă specializate; |
| * Creşterea resurselor financiare destinate construcţiilor datorită veniturilor din străinătate; |  |
| * Dezvoltarea micului antreprenoriat în domeniul construcţiilor (numeroase unităţi economice din construcţii sunt P.F.-uri, A.F.-uri; |  |
| **OPORTUNITĂŢI** | **RISCURI** |
| * Generare de noi locuri de muncă, | * Riscul construirii haotice, fără a respecta sistematizarea şi amenajarea teritorială; |
| * Acces la materiale şi tehnici moderne, mai eficiente; | * Construirea fără elaborarea de studii geotehnice riguroase reprezintă un risc la adresa siguranţei clădirii; |
| * Sistematizarea teritorială a comunei; |  |
| * Alocare de fonduri sociale şi pentru tineri; |  |
|  | |
| ***SERVICIILE*** | |
| **PUNCTE TARI** | **PUNCTE SLABE** |
| * Sectorul serviciilor reprezintă 18,06% din societăţile economice din comuna Boroaia; | * Insuficienta coordonare între cererea şi oferta de servicii prestate; |
| * Comerţul deţine 53,01 % din totalul unităţilor economice din comună şi 72,88% din activităţile sectorului terţiar; | * Preferinţa antreprenoriatului pentru activităţile de comercializare a bunurilor; |
| * Debutul unor activităţi de servicii destinate întreprinderilor: servicii în tehnologia informaţiei, servicii de consultanţă şi management în afaceri, activităţi de design specializat; | * Locurile de muncă din comerţ au un nivel redus de salarizare; |
| * Cele mai dezvoltate servicii din comună sunt: serviciile de transporturi rutiere de mărfuri şi călători, serviciile de alimentaţie publică, serviciile de întreţinere şi reparare a autovehiculelor; | * Serviciile financiar bancare sunt slab reprezentate şi slab diversificate; |
| * Sunt prezente unele servicii pentru populaţie: servicii de înfrumuseţare, servicii de reparare a bunurilor de uz gospodăresc; | * Nu sunt dezvoltate servicii turistice de cazare şi agrement; |
|  |  |
| **OPORTUNITĂŢI** | **RISCURI** |
| * Dezvoltarea serviciilor din domeniul protecţiei mediului (ecologice); | * Pragul de rentabilitate nu poate fi atins rapid; |
| * Organizarea şi modernizarea spaţiilor comerciale pentru respectarea standardelor actuale de siguranţă şi igienă; | * Creşterea numărului de unităţi care comercializează bunuri stimulează un consum nefundamentat, pe fondul scăderii puterii de cumpărare a populaţiei, |
| * Dezvoltarea serviciilor turistice (informare turistică, cazare, alimentaţie, agrement); | * Susţinere disproporţionată în raport cu oportunităţile şi cererea; |
| * Dezvoltarea serviciilor în domeniul bancar (ATM-uri); | * Gestionarea necorespunzătoare a ambalajelor din activităţi comerciale; |
| * Dezvoltarea serviciilor în domeniul agrementului şi alimentaţiei publice; | * Exigenţele tot mai ridicate ale consumatorilor; |
| * Dezvoltarea serviciilor de telecomunicaţii; |  |
| * Dezvoltarea comerţului electronic |  |
|  | |
| ***ÎNVĂŢĂMÂNT*** | |
| **PUNCTE TARI** | **PUNCTE SLABE** |
| * Creşterea numărului de săli de clasă în intervalul 2002 – 2008 cu 20,00%; | * Nu există o unitate de învăţământ superior, elevii deplasându-se în marile oraşe pentru a urma cursurile unui liceu ; |
| * Creşterea numărului de laboratoare şcolare cu 40,00% în intervalul 2002 – 2008; | * Mijloacele moderne de informare şi educare sunt încă insuficiente; |
| * Rata de promovabilitate a examenului de bacalaureat de aprox. 99%; | * Adulţii nu sunt integraţi în sistemul de formare continuă; |
| * Rata redusă a abandonului şcolar (sub de 1%); | * Nu există alte surse de finanţare a unităţilor şcolare decât fondurile bugetare; |
|  | * Oferta redusă de activităţi şcolare extracurriculare; |
|  |  |
| **OPORTUNITĂŢI** | **RISCURI** |
| * Realizarea de proiecte pentru finanţarea unităţilor şcolare din fonduri europene; | * Schimbarea continuă a sistemelor de conducere din învăţământ determină o serie de modificări legislative şi nu asigură o continuitate în implementarea politicilor publice; |
| * Posibilitatea accesării Fondurilor structurale pentru activităţi de formare/dotare cu aparatură IT a unităţilor şcolare; | * Lipsa experienţei în accesarea şi derularea Fondurilor structurale; |
| * Nevoia de competenţe profesionale în conformitate cu cerinţele economiei actuale; |  |
| * Necesitatea consilierii copiilor ai căror părinţi sunt plecaţi pentru muncă în străinătate; |  |
| * Elaborarea Planului Regional de Acţiune pentru Dezvoltarea Învăţământului Profesional şi Tehnic Nord – Est 2006 – 2013. |  |
|  | |
| ***SĂNĂTATE şi ASISTENŢĂ SOCIALĂ*** | |
| **PUNCTE TARI** | **PUNCTE SLABE** |
| * Serviciile medicale sunt asigurate de 1 dispensar medical, 1 cabinete stomatologic şi 1 farmacie; | * Subfinanţarea unităţilor medicale - buget insuficient; |
| * Dezvoltarea sectorului medical privat: farmacii şi cabinetelor stomatologice; | * Personal medical insuficient; |
| * Acordarea de ajutoare sociale persoanelor cu probeleme financiare; | * Lipsesc o serie de dotări medicale precum cabinetele medicale de specialitate, laboratoarele de analize medicale, laboratoarele de tehnica dentară; |
|  | * Sistemul de ajutor social nu încurajează reintegrarea activă; |
|  | * Societatea civilă insuficient implicată în acţiunile de asistenţă socială; |
|  |  |
| **OPORTUNITĂŢI** | **RISCURI** |
| * Privatizarea sistemului de sănătate; | * Lipsa experienţei în accesarea şi derularea Fondurilor structurale destinate domeniului social; |
| * Aplicarea programului naţional de evaluare a stării de sănătate a populaţiei; | * Creşterea ponderii populaţiei vârstnice din comună va creşte presiunea asupra unităţilor medicale locale; |
| * Modernizarea cabinetelor medicale şi a centrului medico – social şi înnoirea aparturii medicale la standardele actuale; | * Înrăutăţirea stării de sănătate a populaţiei datorită creşterii nivelului de poluare din comună; |
| * Posibilitatea accesării de fonduri structurale destinate dezvoltării sectorului social prin Fondul Social European; |  |
| * Cadru legislativ care stimulează implicarea sectorului privat în furnizarea de servicii sociale; |  |
| * Facilitarea accesului populaţiei vârstnice şi cu probleme sociale la serviciile medicale; |  |
| * Promovarea unui stil de viaţă sănătos, a unei nutriţii echilibrate, de combatere a sedentarismului şi stresului, precum şi a consumului de tutun şi alcool. |  |
|  | |
| **TRANSPORTURILE** | |
| **PUNCTE TARI** | **PUNCTE SLABE** |
| * Grad ridicat de accesibilitate rutieră, oralul fiind traversat de DN 15 | * Drumurile comunale sunt modernizate în proporţie de 22%; |
| * Transportul public de călători este asigurat de curse maxi-taxi pe direcţia în şi spre Boroaia, asigurând un trafic fluent, la intervale scurte de timp, | * Absenţa unei şosele de centură pentru preluarea traficului greu |
|  | * Insuficienţa numărului de treceri pentru pietoni; |
|  | * Necesitatea amenajării intersecţiilor; |
|  |  |
| **OPORTUNITĂŢI** | **RISCURI** |
| * Realizarea de proiecte pentru reabilitarea şi modernizarea căilor rutiere; | * Deteriorarea drumurilor datorită traficului greu; |
| * Realizarea unei şosele de centură pentru preluarea traficului greu; | * Creşterea numărului mijloacelor de transport rutier va conduce la perturbarea şi îngreunarea traficului auto; |
| * Modernizarea infrastructurii rutiere prin fonduri structurale alocale prin Programul Operaţional Sectorial – Transport; | * Cunoştinţe insuficiente legate de elaborarea şi administrarea proiectelor finanţate din Fondurile Structurale pentru proiecte de infrastructură. |
|  |  |
| ***CULTURA*** | |
| **PUNCTE TARI** | **PUNCTE SLABE** |
| * Desfăşurarea activităţilor cultural – artistice se desfăşoară în cele 2 cămine culturale din comună. | * Nu există instituţii de spectacole şi concerte. |
| * Existenţa unei biblioteci | * Căminele sunt afectate de procese de degradare |
| * Existenţa unui muzeu sătesc şi a unei biserici de lemn care sunt monumente istorice de interes naţional; |  |
| **OPORTUNITĂŢI** | **RISCURI** |
| * Reabilitarea căminelor culturale din comună | * Presiunea globalizării şi extinderii tehnicilor de informare şi comunicare poate conduce la erodarea valorilor culturale locale şi naţionale. |
| * Înscrierea evenimentelor locale într-un calendar al evenimentelor la nivel judeţean | * Migraţia populaţiei tinere va conduce la pierderea în timp a tradiţiilor şi obiceiurilor locale |
| * Promovarea tradiţiilor şi obiceiurilor locale precum şi a obiectelor şi produselor meşteşugăreşti |  |
| * Extinderea accesului la informaţie şi la cultură; promovarea utilizării noilor tehnologii comunicaţionale şi informaţionale |  |
| ***TURISMUL*** | |
| **PUNCTE TARI** | **PUNCTE SLABE** |
| * Existenţa unor monumente istorice de interes naţional | * Cadrul natural de atractivitate medie datorită planeităţii reliefului; |
| * Prezenţa unui muzeu sătesc | * Pe teritoriu administrativ al comunei Boroaia nu există arii natural protejate şi nici factori naturali terapeutici; |
| * Organizarea de către primărie a Zilei comunei | * Lipsa unui punct de promovare şi informare turistică a potenţialului cultural – istoric şi etnografic zonal precum şi a evenimentelor din zonă; |
|  | * Absenţa infrastructurii specific turistice de cazare, agrement, săli de conferinţe şi spaţii expoziţionale; |
|  | * Absenţa unor structuri de agrement destinate special copiilor şi tinerilor (parcuri de distracţii, spaţii pentru roleri, biciclişti, etc.) |
|  |  |
| **OPORTUNITĂŢI** | **RISCURI** |
| * Posibilităţi de dezvoltare a turismului de tranzit, a turismului de afaceri | * Reducerea interesului pentru dezvoltarea meşteşugurilor tradiţionale şi perpetuarea tradiţiilor şi obiceiurilor populare; |
| * Dezvoltarea infrastructurii specific turistice: pensiuni pentru cazare, restaurante, dotări pentru agrement, săli de conferinţă, spaţii expoziţionale; | * Pierderea originalităţii şi autenticităţii locuitorilor şi vieţii comunei; |
| * Creşterea standardelor structurilor de cazare având în vedere potenţialul pentru dezvoltarea turismului de afaceri; |  |
| * Realizarea unor facilităţi specifice turismului de tranzit: restaurant, motel, fast-food, café, parcări, etc. |  |
| * Modernizarea şi reabilitarea infrastructurii rutiere; |  |

## 2.5. POPULAŢIA. ELEMENTE DEMOGRAFICE ŞI SOCIALE

Populaţia, componentă esenţială a teritoriului, ce imprimă caracteristicile principale ale acestuia, face obiectul de studiu al prezentului capitol. Scopul său este de a identifica principalele particularităţi şi disfuncţionalităţi in domeniul demografic, in vederea stabilirii principalelor direcţii in elaborarea unei strategii de dezvoltare durabilă.

**2.5.1. Evoluţia şi numărul populaţiei**

1. **Evoluţia populaţiei**

În cadrul acestui subcapitol am analizat evoluţia populaţiei comunei Boroaia în intervalul 1970 – 2008, in baza datelor de la recensăminte, precum şi a celor furnizate de Direcţia Judeţeană de Statistică Suceava şi a celor din PUG - ul anterior al localităţii .

|  |  |  |  |  |
| --- | --- | --- | --- | --- |
| Dinamica populaţiei % | | | | |
| Anul | Populaţia | Masculin | Feminin | Ritm mediu anual de creştere (%) |
| 1985 | 5101 | 2480 | 2641 | - |
| 1990 | 4938 | 2438 | 2500 | -5,15% |
| 1992 | 4708 | 2311 | 2397 | -2,63% |
| 2002 | 4862 | 2389 | 2473 | +3,17% |
| 2008 | 4744 | 2323 | 2421 | -2,48% |

Prelucrarea datelor de la DJS Suceava, 2009

Dinamica populaţiei prezentată în tabelul de mai sus, este una negativă, cu excepţia intervalului 1992-2002. Ritmul mediu anual de creştere a fost diferit pentru fiecare perioadă intercensitară, cele mai intense scăderii anuale fiind înregistrate în perioada 1985-1992.

Evoluţia etapizată a populaţiei ilustrează atât modificările de comportament demografic, corelate cu particularităţile structurii pe grupe de vârste, dar şi influenţa tradiţionalistă a zonei.

*Sursa: DJS Suceava, 2009*

**b) Structura populaţiei**

**Structura pe grupe de vârstă şi sexe a populaţiei**

Structura pe grupe de vârstă şi sexe a populaţiei comunei Boroaia a fost analizată conform datelor obţinute la recensământul din 2002 şi la 1.07.2008.

|  |  |  |  |  |  |  |
| --- | --- | --- | --- | --- | --- | --- |
|  | RPL 2002 | Masculin | Feminin | 1.07.2008 | Masculin | Feminin |
|  | ( număr persoane) | ( număr persoane) | ( număr persoane) | ( număr persoane) | ( număr persoane) | ( număr persoane) |
| Populaţia stabilă – total, din care : | 4757 | 2328 | 2429 | 4744 | 2323 | 2421 |
| 0-4 ani | 281 | 152 | 129 | 235 | 120 | 115 |
| 5-9 ani | 316 | 163 | 153 | 271 | 151 | 120 |
| 10-14 ani | 317 | 153 | 164 | 309 | 157 | 152 |
| 15-19 ani | 259 | 130 | 129 | 304 | 165 | 139 |
| 20-24 ani | 314 | 170 | 144 | 306 | 136 | 170 |
| 25-29 ani | 406 | 207 | 199 | 296 | 158 | 138 |
| 30-34 ani | 423 | 219 | 204 | 386 | 197 | 189 |
| 35-39 ani | 232 | 126 | 106 | 439 | 226 | 213 |
| 40-44 ani | 189 | 107 | 82 | 318 | 173 | 145 |
| 45-49 ani | 201 | 101 | 100 | 196 | 108 | 88 |
| 50-54 ani | 232 | 82 | 150 | 194 | 110 | 84 |
| 55-59 ani | 214 | 95 | 119 | 234 | 85 | 149 |
| 60-64 ani | 339 | 147 | 192 | 198 | 81 | 117 |
| 65-69 ani | 310 | 146 | 164 | 280 | 115 | 165 |
| 70-74 ani | 307 | 160 | 147 | 273 | 113 | 160 |
| >75 ani | 417 | 170 | 247 | 505 | 228 | 277 |

*Sursa: DJS Suceava, 2009*

La recensământul din 2002, în comuna Boroaia populaţia prezenta următoarea structură pe grupe de vârstă, reprezentată grafic:

*Sursa: RPL, 2002*

*Sursa: DJS Suceava, 2009*

La ambele date considerate spre analiză grupa dominantă de vârstă este cea adultă. Analizând comparativ, se remarcă o creştere procentuală a populaţiei adulte (cu cca. 4,50%), concomitent cu scăderea ponderii populaţiei tinere (cu cca. 2,00%), dar şi a celei vârstnice (cu cca 2,40%).

|  |  |  |  |  |
| --- | --- | --- | --- | --- |
| An | 0-14 | 15-59 | peste 60 | Indice de imbatranire |
| 2002 | 914 | 2470 | 1373 | 1.50 |
| 2008 | 815 | 2673 | 1256 | 1.54 |

*Sursa: DJS Suceava, 2009*

Indicele de îmbătrânire s-a modificat destul de puţin, însă este peste valoare unitară, ce marchează punctul critic de îmbătrânire, ceea ce înseamnă că procesul de îmbătrânire a populaţiei se manifestă în comuna Boroaia tot mai accentuat.

Piramida vârstelor, realizată conform datelor înregistrate la recensământul din 2002 şi la 1 iulie 2008, prezintă o populaţie în curs de îmbătrânire, conferită de segmentele ce alcătuiesc vârful piramidei, dar şi de cele din grupa adultă, care sunt predominante. Se remarcă dominanta masculină a populaţiei, in special la nivelul grupei tinere şi a celei adulte.

Segmentele cele mai numeroase sunt cele cuprinse între 0 şi 39 de ani, între care se evidenţiază grupele 20-24, 25-29 şi 30-34 ani. Ulterior, scăderea natalităţii s-a resimţit în evoluţia efectivului demografic al grupelor tinere.

Structura pe grupe de vârstă atestă potenţialul demografic de care dispune teritoriul.

*Sursa: RPL 2002*

*Sursa: DJS Suceava, 2009*

**Structura etno-lingvistică şi confesională a populaţiei**

Structura etnică a populaţiei prezintă interes în măsura în care factorul etnic are un efect semnificativ asupra comportamentului demografic şi socio-economic, asupra tradiţiilor specifice şi asupra climatului comunitar, fiind posibil un anumit grad de segregare pe criterii etnice.

Comuna Boroaia are o structură relativ omogenă, cu o majoritate de 99,95% locuitori de etnie română, şi sub 0,05% cetăţeni de altă etnie.

|  |  |
| --- | --- |
| RPL 2002    ( număr persoane) | |
| **Total , din care:** | **4757** |
| - români | **4755** |
| - altă etnie | \* |

*Sursa: DJS Suceava, 2009*

Structura confesională prezintă o dominantă ortodoxă, de cca. 95,96%, urmată comunitatea creştină de rit vechi (0,78%), comunitatea penticostală (0,44%) şi 2,78% locuitori de altă religie.

|  |  |  |
| --- | --- | --- |
| RPL 2002  ( număr persoane) | | STRUCTURA (%) |
| Total , din care: | 4757 | 100 |
| - ortodoxă | 4565 | 95.96% |
| - penticostală | 21 | 0.44% |
| -creştină rit vechi | 37 | 0.78% |
| - alte | 132 | 2.77% |

*Sursa: DJS Suceava, 2009*

*Sursa: DJS Suceava, 2009*

**c) Dinamica populaţiei**

**Mişcarea naturală a populaţiei**

Mişcarea naturală a populaţiei reprezintă modificările survenite în numărul şi structura populaţiei ca urmare a naşterilor, deceselor, căsătoriilor şi divorţurilor. Această componentă a mişcării populaţiei se reflectă şi în structura pe vârste şi pe sexe a populaţiei, cât şi asupra distribuţiei în teritoriu, având o influenţă directă asupra caracteristicilor dimensionale ale localităţilor.

Un indicator al mişcării naturale este sporul (bilanţul) natural al populaţiei, care reprezintă diferenţa dintre rata natalităţii şi rata mortalităţii şi relevă creşterea sau scăderea numărului de locuitori.

**Bilanţul natural al populaţiei**

Componenta activă a mişcării naturale a populaţiei, *natalitatea*, este cuantificată prin rata natalităţii, care reprezintă numărul de naşteri înregistrate într-un interval de un an raportat la o mie de locuitori.

Evoluţia natalităţii se află mai ales sub influenţa modernizării comportamentului demografic, fenomen care se manifestă mai pregnant în zonele urbane şi ariile adiacente.

Specificul acestui model este dat de reducerea şi stabilizarea natalităţii la un nivel mai redus, pe fondul scăderii numărului mediu de copii pe familie în paralel cu creşterea vârstei medii a primei naşteri la femei.

Principalii factori care acţionează asupra natalităţii şi contribuie la adoptarea acestui comportament denatalist sunt cei economici (insecuritatea materială), dar şi cei legaţi de structura pe grupe de vârstă a populaţiei.

Pentru comuna Boroaia a fost analizată natalitatea pentru intervalul 2002-2008. În cadrul acestor intervale, evoluţia ratei natalităţii a fost în general descendentă, cu câteva excepţii. Situat într-o zonă cu tradiţie a natalitate ridicată în mod tradiţional, comuna cunoaşte un declin sesizabil în acest sens abia după anul 2004, când rata natalităţii coboară sub 12‰ şi scade progresiv până la 7,71‰.

Scăderea natalităţii are la bază mai mulţi factori, printre care modificarea comportamentului demografic, în sensul creşterii vârstei mamei la prima naştere, precum şi reducerea numărului de copii pe menaj. De asemenea, declinul natalităţii este corelat şi cu emigrarea populaţiei tinere.

|  |  |  |  |
| --- | --- | --- | --- |
| An | nascuŢi vii | Pop. TotalĂ | Rata natalitĂŢii COMUNA BOROAIA |
| 2002 | 63 | 4838 | 13.00 |
| 2003 | 54 | 4843 | 11.15 |
| 2004 | 58 | 4789 | 12.11 |
| 2005 | 50 | 4816 | 10.38 |
| 2006 | 51 | 4796 | 10.63 |
| 2007 | 37 | 4802 | 7.71 |
| 2008 | 46 | 4753 | 9.68 |

*Sursa: INSSE, 2009*

*Sursa: INSSE, 2009*

***Mortalitatea*,** componenta pasivă a dinamicii naturale, este supusă într-o măsură mai mare acţiunii unui complex de factori biologici şi structurali ai populaţiei, dar şi altora care ţin de modul de viaţă al indivizilor (obiceiuri alimentare, tipul muncii prestate şi calitatea mediului de muncă, unele obiceiuri pernicioase, etc.) care pot influenţa semnificativ rata mortalităţii şi speranţa de viaţă la naştere.

*Mortalitatea* fost analizată pentru acelaşi interval de timp ca şi natalitatea, prezentând o evoluţie oscilantă, insă cu ecarturi mult mai mici decât in cazul natalităţii.

Cea mai mică valoare a fost înregistrată in anul 2004, de 9,81‰, iar maximul, de 16,50‰, în anul 2002.

|  |  |  |  |
| --- | --- | --- | --- |
| An | Decedati | Pop. Totala | Rata mortalităţii COMUNA BOROAIA |
| 2002 | 80 | 4848 | 16.50 |
| 2003 | 70 | 4843 | 14.45 |
| 2004 | 47 | 4789 | 9.81 |
| 2005 | 70 | 4816 | 14.53 |
| 2006 | 65 | 4796 | 13.55 |
| 2007 | 76 | 4802 | 15.83 |
| 2008 | 54 | 4753 | 11.36 |

*Sursa: DJS Suceava, 2009*

*Sursa: DJS Suceava, 2009*

***Soldul (sporul)natural*** al populaţiei rezultă prin compunerea ratei pozitive a natalităţii cu rata negativă a mortalităţii, determinând dinamica naturală a populaţiei. *Sporul natural* în comuna Boroaia s-a menţinut, pe durata întregului interval de timp analizat (2002-2008), la valori negative.

Mortalitatea a influenţat în mod sistematic evoluţia sporului natural, valorile cele mai ridicate ale acestuia corespunzând anilor în care şi mortalitatea a fost în acelaşi trend. Valorile negative ale sporului natural confirmă faptul ca populaţia comunei Boroaia se află într-un proces de îmbătrânire.

|  |  |  |  |
| --- | --- | --- | --- |
| an | Rata natalităţii | Rata mortalităţii | Rata sporului natural |
| 2002 | 13.00 | 16.50 | -3.51 |
| 2003 | 11.15 | 14.45 | -3.30 |
| 2004 | 12.11 | 9.81 | 2.30 |
| 2005 | 10.38 | 14.53 | -4.15 |
| 2006 | 10.63 | 13.55 | -2.92 |
| 2007 | 7.71 | 15.83 | -8.12 |
| 2008 | 9.68 | 11.36 | -1.68 |

*Sursa: INSSE, 2009*

*Sursa: DJS Suceava, 2009*

**Bilanţul migrator al populaţiei**

Migraţia populaţiei se defineşte ca fiind acea mişcare în teritoriu prin care se modifică numărul şi structura pe vârste şi sexe a populaţiei, ca urmare a intrării sau ieşirii din aria administrativă respectivă a unui număr de persoane din/spre alte arii administrativ teritoriale.

Migraţia are două componente, *emigraţia* (ieşirile) şi *imigraţia* (intrările de populaţie), a căror intensitate se măsoară cu ajutorul a doi indicatori – rata emigraţiei, respectiv rata imigraţiei. Prin compunerea acestora se obţine *soldul migrator*, care este un indicator al atractivităţii teritoriului respectiv pentru migranţi.

Pe teritoriul comunei Boroaia, imigraţia a fost în general mai mare decât emigraţia. Emigraţia cunoaşte o creştere datorită atracţiei populaţiei din comună faţă de marile centre urbane şi faţă de străinătate.

|  |  |  |  |  |  |
| --- | --- | --- | --- | --- | --- |
| An | Stabiliri de resedinŢĂ | PlecĂri cu reŞedinŢĂ | Stabiliri cu domiciliul (inclusiv migraŢia externĂ) | PlecĂri cu domiciliul (inclusiv migraŢia externĂ) | Sold migratoriu |
| 2002 | 27 | 44 | 60 | 50 | +10 |
| 2003 | 35 | 41 | 55 | 67 | -12 |
| 2004 | 11 | 44 | 63 | 62 | +1 |
| 2005 | 8 | 26 | 57 | 53 | +4 |
| 2006 | 14 | 36 | 69 | 62 | +7 |
| 2007 | 22 | 31 | 77 | 68 | +9 |
| 2008 | 12 | 40 | 59 | 61 | +8 |

*Sursa: INSSE, 2009*

|  |  |  |  |
| --- | --- | --- | --- |
| An | Rata imigraŢiei (‰) | Rata emigraŢiei (‰) | Rata sporului migratoriu (‰) |
| 2002 | 12.40 | 10.33 | 2.07 |
| 2003 | 11.35 | 13.83 | -2.48 |
| 2004 | 13.15 | 12.95 | 0.2 |
| 2005 | 11.83 | 11.00 | 0.83 |
| 2006 | 14.38 | 12.93 | 1.45 |
| 2007 | 16.03 | 14.16 | 1.87 |
| 2008 | 12.41 | 12.84 | -0.43 |

*Sursa: INSSE, 2009*

*Sursa: DJS Suceava, 2009*

In ceea ce priveşte cealaltă componentă a mişcării migratorii, *emigraţia,* aceasta s-a situat în general sub valorile imigraţiei.

Valoarea maximă a emigraţiei a fost înregistrată în anul 2003(13,83‰), în timp ce minima în 2002(10,33‰).

*Sursa: DJS Suceava, 2009*

*Bilanţul migratoriu* al populaţiei comunei Boroaia prezintă aşadar o dinamică uşor pozitivă, deşi oscilantă, pe durata intervalului analizat, cu diferenţele specifice fiecărei etape. Valorile au fost pozitive, cu excepţia anilor 2003 şi 2008.

Mobilitatea populaţiei este relativ greu de cuantificat în ansamblul său, întrucât statisticile pe care le avem la dispoziţie nu cuprind decât acele mişcări înregistrate oficial de către serviciul de evidenţa populaţiei, ignorând o parte importantă a migraţiilor, respectiv pe cele care au ca scop găsirea unui loc de muncă în străinătate, şi care se desfăşoară pe o perioadă de timp nedeterminată, de regulă.

În general, migranţii sezonieri nu au forme legale de muncă, astfel încât familiile sunt reticente în a declara plecările, nivelul real al migraţiei fiind greu de stabilit cu certitudine.

Cea mai însemnată parte a emigraţiei este deci reprezentată de migraţia internaţională, respectiv de persoanele care pleacă să lucreze cu contracte la termen sau sezonier fără angajamente contractuale.

**Bilanţul real al populaţiei**

Bilanţul (soldul) real al populaţiei se obţine prin însumarea soldului mişcării naturale cu cel al mişcării mecanice a populaţiei, şi determină dinamica globală a populaţiei teritoriului supus studiului.

În perioada 2002-2008, bilanţul real al populaţiei comunei Boroaia a fost unul negativ cu excepţia anului 2004. În rest, valorile au fost cuprinse între -0,50‰ şi -6,25‰.

Contribuţia cea mai pregnantă a fost cea a sporului natural fapt ce s-a reflectat în rata bilanţului real.

|  |  |  |  |
| --- | --- | --- | --- |
|  | Spor natural (‰) | Spor migratoriu (‰) | Bilanţ real (‰) |
| 2002 | -3.51 | 2.07 | -1.44 |
| 2003 | -3.30 | -2.48 | -5.78 |
| 2004 | 2.30 | 0.2 | 2.5 |
| 2005 | -4.15 | 0.83 | -3.32 |
| 2006 | -2.92 | 1.45 | -1.47 |
| 2007 | -8.12 | 1.87 | -6.25 |
| 2008 | -1.68 | -0.43 | -2.11 |

*Sursa:* DJS Suceava, *2009*

**d) Resursele umane**

Resursele de muncă disponibile ale populaţiei cuprind persoanele cu vârsta între 15-59 ani, atât în cadrul populaţiei feminine, cât şi al celei masculine.

Comparând populaţia din cele două subgrupe ale populaţiei în vârstă de muncă - 20-39 ani şi 40-59 ani, se remarcă faptul că atât în anul 2002, cât şi în 2008 segmentele de vârstă se află într-un raport similar, net favorabil pentru vârstele adulte din eşalonul inferior, ceea ce denotă faptul că teritoriul comunei Boroaia dispune de un capital uman important.

|  |  |  |  |
| --- | --- | --- | --- |
| An | 20-39 | 40-59 | Raport |
| 2008 | 1427 | 942 | 1.51 |
| 2002 | 1375 | 836 | 1.65 |

*Sursa: DJS Suceava, 2009*

Disponibilul actual şi de perspectivă de resurse umane poate fi estimat utilizând şi raportul de substituţie a populaţiei, calculat prin raportarea populaţiei cu vârsta între 15-24 de ani la segmentul de vârstă 55-64 de ani.

|  |  |  |  |
| --- | --- | --- | --- |
| An | 15-24 | 55-64 | Raportul de substitutie % |
| 2008 | 610 | 432 | 141.20 |
| 2002 | 573 | 553 | 103.62 |

*Sursa: DJS Suceava, 2009*

Raportul de substituţie este net in favoarea grupei tinere, în creştere în 2008, arătând că forţa de muncă va fi înlocuită în mod satisfăcător.

**Profilul ocupaţional al populaţiei**

În structura populaţiei active, la recensământul din 2002, cea mai mare pondere era deţinută de categoria populaţiei ocupate. De remarcat este ponderea mare a populaţiei aflate în căutarea primului loc de muncă, ceea ce denotă mari dificultăţi de inserare pe piaţa muncii a tinerilor.

|  |  |
| --- | --- |
| RPL 2002  - număr persoane - | |
| Populaţia activă - total, din care: | 1899 |
| - persoane ocupate | 1796 |
| - şomeri în căutarea altui loc de muncă | 57 |
| - şomeri în căutarea primului loc de muncă | 46 |

*Sursa: DJS Suceava, 2009*

*Sursa: DJS Suceava, 2009*

În categoria populaţiei inactive sunt incluse casnicele, pensionarii, elevii şi studenţii, dar şi persoanele întreţinute. La ultimul recensământ, structura populaţiei inactive a comunei Boroaia, pensionarii constituiau categoria dominantă, urmaţi destul de îndeaproape de elevi/studenţi şi casnice.

Populaţia întreţinută de alte persoane ocupă următorul loc, ca şi pondere, în timp ce persoanele cu altă situaţie economică şi cele întreţinute de stat deţin ponderi mult mai mici din populaţia inactivă.

Structura acesteia reflectă atât particularităţile structurii demografice pe vârste a teritoriului, cât şi dificultăţile economice cu care se confruntă în privinţa pieţei forţei de muncă.

|  |  |
| --- | --- |
| **PopulaŢie** | **RPL 2002 (nr. persoane)** |
| Populaţia inactivă, total, din care : | 2858 |
| Elevi/studenţi | 667 |
| Pensionari | 1330 |
| Casnice | 413 |
| Întreţinute de alte persoane | 435 |
| Întreţinute de stat sau de alte organizaţii private | 8 |
| Cu altă situaţie economică | 5 |

*Sursa: DJS Suceava, 2009*

*Sursa: DJS Suceava, 2009*

În ceea ce priveşte ocuparea pe ramuri CAEN de activitate, din datele obţinute la ultimul recensământ, un prim aspect care se detaşează este că cele mai multe persoane erau încă ocupate în agricultură. De asemenea, se remarcă ponderea mare a populaţiei ocupate în industria prelucrătoare(13,08%) şi în învăţământ(3,12%).

|  |  |
| --- | --- |
| activităţi | - număr persoane - |
| Populaţia ocupată, total, din care : | 1796 |
| Agricultură, silvicultură şi vânătoare | 1262 |
| Pescuit şi piscicultură | 1 |
| Industria extractivă | 0 |
| Industria prelucrătoare | 235 |
| Energie electrică şi termică , gaze şi apă | 9 |
| Construcţii | 55 |
| Comerţ, repararea şi întreţinerea autoveh. şi a bunurilor personale şi casnice | 56 |
| Hoteluri şi restaurante | 5 |
| Transporturi, depozitare, comunicaţii | 16 |
| Activităţi financiare | 7 |
| Tranzacţii imobiliare, închirieri şi servicii prestate întreprinderilor | 2 |
| Administraţia publică | 38 |
| Învăţământ | 59 |
| Sănătate şi asistenţă socială | 22 |
| Alte activităţi de servicii colective, sociale şi personale | 18 |
| Activităţi ale persoanelor angajate în gospodării personale | 11 |

*Sursa: DJS Suceava, 2009*

În ceea ce priveşte ponderea pe care fiecare dintre celelalte ramuri de activitate o are din totalul economiei comunei, în 2002, pe primul loc se situa industria prelucrătoare, urmată de construcţii, activităţile comerciale şi transporturi. Celelalte sectoare bugetare ocupa de asemenea procente importante.

**Navetismul**

Mişcarea navetistă se desfăşoară în mod regulat la nivelul comunei Boroaia, antrenând fluxuri în ambele sensuri, deşi nu există o evidenţă exactă a numărului de persoane. Astfel , locuitorii din Boroaia fac naveta săptămânal către municipiile Suceva, Fălticeni, Tîrgu-Neamţ şi Piatra-Neamţ activând în construcţii, servicii, sau diferite ramuri industriale.

Navetismul este facilitat de mijloacele de transport în comun ce deservesc teritoriul, respectiv cursei maxi-taxi.

**Nivelul şomajului**

Disponibilul de forţă de muncă este calculat de către A.J.O.F.M. ca fiind populaţia cu vârsta cuprinsă între 18-62 de ani care participă la activităţi productive retribuite, conform legislaţiei în vigoare.

Din datele înregistrate la recensământul populaţiei din 2002 reiese faptul că populaţia activă din comuna Boroaia se cifra la 1796 persoane, din care un număr de 103 persoane sunt înregistrate ca şomeri, adică 5.42% dintre activi. Dintre aceştia, cea mai mare parte (46 persoane) sunt tineri in căutarea primului loc de muncă, iar restul sunt şomeri aflaţi in căutarea unui alt loc de muncă, in urma disponibilizărilor.

Ponderea mare a şomerilor este explicabilă prin disponibilizările care au avut loc în urma închiderii unor unităţi economice din marile oraşe, precum şi prin faptul că nu există suficiente unităţi economice, care să ofere locuri de muncă pentru tinerii absolvenţi. Numărul relativ mare de tineri aflaţi în căutarea primului loc de muncă atestă faptul că există discrepanţe între cererea de forţă de muncă şi calificarea forţei de muncă existente.

Dificultăţile întâmpinate la inserţia pe piaţa locală a muncii îi determină pe foarte mulţi dintre ei fie să migreze spre alte oraşe, fie să plece în străinătate temporar (sezonier) pentru muncă în ţări ca Italia, Spania, Grecia, etc.

Este necesar de menţionat că datele statistice cuprind doar şomerii înregistraţi ca atare la Oficiul Forţelor de Muncă, astfel încât la aceştia se adaugă şomerii neînregistraţi, care se ocupă de agricultură pentru a subzista („şomajul ascuns”). Pe de altă parte, o parte din şomerii înregistraţi pot lucra fără forme legale, fie în zonă, fie în străinătate, chiar dacă figurează în cadrul populaţiei şomere.

**Aprecieri asupra pieţei muncii**

Piaţa muncii este definită de cele două componente: oferta de forţă de muncă, reprezentată de populaţia aptă de muncă, respectiv cererea de forţă de muncă, sau unităţile economice angajatoare.

Atât capitolul privind potenţialul economic al comunei, cât şi profilul ocupaţional au relevat faptul că teritoriul comunei Boroaia se încadrează în tipologia comunelor agrare. De asemenea, prelucrarea primară a lemnului şi industria mobilei sunt alte ramuri industriale prezente la nivelul comunei, care furnizează o parte din locurile de muncă disponibile. Alte tipuri de industrie ce antrenează populaţia sunt: industria alimentară, construţiile. Chiar dacă nu oferă un număr foarte mare de locuri de muncă, acestea sunt activităţi ce au potenţial de dezvoltare a iniţiativei private în comună, ceea ce este o premisă favorabilă dezvoltării economice.

În ceea ce priveşte celelalte sectoare economice, o dezvoltare îmbucurătoare au cunoscut-o în ultimii ani activităţile din domeniul construcţiilor, unde sunt înregistrate în special PF-uri şi IMM-uri, precum şi transporturile rutiere de mărfuri şi persoane şi în corelaţie cu acestea, serviciile de reparaţie şi întreţinere a automobilelor. De asemenea, comerţul şi alimentaţia publică sunt reprezentate în teritoriu

Cu toate că unităţile industriale şi cele din domeniul serviciilor au crescut numeric şi s-au diversificat, ele nu reuşesc să reţină în comună tinerii cu studii superioare şi nici să absoarbă excedentul de forţă de muncă neocupată.

Agricultura este practicată în cea mai mare parte în sistem individual, in exploataţii private, productivitatea fiind in acest caz mai mică şi recoltele utilizate in gospodăriile proprii sau ca produse de comerţ agro-alimentar. Chiar şi unităţile tip fermă sunt de dimensiuni mici şi nu au mulţi angajaţi.

Ponderea încă mare a activilor în agricultură maschează şi un alt fenomen, respectiv migraţia internaţională fără contract de muncă, şi deci neînregistrată ca atare.

Se poate aprecia că resursele umane din comună sunt utilizate in mod insuficient, fapt care determină pe de o parte migraţia populaţiei ,creşterea presiunii agricole şi a ratei de activitate în agricultură, iar pe de alta un anumit grad de repulsivitate a comunei generată de lipsa locurilor de muncă.

**Disfuncţionalităţi**

Populaţia comunei Boroaia reprezintă elementul organizator al spaţiului studiat, astfel încât starea sa actuală şi dinamica trebuie să coordoneze măsurile urbanistice preconizate în cadrul acestui plan.

Analiza relativ detaliată asupra populaţiei relevă o serie de disfuncţionalităţi ale populaţiei sub aspect demografic, social, profesional şi economic. Elementele esenţiale care se constituie în direcţii prioritare de intervenţie sunt sintetizate mai jos:

* Manifestarea incipientă a fenomenului de îmbătrânire a populaţiei în relaţie cu emigrarea grupelor de vârstă mai tinere şi cu diminuarea natalităţii;
* Emigraţia internaţională „ascunsă”, greu de cuantificat datorită lipsei formelor legale de muncă şi reşedinţă;
* Ponderea redusă a salariaţilor din totalul populaţiei active, care se traduce printr-un nivel scăzut al veniturilor din activităţi remunerate;
* Ponderea mare a şomajului in rândul tinerilor;
* Proporţia mare a populaţiei active într-o agricultură de subzistenţă;
* Dezvoltarea insuficientă a serviciilor si activităţilor din sectorul terţiar;
* Cererea insuficientă de forţă de muncă
* Accesul redus la facilităţi de conversie/reconversie profesională.
* Inadvertenţe la nivelul înregistrării datelor şi a evidenţei exacte a populaţiei;
* Accesul insuficient la servicii sanitare;

## 2.6.CIRCULAŢIA

### 2.6.1. Starea tehnică - Viabilitatea şi capacitatea portantă a drumurilor

Drumurile naţionale constituie reţeaua principală de căi de transport a României, asigurând legătura între principalele localităţi ale ţării. Reţeaua de drumuri judeţene leagă centrele principale la nivel de judeţ, având rolul de a colecta şi dirija către drumurile naţionale traficul rutier local.

Reţeaua stradală ce străbate comuna Boroaia este distribuită în mod judicios în funcţie de normativ, cât şi de necesarul de căi comunicaţie din interiorul teritoriul administrativ.

#### 2.6.1.1. Căi de circulaţie rutieră

Comuna Boroaia este traversată de DN15C – Suceava – Piatra Neamţ. Lungimea totală a drumurilor din comună este de 83 km, din care 17,7 km asfaltat şi 65,3 drumuri nemodernizate. Starea îmbrăcăminţii drumurilor se prezintă astfel:

* Boroaia – Praxia 10 km asfalt
* Moişa – Boroaia 5 km asfalt
* Giuleşti – Boroaia 2,7 km asfalt+ 1,3 km balast
* Bărăşti-Heurteni-Boroaia – 2 km tratament dublu bituminos
* Moişa – Suseni - Boroaia 4 km balast
* Săcuţa – Boroaia 6 km balast
* Piutileni –Boroaia – 1,7 km balast.

Calitatea căilor rutiere lasă de dorit în ceea ce priveşte străzile comunale pietruite, greu practicabile în timpul dezgheţului de primăvară, a perioadelor cu precipitaţii, pe timpul iernii. De-a lungul unora dintre străzile comunale nu există rigole pentru preluarea apei rezultate din topirea zăpezilor şi din precipitaţii, astfel că, deşi drumurile sunt pietruite, devin adesea noroioase.

### 

### 2.6.2. Disfuncţionalităţi

* 78% din străzile comunale nu sunt modernizate, având îmbrăcăminte de pietriş;
* Este necesară construirea de rigole de-a lungul străzilor comunale pentru preluarea apelor meteorice şi din inundaţii în vederea prevenirii producerii fenomenului de băltire.

## 2.7. INTRAVILAN EXISTENT. ZONE FUNCŢIONALE. BILANŢ TERITORIAL

### *2.7.1. Caracteristici ale zonelor funcţionale*

### În componenţa intravilanului existent intră localităţile Boroaia, Moişa, Săcuţa, Bărăşti şi Giuleşti.

Toate localităţile componente au în intravilan zone de lotizări cu diferite funcţiuni: locuire, agricolă, unităţi economice, unităţi de gospodărie publică şi echipare edilitară, depozitarea deşeurilor, etc.

#### 2.7.1.1. Zona pentru locuinţe şi funcţiuni complementare

Fondul de locuinţe este constituit din case cu regim de înălţime P şi P+1.

Zona de locuinţe se află amplasată în lungul străzilor, urmând ca în cadrul zonei de locuit să existe unităţi de deservire curentă (spaţii comerciale şi prestări servicii).

Rezultatele studiilor efectuate la Primăria Boroaia cât şi informaţiile furnizate de Direcţia Judeţeană de Statistică Suceava pentru fondul de locuinţe în intervalul 2001 – 2007 sunt prezentate în tabelul care urmează:

***Evoluţia fondului de locuinţe pentru comuna Boroaia – anii 2002 - 2008***:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2002** | **2003** | **2004** | **2005** | **2006** | **2007** | **2008** |
| Locuinţe existente – număr total, din care: | 1899 | 1905 | 1915 | 1921 | 1924 | 1931 | 1936 |
| - locuinţe în proprietate majoritară de stat – număr | 10 | 10 | 10 | 10 | 18 | 18 | 18 |
| - locuinţe în proprietate majoritar privată – număr | 1899 | 1895 | 1905 | 1911 | 1906 | 1913 | 1918 |
| Suprafaţa locuibilă – total mp | 60750 | 61091 | 61690 | 62315 | 62695 | 63409 | 63907 |
| Suprafaţa locuibilă – proprietate majoritară de stat, mp | 360 | 360 | 360 | 360 | 640 | 640 | 640 |
| Suprafaţa locuibilă – proprietate majoritar privată, mp | 60390 | 60731 | 61330 | 61955 | 62058 | 62769 | 63267 |

*Sursa: Direcţia Judeţeană de Statistică Suceava, Fişa localităţii, 2009*

**Indicatori privind investiţii si construcţii**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2002** | **2003** | **2004** | **2005** | **2006** | **2007** | **2008** |
| Locuinţe terminate – total (număr) | 15 | 11 | 15 | 14 | 17 | 18 | 17 |
| Locuinţe terminate din fonduril publice(număr) | - | - | - | - | - | - | - |
| Locuinţe terminate din fondurile populaţiei (număr) | 15 | 11 | 15 | 14 | 17 | 18 | 17 |

*Sursa: Prelucrarea datelor de la Primăria Boroaia, 2009*

Din datele prezentate în cele 2 tabele anterioare, rezultă că, în Boroaia, în intervalul 2002 – 2008 numărul de locuinţe a înregistrat o evoluţie constantă, în 2008 fiind cu 37 de locuinţe mai mult decât în anul 2002. De altfel, numărul locuinţelor terminate în fiecare an în intervalul 2002 – 2008 are o evoluţie oscilatorie, în 2008 fiind finalizate cu doar 2 locuinţe mai mult decât în anul 2002.

În ceea ce priveşte *materialele folosite la construcţia locuinţelor*, se remarcă două aspecte. *Casele vechi* erau *construite* *din* *lemn*, de dimensiuni mai reduse, fiind preluată construcţia caselor cu 2 camere despărţite de o tindă de la coloniştii germani stabiliţi în depresiune la sfârşitul secolului al XVIII – lea. Lângă locuinţă se construiau anexele constând în grajduri, şoproane, şuri.

Acţiunea de cooperativizare care a produs o uniformizare a veniturilor, intrarea în vigoare a prevederilor legii sistematizării şi *utilizarea* din ce în ce mai frecventă a *cimentului* *ca material de bază* la construcţii. Dacă în prima fază casele aveau pereţii din lemn, aveau prispă şi erau acoperite cu şindrilă, ulterior *acoperişurile din tablă* înlocuiesc draniţa, dispare prispa, ca urmare a utilizării *temeliilor de piatră*, *cărămizile* înlocuiesc lemnul la construcţia pereţilor, şi se impun din ce în ce mai mult *casele etajate*, cu spaţiu excedentar.

După 1990 este îmbucurător faptul că unele case încep să revină la stilul arhitectonic tradiţional şi utilizarea lemnului în construcţie, chiar dacă, de cele mai multe ori sunt vizate numai nivelurile superioare.

Din punct de vedere al dotărilor edilitare, apreciem *că gradul de dotare este inferior.*Astfel, alimentarea cu căldură a gospodăriilor şi a clădirilor de utilitate publică din comuna Boroaia se face în prezent cu sobe, folosind combustibil solid. În general, gospodăriile au bucătării de vară, care sunt dotate cu plite cu combustibil solid şi cu butelii. O mică parte din gospodării dispun de instalaţii proprii de furnizare a apei calde (boilere) pentru baie, bucătărie şi încălzire a locuinţei.

**Caracteristici:**

- fondul construit este format în cea mai mare parte din case dezvoltate pe parter, P, iar construcţiile din zona centrală şi cele mai recente sunt de tip P+1;

- schema funcţională este cea tradiţională pentru aceste locuri: un hol cu două până la cinci încăperi, cu bucătăria în interior dar şi/sau separat într-o anexă;

- materiale de construcţie - gama materialelor este diversificată, în cea mai mare parte lemn, cărămidă, ciment, dar şi materiale moderne pentru izolare (rigips, vată de sticlă, OSB, panouri de polistiren);

- din punct de vedere al dotărilor edilitare al locuinţelor din comună, se poate menţiona gradul redus de dotare.

**Destinaţia construcţiilor :**

- locuinţe **88,0** **%**

- social - culturale **6,0%**

- agrozootehnice şi industriale **6,0%**

**Materiale de construcţie:**

- lemn **60,0 %**

- zidărie, beton **40,0 %**

**Caracteristici de amplasament:**

- perioada de colţ Tc=0,7 sec

- acceleraţia terenului pentru proiectare pentru cutremure având intervalul mediu de recurenţă IMR = 100 ANI ag = 0,16g

- terenul bun de fundare este situat la cca. (-0,80) - (-1,20) m de la CTN, având caracteristici complexe, fiind în mare parte leossoid, sensibil la umezire;

Regimul climato – meteorologic specific arealului geografic căruia îi aparţine judeţul Suceava impune încadrearea în zona C – după STAS 10101/21-92 şi zona B după STAS 10101/20-92.

**Realizarea noilor construcţii** se va face avându-se în vedere folosirea zidăriei de cărămidă, a betonului şi a lemnului la alcătuirea structurilor de rezistenţă, cu respectarea normelor şi normativelor în vigoare privind atât calculul de rezistenţă şi stabilitate, cât şi modul de alcătuire a elementelor.

***Disfuncţionalităţi*:**

* Unele locuinţe noi se realizează fără a avea la bază un proiect şi asistenţă minimă de specialitate în realizarea lor;
* Dezvoltarea redusă a echipării edilitare:
  + majoritatea gospodăriilor se alimentează cu apă din fântâni a căror grad de potabilitate nu este întotdeauna acceptabil;
  + lipsa sistemului centralizat de canalizare care să colecteze apele uzate menajere de la populaţie şi de la unităţile administrative şi industriale existente în comună;
  + comuna, şi implicit locuinţele, nu sunt racordate la reţeaua de alimentare cu gaze naturale;
  + doar o mică parte dintre locuinţe dispun de instalaţii sanitare şi de furnizare a apei calde în locuinţă;
  + telecomunicaţiile şi serviciile au o slabă dezvoltare;
  + încălzirea în mediul rural se face în totalitate cu sobe cu combustibili solizi.

#### 2.7.1.2. Zona pentru instituţii publice şi servicii

Funcţiunile existente în cadrul zonei centrale sunt cele specifice - obiective social-culturale: primărie, poştă, instituţii de învăţământ, dispensar, poliţie, instituţii de cultură, instituţii de cult.

Obiectivele social - culturale amplasate în zona centrală a comunei, respectiv în centrul fiecărei localităţi sunt următoarele:

* ***Primăria***

Funcţionează în localitatea Boroaia într-o clădire parter + 1 etaj, executată din materiale durabile, în stare bună de funcţionare. Imobilul este amplasat în zona centrală a localităţii.

* ***Căminul cultural***

Funcţionează două cămine:

* *Căminul cultural Boroaia*
* *Căminul cultural Giuleşti*
  + ***Servicii medicale***

În prezent activitatea sanitar-umana este asigurată de doi medici generalişti şi un medic stomatolog, alaturi de cinci cadre sanitare medii într-un spaţiu situat în centrul comunei ce oferă condiţii optime.

Dispensarul medical Boroaia funcţionează înainte de 1989 cu staţionar pentru copii şi cu casă de naşteri.

* ***Poşta***

Comuna Boroaia este deservită de Compania Naţională Poşta Română, Direcţia Regională de Poştă Iaşi, Oficiul Judeţean de Poştă Suceava – Oficiul Poştal Boroaia.

În domeniul telecomunicaţiilor, comuna Boroaia aparţine de Centrul Regional de Telecomunicaţii Bacău, Direcţia Judeţeană de Operaţiuni Suceava.

Comuna Boroaia dispune atât de reţea de telefonie fixă digitală cât şi de acces la reţelele de telefonie mobilă Orange, Vodafone, Cosmote. Pe lângă acces la telefonia Mobilă, comuna dispune şi de acces la Internet atât prin RomTelecom (Click Net) cât şi reţeaua Orange care furnizează semnal 3G + pentru Internet mobil.

***Biserici:***

În comuna Boroaia există 7 biserici ortodoxe, 4 biserici de rit vechi şi o casă de adunare penticostală.

***Unităţi de învăţământ:***

În prezent în comuna Boroaia există 5 unităţi de învăţământ cu o capacitate de 48 de săli de clasă unde în anul şcolar 2008 erau înscrişi un număr de 197 de copii în grădiniţe şi 486 elevi în învăţământul primar şi gimnazial, iar personalul didactic este în totalitate calificat ( 46 de profesori şi învăţători calificaţi) după cum urmează:

**Boroaia**

* *Şcoala cu clasele I-VIII Nr.1 „Vasile Tomegea”*
* *Şcoala cu clasele I-VIII Nr.2*

**Moişa**

* *Şcoala cu clasele I-VIII Nr.1 Moişa*

**Bărăşti**

* *Şcoala cu clasele Nr.1 I-VIII Bărăşti .*

**Giuleşti**

* *Şcoala cu clasele I-IV Nr.1 Giuleşti*

#### 2.7.1.4. Zona de gospodărie comunală

Primăria Boroaia prin serviciul de utilităţi publice ridică gunoiul menajer şi il transportă la groapa de gunoi ecologizată de la Fălticeni dar în cadrul comunei mai există zone de depozitare a deşeurilor menajere, amplasate în apropierea zonelor de locuit, lucru în contradicţie cu normele de protecţie a mediului.

#### 2.7.1.5. Zona căilor de transport

Zona căilor de transporteste formată din :

*- căile de transport rutiere:*

Reţeaua căilor de transport rutiere reprezintă 7,30% din teritoriul intravilan al comunei. Teritoriul comunei Boroaia este străbătută de următoarele drumuri : DN 15C, DJ 155B.

#### 2.7.1.7. Zona de agrement, spaţiu verde

Reprezintă 2,70% din teritoriul intravilan al comunei Boroaia.

Pe teritoriul comunei Boroaia zonele verzi special amenajate sunt destul de restrânse.În centrul comunei există un mic parc amenajat, şi mai sunt spaţii verzi amenajate în jurul bisericilor.

Spaţiile destinate activităţilor sportive cuprind un teren de fotbal, unde îşi desfăşoară activitatea echipa de fotbal a comunei „Unirea Boroaia” sprijinită de actuala conducere a comunei şi de unii sponsori.

**BILANŢUL TERITORIAL AL SUPRAFEŢELOR CUPRINSE ÎN INTRAVILANUL EXISTENT**

**Bilanţ teritorial localitatea Boroaia**

|  |  |  |  |
| --- | --- | --- | --- |
| **Nr. crt.** | **Zone funcţionale** | **Boroaia** | |
| **ha** | **%** |
| 1 | Zona de locuinţe | 84.31 | 20.50 |
| 2 | Zona de instituţii publice şi servicii | 7.55 | 1.8 |
| 3 | Zona de unităţi agricole şi industriale | 2.62 | 0.6 |
| 4 | Zona de spaţii verzi, sport şi agrement | 7.45 | 1.8 |
| 5 | Zona de căi de comunicaţie rutiere | 26.89 | 6.5 |
| 6 | Zona de gospodărie comunală şi cimitire | 0.29 | 0.1 |
| 7 | Zona de construcţii aferente lucrărilor edilitare | 0.75 | 0.2 |
| 8 | Alte zone | 281.48 | 68.40 |
| **9** | **TOTAL teritoriu intravilan existent** | **411.34** | **100** |

**Bilanţ teritorial localitatea Moişa**

|  |  |  |  |
| --- | --- | --- | --- |
| **Nr. crt.** | **Zone funcţionale** | **Moişa** | |
| **ha** | **%** |
| 1 | Zona de locuinţe | 36.65 | 20.7 |
| 2 | Zona de instituţii publice şi servicii | 2.25 | 1.30 |
| 3 | Zona de unităţi agricole şi industriale | 0.04 | 0.01 |
| 4 | Zona de spaţii verzi, sport şi agrement | 6.52 | 3.7 |
| 5 | Zona de căi de comunicaţie rutiere | 11.19 | 6.3 |
| 6 | Zona de gospodărie comunală şi cimitire | 0.32 | 0.20 |
| 7 | Zona de construcţii aferente lucrărilor edilitare | 0 | 0 |
| 8 | Alte zone | 120.03 | 67.80 |
| **9.** | **TOTAL teritoriu intravilan existent** | 177 | 100 |

**Bilanţ teritorial localitatea Săcuţa**

|  |  |  |  |
| --- | --- | --- | --- |
| **Nr. crt.** | **Zone funcţionale** | **Săcuţa** | |
| **ha** | **%** |
| 1 | Zona de locuinţe | 27.19 | 26.20 |
| 2 | Zona de instituţii publice şi servicii | 0.38 | 0.40 |
| 3 | Zona de unităţi agricole şi industriale | - | - |
| 0 | Zona de spaţii verzi, sport şi agrement | 1.20 | 1.20 |
| 5 | Zona de căi de comunicaţie rutiere | 6.91 | 6.70 |
| 6 | Zona de gospodărie comunală şi cimitire | 0.21 | 0.20 |
| 7 | Zona de construcţii aferente lucrărilor edilitare | - | - |
| 8 | Alte zone | 67.80 | 65.40 |
| 9. | **TOTAL teritoriu intravilan existent** | 103.69 | 100 |

**Bilanţ teritorial localitatea Bărăşti**

|  |  |  |  |
| --- | --- | --- | --- |
| **Nr. crt.** | **Zone funcţionale** | **Bărăşti** | |
| **ha** | **%** |
| 1 | Zona de locuinţe | 21.32 | 33.30 |
| 2 | Zona de instituţii publice şi servicii | 0.88 | 1.40 |
| 3 | Zona de unităţi agricole şi industriale | 0.64 | 1.00 |
| 4 | Zona de spaţii verzi, sport şi agrement | 4.66 | 7.30 |
| 5 | Zona de căi de comunicaţie rutiere | 5.11 | 8.00 |
| 6 | Zona de gospodărie comunală şi cimitire | 0.32 | 0.50 |
| 7 | Zona de construcţii aferente lucrărilor edilitare | - | - |
| 8 | Alte zone | 31.15 | 48.60 |
| 9. | **TOTAL teritoriu intravilan existent** | 64.08 | 100 |

**Bilanţ teritorial localitatea Giuleşti**

|  |  |  |  |
| --- | --- | --- | --- |
| **Nr. crt.** | **Zone funcţionale** | **Giuleşti** | |
| **ha** | **%** |
| 1 | Zona de locuinţe | 21.08 | 23.60 |
| 2 | Zona de instituţii publice şi servicii | 1.06 | 1.20 |
| 3 | Zona de unităţi agricole şi industriale | 0.47 | 0.50 |
| 4 | Zona de spaţii verzi, sport şi agrement | 2.20 | 2.50 |
| 5 | Zona de căi de comunicaţie rutiere | 4.71 | 5.30 |
| 6 | Zona de gospodărie comunală şi cimitire | 0.25 | 0.30 |
| 7 | Zona de construcţii aferente lucrărilor edilitare | - | - |
| 8 | Alte zone | 59.54 | 66.70 |
| 9. | **TOTAL teritoriu intravilan existent** | 89.31 | 100 |

## 2.8. ZONE CU RISCURI NATURALE

Conform *“Strategiei naţionale de prevenire a situaţiilor de urgenţă”*, riscurile naturale se referă la evenimente in cadrul cărora parametrii de stare se pot manifesta în limite variabile de la normal către pericol, cauzate de fenomene meteo periculoase, în cauză ploi şi ninsori abundente, variaţii de temperatură - îngheţ, secetă, caniculă - furtuni şi fenomene distructive de origine geologică, respectiv cutremure, alunecări şi prăbuşiri de teren.

În afara unor procese relativ continue care le deteriorează şi le degradează, terenurile sunt supuse efectelor unor riscuri naturale cu urmări grave asupra lor şi importante pagube materiale, iar uneori şi cu pierderi de vieţi omeneşti. În general, sunt considerate riscuri naturale acele evenimente care schimbă într-un timp relativ scurt şi cu un grad apreciabil de violenţă o stare de echilibru existentă.

Analiza riscurilor impune cunoaşterea mecanismelor şi condiţiilor de producere / manifestare, amplorii şi efectelor posibile ale acestora. Analiza se realizează pe tipuri de riscuri, pe baza datelor şi evidenţelor statistice, precum şi a altor documente avute la dispoziţie-studii, prognoze, etc.

Factorii care generează sursele de risc natural sunt: formele de relief, reţeaua hidrografică, clima, gradul de acoperire (vegetaţie), compoziţia solului şi dispunerea straturilor geologice şi, nu în ultimul rând, gradul de seismicitate, determinat de poziţia geografică a ţării în raport cu traseul principalelor falii tectonice ale Pământului.

Conform Planurilor de Analiză şi Acoperire a Riscurilor pe teritoriul localităţilor riscurile naturale pot fi grupate în:

1. fenomene meteorologice periculoase;
2. incendii de masă;
3. fenomene distructive de origine geologică.
4. **Fenomenele meteorologice periculoase**

**a.1.** **Inundaţii**

Unele dintre cele mai dezastruoase fenomene datorate unor factori combinaţi atmosferici şi hidrici le constituie inundaţiile. Acest fenomen are repercursiuni nu numai prin pagubele materiale ci şi prin efectul asupra mediului, modificând atât albia minoră cât şi cea majoră şi relieful regiunii afectate.

**Cauzele generale ale producerii inundaţiilor**

*Cauze naturale:*

Apariţia inundaţiilor se datorează în primul rând unor factori naturali legaţi de condiţiile climatice care generează cantităţi mari de precipitaţii, furtuni etc.

Cauzele climatice presupun o creştere a nivelurilor sau a debitelor peste valorile normale şi revărsarea apelor în arealele limitrofe ca urmare a unor fenomene climatice deosebite.

*Ploile torenţiale* constau în căderea unor cantităţi mari de precipitaţii într-un timp foarte scurt, astfel încât capacitatea de infiltrare a solului este repede depăşită şi aproape întreaga capacitate de apă căzută se scurge spre reţeaua de văi generând viituri, depăşirea capacităţii de transport a albiilor minore şi deversarea apelor în albiile majore provocând inundaţii.

*Topirea zăpezilor* este un alt factor important al formării viiturilor şi al producerii inundaţiilor. De regulă, procesul de topire a zăpezilor generează apele mari de primăvară. Acest proces poate fi însă accelerat de invaziile de mase de aer cald sau se poate asocia cu ploile cazute în acest interval.

*Cauze antropice:*

Despăduririle efectuate de om de-a lungul timpului au modificat foarte mult o serie de verigi ale circuitului hidric şi prin aceasta au favorizat o scurgere mai puternică a apelor pe versanţi. Ca urmare, amplitudinea viiturilor a crescut, de unde şi niveluri mai mari şi o sporire a pericolului de inundare a terenurilor joase din lungul râurilor.

***Cauze care pot produce inundaţii pe teritoriul comunei Boroaia:***

* Tendinţa generală de aridizare a climei în partea central – estică a Europei; un prim efect îl constituie creşterea gradului de torenţialialitate al precipitaţiilor şi scurgerii apei.
* Lipsa lucrărilor de îndiguire, regularizare, corectare a torenţilor şi de combatere a eroziunii solului.
* Reducerea capacităţii de transport a albiilor prin colmatare, datorită transportului masiv de aluviuni de pe versanţi la precipitaţii torenţiale locale.
* Blocarea podurilor de acces şi podeţelor cu rădăcini şi resturi lemnoase aduse de torenţi.
* Existenţa unor împrejmuiri şi anexe gospodăreşti la limita malurilor torenţilor.
* Amplasarea de locuinţe şi obiective social culturale în zone inundabile ale cursurilor de apă.

**a.2.** **furtuni, tornade, secetă, îngheţ, înzăpeziri etc**. - se pot produce pe întreg teritoriul comunei, de regulă nu sunt previzibile, iar despre eventualitatea producerii acestora, *Primăria comunei* primeşte de la *Inspectoratul judeţean pentru situaţii de urgenţă* avertizări de fenomene meteorologice periculoase, în vederea luării măsurilor ce se impun. De multe ori, timpul necesar pentru luarea unor măsuri de protecţie şi intervenţie într-o asemenea situaţie, nu este suficient. Efectele lor imediate pot antrena activarea unor factori de risc secundari, de producerea de evenimente catastrofale cu efecte mai grave decât cele ale evenimentelor generatoare.

Astfel, furtunile pot avea ca urmări:

* inundaţii ca urmare a scurgerilor de torenţi de pe versanţi;
* avarii şi explozii;
* avarii la locuinţele şi anexele gospodăreşti, reţelele de alimentare cu energie electrică, apă, etc.
* incendii;
* distrugerea culturilor agricole;
* pierderi de animale.

Înzăpezirile sunt fenomene sezoniere, produse de căderi masive de precipitaţii sub formă de zăpadă, fiind accentuate de condiţiile meteorologice în care se produc.

Efectele imediate sunt:

* blocarea căilor de transport;
* întreruperea alimentării cu energie electrică, apă,etc;
* afectarea unor activităţi sociale;
* prăbuşiri de planşee şi acoperişuri.

1. **Incendii de pădure**

Posibilitatea producerii incendiilor de pădure este relativ mică, cauzele limitându-se la focul deschis lăsat nesupravegheat, precum şi la seceta îndelungată însoţită de caniculă.

1. **Fenome distructive de origine geologică**

**c.1. Cutremure**

Din punct de vedere seismic, teritoriul studiat se află în zona de influenţă a cutremurelor de tip moldavic cu hipocentrul în zona Vrancea, la adâncimi de 90 ÷ 150 km şi se încadrează conform Codului de proiectare seismică indicativ **P 100-1/2006** (“Reglementări tehnice, Cod de proiectare seismică - Partea I - Prevederi de proiectare pentru clădiri”) în zona de hazard seismic cu o valoare a acceleraţiei orizontale a terenului **ag = 0,16 g**, şi o perioadă de colţ **TC = 0,7 sec**.

În cazul producerii unui seism mai mare de 6 grade pe scara Richter în zona Vrancea, este afectată şi zona comunei Boroaia, existând pericolul unor avarii la locuinţele cu vechime mai mare şi construite din chirpici sau alte materiale cu rezistenţă mai slabă.

**c.2. Zone afectate de alunecări de teren / eroziuni**

**Alunecările de teren** sunt determinate în principal de alcătuirea petrografică formată din: luturi, marne argiloase, nisipuri, favorizate de existenţa stratelor acvifere de mică adâncime în care apar izvoare de pantă, defrişări, variaţii de temperatură, modificări aduse prin terasări etc. Solurile din cadrul alunecărilor se prezintă sub formă de complexe datorită microreliefului foarte variat (în valuri sau movile).

Procesele de alunecare sunt însoţite şi de fenomene de eroziune de suprafaţă şi liniară, care se accentuează în perioadele ploioase.

Eroziunea areolară (de suprafaţă) - are drept consecinţă spălarea părţii superioare a solului, până la crearea de mici şanţuri de şiroire. Acest tip de eroziune determină ca solurile să devină mai sărace în elemente nutritive.

Eroziunea liniară (de adâncime) - în acest context, ogaşele apar ca cele mai simple forme ale eroziunii liniare, pe versanţii cu înclinări de peste 5o. Pe versanţii cu înclinări mai mari de 10o eroziunea liniară duce la ravenări, formarea de râpi torenţiale.

Cursurile de apă interioare, afluente ale râului Moldova au caracter torenţial, deoarece panta de scurgere este. Timpul de scurgere şi concentrare ale apei provenite de pe versanţi este scurt, iar debitul mare favorizează eroziunea de adâncime.

Fenomenul de alunecare se întâlneşte la contactul luncă-deal al comunei, dar şi în zona mai înaltă. Alunecările sunt stabilizate sau semistabilizate şi sunt utilizate preponderent ca păşuni şi fâneţe. Cu foarte mici excepţii de ordin punctual, ele nu pun probleme în ceea ce priveşte starea lor.

## 

## 2.9. ECHIPAREA EDILITARĂ

### *2.9.1. Gospodărirea apelor*

**Surse de apă**

***Apele de suprafaţă***

Reţeaua hidrografică este orientată pe direcţia V-E făcând parte din bazinul hidrografic al râului Moldova.

Zona este bogată în cursuri de ape atât subterane cât şi de suprafaţă. Teritoriul comunei Boroaia este străbătut de râurile Râşca, Sasca, cărora li s-a schimbat cursul prin indiguiri şi canalizări în ultimele decenii, şi pâraiele Chilineasa, Bolohânosu, Sâncuţa şi Dadişa. În afara principalelor pâraie amintite, reţeaua hidrografică a comunei include cursul râului Moldova, care delimitează partea nord-est comuna Boroaia.

***Apele subterane***

Apa subterană, care formează stratul rezervor are ca pat depozitul argilo-marnos, de vârstă sarmatiană, pe care se scurge apa infiltrată, la care viteza de curgere este redusă.Permeabilitatea depozitelor acoperitoare este mică, substratul permiţând staţionarea rezervelor de apă deasupra lui, astfel că datorită granulometriei fine a depozitelor acoperitoare circulaţia verticală şi orizontală a apei este de mică amploare.

Din punct de vedere hidrogeologic arealul comunei Boroaia se află situat într-o zonă cu aport acvifer freatic din Delurile Subcarpaţilor, ca şi din terasele râului Moldova.

Nivelul hidrostatic al zonei este situat la adâncimi cuprinse, în cea mai mare parte, între 1,20 m în Sacuţa Deal (datorită substratului argilos, impermeabil) şi peste 6,00 m. C.T.N., în partea mai înaltă a satului Moişa, fără variaţii importante de nivel pe parcursul anului.

***Disfuncţionalităţi:***

* Efecte distructive înregistrate ca urmare a curgerii apei în regim torenţial;
* Lucrări insuficiente de regularizări ale cursurilor de apă şi consolidări de maluri pe râurile Râşca, Sasca şi Moldova;
* Existenţa unor zone cu risc de inundabilitate;
* Nerespectarea zonei de protecţie a apei, de 30 de m faţă de orice construcţie;
* Nerespectarea zonelor de protecţie sanitară în jurul surselor de apă potabilă, conform legii apelor nr. 107 cu respectarea distanţei de 50 m faţă de posibilele surse de poluare a apei.

### *2.9.2. Alimentarea cu apă*

Comuna nu dispune de un sistem centralizat de alimentare cu apă potabilă, alimentarea cu apă a populaţiei fiind asigurată din surse proprii, puţuri săpate de tip fântâni alimentate din pânzele freatice şi construite de localnici din piatră sau beton. Nu există un control al gradului de potabilitate bactereologică şi chimică al apei acestor fântâni.

Astfel un program prioritar de dezvoltare locală ar fi proiectarea si execuţia unui sistem centralizat de alimentare cu apă potabilă.

***Disfuncţionalităţi:***

- lipsa unui sistem centralizat de alimentare cu apă în toată comuna care să deservească toată populaţia influenţează negativ dezvoltarea social-economică a comunei, ce se desfăşoară într-un ritm nesatisfăcător şi nu este posibilă realizarea unor obiective agro-industriale cu fonduri private sau cu finanţări externe.

- nerespectarea zonelor de protecţie sanitară în jurul surselor de apă potabilă, conform Legii apelor nr. 107 cu respectarea distanţei de 50 m faţă de posibilele surse de poluare a apei.

### *2.9.3. Canalizarea*

În prezent comuna Boroaia nu dispune de un sistem centralizat de canalizare care să asigure deversarea apelor menajere din gospodăriile populaţiei într-o staţie de epurare.

Studiul de fezabilitate pentru aceste utilităţi va fi elaborat de un proiectant specializat şi va cuprinde toate elementele necesare realizării lucrărilor.

***Disfuncţionalităţi***

* Lipsa unui sistem centralizat de canalizare a apelor uzate menajere;
* Lipsa staţiei de epurare.

### *2.9.4. Alimentarea cu energie electrică*

Alimentarea cu energie electrică a comunei Boroaia este asigurată din reţeaua de medie tensiune de 20 KV, care este racordată la Sistemul Energetic Naţional, ce porneşte din staţia de transformare.

Reţeaua de medie tensiune de 20 KV este pozată pe stâlpi de beton tip RENEL.

Posturile de transformare sunt de tip aerian şi se alimentează radial din reţeaua de medie tensiune.

Gospodăriile sunt electrificate în proporţie de 100%.

Reţeaua de joasă tensiune asigură racordarea tuturor beneficiarilor, realizând în acelaşi timp şi iluminatul public. Această reţea se află în continuă extindere, pentru alimentarea noilor locuinţe.

Lipsa iluminatului public sau funcţionarea necorespunzătoare a acestuia măreşte riscul de producere a accidentelor şi apariţia unui sentiment de nesiguranţă.

Drumurile care au iluminat public, au montate sursele de lumină pe aceeaşi parte a drumurilor pe stâlpi de beton.

Starea tehnică a reţelei de alimentare cu energie electrică în comuna Boroaia este în general bună.

### *2.9.5. Reţeaua de telecomunicaţii, activitatea de poştă*

Comuna Boroaia este deservită de Compania Naţională Poşta Română, Direcţia Regională de Poştă Iaşi, Oficiul Judeţean de Poştă Suceava – Oficiul Poştal Boroaia.

În domeniul telecomunicaţiilor, comuna Boroaia aparţine de Centrul Regional de Telecomunicaţii Bacău, Direcţia Judeţeană de Operaţiuni Suceava.

### *2.9.6. Alimentarea cu gaze naturale şi căldură*

Comuna Boroaia nu este racordată la reţeaua de gaze naturale. Alimentarea cu căldură a locuinţelor se realizează în cea mai mare parte cu sobe cu combustibil solid (lemne, deşeuri agricole etc.).

Gospodăriile populaţiei şi dotările social -culturale au incălzire proprie prin sobe folosind combustibil solid.

Pentru alimentarea cu gaze naturale a comunei Boroaia se recomandă întocmirea unui studiu tehnico-economic pentru posibilitatea de alimentare cu gaze naturale.

### *2.9.7. Gospodărirea comunală*

Primăria comunei Boroaia prin serviciul de utilităţi publice ridică gunoiul menajer şi il transportă la groapa de gunoi ecologizată de la Fălticeni dar în cadrul comunei mai există zone de depozitare a deşeurilor menajere, amplasate în apropierea zonelor de locuit, lucru în contradicţie cu normele de protecţie a mediului.

Pe teritoriul comunei există un număr de 6 cimitire situate în apropierea bisericilor:

* 2 cimitire Boroaia
* 1 cimitir Moişa
* 1 cimitir Săcuţa
* 1 cimitir Bărăşti
* 1 cimitir Giuleşti

**2.10. PROBLEME DE MEDIU**

**2.10.1. Monumente ale naturii şi monumente istoric**

Conform Listei Monumentelor Istorice a judeţului Suceava, pe teritoriul comunei Boroaia există monumente istorice de interes naţional (categoria A) sau de interes local (categoria B):

* Necropola tumulară de la Boroaia, punct “La Tolan”, la 500m de sat, sec III-IV epoca daco-romană
* Biserica de lemn “Petru şi Pavel” construită în 1808

Pe teritoriul comunei Boroaia îşi desfăşoară activitatea 7 biserici ortodoxe, 4 biserici creştine de rit vechi şi 1casă de adunare penticostală.

Pe teritoriul comunei Boroaia nu există nici o rezervaţie sau arie naturală protejată de interes naţional.

**2.10.2. Spaţii verzi, sport, agrement**

Suprafaţa totală a spaţiilor verzi special amenajate sunt foarte restrânse pe teritoriul comunei existând un parc cu duzi situat în centrul localităţii Boroaia. Astfel este necesară amenajarea unui parc cu posibilităţi de recreere(teren de tenis, pistă pentru bococlişti, dotări pentru patine cu rotile, spaţiu de joacă pentru copii).

În comuna Boroaia există 1 sală de sport şi un teren de fotbal, unde se desfăşoară activităţile sportive tinerii. Cu o activitate deosebită se înscrie echipa de fotbal a comunei „Unirea Boroaia”, care a fost reînfiinţată prin pasiunea unor localnici sprijinită fiind şi de actuala conducere a comunei şi de unii sponsori.

Spaţiile verzi existente în preajma locuinţelor individuale nu sunt amenajate, deşi acest lucru ar necesita cheltuieli reduse. Este necesară amenajarea unui parc cu posibilităţi de recreere (teren de tenis, pistă pentru biciclişti, dotări pentru patine cu rotile, spaţiu de joacă pentru copii etc.).

**2.10.3. Obiective industriale şi zone periculoase**

Pe teritoriul comunei Boroaia sectorul industrial cu potenţial impact asupra mediului este reprezentat de:

***Industria alimentară*** este reprezentată de unităţi care se ocupă de fabricarea produselor de morărit şi panificaţie, patiserie, produse zaharoase, carne şi produse din carne, lapte şi produse lactate.

Industria alimentară este un potenţial poluator mai ales a apelor. Mirosurile neplăcute ca şi poluarea sonoră sunt aspecte ce pot afecta locuitorii.

***Industria de prelucrare a lemnului*** constituie o ramură reprezentativă a economiei comunei.

Instalaţiile de tratare a suprafeţei obiectelor sau produselor din lemn utilizează solvenţi organici, astfel impactul asupra mediului se manifestă la nivelul aerului prin emisii de pulberi evacuate prin sistemele de exhaustare provenire de la fazele de prelucrare a lemnului, precum şi la nivelul solului prin ocuparea terenului cu reziduuri provenite din procesul de producţie.

***Sectorul construcţiilor***, care este bine reprezentat în comună, este un potenţial poluator pentru mediu. Din desfundarea străzilor şi drumurilor rezultă substanţe gudronate şi substanţe cu lianţi bituminoşi sau hidraulici (ex. asfalt, macadam). Din construcţia clădirilor rezultă pietriş, mortar, deşeuri de beton şi zidărie, ciment, ipsos, deşeuri minerale care conţin poluanţi: zidării îmbibate cu ulei sau tencuială, azbociment.

**2.10.3. Reţeaua principală de căi de comunicaţie**

Comuna Boroaia este traversată de DN15C – Suceava – Piatra Neamţ. Lungimea totală a drumurilor din comună este de 83 km, din care 17,7 km asfaltat şi 65,3km drumuri nemodernizate.

Calitatea căilor rutiere lasă de dorit în ceea ce priveşte străzile comunale pietruite, greu practicabile în timpul dezgheţului de primăvară, a perioadelor cu precipitaţii, pe timpul iernii. De-a lungul unora dintre străzile comunale nu există rigole pentru preluarea apei rezultate din topirea zăpezilor şi din precipitaţii, astfel că, deşi drumurile sunt pietruite, devin adesea noroioase. Traficul auto este foarte intens pe aceste artere, influenţând negativ calitatea mediului ambiant prin emisiile de gaze de eşapament şi zgomot. Oxidul de azot este unul dintre principalii factori de poluare care se găsesc în fumul de eşapament emis de motoare. Împreună cu oxidul de sulf, această substanţă este responsabilă de ploile acide şi de norii care apar deasupra zonelor care se confruntă cu un trafic intens.

**2.10.4. Depozite de deşeuri menajere şi industriale**

Primăria Boroaia prin serviciul de utilităţi publice ridică gunoiul menajer şi il transportă la groapa de gunoi ecologizată de la Fălticeni dar în cadrul comunei mai există zone de depozitare a deşeurilor menajere, amplasate în apropierea zonelor de locuit, lucru în contradicţie cu normele de protecţie a mediului.

Un inconvenient din punct de vedere al gestionării deşeurilor, este faptul că pe lângă unele gospodării sunt amplasate depozite de gunoi provenit din activitatea zootehnică, fără a respecta reglementările în domeniu pentru evitarea poluării solului şi a apei freatice.

**2.10.5. Disfuncţionalităţi**

1. **Disfuncţionalităţi privind zonarea utilizării teritoriului pe folosinţe:**
2. terenuri arabile afectate local de eroziune în suprafaţă şi de exces de umiditate;
3. păşuni şi fâneţe naturale afectate de alunecări de teren şi eroziuni pe versanţi, de exces de umiditate în şes;
4. zone cu terenuri neproductive neamenajate şi nerecuperate pentru alte folosinţe (foste terenuri utilizate pentru viticultură şi pomicultură care nu au mai fost întreţinute şi de pe care plantaţiile au dispărut);
5. lucrări de îmbunătăţiri funciare neîntreţinute.

* + **Identificarea surselor se poluare**

Aerul, apa şi solul sunt resursele de mediu cele mai vulnerabile dar şi cel mai frecvent supuse agresiunii factorilor poluanţi, având consecinţe directe şi grave nu numai asupra calităţii mediului înconjurător dar şi asupra oamenilor, florei şi faunei. Un prim pas în scopul reducerii şi eliminării impactului poluării asupra acestor factori constă în identificarea surselor de poluare.

Principalele domenii care pot reprezenta potenţiale surse de poluare a mediului comunei Boroaia sunt industria, agricultura, gospodăria comunală, transporturile şi echiparea edilitară.

**Industria** - pe teritoriul comunei reprezintă sectorul economic cu cea mai mare pondere din totalul unităţilor economice, având totodată cel mai mare impact asupra mediului. Ca urmare a exploatării de către acest sector a resurselor naturale, a consumului de energie, a proceselor de producţie generatoare atât de poluanţi cât şi de deşeuri, activităţile din sectorul industrial sunt printre principalele cauze care au ca efect deteriorarea mediului.

Activităţile industriale exercită, în mai mare sau mai mică măsură, impacturi multiple asupra tuturor factorilor de mediu, afectând calitatea aerului, apelor, solului, generând deşeuri de diverse tipuri şi ocupând suprafeţe de teren pentru depozitarea deşeurilor, consumând resurse naturale şi energie, ceea ce face necesară reglementarea şi controlul acestora de aşa manieră încât să se asigure respectarea legislaţiei în domeniul protecţiei mediului şi a principiilor dezvoltării durabile.

Impactul industriei asupra mediului se desfaşoară sub o multitudine de aspecte afectând toţi factorii de mediu:

* poluarea aerului cu poluanţi organici şi anorganici;
* poluarea solului prin depuneri atmosferice şi de reziduri;
* poluarea apei de suprafaţă şi subterană prin emisii neepurate suficient;
* poluare fonică.

**Agricultura** este una din sursele importante de agenţi poluanţi cu impact negativ asupra calităţii mediului ambiental, generând degradarea sau chiar distrugerea ecosistemelor naturale, poluarea solului şi a apei.

Activităţile agricole legate de cultura plantelor constituie surse indirecte de degradare, a solului în principal, dar şi a apelor, prin utilizarea iraţională a terenului, neîntreţinerea sistemelor de îmbunătăţiri funciare, folosirea fără discernământ a substanţelor chimice ameliorative şi împotriva dăunătorilor, lucrări agricole inadecvate, etc., în condiţiile existenţei a numeroase terenuri supuse în mod natural unor acţiuni distructive.

Terenurile agricole reprezintă principala sursă de nitraţi din apele de suprafaţă şi cele freatice. Aplicarea în ultimele decade a unor sisteme tehnologice agricole intensive, cu încorporarea în mod necontrolat a unor doze crescânde de îngrăşăminte minerale şi organice pe baza de azot, a determinat acumularea unor concentraţii ridicate de nitraţi în apele de suprafaţă şi freatice. Aceasta constituie o problemă deosebit de gravă din două motive, în primul rând pentru că apare riscul descărcării în apa potabilă a unei concentraţii ridicate de nitraţi, care afectează negativ sănătatea umană şi animală, iar în al doilea rând, cantităţi importante de nitraţi acumulaţi în apele de suprafaţă determină apariţia procesului de eutrofizare, care are efecte adverse asupra calităţii apei.

Nerespectarea cu stricteţe a agrotehnicii antierozionale determină degradarea accelerată a calităţii solului, iar neexecutarea lucrărilor agrotehnice la timp optim determină distrugerea structurii solurilor. Păşunatul excesiv duce la distrugerea biodiversităţii pe terenurile unde acesta se practică. Neaplicarea măsurilor de agrotehnică antierozională duce la declanşarea eroziunii accelerate a solurilor.

Emisiile rezultate din agricultură constau în principal din gaz metan şi amoniac, gaze rezultate din procesele de fermentaţie enterică şi managementul dejecţiilor animalelor precum şi emisiile din procese naturale.

**Transporturile**

Starea tehnică necorespunzătoare a unor autovehicule permite emisia unor cantităţi mai mari de oxid de carbon, de compuşi organici, oxid de azot, diverse particule printre care şi fum, aditivi pentru carburanţi şi produsele lor de combustie, mirosuri.

Vidul legislativ sau neaplicarea legilor care există referitor la poluarea aerului au avut implicaţii dintre cele mai negative, şi abia odată cu introducerea de la 1 iulie 1998 a prevederilor Ordinului Ministrului Transporturilor nr. 537/1997 privind limitele maxime ale emisiilor poluante pentru autoturisme şi autoutilitare sub 3,5 t (normele EURO 2) probabil că va scădea şi poluarea produsă de emisiile automobilelor. Aceleaşi prevederi s-au aplicat de la 1 septembrie 1998 pentru emisiile poluante ale autovehiculelor peste 3,5 t. Din păcate şi aplicarea acestor norme se face destul de diferenţiat şi nu se aplică pentru moment decât automobilelor importate sau vândute, celelalte beneficiind de clemenţă pentru o anumită perioadă de timp, ori tocmai acestea din urmă sunt o adevărată problemă pentru mediu prin starea lor tehnică necorespunzătoare.

**Echiparea edilitară şi gospodăria comunală**

Echiparea edilitară şi gospodăria comunală generează probleme pentru mediu prin variate surse. În primul rând trebuie menţionate emisiile de gaze (CO, CO2, NOx, SOX), pulberi sedimentabile, fum, funingine, rezultate în urma proceselor de ardere de la încălzirea locuinţelor comunei. .

În afară de cele precizate anterior, alt factor de poluare este dat de inexistenţa unui sistem de canalizare în comună.

Datorită acestor lipsuri în sistemul de echipare edilitară şi gospodărie comunală, există pericolul infestării surselor locale de apă subterană (fântâni, izvoare) şi a apelor de suprafaţă cu substanţe chimice, nutrienţi, substanţe organice provenind din cultura plantelor şi creşterea animalelor, infiltraţiile de la grupurile sanitare.

* **Calitatea factorilor de mediu**

Factorii de mediu aer, apa, sol, vegetaţie şi faună constituie o parte importantă a patrimoniului oricărei comunităţi umane. În acelaşi timp însă, ei reprezintă resursele de mediu cele mai vulnerabile şi cel mai frecvent supuse acţiunii factorilor poluanţi, având consecinţe directe şi grave atât asupra calităţii mediului înconjurător cât şi asupra sănătăţii populaţiei şi a celorlalte organisme vii.

Factorii de mediu se află în relaţie de interdependenţă unul faţă de celălalt, astfel încât, orice intervenţie antropică asupra unei componente de mediu induce, inevitabil, consecinţe şi asupra celorlalte.

Diminuarea calităţii mediului este determinată de două categorii de acţiuni:

* acţiuni fizice naturale (eroziuni, alunecări de teren, exces de umiditate, sărăturări, unele fenomene climatice şi hidrologice), care afectează calitatea solurilor, apelor, aerului, florei şi faunei;
* acţiuni antropice generate de dezvoltarea economico - socială a teritoriului, care au un rol hotărâtor în procesul de transformare a mediului natural într-un mediu antropizat, inclusiv prin dinamizarea şi accentuarea unor fenomene fizice.

***Calitatea aerului***

Poluarea aerului este rezultatul unor procese naturale şi antropice. Pe teritoriul comunei Boroaia nu există o reţea proprie de prelevare a probelor pentru stabilirea calităţii aerului.

Pot fi menţionate o serie de surse locale cu caracter temporar – accidental, reprezentate prin următoarele activităţi umane:

* procesele de ardere pentru încălzirea locuinţelor şi obiectivelor socio – economice, care generează monoxid de carbon (CO), dioxid de carbon (CO2), oxizi de azot (NOx), oxizi de sulf (SOX), hidrocarburi policiclice aromate care se ataşează de funingine, pulberi sedimentabile, fum, funingine (mai ales în timpul iernii);
* circulaţia şi transportul rutier generează NOX, CO2, CO, hidrocarburi nearse, aerosoli de halogenuri de Pb, suspensii formate din particule de carbon ce absorb o serie din gazele eliminate, fum, substanţe adăugate benzinei sau uleiurilor pentru a le îmbunătăţi calităţile (antioxidanţi, anticorozivi) şi zgomot;
* activitatea firmelor cu profil agricol de pe teritoriul comunei;
* activitatea firmelor cu profil industrial;
* în privinţa nivelului de poluare cu gaze şi pulberi, deşi nu se fac măsurători, se poate aprecia că emisiile sunt reduse, iar prin procesele de dispersie şi reţinere mecanică (prin vegetaţie, relief), eventualele impurităţi din atmosferă se limitează şi mai mult.

***Calitatea apelor***

1. **Apele de suprafaţă**

Apa este esenţială pentru populaţie şi pentru desfăşurarea activităţilor economice. Prosperitatea şi bunăstarea unei comunităţi sunt direct dependente de furnizarea unei cantităţi suficiente de apă curată. Fiind o sursă limitată şi deosebit de vulnerabilă, apa poate fi oricând deteriorată dacă populaţia nu intervine cu măsuri concrete de protecţie. Dată fiind această degradare continuă, se impune gestionarea calităţii resursei de apă, astfel încât să se asigure cunoaşterea, conservarea, protecţia calităţii şi cantităţii acesteia.

Importanţa deosebită a activităţii de monitoring a calităţii apelor rezidă din faptul că acesta pune în evidenţă în permanenţă stadiul calităţii resurselor de apă; pe baza acestor date, se adoptă strategia de protecţie eficientă a calităţii lor.

Pentru atingerea obiectivului comun conform DC/60/2000/EC de “starea bună” a apelor s-a modernizat şi dezvoltat Sistemul Naţional de Monitoring Integrat al Apelor, implicând creşterea numărului subsistemelor de monitorizare şi definirea unor noi tipuri de monitoring. Astfel, la nivelul SGA Suceava sistemul de monitorizare a fost realizat în patru subsisteme: râuri, lacuri, ape subterane şi ape uzate.

Caracterizarea calităţii apelor s-a făcut în conformitate cu prevederile Legii Apelor nr. 107/1996 cu modificările şi completările ulterioare şi prescripţiile tehnice stabilite prin “Normativul privind clasificarea calităţii apelor de suprafaţă în vederea stabilirii stării ecologice a corpurilor de apă“ aprobat prin Ordinul nr. 161 din 16.02.2006. Pentru secţiunile de potabilizare încadrarea s-a făcut în conformitate cu H.G.100/2002 - NTPA 013, NTPA 014.

Aprecierea stării ecologice a râurilor, ţinând cont de elementele biologice, hidromorfologice, fizico - chimice s-a făcut în conformitate cu cele cinci stări ecologice ce exprimă cinci clase de calitate, după cum urmează: foarte bună – clasa I , bună – clasa a II-a, moderată – clasa a III-a, slabă – clasa a IV-a şi proastă – clasa a V-a de calitate.

Apele râurilor Moldova, Râşca şi Sasca fac parte din categoria I şi a II-a de calitate, în conformitate cu STAS 4706/88 “Ape de suprafaţă, categorii şi condiţii tehnice de calitate” şi datele confirmate de Agenţia de Protecţie a Mediului.

Malurile apelor de suprafaţă nu sunt în totalitate amenajate corespunzător, albiile sunt fie supuse eroziunii, fie colmatate, stufărişul şi vegetaţia de luncă fiind insuficient dezvoltată mai ales prin intervenţia necontrolată a cetăţenilor de utilizare în proprile gospodării.

Un pericol major pentru calitatea apelor îl reprezintă şi depozitarea în apropiere a deşeurilor menajere şi a gunoiului rezultat din activităţile agricole. Apa este poluată datorită inexistenţei unui perimetru de protecţie sanitară,precum şi a faptului că nivelul freatic suferă oscilaţii în anotimpurile cu precipitaţii abundente, ajungând până la suprafaţă.

1. **Apele subterane**

Datorită faptului că pe teritoriul comunei nu există reţea de canalizare, evacuarea apelor uzate de la populaţie se realizează prin latrine, în sistem uscat sau fose septice. Din acest motiv, dar şi datorită creşterii animalelor, pânza freatică este poluată cu nitriţi şi nitraţi.

Alte cauze probabile pentru care în majoritatea cazurilor apele freatice nu corespund cerinţelor pentru a fi utilizate în scopuri potabile sunt următoarele:

- infiltraţiile de la suprafaţă de substanţe organice sau chimice provenite din activităţi umane;

- depozitări necorespunzătoare de deşeuri menajere, industriale şi dejecţii zootehnice;

- dezvoltarea intensivă a agriculturii în ultimele decenii cu utilizarea excesivă a îngrăşămintelor chimice pe bază de azot şi fosfor, şi a pesticidelor, a condus la acumularea în sol a unora dintre aceştia (sau a produşilor de degradare);

- efectele pasivităţii fostelor complexe zootehnice de capacităţi mari privind măsurile pentru conservarea factorilor de mediu;

- particularităţile climatice, hidrogeologice şi exploatarea sistemelor de irigaţii care au contribuit la mineralizarea materiei organice din sol şi migraţia substanţelor rezultate din aceste procese;

- surse de apă (captări, fântâni) fără perimetre de protecţie.

***Calitatea solurilor***

Solul, ca rezultat al interacţiunii tuturor elementelor mediului şi suport al întregii activităţi umane, este influenţat puternic de acestea, atât prin acţiuni antropice, cât şi ca urmare a unor fenomene naturale.

Calitatea solului este afectată într-o măsură mai mică sau mai mare de una sau mai multe restricţii. Influenţele dăunătoare ale acestora se reflectă în deteriorarea caracteristicilor şi funcţiilor solurilor, respectiv în capacitatea lor bioproductivă, dar, ceea ce este şi mai grav, în afectarea calităţii produselor agricole şi a securităţii alimentare, cu urmări serioase asupra calităţii vieţii omului.

1. ***Poluarea solurilor***

Principalul factor care poate cauza poluarea solurilor este depunerea întâmplătoare pe sol a deşeurilor menajere şi a reziduurilor şi dejecţiilor zootehnice. Dejecţiile zootehnice au un conţinut mare de materie organică uşor biodegradabilă şi de elemente nutritive (P, K, N, Ca, Mg, microelemente), constituind un îngrăşământ organic foarte recomandat ca fertilizant al solurilor. Aceste considerente, alături de mirosul neplăcut resimţit la distanţe mari, impun aplicarea acestora ca îngrăşăminte pe terenurile agricole în cantităţi moderate şi numai după ce au fost compostate în condiţii controlate. Administrate în cantităţi prea mari, dejecţiile zootehnice determină apariţia riscului poluării solului datorită depăşirii capacităţii de absorbţie a solului respectiv.

Un potenţial poluator ar putea fi şi îngrăşămintele chimice, şi substanţele chimice pentru combaterea dăunătorilor administrate incorect.

1. ***Degradarea solurilor***

Degradarea solurilor reprezintă un proces complex, generat în timp de o multitudine de factori naturali şi antropici, care determină anumite restricţii în utilizarea solurilor.

Aceste restricţii sunt cauzate fie de factori naturali (clima, forme de relief, caracteristici edafice etc), fie de acţiuni antropice agricole; în multe cazuri factorii mentionaţi pot acţiona sinergic în sens negativ, având ca efect scăderea calităţii solurilor şi chiar anularea funcţiilor acestora.

Din evaluarea însuşirilor solurilor, precum şi a unor factori privind drenajul, inundabilitatea, eroziunea şi relieful (panta), rezultă o serie de factori limitativi ai terenurilor, care determină o serie de restricţii în folosirea lor agricolă. Restricţiile se referă atât la condiţiile existente, care diminuează recoltele, cât şi la pericolul apariţiei, prin exploatare, a unor degradări având aceleaşi efecte.

Degradarea solurilor prin fenomenul de **eroziune de suprafaţă**, este datorată lipsei de cunoştinţe elementare de agrotehnică antierozională, la care se adaugă şi necunoaşterea unor cerinţe fitotehnice a numitor culturi.

Din punct de vedere agrotehnic s-au executat şi se continuă şi în prezent următoarele lucrări din deal în vale: arături, lucrări de întreţinere a culturilor, desţelenirea unor păşuni şi fâneţe şi orientarea parcelelor cu latura cea mai lungă din deal în vale.

Ca urmare a **excesului de umiditate** prevenit prin inundaţii datorită revărsării, solurile din zonă rămân o perioadă lungă de timp sub influenţa apei, ceea ce duce la apariţia fenomenului de î**nmlăştinire**, iar din punct de vedere agrotehnic lucrările solului: arat, însămânţat, întreţinerea culturilor, combaterea bolilor şi dăunătorilor, recoltatul culturilor şi transportul produselor este întârziat şi îngreunat, iar în unii ani imposibil de efectuat, solurile respective putând rămâne necultivate (pârloage).

În cazul efectuării lucrărilor agrotehnice pe solurile cu un grad ridicat de umiditate are loc fenomenul de **tasare** ducând la apariţia **hardpanului**, distrugerea structurii solului, scoaterea de curele prin arături şi diminuarea recoltei cu peste 50 %, iar în unii ani chiar compromiterea totală a culturii.

Activitatea omului asupra solului trebuie orientată spre o exploatare raţională a acestuia, care va contribui la formarea, refacerea structurii lor, la menţinerea echilibrului substanţelor fertilizante şi la combaterea spălării areolare, eliminarea excesului de umiditate, a combaterii şi diminuării poluării solurilor.

Consecinţele poluării şi degradării solurilor se reflectă în primul rând asupra potenţialului lor productiv, în sensul limitării sau anulării calităţilor biologice şi de fertilitate. Cele mai grave efecte asupra solurilor sunt generate de fenomenele de degradare care determină scăderea potenţialului productiv, scoaterea din circuitul agricol, schimbări ale modului de folosinţă. De asemenea, poluarea solurilor cu reziduuri organice şi deşeuri menajere poate avea consecinţe negative asupra apelor, prin spălări, scurgeri şi infiltraţii, asupra plantelor, animalelor şi omului.

***Calitatea vegetaţiei şi faunei***

Vegetaţia naturală a comunei Boroaia, constituită din pajişti şi ostroave de luncă, ca şi biotopurile caracteristice acestora au fost modificate de-a lungul timpului de diverse activităţi umane: desţeleniri, defrişări, lucrări ameliorative, chimizare, păşunat intensiv, dezvoltare rurală.

Pădurea de pe raza teritoriului comunei Boroaia ocupă o suprafaţă de aproximativ 2662 hectare, adică de 36,14% din suprafaţa totală a comunei.

Ca şi vegetaţia, fauna din acest teritoriu a suferit ca urmare a presiunilor exercitate de activităţile antropice care au determinat restrângerea arealelor, modificarea componenţei populaţiilor şi a habitatelor, reducerea numerică a numărului de specii.

Datorită rolului important al faunei în alimentaţia populaţiei şi în menţinerea echilibrului biologic al biocenozelor şi ecosistemelor, rezultă necesitatea protejării şi ocrotirii faunei, prin instituirea de protecţii speciale pentru speciile vulnerabile sau periclitate.

Conservarea habitatelor naturale, a florei şi a faunei sălbatice constituie o condiţie a dezvoltării durabile a societăţii. Deşi în multe locuri nivelul poluării a scăzut şi protecţia naturii a fost din ce în ce mai mult integrată în planurile de dezvoltare, biodiversitatea rămâne totuşi sub ameninţarea unui mare număr de factori perturbatori.

* **Priorităţi în intervenţie**

Priorităţile în domeniul mediului se referă, în principal, la acele măsuri necesare pentru rezolvarea disfuncţionalităţilor majore de mediu menţionate anterior. În acest sens se impun:

* asigurarea potabilităţii prin instituirea şi delimitarea zonelor de protecţie sanitară a captărilor de apă din subteran, respectarea distanţelor sanitare între acestea şi eventualele surse de impurificare (closete, gospodării);
* extinderea sistemului centralizat de alimentare cu apă şi înfiinţarea reţelei de canalizare;
* ecologizarea spaţiului aferent depozitului de deşeuri închis;
* controlul strict al depozitării deşeurilor zootehnice, cu respectarea normelor în vigoare;
* recuperarea terenurilor afectate de depuneri de deşeuri menajere şi zootehnice;
* recuperarea terenurilor degradate de alunecări şi eroziune prin consolidări, plantaţii şi alte lucrări de combatere a degradării solurilor;
* îndiguiri/regularizări pentru apărare contra inundaţiilor;
* aplicarea de fertilizanţi şi utilizarea raţională a pajiştilor, prin evitarea suprapăşunatului, păşunatul alternativ pe parcele;

## 2.11. DISFUNCŢIONALITĂŢI

Din analizele făcute precum şi din cele semnalate de către conducerea comunei Boroaia, au rezultat o serie de disfuncţionalităţi cu relevanţă în contextul socio - economic actual.

Corelând fenomenele de natură economică cu aspectele vieţii sociale, se constată practicarea unei agriculturi cu productivitate medie, practicată încă în sistem individual, care angrenează o mare parte a populaţiei active, în timp ce numărul locurilor de muncă din celelalte sectoare este relativ scăzut, infrastructura şi dotări tehnico – edilitare sunt deficitare, dotări insuficiente.

**Disfuncţionalităţi ale comunei Boroaia:**

* Zona de locuinţe nu s-a dezvoltat coordonat, mergând întotdeauna pe o reţea de străzi existente.
* Fondul de locuit este slab echipat cu utilităţi, ceea ce are ca efect, un grad de confort şi igienă scăzut în locuinţe.
* Numeroase construcţii de locuinţe sunt amplasate în apropierea sau chiar în zone cu risc de inundabilitate (în zona inundabilă a râurilor Râşca, Sasca şi Moldova ).
* Dotări social – culturale insuficient modernizate, lipsite de utilităţi, materiale învechite, al unor dotări social-culturale, precum şi starea precară a unor dotări existente afectează buna desfăşurare a proceselor specifice.
* Predominanţa sectorului primar în structura populaţiei active, în defavoarea sectorului terţiar şi a întreprinderilor mici şi mijlocii.
* Mijloacele moderne de informare şi educare sunt slab reprezentate.
* Nu există alte surse de finanţare a unităţilor şcolare decât fondurile bugetare.
* Situaţia precară a sistemului de asistenţă medicală şi socială din comuna Boroaia, subfinanţarea unităţilor medicale - buget local insuficient;
* Absenţa reţelei de canalizare în sistem centralizat.
* Lipseşte alimentarea cu gaze naturale a populaţiei în sistem centralizat.
* Insuficientă valorificare a potenţialului turistic.
* Neaplicarea sistemului integrat de management al deşeurilor menajere.
* Migrarea tinerilor spre zonele urbane/munca în alte ţări periclitează continuitatea practicării meşteşugurilor şi transmiterea de la o generaţie la alta.
* Calitatea căilor rutiere lasă de dorit în ceea ce priveşte drumurile comunale pietruite, greu practicabile în timpul dezgheţului de primăvară, a perioadelor cu precipitaţii, pe timpul iernii.
* De-a lungul unora dintre drumurile comunale nu există rigole pentru preluarea apei rezultate din topirea zăpezilor şi din precipitaţii, astfel că, deşi drumurile sunt pietruite, devin adesea noroioase.
* Lipsa unei instituţii care să pregătească forţa de muncă calificată în vederea reînvierii meseriilor tradiţionale.
* Lipsa unor structuri de calificare profesională pentru turism.

***Aceste probleme au drept cauză:***

* Lipsa/insuficienţa subvenţiilor, mai ales în sectorul agricol;
* Reforma privind proprietatea asupra terenurilor ce a avut ca efect formarea de exploataţii mici şi mijlocii;
* Ritmul lent al reformei din diferite domenii ale vieţii sociale şi economice;
* Nivelul redus al salariilor şi pensiilor;
* Atractivitatea redusă a comunei pentru investitorii străini;
* Lipsa resurselor financiare locale.

*Obstacolele în rezolvarea acestor probleme sunt:*

* Tradiţionalismul, spiritul conservator;
* Punerea în practică a Legii Fondului Funciar – ritmul lent de distribuire a titlurilor de proprietate;
* Birocraţia;
* Nivelul redus al bugetelor locale;
* Blocajul financiar;
* Insuficienţa fondurilor bugetare locale pentru investiţii în sănătate, educaţie, cultură, infrastructură;
* Echipamentul tehnic insuficient şi uzat din agricultură;
* Accesul dificil pe piaţă (din punct de vedere al distanţei, informaţiei şi competitivităţii).

În urma analizei acestor probleme, cauze şi obstacole, prezentăm următoarele disfuncţionalităţi pe domenii:

|  |  |
| --- | --- |
| **DOMENII** | DISFUNCŢIONALITĂŢI |
| **AGRICULTURĂ** | * Tendinţa de reducere a producţiei agricole vegetale; * Utilaje şi maşini agricole insuficiente în raport cu suprafaţa agricolă; * Tendinţa de reducere a efectivelor de porcine, bovine, păsări; * Terenuri arabile şi păşuni afectate de eroziune prin apă şi pseudogleizare; * Lipsa unei politici de recalificare şi specializare pentru o agricultură performantă; |
| **INDUSTRIE** | * Insuficienta dezvoltare a unităţilor de prelucrare a produselor locale; * Migraţia forţei de muncă calificate în exteriorul comunei (în alte judeţe, în străinătate); * Prelucrarea lemnului se realizează doar la nivel primar, rezultând produse cu valoare adăugată redusă; |
| **TURISMUL** | * Potenţialul turistic nu este valorificat suficient; * Slaba dezvoltare a infrastructurii turistice: structuri de cazare, alimentaţie, agrement, trasee pentru drumeţii, marcaje etc; * Lipsa unor structuri de calificare profesională pentru turism; * Lipsa semnalizării turistice a obiectivelor istorice şi etnografice; * Insificienta promovare a comunei din punct de vedere al potenţialului turistic existent; |
| **SERVICII** | * Domeniul serviciilor pentru persoane este slab reprezentat în localitate; * Din sectorul terţiar al economiei lipsesc o serie de servicii importante, printre care: unităţi de reparaţii şi întreţinere a bunurilor casnice, a autovehiculelor, servicii de înfrumuseţare, servicii de gospodărie comunală (salubritate, alimentare cu gaze, alimentare cu apă, canalizare); * Existenţa unor servicii sub standardele acceptate; |
| **REŢEAUA DE LOCALITĂŢI** | * Echipare redusă; * Fenomen de dezvoltare tentaculară a vetrelor de sat. |
| **POPULAŢIA ŞI RESURSELE DE MUNCĂ** | * Manifestarea unui fenomen de îmbătrânire a populaţiei în relaţie cu emigrarea grupelor de vârstă mai tinere şi cu diminuarea natalităţii; * Populaţia vârstnică, care începe să deţină o pondere din ce în ce mai ridicată, impune probleme referitor la investiţiile pentru asistenţă medicală, pentru ocrotirea socială, pentru asigurarea bătrâneţii etc. * Accesul redus la facilităţi de conversie/reconversie profesională. |
| **LOCUIREA** | * Unele locuinţe noi se realizează fără a avea la bază un proiect şi asistenţă minimă de specialitate în realizarea lor; * Zone cu P.O.T. şi C.U.T. foarte mic; * Gradul redus de dotare al locuinţelor; * Nu există reţea centralizată de canalizare; * Majoritatea gospodăriilor folosesc sobe cu combustibil solid şi o mică parte folosesc butelii de aragaz pentru prepararea hranei; |
| **DOTĂRI SOCIAL – CULTURALE** | * Numărul redus de cabinete medicale, absenţa unor centre medicale dotate corespunzător pentru situaţii de urgenţă; * Inexistenţa infrastructurii necesare furnizării serviciilor de asistenţă socială pentru bătrâni şi copii; * Grad de uzură avansat a clădirilor unităţilor de învăţământ precum şi a dotărilor acestora; lipsa echipărilor; * Nu există instituţii de spectacole şi concerte * Ofertă redusă de agrement şi petrecere a timpului liber pe plan local; * Insuficienţa spaţiilor pentru activităţi cultural-sportive; |
| ***ECHIPARE TEHNICĂ*** | |
| **CIRCULAŢIE** | * drumurile comunale nu sunt modernizate in totalitate; * insuficienţa numărului de treceri pentru pietoni; * necesitatea amenajării intersecţiilor; |
| **GOSPODĂRIREA** **APELOR** | * Lipsa unor lucrări de regularizare a cursurilor de apă şi indiguire a râurilor; |
| **ALIMENTARE CU APĂ** | * Sistem centralizat de alimentare cu apă nu asigură necesarul populaţiei pe întreg teritoriu; |
| **CANALIZARE** | * + Lipsa unui sistem centralizat de canalizare şi absenţa staţiei de epurarea apelor uzate menajere; |
| **ALIMENTARE CU GAZE NATURALE** | * + Nu există reţea de alimentare cu gaze naturale a comunei Boroaia; |
| **TELECOMU-NICAŢII** | * Cereri de instalare a noi posturi telefonice neonorate. |
| ***PROBLEME DE MEDIU*** | |
| **PROTECŢIA ŞI CONSERVAREA MEDIULUI** | * Degradarea terenurilor arabile prin eroziune în suprafaţă şi exces de umiditate; * Păşuni şi fâneţe naturale afectate de alunecări de teren şi eroziuni pe versanţi, de exces de umiditate în şes; * Nu se realizează lucrări de împădurire a zonelor afectate de alunecări de teren / alte lucrări de prevenire şi reconstrucţie a terenurilor degradate; * Inexistenţa unui sistem centralizat de canalizare şi epurare a apelor uzate generează probleme referitor la infiltraţii şi poluare a stratului de apă freatică; * Insuficienţa spaţiilor verzi publice; |
| **DEPOZITAREA DEŞEURILOR MENAJERE** | * Neaplicarea încă a sistemului de colectare selectivă a deşeurilor menajere şi depozitare temporară a acestora până la depunerea lor în depozitul final; * Depozitarea necorespunzătoare a deşeurilor menajere provenite din gospodării. |

**Concluzii rezultate din analiza situaţiei actuale realizate la nivelul comunei Boroaia:**

Comuna Boroaia se încadrează în categoria comunităţilor rurale de mărime mijlocie, cu profil agricol, cu resurse în care se disting solurile pentru agricultură şi, cu potenţial demografic ridicat, cu resurse de forţă de muncă însemnate.

Localităţile comunei s-au dezvoltat în strânsă legătură cu cadrul natural şi resursele de materii prime din teritoriu: respective cultivarea pământului arabil, exploatarea resurselor forestiere, creşterea animalelor şi valorificarea produselor animaliere. De importanţă majoră sunt şi materialele de construcţie: balastul şi nisipul din albia Moldovei şi argila pentru fabricarea cărămizilor şi teracotei.

Profilul economic actual este predominant industrial şi de construcţii.

Potenţialul uman are o structură care permite desfăşurarea în bune condiţii a tuturor activităţilor specifice spaţiului rural, cu resurse importante de forţă de muncă, dar cu un debut al manifestării procesului de îmbătrânire care va determina creşterea populaţiei vârstnice şi creşterea valorii indicelui de dependenţă demografică.

Habitatul şi echipările tehnico-ediliare nu au cunoscut până în prezent îmbunătăţiri, tendinţa pentru următorii 10 - 15 ani trebuie să fie de depăşire a condiţiilor medii prezente la nivel de judeţ şi de asigurare a unui grad minim de confort şi igienă în locuinţe şi instituţiile publice .

## 2.12. NECESITĂŢI ŞI OPŢIUNI ALE POPULAŢIEI

În urma discuţiilor purtate cu autorităţile locale, a consultării populaţiei precum şi în urma analizelor efectuate, s-au stabilit ca posibili următorii factori care ar putea contribui la relansarea dezvoltării comunei:

* Reabilitarea şi modernizarea infrastructurii de transport rutier de pe teritoriul comunei - asfaltare.
* Modernizarea spaţiilor destinate activităţilor socio-culturale şi sportive, care să creeze condiţii optime de recreere a locuitorilor comunei.
* Reabilitarea clădirilor - sedii de instituţii publice, învăţământ şi sănătate.
* Dezvoltarea serviciilor de asistenţă socială a persoanelor aflate în dificultate.
* Îmbunătăţirea serviciilor de asistenţă medicală.
* Organizarea de cursuri de calificare/recalificare a adulţilor pentru reînvierea meseriilor vechi şi a meşteşugurilor tradiţionale.
* Valorificarea producţiei agricole vegetale şi animale locale, precum şi a lemnului, prin prelucrarea în unităţi proprii.
* Creşterea gradului de mecanizare în agricultură.
* Realizarea reţelei de alimentare cu apă, a reţelei de canalizare şi a staţiei de epurare.
* Amenajarea de zone de agrement şi sportive.
* Colectarea selectivă, preluarea şi transportul deşeurilor menajere la depozitul zonal, în cadrul unui sistem integrat de management al deşeurilor.
* Crearea de legături corespunzătoare cu localităţile învecinate

**Opţiuni ale populaţiei**

Solicitările populaţiei constau în:

* Prevederea de amplasamente pe terenuri stabile la alunecări, în interiorul intravilanelor, pentru:
* funcţiuni de interes public şi servicii care lipsesc (sedii partide, sindicate, organizaţii obşteşti, comerţ);
* curţi şi construcţii, în limita a 1000 mp/ gospodărie, pentru locuinţe necesar a fi nou construite, datorită creşterii numărului populaţiei, a creşterii confortului de locuire (realizarea a minim 2,85 persoane / gospodărie şi 10,5 mp arie locuibilă / persoană) şi de rezerva de teren pentru eventualele strămutări de gospodării situate pe terenuri alunecătoare;
* asigurarea spaţiilor special destinate investiţiilor industriale;
* modernizarea infrastructurii fizice care să favorizeze şi să încurajeze investitorii privaţi: modernizarea şi reabilitarea drumurilor din interiorul comunei, realizarea reţelei de alimentare cu apă, realizarea reţelei de canalizare, alimentarea cu gaz metan, îmbunătăţirea serviciilor de telecomunicaţii, în special accesul la telefonie GSM şi Internet;
* dotările de gospodărie comunală strict necesare (extindere cimitire, platformă de compostare a deşeurilor zootehnice, instalaţii apa-canal, etc.);
* Dezvoltarea unor ramuri economice care să ocupe forţa de muncă disponibilă (industrie mică, artizanat şi activităţi meşteşugăreşti, unităţi de procesare a laptelui şi a cărnii, prelucrarea lemnului, etc.).
* Dezvoltarea turismului local, prin valorificarea potenţialului existent al cadrului natural (monumente istorice şi etnografice, tradiţii, monumente ale naturii, cadru natural).

## CAPITOLUL 3 - PROPUNERI DE ORGANIZARE URBANISTICĂ

## 3.1. STUDII DE FUNDAMENTARE

Până în la data finalizării prezentului P.U.G., s-au realizat următoarele proiecte de urbanism, care au fost luate în considerare ca studii de fundamentare pentru elaborarea P.U.G. –ului:

- P.A.T.N. (PLANUL DE AMENAJARE A TERITORIULUI NAŢIONAL)

- P.A.T.Z. (PLANUL DE AMENAJARE A TERITORIULUI ZONAL - REGIUNEA DE DEZVOLTARE NORD - EST)

- PLANUL NAŢIONAL DE DEZVOLTARE RURALĂ 2007 – 2013

- P.A.T.J. (PLANUL DE AMENAJARE A TERITORIULUI JUDEŢEAN SUCEAVA)

- P.U.G. (PLANUL URBANISTIC GENERAL AL COMUNEI BOROAIA)

Primăria comunei Boroaia a pus la dispoziţie pentru documentare şi analiză o serie de materiale întocmite de către autorităţile locale:

- Monografia comunei Boroaia;

- date extrase din Registrul Agricol;

- Strategia de Dezvoltare Durabilă a comunei Boroaia 2007 – 2013.

Demersul pe care s-a fundamentat P.U.G. Boroaia a permis formularea unor propuneri şi orientări pentru principalii factori de dezvoltare economico-socială, în profil teritorial.

Studiul astfel elaborat şi aprobat va reprezenta pentru autorităţile administraţiei publice cadrul economico-social şi urbanistic de stabilire a priorităţilor de intervenţie în acest teritoriu. De asemenea, va oferi elemente de temă pentru planurile de amenajare teritorială, iar pentru investitori, informaţii utile asupra resurselor naturale şi umane, cu posibilităţi de valorificare imediată sau în perspectivă mai largă.

P.U.G. reprezintă o etapă obligatorie şi de importanţă majoră în ansamblul documentaţiilor de amenajare a teritoriului, stabilită prin Legea nr. 350/2001.

## 3.2. EVOLUŢIE POSIBILĂ, PRIORITĂŢI

### 3.2.1. Direcţii posibile de evoluţie a comunei

Prin PUG se propune o strategie urbanistică a cărui obiectiv este creşterea nivelului de dezvoltare economico-socială şi ameliorarea calităţii vieţii locuitorilor prin favorizarea evoluţiei de la un sistem bazat pe producţie agricolă, la un sistem bazat pe:

- producţie de servicii sprijinită pe tehnologie evoluată, care să provoace creşteri şi în sectorul productiv;

- dezvoltarea industriei mici şi mijlocii, atât a celei existente care are premise de a deveni performantă, cât şi a unor noi unităţi (IMM) din domeniul producţiei manufacturiere şi dezvoltarea unor noi unităţi industriale care să valorifice resursele locale.

Problematica dezvoltării impune o reconsiderare teoretică şi conceptuală, fără de care nu se pot elibera soluţii practice eficiente. Înnoirea aparatului teoretico-metodologic este impusă de restructurarea unor fenomene sociale cunoscute: urbanizarea, industrializarea, migraţiile rural-urbane, etc. şi de apariţia unor fenomene noi în perioada actuală de tranziţie. Problemele apărute se datorează crizei de sistem, trecerii de la un sistem centralizat la o economie de piaţă.

Dezvoltarea economică este avută în vedere de către societate nu numai pentru satisfacerea cerinţelor materiale de bază ci şi pentru asigurarea resurselor în scopul îmbunătăţirii calităţii vieţii, răspunzând cerinţelor pentru ocrotirea sănătăţii, educaţie, dezvoltare socială şi mediu înconjurător mai bun.

Dezvoltarea prin mobilizarea resurselor locale mai înseamnă introducerea unei concurenţe interteritoriale. Pentru aceasta se doreşte punerea în practică a unui mod de organizare a proceselor de dezvoltare economică care să le facă cel puţin la fel de eficiente ca cele din alte teritorii.

Priorităţile în cadrul dezvoltarii urbanistice a localităţii decurg din necesităţile imediate semnalate. Realizarea acestor deziderate se va putea face numai în funcţie de fondurile de care dispune comuna – fonduri proprii, alocate de la bugetul statului sau fonduri structurale şi de coeziune. Ordinea acestor priorităţi se va stabili de către consiliul local.

Având în vedere nivelul actual de dezvoltare al ţării noastre faţă de Uniunea Europeană (31,1% din media UE-25 în anul 2004 în ceea ce priveşte PIB / locuitor100) şi rolul Planului Naţional de Dezvoltare (PND) de instrument de accelerare a procesului de convergenţă economică şi socială, Obiectivul Global vizează***: Reducerea cât mai rapidă a disparităţilor de dezvoltare socio-economică între România şi Statele Membre ale Uniunii Europene.***

În contextul unei economii globale, strategia de dezvoltare a României trebuie să pună accentul pe factorii catalizatori ai schimbării economice şi sociale, în vederea promovării creşterii economice; în acelaşi timp, strategia trebuie să fie îndeajuns de flexibilă pentru a se putea adapta şocurilor şi proceselor de schimbare.

**Regiunea de Dezvoltarea Nord - Est**, prima dintre cele opt regiuni de dezvoltare, sub aspectul mărimii şi al populaţiei, se situează pe ultimul loc in România în raport cu produsul intern brut regional pe cap de locuitor, datorită pe de o parte nivelului scăzut al productivităţii, iar pe de altă parte a unui nivel al infrastructurii fizice şi de utilităţi dintre cel mai scăzute din punct de vedere cantitativ si calitativ. Totodată, regiunea a înregistrat pe orizonturi largi de timp cote înalte ale ratei şomajului.

In acest context, **obiectivul general al Strategiei Regionale Nord - Est 2007-2013 este *reducerea decalajului existent fata de regiunile dezvoltate ale României prin creşterea gradului de competitivitate şi atractivitate regional.***

Obiectivul strategic al programului regional se va realiza printr-o alocare diferenţiată a fondurilor pe regiuni, în funcţie de gradul de dezvoltare a acestora şi printr-o strânsă corelare cu acţiunile realizate în cadrul celorlalte Programe Operaţionale Sectoriale.

Programul Operaţional Regional dă prioritate regiunilor rămase în urmă şi zonelor mai puţin dezvoltate din cadrul regiunilor mai prospere.

### *3.2.2. Priorităţi în evoluţie*

| DOMENII | PRIORITĂŢI | |
| --- | --- | --- |
| AGRICULTURĂ | * Diversificarea producţiei agricole; * Înfiinţarea şi organizarea de forme asociative ale crescătorilor de animale; * Sprijinirea înfiinţării grupurilor de producători agricoli; * Exploatarea raţională a păşunilor şi fâneţelor; * Utilizarea terenurilor degradate şi neproductive pentru împădurire; | |
| INDUSTRIE | * Valorificarea producţiei locale prin capacităţi proprii de prelucrare; * Reconsiderarea meseriilor tradiţionale; * Modernizarea şi asigurarea infrastructurii destinate investiţiilor industriale; * Diminuarea volumului de cherestea, în favoarea produselor caracterizate printr-un grad superior de valorificare a masei lemnoase în vederea obţinerii unor produse finite, cu o valoare adăugată cât mai mare; * Susţinerea dezvoltării IMM-urilor şi stimularea implicării într-o mai mare măsură a micului antreprenorat local; * Dezvoltarea unităţilor de producţie din industria alimentară prin atragerea investitorilor specializaţi în prelucrarea laptelui, cărnii; * Atragerea unor investitori în industria de prelucrare a lemnului, cu obţinerea unor produse finite cu valoare adăugată mare; * Extinderea industriei de prelucrare a produselor forestiere care folosesc lemn şi alte produse nelemnoase forestiere; * Concentrarea unităţilor industriale în zonele periferice ale comunei în vederea diminuării poluării în zonele centrale; * Atragerea capitalului investiţional autohton şi străin. | |
| TURISM | * Realizarea structurilor turistice de cazare şi alimentaţie; * Amenajarea unor spaţii de campare şi dotarea acestora cu utilităţi specifice; * Amenajarea de spaţii pentru picnic, vetre pentru aprinderea focului, * Amenajarea arealelor destinate campării cu pubele şi coşuri pentru depozitarea deşeurilor, * Amenajarea unei baze de agrement dotată cu terenuri de sport (fotbal, volei, handbal, baschet, badminton), terenuri de joacă; * Atragerea unor investitori / realizarea unui parteneriat public-privat pentru amenajarea unor dotări de agrement (de ex. mini-manejuri, pârtii de schi şi săniuş); * Modernizarea şi reabilitarea drumurilor; * Amenajarea unui punct de informare turistică; | |
| SERVICII | * Dezvoltarea serviciilor de transport şi comunicaţii; * Dezvoltarea serviciilor informaţionale şi a activităţilor conexe; * Dezvoltarea serviciilor de expertiză şi consultanţă; * Dezvoltarea serviciile pentru populaţie (coafură, frizerie, cosmetică; întreţinerea şi repararea autovehiculelor, alimentaţie publică, etc.); * Dezvoltarea serviciilor de formare şi perfecţionare a forţei de muncă; * Dezvoltarea serviciilor medicale publice şi private; * Unitate de servicii de reparare articole personale şi gospodăresti; * Dezvoltarea serviciilor de alimentaţie publică din comună prin deschiderea de restaurante, cafenele, care răspund îndeosebi turismului de tranzi; * Dezvoltarea comerţului prin modernizarea spaţiilor de comercializare a produselor – înfiinţarea de magazine minimarket, supermarket; * Dezvoltarea serviciilor pentru agricultură: servicii de aprovizionare cu seminţe, îngrăşăminte, substanţe pentru tratamente, furaje combinate pentru animale, servicii de mecanizare, chimizare, etc.; * Înfiinţarea de unităţi pentru repararea utilajelor şi instalaţiilor agricole; * Promovarea unei politici de asociere a întreprinzătorilor locali pentru dezvoltarea unor activităţi economice în domeniul serviciilor; * Dezvoltarea serviciilor de intermedieri financiare şi a serviciilor financiar - bancare – un mediu de afaceri activ va determina localizarea în comună a diverse reprezentanţe ale băncilor, ale serviciilor de asigurări, de intermedieri financiare, etc., şi viceversa, o gamă diversificată a instituţii şi servicii bancare va fi un punct pozitiv pentru atragerea investitorilor privaţi; * Dezvoltarea serviciilor pentru consultanţă în afaceri şi management – va încuraja înfiinţarea de unităţi economice; | |
| REŢEAUA DE LOCALITĂŢI | * Diversificarea funcţiilor economice, îmbunătăţirea dotării şi echipării; * Coordonarea dezvoltării teritoriale printr-un cadru legislativ coerent şi prin aplicarea legii privind autorizaţiile de construire. | |
| POPULAŢIA ŞI RESURSELE DE MUNCĂ | * Creşterea speranţei de viaţă; * Ameliorarea, îmbunătăţirea calităţii vietii; * Crearea de noi locuri de muncă; * Reducerea riscului de îmbolnăvire; * Imbunătăţirea dotării unităţilor medicale; * Realizarea de acţiuni de educaţie pentru sănătate. | |
| LOCUIREA | * Creşterea gradului de confort a comunei prin crearea unui fond locativ modern, echipat la standardele actuale; * Stimularea construirii de locuinţe din materiale durabile, cu finisaje superioare. | |
| DOTĂRI SOCIAL  CULTURALE | * + Creşterea numărului de medici şi cadre sanitare medii;   + Înfiinţarea de micropoliclinici private;   + Înfiinţarea, în cadrul şcolilor şi liceului a unor cabinete de consiliere pentru copiii ai căror părinţi sunt plecaţi la muncă în străinătate;   + Înfiinţarea unei creşe pentru copiii sub vârsta preşcolară;   + Înfiinţarea unui centru de zi specializat pentru copii supradotaţi care provin din familii cu risc social din comuna Boroaia şi comunele învecinate;   + Înfiinţarea unui adăpost temporar pentru persoanele victime ale violentei domestice (ex. adăposturi securizate pentru mama şi copil victime ale violentei în familie);   + Dotarea cu aparatură de specialitate performantă a tuturor unităţilor sanitare din localitate;   + Identificarea soluţiilor tehnice, extinderea, reabilitarea şi dotarea sediilor instituţiilor de sănătate din localitate. * reabilitarea corpurilor de şcoală care au deteriorări * Înfiinţarea unei grădiniţe cu program prelungit; * Repararea şi modernizarea spaţiilor din grădiniţele existente: recondiţionarea pereţilor, parchetare, tâmplărie nouă, achiziţionarea de material didactic şi jucării, aparatură electronică; * Construirea de baze sportive pentru şcolile generale cu clasele I – VIII din comună constând în: sală de sport şcolară cu dotările corespunzătoare (vestiare, duşuri, materiale sportive) şi terenuri de sport; * Realizarea de spaţii de joacă pentru grădiniţe, dotate cu leagăne, topogane, etc; * realizarea de lucrări de reabilitare a căminelor culturale care sunt afectate de degradare cu fonduri de la Ministerul Culturii şi Cultelor; | |
| * ECHIPARE TEHNICĂ | | |
| * CIRCULAŢIE | | * reabilitarea şi modernizarea drumurilor comunale în Boroaia – lucrări de asfaltare; * realizarea de parcări; * amenajarea intersecţiilor de pe principalele axe de circulaţie şi echiparea lor cu semafoare care să asigure desfăşurarea circulaţiei în sistem “undă verde”; * realizarea de marcaje rutiere longitudinale şi transversale pe drumurile comunale; * realizarea de lucrări de întreţinere şi reparaţii pe străzile nemodernizate – balastare şi asfaltare; * amenajarea unor alveole pentru staţiile de oprire a mijloacelor de transport care tranzitează comuna; * amplasarea de indicatoare şi hărţi turistice ale zonei pe principalele artere de circulaţie, precum şi de indicatoare şi panouri turistice; * modernizarea sistemului de semnalizare rutieră la standarde europene a drumurilor naţionale, a drumului judeţean, a străzilor orăşeneşti, a podurilor, a trecerilor de nivel cale ferată; * introducerea unor benzi de circulaţie pentru biciclişti; * achiziţionarea de utilaje de deszăpezire şi descarcerare; |
| GOSPODĂRIREA APELOR | | * Regularizarea şi apărări de maluri pe râurile Moldova, Râşca, Sasca şi afluenţii care prezintă risc de inundaţii (pârâile Chilineasa, Bolohânosu, Sâncuţa şi Dadişa); |
| **ALIMENTARE CU ENERGIE ELECTRICĂ** | | * Extinderi ale reţelei de joasă tensiune pe suprafeţele nou introduse în intravilan; * Electrificarea tuturor locuinţelor din intravilan; |
| ALIMENTARE CU APĂ | | * Extindere reţea de alimentare cu apă în sistem centralizat; |
| CANALIZARE | | * Înfiinţare sistem centralizat de canalizare şi staţie de epurare în satele componente; |
| ALIMENTARE CU GAZE NATURALE | | * Înfiinţare reţea gaze naturale în satele componente; |
| PROTEJAREA ZONELOR | | |
| PE BAZA NORMELOR SANITARE | | * Se vor delimita zonele de protecţie la cimitire, captări de apă, cursuri de apă, staţii de pompare, de clorinare, rezervoare, staţie de epurare. |
| FAŢĂ DE CULUARE  TEHNICE | | * Se vor delimita zonele de protecţie a reţelelor edilitare şi se vor stabili condiţiile de construire. |
| ZONE CU RISCURI NATURALE | | * Se vor lua măsurile necesare pentru înlăturarea cauzelor (îndiguiri, regularizări, împăduriri, etc.). |

## 3.3. OPTIMIZAREA RELAŢIILOR ÎN TERITORIU

Optimizarea relaţiilor în teritoriu îşi propune identificarea principalelor măsuri care trebuie adoptate în scopul eficientizării, optimizării şi stimulării dezvoltării comunei.

Spaţiul judeţului Suceava este influenţat de sistemul de relaţii între centrele rurale, urbane şi sistemul arterelor de comunicaţie şi transport.

Ridicarea nivelului de trai al populaţiei impune mobilizarea de fonduri pentru modernizarea structurilor demografice-economice şi dezvoltarea pieţei muncii, în vederea apropierii de standardele U.E.

* **Tendinţe de dezvoltare**

1. Internaţionalizarea de bunuri şi servicii care are ca efect creşterea competiţiei între comune; un rol important îl joacă infrastructura pentru transportul rapid al mărfurilor şi al persoanelor şi infrastructura pentru cercetare, dezvoltare, prestigiul comunei, calitatea inovativă şi calitatea mediului.
2. Terţializarea bazată pe tehnologizare implicând atingerea unei ponderi ridicate a activităţilor în sectorul terţiar.
3. Urbanizarea prin pătrunderea activităţilor neagricole, ca o a doua ocupaţie pentru activii ocupaţi în agricultură.

***PUG poate crea condiţii favorabile mutaţiei economice (direct, prin măsurile urbanistice, sau indirect prin fundamentarea unor decizii de politică economică la nivel local), dar evoluţia economică ţine în ultimă instanţă de actorii economiei locale şi de noii investitori. Dezvoltarea economică locală şi „creativitatea” în procesul dur şi concurenţial de atragere a marilor investitori constituie astfel, atât miza cât şi principalul mijloc de realizare a strategiei propuse.***

**3.4. DEZVOLTAREA ACTIVITĂŢILOR ECONOMICE ŞI SOCIALE**

Analiza activităţilor care se desfăşoară în comuna Boroaia a relevat faptul că, din punct de vedere economic, această unitate teritorial - administrativă se remarcă prin dezvoltarea sectorului secundar şi a celui terţiar. Sectorul secundar deţine 27,71% din totalul activităţilor economice desfăşurate în comuna Boroaia , urmat de sectorul terţiar, cu 71,08% din totalul unităţilor economice active ale comunei. Sectorul primar are o pondere de doar 1,20% din totalul unităţilor economice ale comunei.

În cadrul sectorului secundar domină industria alimentară, urmată, cu mai puţine unităţi, de prelucrarea lemnului. În comună există unităţi ale industriei alimentare, reprezentată prin unităţi de morărit şi panificaţie, unităţi de prelucrare a laptelui şi a cărnii.

Sectorul terţiar, aşa cum era de aşteptat, este dominat de comerţ. Ca servicii propriu-zise, se remarcă numărul mare de unităţi care prestează servicii de transporturi rutiere de mărfuri şi călători, al celor care furnizează servicii de reparare şi întreţinere a autovehiculelor, al unităţilor de alimentaţie publică (în special baruri), la care se adaugă unele servicii pentru populaţie şi întreprinderi.

Sectorul primar reuneşte activităţi de creştere a animalelor, silvicultură şi exploatare forestieră şi industrie extractivă. Activităţile agricole se bazează pe creşterea animalelor. Valoarea redusă a ponderii sectorului agricol este determinată de lipsa unor structuri organizaţionale declarate (asociaţii de proprietari, ferme), şi persistenţa formelor de proprietate individuală chiar în condiţiile promovării unei agriculturi neperformante.

Din perspectivă social – demografică, principalele probleme cu care se confruntă comuna Boroaia sunt *emigraţia populaţiei apte de muncă.*

Prin urmare, măsurile de dezvoltare economică trebuie să urmărească crearea de noi locuri de muncă, creşterea atractivităţii comunei pentru investitori, atât români cât mai ales străini, diversificarea activităţilor industriale şi serviciilor atât pentru întreprinderi cât şi cele pentru populaţie, cu accent pe servicile de bază – învăţământ şi sănătate, valorificarea mai eficientă a resurselor locale, dezvoltarea turismului de afaceri, a turismului de tranzit şi chiar a turismului de weekend.

Din punct de vedere al *resurselor existente* în localitate, menţionăm în primul rând *potenţialul agro-pedologic*, care, deşi nu excelează din perspectiva caracteristicilor de favorabilitate a condiţiilor pedo-climatice, permite practicarea unei agriculturi bazate pe cultura plantelor (plante furajere, cartof, cereale) care susţine sectorul zootehnic (bazat pe creşterea ovinelor în special). Alţi factori care reprezintă *premise ale dezvoltării* *în perspectivă* a comunei sunt:

* conturarea comunei ca important centru al prelucrării lemnului;
* situarea localităţii la echidistanţă de municipiile Fălticeni şi Târgu Neamţ;
* existenţa unei “culturi antreprenoriale” în rândul populaţiei locale (numeroase unităţi economice ale comunei sunt reprezentate de persoane fizice şi asociaţii familiale);
* resurse suficiente de forţă de muncă.

***3.4.1. Analiza cadrului strategic***

**I. NIVEL NAŢIONAL**

Obiectivul global al ***Planului Naţional de Dezvoltare***, ce vizează *reducerea disparităţilor de dezvoltare socio-economică faţă de Uniunea Europeană*, se sprijină pe trei obiective specifice:

* Creşterea competitivităţii pe termen lung a economiei româneşti,
* Dezvoltarea la standarde europene a infrastructurii de bază,
* Perfecţionarea şi utilizarea mai eficientă a capitalului uman autohton.

În vederea atingerii obiectivului global şi a obiectivelor specifice *pentru perioada 2007-2013*, măsurile şi acţiunile avute în vedere sunt grupate în cadrul a ***şase priorităţi naţionale de dezvoltare:***

* Creşterea competitivităţii economice şi dezvoltarea economiei bazate pe cunoaştere,
* Dezvoltarea şi modernizarea infrastructurii de transport,
* Protejarea şi îmbunătăţirea calităţii mediului,
* Dezvoltarea resurselor umane, promovarea ocupării şi a incluziunii sociale şi întărirea capacităţii administrative,
* Dezvoltarea economiei rurale şi creşterea productivităţii în sectorul agricol,
* Diminuarea disparităţilor de dezvoltare între regiunile ţării.

Priorităţile naţionale de dezvoltare asigură continuitatea faţă de liniile directoare ale PND 2004-2006 şi încearcă să îmbine, pe de o parte, elementele politicilor sectoriale şi ale politicii de dezvoltare regională, inclusiv prin prisma Strategiei Naţionale de Dezvoltare Durabilă a României „Orizont 2025”, şi, pe de altă parte, orientările strategice la nivel european şi cerinţele specifice legate de accesarea fondurilor comunitare post-aderare.

**II. NIVEL REGIONAL**

**Obiectivul general al Strategiei Regionale Nord-Est 2007-2013** este *reducerea decalajului existent faţă de regiunile dezvoltate ale României prin creşterea gradului de competitivitate şi atractivitate la nivel regional.*

Obiectivele specifice de dezvoltare la nivelul Regiunii de Dezvoltare Nord – Est sunt următoarele:

* Dezvoltarea şi modernizarea infrastructurii fizice şi sociale prezervând în acelaşi timp condiţiile de mediu,
* Consolidarea mediului de afaceri prin creşterea competitivităţii şi eficienţei microîntreprinderilor şi IMM-urilor,
* Realizarea de investiţii şi dezvoltarea de noi servicii turistice în vederea valorificării potenţialului turistic regional,
* Dezvoltarea mediului rural în vederea creşterii nivelului de trai a locuitorilor,
* Adaptarea calificărilor şi a nivelului de calificare la cerinţele pieţii şi a includerii sociale a categoriilor.

***Strategia Regională Nord - Est 2007-2013 contine priorităţi şi măsuri*** ce vor putea fi finanţate din instrumente structurale prin Programul Operational Regional, Programe Operaţionale (Infrastructura de Transport, Infrastructura de Mediu, Creşterea Competitivităţii Economice, Dezvoltarea Resurselor Umane şi Servicii Sociale, Dezvoltarea Capacitătii Administrative), Planul National Strategic pentru Dezvoltare Rurală, precum şi din alte surse de finanţare, având următoarea structură:

|  |  |
| --- | --- |
| **PRIORITATE** | **MĂSURĂ** |
| 1. **Prioritatea 1- Infrastructură şi mediu** | Măsura 1.1 - Modernizarea infrastructurii locale şi regionale de transport rutier.  Măsura 1.2 - Modernizarea gărilor şi a reţelei feroviare  Măsura 1.3 - Modernizarea infrastructurii aeroportuare  Măsura 1.4 - Reabilitarea şi modernizarea infrastructurii de mediu  Măsura 1.5 - Dezvoltarea infrastructurii energetice  Măsura 1.6 - Reabilitarea şi dezvoltarea infrastructurii educaţionale, sociale şi de sănătate  Măsura 1.7 - Infiinţarea centrelor de asistenţă socială  Măsura 1.8 - Reabilitare urbană |
| 1. **Prioritatea 2- Sprijinirea afacerilor, creşterea ocupării, dezvoltarea resurselor umane** | Măsura 2.1 - Investiţii pentru sprijinirea creării IMM-urilor şi microintreprinderilor şi dezvoltării celor existente; |
| Măsura 2.2 - Servicii de consultanţă în/şi pentru dezvoltarea afacerilor în regiune |
| Măsura 2.3 - Cercetare, dezvoltare, inovare şi dezvoltare tehnologică |
| 1. **Prioritatea 3- Dezvoltarea turismului** | Măsura 3.1 - Investiţii în turism |
| Măsura 3.2 - Promovarea potenţialului turistic |
| 1. **Prioritatea 4-Dezvoltare rurală** | Măsura 4.1. - Dezvoltarea infrastructurii rurale |
| Măsura 4.2. - Diversificarea activităţilor economice alternative din mediul rural |
| 1. **Prioritatea 5-Dezvoltarea resurselor umane şi a serviciilor sociale** | Măsura 5.1 - Dezvoltarea formării continue |
| Măsura 5.2 - Sprijin pentru dobândirea competenţelor antreprenoriale |
| Măsura 5.3 - Dezvoltarea de servicii aferente sistemului integrat de formare a categoriilor dezavantajate |
| Măsura 5.4 - Sprijin pentru calificarea / reconversia profesională a populaţiei ocupate din mediul rural |
| Măsura 5.5 - Dezvoltarea formării iniţiale |
| Măsura 5.6 - Intărirea capacităţii administrative şi eficientizarea managementului fondurilor structurale |
| Măsura 5.7 - Dezvoltarea de servicii existente şi înfiinţarea de noi servicii comunitare alternative |

**III. NIVEL JUDEŢEAN**

Conform **Strategiei de Dezvoltare Economico – Socială a judeţului Suceava pentru perioada 2008 – 2013**, *direcţiile strategice de dezvoltare ale judeţului* vizează următoarele domenii economice:

|  |  |
| --- | --- |
| **PRIORITATE** | **MĂSURĂ** |
| 1. **Prioritate 1 – Infrastructură şi mediu** | Măsura 1.1 – Dezvoltarea, reabilitarea şi modernizarea infrastructurii de transport.  Măsura 1.2 - Reabilitarea şi modernizarea infrastructurii de mediu  Măsura 1.3 - Dezvoltarea infrastructurii energetice  Măsura 1.4 – Reabilitarea rurală |
| 1. **Prioritate 2 - Sprijinirea afacerilor, creşterea ocupării, dezvoltarea resurselor umane** | Măsura 2.1 - Investiţii pentru sprijinirea creării IMM-urilor şi microintreprinderilor şi dezvoltării celor existente; |
| Măsura 2.2 - Servicii de consultanţă în/şi pentru dezvoltarea afacerilor în judeţul Suceava. |
| Măsura 2.3 - Dezvoltarea sistemului de formare profesională iniţială şi continuă |
| 1. **Prioritate 4 – Sănătate şi Asistenţă socială** | Măsura 4.1. Dezvoltarea şi modernizarea infrastructurii de sănătate; |
| Măsura 4.2. Îmbunătăţirea şi extinderea sistemului de servicii sociale şi comunitare. |
| 1. **Prioritate 5 – Învăţământ, Cultură, Tineret** | Măsura 5.1. Dezvoltarea infrastructurii din învăţământ; |
| Măsura 5.2. Dezvoltarea infrastructurii din domeniul culturii |
| Măsura 5.3. Susţinerea tinerei generaţii |
| 1. **Prioritate 6 – Dezvoltarea turismului** | Măsura 6.1 - Investiţii în turism |
| Măsura 6.2 - Promovarea potenţialului turistic |
| Măsura 6.3. Formarea resurselor umane; |

*Sursa: Obiective şi măsuri pentru dezvoltarea economico-socială a judeţului Suceava, în perioada 2008 -2013*

În procesul de elaborare al planurilor de dezvoltare naţională, regională şi judeţeană pentru 2007-2013 s-a preferat o abordare bazată pe 5 domenii prioritare: Infrastructură şi mediu, Competitivitate, Transporturi, Resurse Umane, Dezvoltare Rurală.

Principalul motiv, în acest sens, a fost de a fundamenta accesul la Fondurile Structurale şi de Coeziune ale Uniunii Europene, astfel încât aceste priorităţi să fie compatibile cu domeniile de intervenţie ale acestor instrumente, conform reglementărilor comunitare.

***Obiectivul general*** din punct de vedere economic vizează *dezvoltarea durabilă* a tuturor domeniilor economice ale comunei Boroaia , *în concordanţă cu specificul condiţiilor locale şi oportunităţile de dezvoltare*, în scopul asigurării unor condiţii de viaţă la standarde superioare, reducerii şomajului şi creării de noi locuri de muncă.

***Obiectivele specifice*** ale dezvoltării economice în comuna Boroaia se referă la:

* Dezvoltarea unei agriculturi performante la standarde europene,
* Stimularea sectoarelor productive şi inovarea şi diversificare acestora,
* Dezvoltarea serviciilor publice (transporturi, sănătate, învăţământ, cultură, recreere),
* Dezvoltarea comunei Boroaia ca destinaţie pentru turismul de afaceri, turismul de shopping şi pentru turismul de tranzit,
* Diversificarea activităţilor prin stimularea şi revitalizarea micii industrii meşteşugăreşti şi de artizanat.

**3.4.2. Domenii de activitate:**

***3.4.2.1. Sectorul primar - agricultura***

Agricultura reprezintă o activitate tradiţională, în totalitate privată, bazată în principal pe cultura plantelor şi secundar pe creşterea în sistem extensiv a animalelor, în special a ovinelor şi porcinelor. Agricultura, ca subramură a sectorului primar, trebuie să răspundă următoarelor cerinţe:

* + - producerea de materii prime alimentare şi de alimente necesare aprovizionării populaţiei;
    - producerea de materii prime pentru industria prelucrătoare a comunei;
    - conservarea resurselor de sol, apă, floră şi faună, dar şi a echilibrului ecosistemului;
    - îmbogăţirea potenţialului turistic prin conservarea patrimoniului peisagistic;
    - armonizarea funcţiilor sociale şi culturale cu cea economică.

Prin urmare, propunerile prioritare privind obiectivele pe termen scurt şi mediu care se impun în cazul comunei Boroaia sunt:

* depăşirea stadiului agriculturii de subzistenţă şi trecerea la obţinerea de producţii agricole în scopul obţinerii de producţie – marfă, cu generarea de venituri;
* ridicarea nivelului tehnic al producţiei agricole şi îmbunătăţirea parametrilor calitativi ai acesteia;
* diversificarea activităţilor agricole şi a celor conexe agriculturii în scopul creşterii veniturilor, îmbunătăţirii calităţii vieţii şi eficientizării economiei gospodăriilor;
* realizarea de lucrări agro-pedo-ameliorative pentru combaterea excesului de umiditate, a eroziunii solului şi îmbunătăţirea potenţialului fertil al solurilor de pe teritoriul administrativ al comunei;
* îmbunătăţirea practicilor agricole prin creşterea competenţelor profesionale ale resurselor umane care lucrează în agricultură.

Obţinerea unor randamente ridicate în agricultură în comuna Boroaia impune luarea unor măsuri adaptate condiţiilor sociale şi pedoclimatice ale zonei:

* 1. *eficientizarea activităţilor agricole* din comună (în special în extravilan) prin *concentrarea proprietăţii agricole* în ferme private de 30 – 50 ha; *creşterea dimensiunii proprietăţilor şi înfiinţarea de asociaţii agricole* va determina ameliorarea calitativă şi cantitativă a producţiei, reducerea costurilor (prin diminuarea consumurilor materiale de îngrăşăminte, pesticide, combustibili, etc.), protejarea mediului şi ameliorarea peisajului agrosilvic;
  2. *stimularea fermelor mici* (a căror potenţial de aprovizionare a pieţelor locale este insuficient exploatat) ca soluţie de dezvoltare a agriculturii pe termen lung;
  3. *creşterea gradului de mecanizare* în agricultură prin achiziţia şi dotarea gospodăriilor şi unităţilor agricole cu maşini şi utilaje agricole atât pentru producţia vegetală cât şi pentru producţia zootehnică, în special tractoare, cositori mecanice şi motocositori, instalaţii de muls şi alte utilaje performante (motocultoare de mici dimensiuni, mori şi tocătoare pentru furaje, etc.);
  4. iniţierea unor *măsuri de stimulare a asocierii producătorilor* *agricoli* pentru aprovizionarea cu materii prime şi pentru comercializarea produselor agricole;
  5. *diversificarea producţiei agricole* prin:
* dezvoltarea pomiculturii şi a plantaţiilor de arbuşti fructiferi în concordanţă cu condiţiile pedo – climatice (soiuri rezistente la temperaturi scăzute, cu perioada de coacere mai scurtă),
* realizarea de investiţii în colectarea, depozitarea şi procesarea producţiilor agricole locale (se urmăreşte obţinerea unor produse cu valoare adăugată mare),
* dezvoltarea apiculturii;
* iniţierea şi dezvoltarea fermelor de *produse agricole alternative* din ce în ce mai cerute, cum sunt, de exemplu, *ciupercile de cultură, plantele aromatice, plantele medicinale;*
* dezvoltarea unor ramuri de creştere a animalelor şi păsărilor cu scopul diversificării produselor de origine animalieră: *creşterea iepurilor de casă, creşterea prepeliţelor, creşterea melcilor;*
  1. construirea de sere şi solarii pentru legumicultură;
  2. îmbunătăţirea sistemelor de colectare, procesare şi valorificare a produselor agricole prin înfiinţarea unui centru de colectare şi preluare a acestora;
  3. organizarea *de ferme demonstrative, ferme pilot, ferme de referinţă şi ferme pedagogice în agricultura ecologică;*
  4. utilizarea unor *practici agricole specifice agriculturii ecologice*:

- rotaţia culturilor;

-menţinerea pomilor, a marginilor culturilor, a haturilor pentru conservarea biodiversităţii de prădători naturali ai dăunătorilor culturilor agricole;

- valorificarea îngrăşămintelor naturale organice din gospodării pentru creşterea fertilităţii naturale a solului precum şi pentru evitarea poluării solului;

* 1. înfiinţarea şi organizarea de *forme asociative* *ale crescătorilor de animale,* în special ferme de bovine, şi *consolidarea fermelor familiale cu caracter comercial*, completate cu utilităţi şi construcţii aferente proceselor tehnologice; sprijinirea funcţionării asociaţiilor crescătorilor de animale;
  2. sprijinirea înfiinţării grupurilor de producători agricoli;
  3. realizarea de *asolamente* pentru mărirea capacităţii productive a solului şi utilizarea de *hibrizi* de plante *adecvaţi* *condiţiilor* *pedoclimatice* din comună (soluri cu potenţial moderat de fertilitate, temperaturi scăzute, etc.);
  4. *îmbunătăţirea calitativă a pajiştilor şi fâneţelor* prin:

- lucrări de cartare agrochimică ;

- combaterea eroziunii solului;

- efectuarea de însămânţări şi supraînsămânţări;

- efectuarea anuală a lucrărilor de întreţinere, utilizarea îngrăşămintelor naturale.

* 1. având în vedere prezenţa efectivelor de bovine şi a celor de ovine, sunt necesare *lucrări pentru menţinerea şi sporirea productivităţii păşunilor* – ca bază furajeră pentru creşterea animalelor, lucrări ce vizează combaterea degradării păşunilor prin păşunatul excesiv şi măsuri pentru refacerea covorului vegetal: compartimentarea păşunii pe tarlale şi utilizarea alternativă a perimetrelor respective;
  2. exploatarea raţională a păşunilor şi fâneţelor prin practicarea sistematică a «târlirii»;
  3. dimensionarea efectivelor de animale în funcţie de raportul optim între specii şi disponibilul local de furaje;
  4. *dezvoltarea sectorului zootehnic*, cu predilecţie creşterea ovinelor şi secundar a porcinelor şi bovinelor, prin:

- achiziţii de rase de animale cu material biologic valoros şi aplicarea însămânţărilor artificiale în vederea îmbunătăţirii producţiei zootehnice;

- modernizarea adăposturilor, îmbunătăţirea condiţiilor de cazare, igenă şi de protecţie a animalelor,

- obţinerea de produse animaliere de bună calitate, ameliorarea calităţii fânurilor şi a altor categorii de furaje,

- înfiinţarea de centre de colectare şi prelucrare a laptelui în comună.

* 1. respectarea normelor fito-sanitare şi sanitar-veterinare asigurându-se premisele dezvoltării unei agriculturi biologice;
  2. conceperea şi implementarea unui sistem de management al resurselor de apă pentru agricultură (sisteme de drenaj, furnizarea apei).

**Dezvoltarea servicilor din agricultură:**

- înfiinţarea în comună a unui *centru de consultanţă agricolă* care să întreprindă acţiuni de informare a persoanelor fizice şi juridice din sectorul agricol cu privire la oportunităţile de investiţii şi facilităţile disponibile precum şi la cerinţele ce trebuie respectate în sectorul agricol;

- înfiinţarea unui centru de perfecţionare a agricultorilor privind tehnologiile de producţie agricolă şi de procesare, practici de producţie agricolă compatibile cu normele de mediu;

- înfiinţarea unei baze mecanizate dotate cu tractoare, utilaje şi maşini pentru efectuarea lucrărilor agricole, precum şi cu infrastructură de reparare atât a utilajelor şi maşinilor proprii cât şi a celor aparţinând persoanelor fizice din municipiu şi din localităţile învecinate;

- înfiinţarea de unităţi prestatoare de servicii fitosanitare.

**3.4.2.2. Sectorul secundar**

**3.4.2.2.1. Industria**

**Obiectivul** **strategic** de dezvoltare a acestui sector economic îl reprezintă creşterea competitivităţii industriei în condiţiile restructurării, în vederea sporirii aportului acestei ramuri la dezvoltarea economică a comunei.

**Obiectivele specifice** pentru creşterea competitivităţii industriei sunt:

* promovarea unui mediu de afaceri deschis, viabil;
* dezvoltarea pieţei libere şi concurenţiale;
* asigurarea protejării mediului înconjurător;
* oferirea la export a produselor şi serviciilor industriale cu un grad înalt de prelucrare;
* cooperarea cu parteneri din UE;
* susţinerea dezvoltării IMM-urilor;
* eficientizarea, externalizarea şi specializarea serviciilor pentru producţie;
* dezvoltarea infrastructurii necesare pentru atragerea investitorilor.

Conform Strategiei Naţionale pentru Dezvoltarea Durabilă *a României - Orizonturi 2013 – 2020 – 2030,* în *sectorul productiv, al industriei* investiţiile se vor direcţiona spre subramurile în care productivitatea resurselor este mai ridicată. În acelaşi timp, va fi diminuată creşterea sectoarelor energo - şi material-intensive a căror dezvoltare excesivă pe termen lung nu este durabilă. De asemenea, se vor promova produsele bazate pe tehnologii de complexitate medie şi înaltă, cu grad de prelucrare avansat şi valoare adăugată mare, precum şi creşterea ponderii acestora în export.

**Programul de măsuri** pentru dezvoltarea sectorului industrial propune:

* + creşterea ponderii produselor cu grad ridicat de prelucrare, deci cu o valoare adăugată mare, precum şi a produselor sub marcă proprie în structura producţiei industriale,
  + implementarea strategiilor de marketing şi relaţii publice pe termen scurt, mediu şi lung la nivel de firmă;
  + dezvoltarea infrastructurii fizice care să favorizeze şi să încurajeze investitorii privaţi: extinderea alimentării cu apă, realizarea reţelei de canalizare, dezvoltarea reţelelor de telecomunicaţii, realizarea reţelei de alimentare cu gaz;
  + reorganizarea activităţilor indirect productive şi nespecifice activităţilor principale desfăşurate în cadrul societăţilor comerciale prin externalizări şi specializarea serviciilor pentru producţie;
  + susţinerea şi creşterea ponderii întreprinderilor mici şi mijlocii, ca principal sector generator de locuri de muncă, prin:
    - asigurarea unui mediu de afaceri favorabil şi stimulativ pentru investitori,
    - satisfacerea unor nevoi specifice pentru îmbunătăţirea capacităţii de participare pe piaţă: acces la finanţare, spaţii de lucru şi infrastructură fizică, (facilitarea accesului la spaţiile productive, ofertă de spaţii şi utilităţi de producţie prin intermediul unui incubator de afaceri, îmbunătăţirea ofertei de servicii, sprijinirea realizării de asocieri ale IMM, etc),
    - sprijinirea extinderii folosirii tehnologiei informaţiei în activităţile industriale şi în serviciile de suport ale acestora.
      * *achiziţionarea şi implementarea tehnologiilor şi echipamentelor nepoluante şi energoeficiente* (inclusiv investiţii pentru implementarea rezultatelor transferului tehnologic şi utilizarea resurselor regenerabile de energie);
      * propagarea pe scară largă a aplicării şi menţinerii sistemelor de asigurare a calităţii şi a celor de management de mediu prin *investiţii pentru obţinerea certificatelor de conformitate;*
      * *concentrarea unităţilor industriale în zonele periferice ale comunei* în vederea diminuării poluării în zonele centrale;
      * acordarea de facilităţi întreprinzătorilor celor care investesc în colectarea, semiprelucrarea şi prelucrarea finită a materiilor prime locale, atât de origine animală cât şi de origine vegetală:
* diminuarea volumului de cherestea, în favoarea produselor caracterizate printr-un grad superior de valorificare a masei lemnoase în vederea obţinerii unor produse finite, cu o valoare adăugată cât mai mare;
* diversificarea produselor din industria mobilei şi realizarea la parametri calitativi superiori a produselor de mobilier, cu posibilităţi de desfacere atât pe piaţa internă căt şi externă;
* corelat cu activităţile industriale şi protecţia mediului, în comună se pot dezvolta *industria* *de reciclare a deşeurilor valorificabile*, de exemplu unitate de reciclare a PET-urilor, unitate de reciclare a deşeurilor de hârtie, unitate de reciclare a deşeurilor lemnoase, unitate de reciclare a deşeurilor metalice;

Conform *Strategiei pentru Dezvoltare Durabilă a comunei Boroaia 2007 – 2013*, pentru dezvoltarea sectorului industrial se propun următoarele măsuri:

* Promovarea sectorului industrial şi agricol pe piaţa naţională şi europeană:
* organizarea şi participarea la târguri şi conferinţe naţionale şi internaţionale de promovare a produselor agricole şi industriale;
* publicarea de materiale promoţionale cu principalele categorii de produse şi producători agricoli şi industriali din zonă;
* „Marca înregistrată” – promovarea şi protejarea produselor tradiţionale.

**3.4.2.2.2. Servicii de consultanţă în/şi pentru dezvoltarea afacerilor**

**Obiectivul prioritar** îl reprezintă consolidarea mediului de afaceri prin creşterea competitivităţii şi eficienţei microîntreprinderilor şi IMM-urilor.

**Măsuri:**

I. Susţinerea creării IMM-urilor şi microîntreprinderilor şi dezvoltarea celor existente

II. Dezvoltarea serviciilor de consultanţă în/şi pentru dezvoltarea afacerilor

**I. Susţinerea creării IMM-urilor şi microîntreprinderilor şi dezvoltarea celor existente**

**Obiectivul acestei măsuri** îl reprezintă înfiinţarea de noi firme şi creşterea competitivităţii şi a eficienţei celor existente în vederea dezvoltării sectoarelor cu potenţial de creştere economică din comună.

IMM-urile se adaptează mai bine la conjunctura pieţei, fiind esenţiale în creşterea economică şi a competitivităţii în contextul globalizării economiilor. Deoarece sectorul întreprinderilor mici şi mijlocii constituie o pârghie pentru creşterea economică, crearea de noi locuri de muncă, sprijinirea inovării şi a progresului tehnic şi tehnologic, e necesară susţinerea dezvoltării acestui sector.

Dezvoltarea sectorului IMM –urilor presupune:

- un mediu de afaceri favorabil şi stimulativ pentru investiţii;

- identificarea problemelor majore în dezvoltarea IMM-urilor,

- măsuri privind legislaţia şi un mediu fiscal propice:

* anularea impozitului pentru partea de profit reinvestit;
* reducerea impozitului pe profit rezultat din activitatea de export;
* scutirea de TVA şi taxe vamale la achiziţionarea de tehnologie modernă din import;
* simplificarea sistemului de garanţii pentru credite;
* diferenţierea dobânzilor percepute la creditele acordate în funcţie de activitatea pentru care sunt solicitate;
* deductibilitatea integrală a dobânzilor la calculul impozitului pe profit.

- acces la finanţare pentru creare şi/sau dezvoltare de IMM-uri cu ajutorul creditelor rambursabile / nerambursabile venite de la Uniunea Europeană (fonduri structurale), Banca Mondială, Banca Europeană pentru Reconstrucţie şi Dezvoltare, Programul Naţiunilor Unite pentru Dezvoltare, etc.,

- stimularea şi atragerea investiţiilor de capital român şi străin,

- facilitarea accesului la infosrmaţii,

- sprijin din partea autorităţilor locale privind accesul la spaţiile de producţie disponibile (hale dezafectate, terenuri neproductive, etc.),

- investiţii în capital fizic şi tehnologii moderne şi/sau inovative, nepoluante,

- certificarea produselor şi/sau serviciilor,

- investitii în implementarea şi certificarea sistemelor de management al calităţii conform standardelor ISO 9001 şi implementarea şi certificarea sistemelor de management integrate Calitate-Mediu;

**II. Dezvoltarea serviciilor de consultanţă în/şi pentru dezvoltarea afacerilor în comună**

**Obiectivele** ce vizează dezvoltarea acestui domeniu economic se referă la:

* Îmbunătăţirea competenţelor în afaceri, de marketing şi promovare ale firmelor existente în vederea creşterii competitivităţii şi a vânzărilor pe pieţele interne, europene şi internaţionale.
* Pregătirea IMM - urilor pentru accesul produselor şi serviciilor lor pe Piaţa Unică a UE şi creşterea atractivităţii acestora în faţa partenerilor de afaceri europeni.
* Dezvoltarea domeniului IT&C.

**Programul de măsuri** propune următoarele:

- dezvoltarea serviciilor de consultanţă pentru IMM - uri şi micro-întreprinderi din sfera producţiei şi serviciilor;

- elaborarea de studii de fezabilitate, de piaţă, planuri de marketing, analize cost-beneficiu şi financiare, studii de impact asupra mediului,

- organizarea de campanii de informare pentru facilitarea accesului mico-întreprinderilor şi IMM-urilor pe piaţa UE;

- organizarea de campanii de promovare a identităţii firmelor şi campanii de promovare pentru produsele şi serviciile oferite de acestea;

- construirea unui centru de conferinţe - centru expoziţional;

- sprijinirea dezvoltării de noi reţele de afaceri, cooperare industrială (în mod special cele care utilizează IT şi cele care caută noi investitori);

- sprijinirea participării microîntreprinderilor şi IMM-urilor locale la târguri interne şi internaţionale;

- organizarea de structuri de sprijinire a afacerilor: parc logistic, incubator de afaceri, care să ofere spaţii de lucru, servicii de consultanţă, secretariat, şi care au un rol major în impulsionarea micilor întreprinzători.

***3.4.2.3. Sectorul terţiar***

**3.4.2.3.1. Serviciile**

**Dezvoltarea, specializarea şi creşterea calităţii serviciilor** reprezintă un **instrument specific al economiilor moderne pentru creşterea eficienţei şi competitivităţii** în toate celelalte sectoare economice şi sociale.

Obiective:

* Imbunătăţirea serviciilor şi creşterea competitivităţii acestora (în condiţiile în care aportul serviciilor la crearea valorii adăugate în spaţiul UE este de aprox. 70%);
* Stimularea producţiei şi serviciilor de înaltă tehnologie;
* Asigurarea accesului întregii populaţii a comunei la serviciile publice şi alte servicii către populaţie;
* Sprijinirea iniţiativei private în domeniul serviciilor.

Sectorul serviciilor este de altfel cel mai eficient sector economic din punct de vedere al volumului de resurse energetice şi materiale (la nivel naţional, având ca bază anul 2005, productivitatea totală a resurselor consumate în sectorul serviciilor a fost substanţial mai mare decât în industrie şi în construcţii) (conform Strategiei Naţionale pentru Dezvoltare Durabilă Orizonturi 2013 – 2020 – 2030).

Dezvoltarea sectorului terţiar va fi orientată către următoarele subsectoare:

* dezvoltarea serviciilor de transport şi comunicaţii,
* dezvoltarea serviciilor informaţionale şi a activităţilor conexe,
* dezvoltarea serviciilor de expertiză şi consultanţă,
* dezvoltarea serviciile pentru populaţie (coafură, frizerie, cosmetică, întreţinerea şi repararea autovehiculelor, alimentaţie publică, etc.),
* dezvoltarea serviciilor de formare şi perfecţionare a forţei de muncă,
* dezvoltarea serviciilor medicale publice şi private,
* înfiinţarea de unităţi de prestări servicii pentru repararea încălţămintei şi croitorie;
* unitate de servicii de reparare articole personale şi gospodăresti,
* dezvoltarea serviciilor de alimentaţie publică din comună prin deschiderea de restaurante, cafenele, care răspund îndeosebi turismului de tranzit;
* dezvoltarea comerţului prin modernizarea spaţiilor de comercializare a produselor – înfiinţarea de magazine minimarket, supermarket;
* dezvoltarea serviciilor pentru agricultură: servicii de aprovizionare cu seminţe, îngrăşăminte, substanţe pentru tratamente, furaje combinate pentru animale, servicii de mecanizare, chimizare, etc.;
* înfiinţarea de unităţi pentru repararea utilajelor şi instalaţiilor agricole;
* promovarea unei politici de asociere a întreprinzătorilor locali pentru dezvoltarea unor activităţi economice în domeniul serviciilor;
* dezvoltarea serviciilor de intermedieri financiare şi a serviciilor financiar - bancare – un mediu de afaceri activ va determina localizarea în comună a diverse reprezentanţe ale băncilor, ale serviciilor de asigurări, de intermedieri financiare, etc., şi viceversa, o gamă diversificată a instituţii şi servicii bancare va fi un punct pozitiv pentru atragerea investitorilor privaţi;
* dezvoltarea serviciilor pentru consultanţă în afaceri şi management – va încuraja înfiinţarea de unităţi economice;

Se va urmări aplicarea unor măsuri stimulatorii pentru creşterea semnificativă a calităţii serviciilor furnizate pieţei ca element determinant al percepţiei competitivităţii locale.

***3.4.2.3.2. Transportul***

Obiectivele generale în dezvoltarea infrastructurii de transporturi se referă la:

* Creşterea calităţii vieţii locuitorilor comunei ;
* Reabilitarea reţelei de drumuri din comuna Boroaia în vederea creşterii accesibilităţii şi atractivităţii zonei pentru investiţii.

Principalele propuneri în ceea ce priveşte domeniul transporturilor vizează următoarele:

- realizarea de parcări;

* + amenajarea intersecţiilor de pe principalele axe de circulaţie şi echiparea lor cu semafoare care să asigure desfăşurarea circulaţiei în sistem “undă verde”;
  + realizarea de marcaje rutiere longitudinale şi transversale pe drumurile comunale;
  + construirea unui drum cu rol de şosea ocolitoare/şosea de centură care să preia traficul greu în tranzit
  + realizarea de lucrări de întreţinere şi reparaţii pe străzile nemodernizate – balastare şi asfaltare;
  + amenajarea unor alveole pentru staţiile de oprire a mijloacelor de transport care tranzitează comuna;
  + modernizarea sistemului de semnalizare rutieră la standarde europene a drumurilor naţionale, a drumului judeţean, a drumurilor comunale, a podurilor;
  + introducerea unor benzi de circulaţie pentru biciclişti;
  + tare către mijloacele de transport de legătură şi atracţii turistice ale zonei înconjurătoare.

***3.4.2.3.3. Serviciile de sănătate şi asistenţă socială***

*Obiectivele strategice generale*care vizează dezvoltarea pe termen lung a serviciilor medicale sunt:

* creşterea gradului de sănătate a populaţiei prin îmbunătăţirea calităţii şi siguranţei actului medical;
* asigurarea accesului populaţiei la servicii medicale de calitate;
* gestionarea eficientă a resurselor alocate sistemului de sănătate;
* creşterea calităţii serviciilor de asistenţă socială;
* prevenirea instituţionalizării copiilor şi persoanelor adulte;
* sprijinirea intereselor copiilor, tinerilor şi adulţilor asistaţi social în vederea integrării lor în societate;
* sprijinirea incluziunii sociale a categoriilor marginalizate şi excluse social.

Propunerile pentru *dezvoltarea serviciilor de sănătate şi asistenţă socială* a populaţiei comunei Boroaia sunt următoarele:

* + creşterea numărului de medici şi cadre sanitare medii;
  + *înfiinţarea unui centru medical permanent*;
  + *înfiinţarea de micropoliclinici private* – ceea ceasigură o creştere a calităţii actului medical şi ar creşte accesibilitatea serviciilor medicale pentru pacienţi;
  + promovarea şi derularea unor campanii de educare / informare a populaţiei cu privire la beneficiile consultaţiilor regulate, efectuarea analizelor medicale, informarea cu privire la anumite boli, comportamentul adecvat pentru prevenţie;
  + asigurarea condiţiilor de igienă şi educaţie pentru sănătate în şcolile şi grădiniţele din municipiu prin introducerea instalaţiilor sanitare cu apă curentă;
  + *înfiinţarea unei creşe* pentru copiii sub vârsta preşcolară;
  + acreditarea persoanelor fizice care doresc să desfăşoare activităţi de îngrijire la domiciliu pentru persoane vârstnice,
  + d*ezvoltarea serviciilor de îngrijire la domiciliu*

Dezvoltarea acestor servicii va contribui la întărirea capacităţii de asistenţă socială comunitară pentru a răspunde nevoilor populaţiei, în special persoanelor cu dificultăţi ((persoane în vârstă sau cu dizabilităţi). Susţinerea dezvoltării serviciilor de îngrijire la domiciliu este în conformitate cu reforma sistemului sanitar care prevede reducerea numărului de zile de spitalizare şi implicit a costurilor internărilor, dar şi prin prevenirea instituţionalizării.

* + *înfiinţarea unui adăpost temporar pentru persoanele victime ale violentei domestice* (ex. adăposturi securizate pentru mama şi copil victime ale violentei în familie);
  + asigurarea serviciilor sociale prin iniţierea parteneriatelor de tip public-public şi public-privat;
  + încurajarea *reconversiei celor asistaţi social* pentru a preveni dependenţa de ajutoarele sociale;
  + înfiinţarea unor servicii de asistenţă şi sprijin pentru tinerii care părăsesc sistemul de protecţie şi pentru tinerii din aflaţi în situaţii de risc;
  + atragerea şi implicarea voluntarilor în furnizarea serviciilor de îngrijire la domiciliu pentru persoanele vârstnice;
  + măsuri de formare şi specializare a asistenţilor personali;
  + organizarea unor cursuri de specializare a personalului implicat în asistenţa socială;
  + modernizarea activităţii în cadrul unităţilor de asistenţă socială aflate în finanţarea consiliului judeţean.

***3.4.2.3.4. Învăţământul***

**Direcţiile strategice de acţiune** în vederea dezvoltării învăţământuluisunt următoarele:

* *Asigurarea unei baze materiale corespunzătoare -* reabilitarea infrastructurii de învăţământ;
* *Colaborarea între unităţile de învăţământ şi autorităţile locale*.
* *Adaptarea ofertei educaţionale a învăţământului la cerinţele de perspectivă impuse de piaţa locală a forţei de muncă* în vederea creşterii şanselor de ocupare /integrare în muncă a absolvenţilor. Nu există o corelaţie suficientă între cerinţele pieţei de muncă locale şi ofertele sistemului de învăţământ din municipiu. Această propunere se referă mai ales la învăţământul pre-universitar profesional şi la sistemul de re-calificare profesională.
* *Perfecţionarea resurselor umane din domeniul educaţiei*;
* *Promovarea incluziunii sociale* prin creşterea accesului la educatie şi formare profesională şi pe piaţa muncii, combaterea excluziunii sociale a diferitelor categorii sociale.
* Promovarea în rândul agenţilor economici locali a *necesităţii investirii în capitalul uman* (ucenicia la locul de muncă, formarea continuă a personalului propriu).

Propunerile pentru realizarea obiectivelor menţionate anterior sunt următoarele:

*a) Asigurarea unei baze materiale corespunzătoare:*

* înfiinţarea unei grădiniţe cu program prelungit
* repararea şi modernizarea spaţiilor din grădiniţele existente: recondiţionarea pereţilor, parchetare, tâmplărie nouă, achiziţionarea de material didactic şi jucării, aparatură electronică;
* construirea de baze sportive pentru şcolile generale cu clasele I – VIII din comună, constând în: sală de sport şcolară cu dotările corespunzătoare (vestiare, duşuri, materiale sportive) şi terenuri de sport;
* realizarea de spaţii de joacă pentru grădiniţe, dotate cu leagăne, topogane, etc;

Pentru perfecţionarea îmbunătăţirea calităţii procesului de învăţământ, acestea depinde, pe de o parte de resursele umane implicate în actul predării, iar pe de altă parte de resursele materiale avute la dispoziţie. În acest sens, este necesară:

* + - *Îmbunătăţirea resurselor materiale şi dotărilor din unităţile de învăţământ:*
* modernizarea aparaturii şi a mijloacelor de învăţare: retroproiectoare, videoproiectoare, calculatoare, softuri educaţionale pentru diferite discipline, etc.;
* direcţionarea fondurilor financiare pentru înfiinţarea de laboratoare noi (de fizică, chimie, biologie) / modernizarea şi dotarea cu materiale şi mijloace de învăţământ a laboratoarelor existente;
* extinderea accesului la tehnologiile moderne informaţionale şi de comunicaţii pentru unităţile şcolare prin conectarea la Internet a tuturor unităţilor şcolare din comuna Boroaia şi înfiinţarea de laboratoare de informatică;
* modernizarea mobilierului şi a materialelor didactice folosite în şcoli: table magnetice, hărţi, atlase, globuri şcolare, modele şi machete, planşe tematice, planşe murale, microscoape, etc.;
* înfiinţarea de biblioteci şcolare în fiecare unitate de învăţământ cu fonduri de carte şcolară.
* *Asigurarea calităţii învăţământului,* prin:
  + Perfecţionarea cadrelor didactice:
* informarea şi formarea continuă a cadrelor didactice prin activităţi specifice organizate la nivelul şcolii în consiliile profesorale, comisiile metodice, cercuri pedagogice;
* motivarea şi stimularea cadrelor didactice pentru a participa la activităţi de formare continuă realizate la nivel zonal, regional, naţional;
* creşterea nivelului de cunoaştere şi utilizare a tehnologiilor de informaţie şi comunicare în rândul cadrelor didactice prin participarea la cursuri de perfecţionare privind folosirea tehnicii de calcul moderne şi a softurilor educaţionale;
* promovarea examenelor de obţinere a gradelor didactice;
* angajarea de personal didactic competent şi calificat, evitarea angajării de aşa – numiţi “pseudo-profesori”;
* formarea continuă a personalului de conducere prin reconsiderarea managementului la nivelul şcolii;
* dezvoltarea unor programe educaţionale în parteneriat cu şcoli din ţară şi din străinătate şi cu alte instituţii, prin participare la programe comune de dezvoltare şcolară;
* *Elaborarea unei oferte educaţionale în concordanţă cu specificul economic şi cererea de locuri de muncă din comună,* în vederea integrării rapide a tinerilor în viaţa economică şi socială:
* crearea unui cadru în care factorii interesaţi (şcolile, administraţia locală şi comunitatea de afaceri) să poată comunica,
* realizarea unui studiu al pieţei muncii locale care să evidenţieze cerinţele faţă de resursa umană – realizarea unui ghid al cererii pe piaţa de muncă pe termen mediu,
* diversificarea calificărilor/ specializărilor la toate nivelele de învăţământ,
* preocuparea instituţiilor abilitate pentru polivalenţa formării profesionale (asigurarea flexibilităţii absolvenţilor pe piaţa muncii),
* înfiinţarea unei şcoli agricole "pilot", de specializare a agricultorilor;
* înfiinţarea şi susţinerea acelor specializări profesionale care să asigure ulterior calificarea şi accesul pe piaţa muncii: alimentaţie publică şi turism, prelucrarea lemnului, construcţii, mica industrie, etc., în conformitate cu potenţialul economic de dezvoltare al comuneii;
* organizarea în cadrul şcolilor de ateliere meşteşugăreşti;
* dezvoltarea serviciilor de orientare şi consiliere oferite elevilor de către şcoli – informarea şi consultanţa privind cariera;
* dezvoltarea unor pachete integrate pentru creşterea participării la învăţământul profesional şi tehnic;
* dezvoltarea parteneriatului dintre municipalitate şi mediul privat de afaceri prin implementarea de programe de educaţie şi formare antreprenorială;
* anticiparea nevoilor de calificare pentru adaptarea ofertei de şcolarizare la cererea pieţei muncii;
* autorizarea şcolilor ca furnizori de formare profesională continuă şi implicarea în programe de formare continuă pentru adulţi,

***3.4.2.3.5. Serviciile socio – culturale***

**Obiective** prioritare în vederea dezvoltării activităţilor culturale şi creşterii gradului de participare a publicului la actele de cultură în comună sunt:

* + îmbunătăţirea accesului şi participării la cultură a publicului, mai ales a tinerilor;
  + dezvoltarea şi revitalizarea patrimoniului cultural local;
  + iniţierea şi implementarea de către instituţiile şi organizaţiile culturale a strategiilor de informare a publicului,
  + dezvoltarea şi diversificarea ofertei culturale în funcţie de cerinţele şi nevoile consumatorului şi de imperativele societăţii informaţionale;
* promovarea industriilor creative;
* îmbunătăţirea bazei materiale a instituţiilor culturale.

**Programul de măsuri** pentru dezvoltarea culturii şi stimularea participării publicului larg la actele de cultură propune următoarele:

* realizarea de lucrări de reabilitare a căminelor culturale 50% cu fonduri de la Ministerul Culturii şi Cultelor;
* modernizarea infrastructurii căminelor culturale ale comunei Boroaia: modernizarea sălilor de spectacole, a iluminatului, montarea de aparate audio – video, instalaţii de sonorizare, etc.);
* dotarea şi modernizarea bibliotecii comunale cu mobilier nou, tehnică modernă (bază de date în format electronic) şi înnoirea fondului de carte, înfiinţarea unei săli de lectură şi documentare;
  + - realizarea de parteneriate între instituţiile cultural-artistice şi firmele private,
    - accesibilizarea evenimentelor şi spaţiilor culturale pentru persoanele cu nevoie speciale;

***3.4.2.3.6. Recreere şi sport***

Funcţia de recreere reprezintă un aspect important pentru orice aşezare rurală. Multe dintre comune beneficiază de prezenţa unor întinse parcuri precum şi de apropierea pădurii. În cazul comunei Boroaia, funcţia de recreere în comună este realizată prin intermediul parcurilor existente şi a suprafeţei împădurite.

În scopul dezvoltării sectorului de recreere şi sport se propun următoarele:

* amenajarea spaţiilor verzi publice prin:

- curăţarea spaţiilor verzi şi a pomilor,

- plantarea de pomi şi arbuşti ornamentali,

- amenajarea de ronduri de flori, semănare ierbii,

- amenajarea terenurilor libere neproductive ca parcuri şi zone verzi;

- amenajări de spaţii verzi între blocuri, în jurul instituţiilor, unităţilor economice, social – culturale;

* modernizarea reţelei stradale rurale şi a spaţiilor pietonale;
* realizarea unor culoare de circulaţie pentru biciclişti;
* realizarea unei *baze de agrement* dotată cu terenuri de sport (tenis, basket, handbal, etc.), piscine, amenajarea unor spaţii pentru ieşirile în aer liber, amenajarea unor spaţii pentru camparea cu cortul, amenajarea unor locuri de joacă pentru copii, etc;
* valorificarea spaţiilor publice inactive, cu vegetaţie în stare proastă, prin amenajarea unor scuaruri (vegetaţie, bazine, fântâni arteziene bănci), care pot fi folosite ca locuri de joacă, locuri de întâlnire, locuri de aşteptare, etc.;
* acordarea unor facilităţi fiscale unităţilor economice care sponsorizează activităţi sportive;
* încurajarea tinerilor pentru practicarea sporturilor de performanţă;
* organizarea de competiţii sportive locale pentru descoperirea de potenţiali sportivi de performanţă;
* amenajarea unor culoare de circulaţie pentru biciclişti;

**3.4.2.4. Turismul. Dezvoltarea activităţilor turistice.**

Rolul turismului în dezvoltarea economică şi creşterea standardului de viaţă al unei anumite unităţi socio-teritoriale este dependent de prezenţa resurselor naturale sau antropice, de gradul în care acestea sunt cunoscute, de facilităţile oferite pentru „consumul” resurselor şi, nu în ultimul rând, de apropierea spaţială a unui potenţial de cerere cât mai ridicat.

În timp, se realizează o strânsă relaţie între localizarea resurselor specifice şi dezvoltarea turismului, între varietatea acestor resurse şi zonele turistice, între dimensiunea fenomenului turistic şi prosperitatea populaţiei locale.

*Strategia de dezvoltare regională Nord – Est 2006 – 2013* include în categoria priorităţilor principale *dezvoltarea turismului*, obiectivul general reprezentându-l realizarea de investiţii şi dezvoltarea de noi servicii turistice în vederea valorificării potenţialului turistic regional.

Direcţiile prevăzute pentru atingerea acestui scop sunt:

**1. Investiţii în turism,** având ca obiectiv reabilitarea şi dezvoltarea infrastructurii turistice în vederea creşterii atractivităţii turistice.

*Măsura va consta în acţiuni pentru:*

* reabilitarea obiectivelor turistice ce aparţin patrimoniului cultural, istoric, ecumenic local,
* reabilitarea spaţiilor de cazare şi tratament,
* crearea, modernizarea şi diversificarea dotărilor de agrement (inclusiv amenajări şi ecologizări de lacuri),
* dezvoltarea sistemelor de marcare a atracţiilor turistice (panouri, hărţi turistice pe drumurile naţionale şi judeţene, gări, autogări, etc),
* dezvoltarea şi diversificarea infrastructurii fizice de agrement necesară pentru realizarea unei oferte de petrecere a timpului liber,
* stimularea înfiinţării de muzee şi colecţii săteşti,
* construcţia şi modernizarea facilităţilor pentru turismul balnear,
* crearea de clustere de atracţii turistice.

**2. Promovarea potenţialului turistic,** cu obiectivul valorificarea potenţialului turistic judeţean prin dezvoltarea de noi servicii şi oferte turistice.

*Măsura va consta în acţiuni pentru:*

* crearea de centre/oficii de informare judeţene, cu ghişee de informare în gări, autogări şi zonele turistice,
* dezvoltarea reţelelor de comunicare între centrele de informare din judeţ si cele naţionale şi internaţionale şi integrarea standardizată a acestora prin interconectare, vizând direct dezvoltarea şi îmbunătăţirea sistemului de rezervări, crearea de reţele de rezervare on-line a serviciilor turistice,
* organizarea de târguri, expoziţii muzeale, etnografice şi manifestări culturale, festivaluri, acţiuni şi campanii de promovare integrată a produsului turistic local şi sprijinirea participării la acest tip de manifestări interne şi internaţionale,
* realizarea de publicaţii promoţionale şi audio-video (şi distribuirea acestora în media turistică din ţară),
* includerea ariilor protejate din judeţ şi a siturilor Natura 2000 în circuitele turistice,
* promovarea turismului ecologic.

În prezent, în comuna Boroaia activităţile turistice sunt destul de limitate. Din informaţiile avute la dispoziţie şi din evaluarea potenţialului turistic al comunei reiese că, teritoriul studiat a obţinut un punctaj redus, care diminuează posibilităţile de dezvoltare a activităţilor turistice datorită lipsei unui peisaj natural spectaculos, lipsei factorilor naturali terapeutici, lipsei de arii naturale protejate. Totuşi în comună există monumente istorice naţională cu valenţe de obiectiv turistic. Infrastructura turistică este aproape inexistentă în timp ce infrastructura tehnică este foarte deficitară.

Pentru stimularea activităţilor turistice, în comuna Boroaia se impun următoarele măsuri:

* dezvoltarea infrastructurii edilitare: extinderea alimentării cu apă, realizarea reţelei de canalizare, alimentarea cu gaz metan;
* modernizarea şi reabilitarea tuturor arterelor rutiere de circulaţie în vederea creşterii gradului de accesbilitate a comunei dar şi pentru asigurarea celor mai bune condiţii pentru traficul în tranzit;
* semnalizarea adecvată a rutelor, distanţelor,
* amenajarea căilor de rulare prin marcaje corespunzătoare,
* amplasarea de indicatoare şi hărţi turistice pe principalele artere de circulaţie, precum şi de indicatoare şi panouri turistice pentru promovarea localităţilor unde se află obiective turistice;
* amenajarea de parcări prevăzute cu grupuri sanitare pe principalele artere rutiere,
* construirea de unităţi de cazare: pensiuni agro-turistice, hotel, cu standarde de calitate minim 3 stele;
* dezvoltarea de proiecte turistice complexe care să îmbine dotările hoteliere cu centre de recreere, centre sportive, dotări pentru alimentaţie publică,
* realizarea infrastructurii pentru conferinţe şi reuniuni şi team – building cu dotări corespunzătoare, fie prin includerea în cadrul unităţilor de cazare a sălilor şi centrelor de reuniuni fie prin înfiinţarea unui centru de conferinţe realizat în parteneriat public – privat;
* *dezvoltarea serviciilor de tip „rent a car”* – închirieri de autoturisme, *firme de catering, firme de transport cu grad sporit de confort*;
* amenajarea în centrul comunei a unui *punct de informare turistică* care să prezinte harta regiunii, pliante cu principalele obiective turistice ale zonei, hărţi rutiere, facilităţi de cazare şi masă, deservit de personal calificat de la care turiştii pot cere informaţii;
* diversificarea dotărilor pentru agrement ale comunei prin amenajarea unei baze de agrement dotată cu terenuri de sport, piscine, săli de bowling, săli de biliard, săli de tenis de masă, amenajarea unor spaţii pentru ieşirile în aer liber, amenajarea unor spaţii pentru camparea cu cortul, amenajarea locurilor de joacă pentru copii, etc;

3.5. EVOLUŢIA POPULAŢIEI

Populaţia este principalul element care defineşte şi structurează un teritoriu. Ea constituie punctul central al oricărei strategii de dezvoltare, determinând gradul de influenţă a teritoriului considerat.

În termeni demografici, influenţa comunei se transpune prin creşteri şi scăderi ale numărului de locuitori, datorate în primul rând fluxurilor migratoare, dar şi particularităţilor comportamentului natalist. Acesta s-a caracterizat printr-o scădere semnificativă a valorilor ratei natalităţii în perioada post-decembristă, ca urmare a anulării politicilor pro – nataliste susţinute de regimul comunist. Valorile ratei mortalităţii continuă să se menţină ridicate. Bilanţul natural al populaţiei comunei Boroaia este negativ, contribuind la descreşterea efectivului demografic.

Populaţia teritoriului era, la 1.VII.2008, de 4744 de persoane, având o structură relativ echilibrată, dominată de grupa adultă. Este afectată de un stadiu incipient al fenomenului de imbătrânire demografică, cauzat atât de scăderea natalităţii, precum şi de emigrările masive, în special în rândul populaţiei tinere.

Evoluţia viitoare a populaţiei depinde de cei trei factori care influenţează în mod direct variaţiile efectivului demografic: fertilitatea, natalitatea şi mortalitatea. Teritoriul dispune de un potenţial fertil remarcabil, ce constituie baza pentru evoluţia demografică ulterioară.

Estimarea evoluţiei viitoare este un demers dificil, cu un pronunţat caracter explorativ, depinzând de factori ce nu pot fi în întregime previzionaţi.

Estimarea tendinţelor viitoare ale evoluţiei comunei au la bază următoarele elemente:

- numărul şi structura, pe sexe şi vârste, a populaţiei la data recensământului din 2002;

- caracteristicile evoluţiei populaţiei în perioada 1990 - 2008;

- caracteristicile mişcării naturale şi migratorii 1990-2008;

Pot fi elaborate aşadar 3 variante de prognoză privind evoluţia viitoare a populaţiei, având drept bază de calcul populaţia stabilă la 1.VII.2008 şi elementele anterioare. Prognozele au un caracter tendenţial şi constau în extrapolarea tendinţelor demografice din perioada 1990-2009 pentru orizontul 2018.

**Varianta I de prognoză** are la bază evoluţia populaţiei comunei în intervalul 1990-2008 şi în elaborarea sa presupunem că pentru următorii 20 de ani se vor menţine aceleaşi tendinţe. În intervalul considerat ca reper, populaţia a scăzut, având un ritm mediu anual de -3.93%. Aşadar, pentru orizontul de prognoză 2019, populaţia va scădea exponenţial, funcţie de acelaşi ritm mediu anual. Aplicând algoritmul de calcul, rezultă că la nivelul anului 2018 numărul populaţiei va fi de 4392 persoane.

|  |  |  |
| --- | --- | --- |
| **Populaţia**  **1990**  **(Nr.persoane)** | **Populaţia**  **2008**  **(Nr.persoane)** | **Ritmul mediu anual de crestere %** |
| 4938 | 4744 | -3.93 |

*Sursa: DJS Suceava,2009*

Anul 2013: 4744 / 1,0393= 4565 persoane

Anul 2018: 4565 / 1,0393= 4392 persoane

Aşadar, conform acestei variante, populaţia va înregistra o scădere de 352 persoane până la nivelul anului 2018.

**Varianta II de prognoză** ia în calcul sporul mediu anual (natural şi migratoriu) înregistrat în perioada 1990-2008, a cărui valoare a fost de -81 persoane. Vom considera deci că populaţia comunei va descreşte în fiecare an, până la nivelul anului 2018, cu -81 persoane. În aceste condiţii, din calculul efectuat rezultă ca în anul 2018, populaţia va fi de 3934 de locuitori.

|  |  |  |
| --- | --- | --- |
| **Populaţia**  **1990**  **(Nr.persoane)** | **Populaţia**  **2008**  **(Nr.persoane)** | **Spor mediu anual (Nr.persoane)** |
| 4938 | 4744 | -81 |

*Sursa: DJS Suceava, 2009*

Având drept bază de calcul populaţia comunei Boroaia în anul 2008, conform algoritmului de preliminare, în această variantă de prognoză vom avea următoarele rezultate:

Anul 2013: 4744 + (-81 x 5) = 4339 persoane

Anul 2018: 4339+ (-81 x 5) = 3934 persoane

Scăderea estimată în această variantă, de -810 persoane, este una semnificativă, dar care nu corespunde întru totul posibilităţilor demografice ale teritoriului.

**Varianta III de prognoză** areca bazăsporul mediuanualdin perioada 2002-2008, perioadă ce a fost marcată de o decreştere mai pregnantă a populaţiei. Sporul mediu a fost aşadar de -85 persoane.

In această ipoteză, populaţia ar continua de asemenea să scadă în următorii 10 de ani cu acelaşi număr de persoane anual. Rezultatul astfel obţinut ar fi că în anul 2018 numărul locuitorilor din comuna Boroaia ar fi de 3894.

|  |  |  |
| --- | --- | --- |
| **Populaţia**  **2002**  **(Nr.persoane)** | **Populaţia**  **2008**  **(Nr.persoane)** | **Spor mediu anual (Nr.persoane)** |
| 9851 | 10174 | -85 |

*Sursa: DJS Suceava, 2009*

Conform algoritmului de calcul, având la bază populaţia din 2008, populaţia comunei Boroaia va avea următoarea evoluţie:

Anul 2013: 4744+ (-85 x 5) = 4319 persoane

Anul 2018: 4319+ (-85 x 5) = 3894 persoane

Această variantă prevede o decreştere accentuată a populaţiei, ce corespunde strategiei şi premiselor stabilite mai sus şi poate fi considerată ca bază pentru planificarea urbanistică a teritoriului.

|  |  |  |  |
| --- | --- | --- | --- |
|  | 2008 | 2013 | 2018 |
| Varianta I | 4744 | 4565 | 4392 |
| Varianta II | 4744 | 4339 | 3934 |
| Varianta III | 4744 | 3894 | 3894 |

Descreşterea estimată va fi resimţită la nivelul tuturor grupelor de vârstă. Semnificative din acest punct de vedere vor fi descreşterile înregistrate de populaţia şcolară ducând astfel la o îmbătrânire accentuată a populaţiei.

În ceea ce priveşte resursele umane, având în vedere ca populaţia adultă este cea care deţine ponderea dominantă din totalul populaţiei, este evident că comuna prezintă un contingent foarte numeros de forţă de muncă, ce se va menţine şi pe viitor, după cum atestă raportul de substituţie a generaţiilor. Gradul de ocupare al populaţiei active este însă unul redus, evidenţiind insuficienta dezvoltare economică a comunei, aflată în imposibilitatea de a absorbi forţa de muncă existentă, aceasta reprezentând una din disfuncţionalităţile socio - demografice majore.

**Obiective privind dezvoltarea structurii socio-economice**

Strategia de dezvoltare socio - economică a comunei Boroaia este în concordanţă cu strategia de dezvoltare a judeţului Suceava, precum şi cu cea a Regiunii Nord - Est. Are ca obiective principale soluţionarea disfuncţionalităţilor existente, stabilizarea şi atingerea unui echilibru durabil de natură socio-demografică.

Disfuncţionalităţile identificate in domeniul demografic pe teritoriul comunei, corelate cu cele din domeniul economic, impun direcţiile principale de urmat in elaborarea unei strategii de dezvoltare durabilă in aceste sectoare.

Priorităţile prin care se urmăreşte implementarea strategiei de dezvoltare economico-socială a judeţului Suceava în perioada 2008-2013 vizează următoarele domenii:

* infrastructura şi mediul
* sprijinirea afacerilor, creşterea ocupării, dezvoltarea resurselor umane
* sănătate şi asistenţă socială
* învăţământ, cultură, tineret
* dezvoltarea turismului
* modernizarea administraţiei publice

Ele influenţează în mod direct nivelul de viaţă al populaţiei şi implicit au repercusiuni asupra evoluţiei demografice, fiind aplicabile şi la nivelul comunei Boroaia, în concordanţă cu particularităţile evidenţiate în analiza situaţiei existente.

Aceasta atestă că teritoriul se confruntă în primul rând cu un fenomen acut de emigrare, datorat faptului că la nivel local activităţile economice nu sunt suficient de dezvoltate pentru a absorbi forţa de muncă de care dispune, lucru ce se reflectă în rata redusă de ocupare a populaţiei. Aşadar, obiectivul primordial vizează *creşterea numărului de locuri de muncă, facilitarea (re)inserţiei pe piaţa muncii şi stabilizarea populaţiei în teritoriu*, în special a celei din grupa tânără.

*Dezvoltarea sistemului de formare profesională iniţială şi continuă*

***Obiectivele măsurii:***

* Sprijinirea şomerilor pentru a (re)intra pe piaţa forţei de muncă prin sisteme speciale de pregătire profesională, consiliere, mediere şi plasare în muncă;
* Creşterea capacităţii de adaptare între pregătirea profesională a forţei de muncă şi cerinţele de pe piaţa muncii
* integrarea forţei de muncă în structurile economice locale şi din localităţile apropiate;
* organizarea unor cursuri de reconversie profesională a populaţiei şomere, în parteneriat cu AJOFM sau organizaţii abilitate pentru aceste activităţi;
* informarea populaţiei in privinţa importanţei urmării cursurilor de reconversie profesională şi a posibilităţilor reale oferite de acestea pentru reintegrarea pe piaţa muncii la nivelul comunei.

Formarea profesională continuă are drept scop armonizarea nevoilor pieţei forţei de muncă cu cele ale actorilor sociali prin promovarea unor programe deschise, care pot urma oricărei forme de educaţie iniţială.

***Acţiuni:***

* înfiinţarea unui centru de formare profesională pentru adulţi;
* măsuri active de integrare socio-profesională a persoanelor neangajate aflate în căutarea unui loc de muncă;
* înfiinţarea unui Centru de Orientare Şcolară şi Profesională
* înfiinţarea unui Centru ocupaţional pentru tineri;
* gestionarea eficientă a pieţei muncii;
* servicii de consiliere pentru persoanele adulte în vederea integrării profesionale;
* derularea de programe privind formarea profesională;
* organizarea unor programe de pregătire iniţială şi continuă destinate personalului angajat;

Domeniul serviciilor este insuficient dezvoltat pe teritoriul comunei, însă există o gamă de largă de activităţi ce nu se regăsesc şi au potenţial de dezvoltare. Se recomandă implementarea unor noi unităţi de servicii sociale şi în special cele legate de îngrijirea şi ajutorarea bătrânilor, având în vedere degradarea structurilor demografice. In acest fel ar putea fi asigurat un număr de locuri de muncă pentru tinerii cu studii superioare.

Si domeniul construcţiilor are un potenţial de dezvoltare mare, având în vedere faptul că în comună continuă extinderea şi modernizarea fondului locativ şi a obiectivelor de utilitate publică.

Dezvoltarea pe termen mediu şi lung a mediului social al comunei poate fi stimulată prin stabilirea şi atingerea unor obiective sectoriale, care includ:

* Stabilizarea populaţiei în teritoriu prin creşterea atractivităţii sub aspectul pieţei muncii (locuri de muncă în terţiar, in special pentru populaţia tânără)
* Ameliorarea stării de sănătate a populaţiei prin creşterea accesibilităţii la servicii medicale de calitate, mai ales având în vedere ponderea în creştere a populaţiei vârstnice
* Creşterea nivelului de instruire a populaţiei, cu implicaţii directe în calitatea resurselor umane
* Dezvoltarea infrastructurii edilitare şi de transport
* Asigurarea accesului echitabil la dotările edilitare pentru toţi locuitorii comunei, care se reflectă în confortul sporit al populaţiei

În ceea ce priveşte *locuirea*, creşterea atât a suprafeţei construite, cât şi a numărului de locuinţe denotă o îmbunătăţire a calităţii fondului locativ. Excepţie fac unele locuinţe mai vechi, din materiale nedurabile sau care nu au beneficiat de lucrări de modernizare (datorită puterii economice scăzute) sau cele construite în zone de risc.

Creşterea gradului de confort poate fi realizată prin:

* utilizarea de materiale durabile pentru construcţii, păstrându-se însă pe cât posibil valorile şi materialele locale;
* realizarea construcţiilor în conformitate cu proiectele de specialitate şi cu reglementările urbanistice;
* corelarea amplasării locuinţelor cu protecţia zonelor vulnerabile şi evitarea zonelor de risc (în special terenuri inundabile şi afectate de eroziune pluvială).

*Starea de sănătate* a populaţiei este un aspect fundamental pentru analiza nivelului de trai, dar şi a resurselor umane din teritoriu. Strategia de dezvoltare economico-socială durabilă a comunei trebuie să prevadă o serie de măsuri de reabilitare si modernizare a clădirilor din domeniul sanitar, de informare a populaţiei cu privire la factorii de risc pentru sănătatea umană, precum şi de monitorizare a acestora.

O atenţie deosebită trebuie acordată actului medical la naştere, in vederea diminuării valorilor mortalităţii infantile si a mortinatalităţii. Ar mai putea fi adoptate o serie de măsuri prin care să poată fi ameliorată starea de sănătate a populaţiei precum:

- facilitarea accesului cetăţenilor la informaţia sanitară,

- educarea viitoarelor mame cu privire la sarcină şi la creşterea copilului;

- asigurarea unor condiţii mai bune de igienă si de viaţă prin racordarea tuturor locuinţelor la reţelele de utilităţi;

- asigurarea unor controale medicale şi tratamente în şcoli şi grădiniţe prin programe ale Consiliului Local şi instituţiilor de învăţământ, etc.,

- construirea unor noi cabinete stomatologice şi puncte farmaceutice;

- creşterea numărului de salariaţi in domeniul sănătăţii şi al asistenţei sociale, având in vedere numărul în creştere al persoanelor vârstnice

Este necesară asigurarea unui nivel superior al *procesului educaţional*, pentru populaţia de pe teritoriul comunei, atât prin calitatea infrastructurii şi a materialelor didactice, cat şi prin corelarea programei şi a materiilor cu cererea de forţă de muncă de pe piaţă.

Pentru îmbunătăţirea educaţiei din comună se recomandă:

* ameliorarea calităţii serviciilor în ceea ce priveşte dotările unităţilor de învăţământ: spaţiile de învăţământ (săli de clasă, laboratoare), terenuri de sport, echipamentele informatice, dotările sanitare şi asigurarea cu agent termic;
* acordarea unei mai mari atenţii învăţământului vocaţional şi tehnic, corelată cu piaţa forţei de muncă;
* încurajarea tinerilor (şi în egală măsură, a părinţilor, având în vedere efortul financiar pe care trebuie să îl facă aceştia) pentru a urma studiile liceale şi superioare;
* stimularea familiilor rrome pentru a limita abandonul şcolar în rândul populaţiei minoritare de vârstă şcolară.
* dimensionarea corpului didactic în funcţie de efectivul şcolar şi asigurarea calificării corespunzătoare a acestora;
* aducerea la parametri optimi de funcţionare a clădirilor în care funcţionează şcolile şi grădiniţele din teritoriu; precum şi construirea unor noi unităţi

*Mişcarea demografică* cu o tendinţă defavorabilă pe termen lung şi procesul de îmbătrânire a populaţiei trebuie contracarate printr-o serie de măsuri:

* sprijinirea creşterii natalităţii prin facilităţi (financiare, asistenţă şi consiliere medicală) asigurate tinerelor mame şi creşterea cuantumului alocaţiilor pentru copii;
* reţinerea tineretului instruit (învăţători, profesori, cadre medicale) originar din comună prin acordarea unor facilităţi de tipul bonificaţiilor, primelor de instalare, sau suport pentru construcţia de locuinţe (concesionarea unor terenuri ale primăriei, etc.);

**3.6. ORGANIZAREA CIRCULAŢIEI**

###### Căi de comunicaţie – Propuneri şi priorităţi

Propunerile de organizare a circulaţiei constituie rezultatul abordării interdisciplinare a aspectelor urbanistice, de circulaţie şi transporturi şi de echipare edilitară majoră. Oricare modificare ulterioară în oricare din aceste domenii trebuie să ţină seama de implicaţiile şi de noile intercondiţionări care pot să apară în celelalte domenii.

Analizând situaţia existentă şi problemele reţelei rutiere din cadrul comunei Boroaia se impun câteva măsuri urgente pentru intrarea în normalitate, şi anume:

* se propun măsuri de îmbunătăţire a parametrilor tehnici pentru reţeaua de circulaţie conform prescripţiilor tehnice în vigoare, urmărindu-se adaptarea soluţiilor la condiţiile existente şi utilizarea infrastructurilor actuale;
* pietruirea întregii reţele de drumuri clasificate în drumuri interioare care sunt din pământ şi reprofilarea lor;
* refacerea şanţurilor de scurgere (decolmatare şi execuţii de şanţuri noi) de-a lungul drumurilor aferente comunei;
* corectarea unor trasee de drumuri pentru eliminarea curbelor periculoase şi amenajarea unor intersecţii rutiere corespunzătoare ale drumurilor.

**3.7. INTRAVILAN PROPUS. ZONIFICARE FUNCŢIONALĂ, BILANŢ TERITORIAL.**

Ca urmare a necesităţilor de dezvoltare zonele funcţionale existente au suferit modificări în structura şi mărimea lor prin mărirea suprafeţei intravilanului.

Limita intravilanului localităţilor comunei Boroaia s-a modificat, noua limită incluzând toate suprafeţele de teren ocupate de construcţii sau amenajări, precum şi suprafeţe de teren necesare dezvoltării în următorii 5-10 ani.

Zonificarea existentă s-a menţinut, au apărut modificări ale unor zone funcţionale, modificări justificate de înlăturarea disfuncţionalităţilor semnalate.

Suprafaţa propusă a teritoriului intravilan se prezintă astfel:

**Bilanţ teritorial localitatea Boroaia**

|  |  |  |  |  |  |
| --- | --- | --- | --- | --- | --- |
| **Nr. crt.** | **Zone funcţionale** | **Existent** | | **Propus** | |
| **ha** | **%** | **ha** | **%** |
| 1 | Zona de locuinţe | 84.31 | 20.50 | 108.55 | 25.71 |
| 2 | Zona de instituţii publice şi servicii | 7.55 | 1.8 | 8.35 | 1.98 |
| 3 | Zona de unităţi agricole şi industriale | 2.62 | 0.6 | 3.45 | 0.82 |
| 4 | Zona de spaţii verzi, sport şi agrement | 7.45 | 1.8 | 8.05 | 1.90 |
| 5 | Zona de căi de comunicaţie rutiere | 26.89 | 6.5 | 27.46 | 6.50 |
| 6 | Zona de gospodărie comunală şi cimitire | 0.29 | 0.1 | 0.45 | 0.10 |
| 7 | Zona de construcţii aferente lucrărilor edilitare | 0.75 | 0.2 | 3.30 | 0.78 |
| 8 | Alte zone | 281.48 | 68.40 | 262.58 | 62.19 |
| 9 | **TOTAL teritoriu intravilan existent** | 411.34 | 100 | 422.19 | 100 |

**Bilanţ teritorial localitatea Moişa**

|  |  |  |  |  |  |
| --- | --- | --- | --- | --- | --- |
| **Nr. crt.** | **Zone funcţionale** | **Existent** | | **Propus** | |
| **ha** | **%** | **ha** | **%** |
| 1 | Zona de locuinţe | 36.65 | 20.7 | 55.35 | 30.03 |
| 2 | Zona de instituţii publice şi servicii | 2.25 | 1.30 | 2.45 | 1.33 |
| 3 | Zona de unităţi agricole şi industriale | 0.04 | 0.01 | - | - |
| 4 | Zona de spaţii verzi, sport şi agrement | 6.52 | 3.7 | 6.90 | 3.74 |
| 5 | Zona de căi de comunicaţie rutiere | 11.19 | 6.3 | 12.95 | 7.02 |
| 6 | Zona de gospodărie comunală şi cimitire | 0.32 | 0.20 | 0.36 | 0.19 |
| 7 | Zona de construcţii aferente lucrărilor edilitare | - | - | 1.20 | 0.65 |
| 8 | Alte zone | 120.03 | 67.80 | 105.11 | 57.02 |
| **9.** | **TOTAL teritoriu intravilan existent** | 177 | 100 | 184.32 | 100 |

**Bilanţ teritorial localitatea Bărăşti**

|  |  |  |  |  |  |
| --- | --- | --- | --- | --- | --- |
| **Nr. crt.** | **Zone funcţionale** | **Existent** | | **Propus** | |
| **ha** | **%** | **ha** | **%** |
| 1 | Zona de locuinţe | 21.32 | 33.30 | 42.03 | 44.26 |
| 2 | Zona de instituţii publice şi servicii | 0.88 | 1.40 | 1.25 | 1.31 |
| 3 | Zona de unităţi agricole şi industriale | 0.64 | 1.00 | 0.78 | 0.82 |
| 4 | Zona de spaţii verzi, sport şi agrement | 4.66 | 7.30 | 5.02 | 5.28 |
| 5 | Zona de căi de comunicaţie rutiere | 5.11 | 8.00 | 7.20 | 7.58 |
| 6 | Zona de gospodărie comunală şi cimitire | 0.32 | 0.50 | 0.45 | 0.47 |
| 7 | Zona de construcţii aferente lucrărilor edilitare | - | - | 2.10 | 2.21 |
| 8 | Alte zone | 31.15 | 48.60 | 36.12 | 38.04 |
| 9. | **TOTAL teritoriu intravilan existent** | 64.08 | 100 | 94.95 | 100 |

**Bilanţ teritorial localitatea Giuleşti**

|  |  |  |  |  |  |
| --- | --- | --- | --- | --- | --- |
| **Nr. crt.** | **Zone funcţionale** | **Existent** | | **Propus** | |
| **ha** | **%** | **ha** | **%** |
| 1 | Zona de locuinţe | 21.08 | 23.60 | 32.10 | 34.25 |
| 2 | Zona de instituţii publice şi servicii | 1.06 | 1.20 | 1.15 | 1.22 |
| 3 | Zona de unităţi agricole şi industriale | 0.47 | 0.50 | 0.30 | 0.32 |
| 4 | Zona de spaţii verzi, sport şi agrement | 2.20 | 2.50 | 3.15 | 3.36 |
| 5 | Zona de căi de comunicaţie rutiere | 4.71 | 5.30 | 5.35 | 5.70 |
| 6 | Zona de gospodărie comunală şi cimitire | 0.25 | 0.30 | 0.40 | 0.43 |
| 7 | Zona de construcţii aferente lucrărilor edilitare | - | - | 1.80 | 1.92 |
| 8 | Alte zone | 59.54 | 66.70 | 49.47 | 52.78 |
| 9. | TOTAL teritoriu intravilan existent | 89.31 | 100 | 93.72 | 100 |

**Bilanţ teritorial localitatea Săcuţa**

|  |  |  |  |  |  |
| --- | --- | --- | --- | --- | --- |
| **Nr. crt.** | **Zone funcţionale** | **Existent** | | **Propus** | |
| **ha** | **%** | **ha** | **%** |
| 1 | Zona de locuinţe | 27.19 | 26.20 | 42.35 | 39.78 |
| 2 | Zona de instituţii publice şi servicii | 0.38 | 0.40 | 0.40 | 0.38 |
| 3 | Zona de unităţi agricole şi industriale | - | - | - | - |
| 0 | Zona de spaţii verzi, sport şi agrement | 1.20 | 1.20 | 2.10 | 1.97 |
| 5 | Zona de căi de comunicaţie rutiere | 6.91 | 6.70 | 8.55 | 8.03 |
| 6 | Zona de gospodărie comunală şi cimitire | 0.21 | 0.20 | 0.40 | 0.38 |
| 7 | Zona de construcţii aferente lucrărilor edilitare | - | - | 1.25 | 1.17 |
| 8 | Alte zone | 67.80 | 65.40 | 51.39 | 48.28 |
| 9. | **TOTAL teritoriu intravilan existent** | 103.69 | 100 | 106.44 | 100 |

**SUPRAFAŢA TERITORIULUI INTRAVILAN COMUNA BOROAIA JUD. SUCEAVA**

|  |  |  |  |  |  |  |
| --- | --- | --- | --- | --- | --- | --- |
|  | **bOROAIA** | **MOIŞA** | **BĂRĂŞTI** | **GIULEŞTI** | **SĂCUŢA** | **TOTAL** |
| **EXISTENT HA** | **411.34** | 177 | 64.08 | 89.31 | 103.69 | **845.42** |
| **PROPUS HA** | **422.19** | **184.32** | **94.95** | **93.72** | **106.44** | **901.62** |
| **DIFERENŢA** | **10.85** | **7.32** | **30.87** | **4.41** | **2.75** | **56.20** |
| **% din existent** | **2.64** | **4.13** | **48.17** | **4.94** | **2.65** | **6.65** |

* ***Zonificare funcţională***

**Zona pentru locuinţe** se măreşte ca urmare a introducerii în intravilan a unor suprafeţe de teren deja construite şi a unor terenuri necesare pe viitor construirii de locuinţe. Având în vedere procentul de ocupare al terenului (POT) de 30% stabilit de către Regulamentul General de Urbanism pentru localităţile rurale, circa 30% din **terenul agricol** introdus în intravilan se va putea ocupa cu construcţii de locuinţe, restul rămânând cu destinaţia de terenuri agricole, grădini de faţadă, spaţii verzi.

**Zona căi de comunicaţie rutieră** se măreşte ca urmare a introducerii unor porţiuni din drumuri în intravilan şi a propunerii unor drumuri pe trasee noi precum şi prin modificarea profilelor celor existente.

**Zona de gospodărie comunală** se majorează cu suprafeţele destinate platformelor de colectare a deşeurilor menajere introduse în intravilan. Aceste funcţiuni vor fi preluate de servicii centralizate specializate la nivel judeţean.

**Zona pentru echipare tehnico-edilitară** se majorează prin propunerile de înfiinţare a sistemelor de alimentare cu gaze naturale, şi extinderea celor de alimentare cu apă şi canalizare.

**Zona de spaţii verzi, complexe sportive şi de agrement** se măreşte ca urmare a schimbării unor categorii de terenuri, prin plantarea de perdele de protecţie sau spaţii verzi şi propunerea unor zone de agrement şi turism.

**Zona de unităţi agricole şi industriale** rămâne de aceeaşi dimensiune, pe aceeaşi suprafaţă. Chiar dacă în momentul de faţă o serie de obiective industriale sunt închise, suprafeţele ocupate de acestea se păstrează pentru realizarea unor obiective agricole şi industriale şi de dezvoltare economică care se preconizează a se realiza în viitor.

Deoarece ponderea suprafeţelor ocupate cu activităţi producţive nu este ridicată, s-a considerat necesară rezervarea unor suprafeţe pentru noile unităţi.

Este necesar să fie disponibile suprafeţe atractiv localizate pentru viitorii investitori, dispuse favorabil pentru o bună funcţionare a localităţii.

Unităţile industriale mici şi mijlocii, manufacturiere şi de producţie, atât timp cât nu sunt incomode prin transporturi şi poluare, sunt admise să fie situate în zonele mixte, împreună cu locuinţele, serviciile comerciale şi depozitele de mic-gros. Dispunerea acestora în zonele predominant rezidenţiale este mai sever reglementată ca funcţiuni: nepoluante, fără program prelungit, fără utilizarea terenului în scop productiv sau de depozitare, suprafaţa desfăşurată de maxim 250mp, sub 10 persoane angajate, şi sub 5 autoturisme.

**3.8. MĂSURI ÎN ZONELE CU RISCURI NATURALE**

Conform *“Strategiei naţionale de prevenire a situaţiilor de urgenţă”*, riscurile naturale se referă la evenimente în cadrul cărora parametrii de stare se pot manifesta in limite variabile de la normal către pericol, cauzate de fenomene meteo periculoase, în cauză ploi şi ninsori abundente, variaţii de temperatură - îngheţ, secetă, caniculă - furtuni şi fenomene distructive de origine geologică, respectiv cutremure, alunecări şi prăbuşiri de teren.

În ultima perioadă s-a constatat o creştere îngrijorătoare, atât în lume, cât şi în România, a manifestării riscurilor naturale şi în special a inundaţiilor, alunecărilor şi prăbuşirilor de teren, fapt ce a condus la pierderi de vieţi omeneşti, precum şi pagube materiale importante.

Deşi apariţia celor mai multe riscuri naturale nu poate fi împiedicată, efectele acestora pot fi reduse printr-o gestionare corectă de către autorităţile competente la nivel local, regional şi central, cu atât mai mult cu cât, în general, zonele de manifestare a acestora pot fi cunoscute.

Diminuarea riscului asociat fenomenelor naturale la un nivel acceptabil, necesită o sumă de măsuri şi acţiuni, concretizate în politici de prevenire şi programe de reducere a impactului, însă depinde de posibilităţile economice de aplicare practică.

În acest context, activitatea de prevenire a situaţiilor de urgenţă generate de riscurile naturale a fost şi rămâne o necesitate, concretizându-se în iniţiative conjugate de reducere a vulnerabilităţii societăţii la nivel mondial (International Strategy for Disaster Reduction - ISDR), european (Directiva privind inundaţiile), regional (acorduri bilaterale, Pactul de Stabilitate pentru Europa de Sud-Est, etc.) şi naţional (strategia privind inundaţiile, programul de reducere al riscului seismic, etc).

Sunt considerate riscuri naturale, afectând şi teritoriul comunei Boroaia, următoarele:

- inundaţiile provocate de reţeaua apelor interioare, datorită ploilor, topirii zăpezilor, blocarea scurgerii apelor datorită gheţurilor, împotmolire;

- alunecările de teren / eroziuni de mal;

- cutremurele de origine tectonică.

**a) Inundaţii**

Apariţia inundaţiilor nu poate fi evitată, însă ele pot fi gestionate, iar efectele lor pot fi reduse printr-un proces sistematic care conduce la un şir de măsuri şi acţiuni menite să contribuie la diminuarea riscului asociat acestor fenomene. Managementul inundaţiilor este uşurat de faptul că locul lor de manifestare este predictibil şi adesea este posibilă o avertizare prealabilă, iar în mod obişnuit este posibil să se precizeze şi cine şi ce va fi afectat de inundaţii.

Conform “*Strategiei de management al riscului la inundaţii”*  principalele activităţi ale managementului inundaţiilor sunt:

1. **Activităţi preventive (de prevenire, de protecţie şi de pregătire):**

Aceste acţiuni sunt concentrate spre prevenirea/diminuarea pagubelor potenţiale generate de inundaţii prin:

* evitarea construcţiei de locuinţe şi de obiective sociale, culturale şi/sau economice în zonele potenţial inundabile; adaptarea dezvoltărilor viitoare la condiţiile de risc la inundaţii; promovarea unor practici adecvate de utilizare a terenurilor şi a terenurilor agricole şi silvice;
* realizarea de măsuri structurale de protecţie, inclusiv în zona podurilor şi podeţelor;
* realizarea de măsuri nestructurale (controlul utilizării albiilor minore, elaborarea planurilor bazinale de reducere a riscului la inundaţii şi a programelor de măsuri; introducerea sistemelor de asigurări etc.);
* realizarea de acumulări cu rol complex, sau pentru atenuare viituri: acumulări nepermanente sau amenajare poldere;
* realizarea canalizării pentru defluirea apelor;
* aplicarea unor măsuri de proiectare care permit clădirilor şi altor construcţii civile ori industriale să reziste la creşterea nivelului apelor şi la viteza de deplasare a acestora;
* întreţinerea albiilor cursurilor de apă şi a văilor torenţiale prin îngrijirea vegetaţiei de pe maluri, prin controlul strict asupra depozitării gunoaielor şi a altor materiale care pot colmata secţiunea de scurgere a apei;
* realizarea canalizării pentru defluirea apelor meteorice, care provoacă pagube materiale la ploi torenţiale;
* implementarea sistemelor de prognoză, avertizare şi alarmare pentru cazuri de inundaţii;
* comunicarea cu populaţia şi educarea ei în privinţa riscului la inundaţii.

1. **Activităţi de management operativ (managementul situaţiilor de urgenţă) ce se întreprind în timpul desfăşurării fenomenului de inundaţii:**

* detectarea posibilităţii formării viiturilor şi a inundaţiilor probabile;
* prognozarea evoluţiei şi propagării viiturilor în lungul cursurilor de apă;
* avertizarea autorităţilor şi a populaţiei asupra întinderii, severităţii şi a timpului de apariţie al inundaţiilor;
* organizarea şi acţiuni de răspuns ale autorităţilor şi ale populaţiei pentru situaţii de urgenţă;
* asigurarea de resurse (materiale, financiare, umane) la nivel judeţean pentru intervenţia operativă;
* activarea instituţiilor operaţionale, mobilizarea resurselor etc.

1. **Activităţi ce se întreprind după trecerea fenomenului de inundaţii:**

* ajutorarea pentru satisfacerea necesităţilor imediate ale populaţiei afectate de dezastru şi revenirea la viaţa normală;
* reconstrucţia clădirilor avariate, a infrastructurilor şi a celor din sistemul de protecţie împotriva inundaţiilor;
* revizuirea activităţilor de management al inundaţiilor în vederea îmbunătăţirii procesului de planificare a intervenţiei pentru a face faţă unor evenimente viitoare în zona afectată, precum şi în alte zone.

De menţionat este faptul că se poate accesa Fondul de Solidaritate al UE care intervine în cazuri de catastrofe majore sau pentru acţiuni de prevenire a dezastrelor.

**b) Alunecări de teren (eroziuni)**

Cauzele producerii de alunecări de teren sunt atât de origine naturală (perioade cu precipitaţii deosebit de bogate, mişcări seismice), cât mai ales de natură antropogenă (călcatul şi tasarea solului de către animale, păşunatul pe timp umed, primăvara timpuriu şi toamna târziu, păşunatul excesiv, distrugerea plantaţiilor silvice cu rol de protecţie).

Astfel, amenajarea antierozională a solului ar trebui să dea o mai mare atenţie organizării, conform legii, a unităţilor teritoriale de lucru şi ameliorare a solului şi a drumurilor de exploatare, pentru a asigura condiţiile cele mai favorabile aplicării mecanizării lucrărilor agricole pe linia curbei de nivel şi a transportului în concordanţă cu cerinţele de atenuare a proceselor de degradare a solurilor.

În cazul orientării în continuare a parcelelor cu latura lungă pe linia pantei şi executarea lucrărilor agricole din deal în vale, eroziunea se va accentua, pierderile de sol fiind proporţionale cu valoarea pantei, volumul şi caracterul precipitaţiilor, structura şi textura solului şi structura culturilor. Efectuarea lucrărilor pe solul umed, trecerile mecanice repetate, mobilizarea superficială a solului au dus şi conduc în continuare la stricarea structurii, dezechilibrarea regimului aerohidric, creşterea tasării şi compactării.

Pe pajişti, încărcarea cu animale şi păşunatul pe timp umed duc la distrugerea covorului ierbos, tasarea şi pulveriz area solului, favorizând reactivarea şi declanşarea alunecărilor de teren.

Se impun, astfel, lucrări de nivelare şi modelare a terenurilor cu alunecări, pentru eliminarea excesului de apă de pe versanţi şi deci, asigurarea unui drenaj natural-extern. Prin modelare trebuie să se asigure condiţiile de evacuare a surplusului de apă prin crearea unor debuşee de genul celor naturale. Toate drumurile de exploatarea al căror traseu intersectează normal sau oblic linia de scurgere, pe terenurile cu alunecări şi eroziune puternică, trebuie să fie prevăzute cu canal marginal. Se recomandă ca toate canalele înclinate de pe terenurile cu alunecări să fie impermeabilizate, iar consolidarea să fie făcută cu un strat de balast.

Măsurile de prevenire şi combatere a excesului de umiditate trebuie să ducă la îmbunătăţirea regimului aerohidric al solului şi, implicit, la crearea de condiţii optime pentru dezvoltarea plantelor. O altă recomandare prevede introducerea sistemelor antierozionale şi a culturilor ameliorative şi înfiinţarea de plantaţii silvice cu rol de protecţie în zonele afectate de alunecări.

**c) Cutremure:**

* Locuinţele cu vechime mai mare şi construite din materiale cu rezistenţă mai slabă (din clasa I de risc seismic) necesită următoarele măsuri:

- evaluarea rezistenţei antiseismice actuale a structurii clădirii;

- reparaţii şi consolidări;

- asigurarea pentru daune seismice.

* În cazul producerii unui cutremur se vor lua următoarele măsuri:
* formaţiunile de cercetare vor executa cercetarea raionului şi delimitarea zonelor (construcţiilor) cu grad ridicat de pericol;
* amenajarea căilor de acces pentru salvarea victimelor, acordarea primului ajutor şi evacuarea populaţiei şi a bunurilor materiale se va executa de către formaţiunile de deblocare-salvare în cooperare cu cele de salvare şi alte formaţiuni specifice;
* participarea la amenajarea şi asigurarea funcţionării punctelor de adunare sinistraţi;
* participarea la distribuirea ajutoarelor, asigurarea nevoilor de apă, hrană, şi medicamente;
* grupa de intervenţie pe autospeciala de stins incendii va acţiona în vederea localizării şi stingerea incendiilor.

**3.9. DEZVOLTAREA ECHIPĂRII EDILITARE**

Propunerile de dezvoltare a echipării edilitare, de diminuare a disfuncţionalităţilor actuale, de utilizare mai raţională a resurselor, de diminuare a poluării şi riscurilor naturale sau tehnologice, de extindere în etapa actuală şi de protejare a posibilităţilor de extindere în perspectivă, au fost stabilite prin corelarea considerentelor urbanistice, de organizare a circulaţiei şi de echipare edilitară.

Pentru sporirea şanselor de atragere a unor investiţii din străinătate necesare dezvoltării comunei, este necesară ameliorarea aspectului general al localităţii, inclusiv a imaginii prezentate de toate incintele: reţele supraterane, instalaţii aparţinând echipării edilitare şi asigurării salubrităţii către căile publice de circulaţie, în special către cele de acces în comună.

Se propune întocmirea unor programe anuale de dezvoltare aprobate la nivelul Consiliului Local, identificate prin propunerile PUG.

Dezvoltarea în viitorul apropiat a localităţii Boroaia trebuie să ia în considerare şi posibilitatea obţinerii unor finanţări suplimentare prin accesarea de ***Fonduri Structurale*** provenind de la Uniunea Europeană.

***Domenii de finanţare:***

**Infrastructura în sectorul energetic (producţie, distribuţie)**

* + - Electricitate, gaze naturale, petrol, carburant solid
    - Surse regenerabile de energie (energia solară, energia eoliană, hidro- electricitatea, biomasa)
    - Eficienţa energetică, co-generare, control energetic

**Infrastuctura de mediu (inclusiv apa)**

* Deşeuri urbane şi industriale (inclusiv deşeuri sanitare şi periculoase)
* Apa potabilă (colectare, depozitare, tratare şi distribuţie)
* Canalizare şi purificare

**3.9.1.Gospodărirea apelor**

**Lucrări hidroedilitare** propuse pe teritoriul comunei Boroaia :

* construirea unor diguri şi canale, precum şi prin realizarea unor bazine temporare pe unele porţiuni de luncă pentru a reţine apa revărsată;
* măsuri concrete şi cât mai urgente în vederea prevenirii şi combaterii fenomenelor de eroziune a solului şi în special a alunecărilor de teren.
* dirijarea controlată a apelor meteorice;
* diguri de protecţie şi exploatare pentru apărare contra inundaţiilor;
* se va asigura protecţia sanitară în lungul cursurilor de apă de 30 m de la albiile minore, conform Legii Apelor 107, Anexa nr.2;
* se va respecta HG 930/2005 privind caracterul şi mărimea zonelor de protecţie sanitară şi hidrogeologică la captările de apă.

**3.9.2. Alimentarea cu apă**

În condiţiile prezentate anterior la capitolele de situaţie existentă şi disfuncţionalităţi se propune reabilitarea şi extinderea sistemului centralizat de alimentare cu apă potabilă în comuna Boroaia pe baza următoarelor principii:

* Îmbunătăţirea distribuţiei apei în zonele în care aceasta se efectuează deficitar;
* Realizarea unui program continuu de furnizare a apei către consumatori fără întreruperi cauzate de lipsa apei;
* Eliminarea pierderilor din reţelele de distribuţie;
* Realizarea unei staţii de epurare, a apelor uzate rezultate din instalaţia de apă existentă
* Acoperirea întregului teritoriu administrativ cu reţele de distribuţie astfel încât toate locuinţele să fie branşate la sistemul centralizat;
* hidranţii de incendiu exteriori nu sunt obligatorii pentru protecţia construcţiilor amplasate izolat (la mai mult de 500 de m de zone construite) şi care nu sunt echipate cu instalaţii de alimentare cu apă, precum şi la construcţii cu arii construite sub 200 mp şi maximum două niveluri.
* hidranţii de incendiu exteriori, se amplasează la o distanţă de minimum 5 m de zidul construcţiilor pe care le protejează şi la 15 m de obiectele care radiază intens căldură în caz de incendiu.
* hidranţii de incendiu exteriori racordaţi la reţele la care presiunea apei se asigură cu ajutorul pompelor mobile , se amplasează la cel mult 2 m de marginea căilor de circulaţie.
* hidranţii de incendiu exteriori racordaţi la reţelele de alimentare cu apă, ce se montează în spaţiile verzi ale ansamblurilor de locuinţe (reţele de serviciu), pot fi amplasaţi la o distanţă de maximum 6m de la marginea căii de circulaţie.
* hidranţii de incendiu exteriori racordaţi la reţele de alimentare cu apă care au presiune suficientă pentru asigurarea intervenţiei directe (fară ajutorul pompelor mobile) se montează şi la distanţe mai mari faţă de căile de circulaţie.
* în cazul echipării cu instalaţii de hidranţii de incendiu subterani, dacă aceştia nu sunt montaţi sub carosabilulu sau sub trotuare pavate , se fixează în blocuri de beton.
* hidranţii exteriori de incendiu ai reţelelor de joasă presiune se amplasează la 2 metri de bordura părţii carosabile a drumului, dacă reţeaua de alimentare cu apă este amplasată intr-o zonă verde , distanţa de la bordura părţii carosabile a drumurilor până la hidranţi va fi de maxim 6 m.

**3.9.3. Canalizarea**

În prezent locuitorii comunei Boroaia nu beneficiază de existenţa unei reţele de canalizare a apelor uzate menajere.

Pentru realizarea acestui neajuns se va înfiinţa sistemul de canalizare în Boroaia şi înfiinţarea aceluiaşi tip de sistem în satele componente.

Sistemul va trebui să colecteze apele uzate inclusiv de pe suprafeţele nou intraduse în intravilan.

Aceste proiecte va trebui să se integreze ***în Masterplanul de alimentare cu apă şi canalizare al judeţului Suceava.***

Lucrări prioritare:

* Înfiinţarea unei reţele de canalizare în sistem unitar în comuna Boroaia.
* Înfiinţarea staţiilor de epurare a apelor uzate.

**3.9.4. Alimentarea cu energie electrică**

Datorită extinderii intravilanului, a creşterii numărului de locuinţe, de obiective social-administrative, economice şi comerciale, se poate aprecia o creştere a consumului de energie electrică la nivelul comunei.

Pentru alimentarea cu energie electrică a noilor consumatori, se propun extinderi ale reţelei de joasă tensiune LEA 0.4 KV şi se vor avea în vedere următoarele criterii :

* Alimentarea cu energie electrică trebuie să corespundă nivelurilor de exigenţă

impuse de normativele tehnice în vigoare.

* Toate circuitele principale vor fi trifazate.
* Alimentarea reţelei de iluminat particular şi utilizări casnice se recomandă a se face prin 2-4 plecări, iar cea a reţelei de iluminat public prin 1-3 plecări.
* Posturile de transformare vor fi aeriene, montate pe stâlpi; acestea se vor amplasa la distanţe aproximativ egale, cât mai în centrul de greutate al consumatorilor şi în apropierea consumatorilor importanţi.
* Se va reabilita iluminatul public. Pentru iluminatul public se vor considera încărcări uniform distribuite; valorile nivelelor de iluminare sunt în funcţie de categoria căilor de circulaţie: drumuri comunale, săteşti.

Lucrări prioritare

1. Branşarea la reţeaua electrică a construcţiilor neelectrificate şi a noilor construcţii;
2. Electrificarea zonelor deficitare şi creşterea gradului de siguranţă în exploatare;
3. Refacerea traseelor degradate şi înlocuirea stâlpilor de lemn cu cei de beton;
4. Extinderea reţelei de joasă tensiune în zonele de extindere a intravilanului;
5. Înlocuirea posturilor de transformare defecte.

**3.9.5.Reţeaua de telefonie şi poştă**

În comuna Boroaia este necesară dezvoltarea reţelei telefonice, care să rezolve numeroasele cereri de instalare de noi posturi telefonice neonorate până în prezent, precum şi eventualele noi solicitări ca urmare a extinderii intravilanului.

Conform STAS 832, măsurile ce se impun la proiectarea şi apoi la întreţinerea instalaţiilor de telecomunicaţii sunt:

* Liniile telefonice vor avea circuite transpuse. Cea mai mare distanţă între două transpuneri ale unui circuit trebuie să nu depăşească 1,6 km;
* Se vor instala cabluri cu manta de aluminiu;
* Simetria instalaţiilor şi izolaţia lor faţă de pământ trebuie să corespundă normativelor în vigoare. Defectele de izolaţie trebuie să fie remediate în funcţie de importanţa circuitelor în termenele stabilite. Se recomandă ca durata remedierii să nu depăşească 24 de ore;
* La subtraversări, cablurile izolate se vor instala în ţevi izolate;
* Se va evita înlocuirea unei linii aeriene cu o nouă linie aeriană pe alt traseu. De regulă, linia aeriană ce trebuie desfiinţată se înlocuieşte cu un cablu;

Ca o măsură specială, înlocuirea instalaţiilor existente se va face numai atunci când nu se găseşte o soluţie judicioasă de protecţie în condiţiile protecţiei lor.

Această măsură nu se referă la soluţii prin care reorientările de legături, comasările de linii, scurtările de traseu conduc la desfiinţarea de pe terenurile de construcţii sau agricole a unor linii aeriene cu lungime totală mai mare decât a cablurilor pe care le înlocuiesc.

Soluţia abandonării cablurilor interurbane existente se poate admite numai în cazuri excepţionale şi se aplică numai cu avizul ministerelor interesate.

Lucrări prioritare:

* Creşterea gradului de siguranţă şi stabilitate în funcţionarea instalaţiilor telefonice;
* Onorarea cererilor de noi posturi telefonice.

**3.5.6. Alimentarea cu căldură**

Încălzirea în comuna Boroaia se face cu surse alternative de combustibil: combustibil solid (lemne, deşeuri agricole etc) şi combustibil lichid.

În comuna Boroaia prepararea hranei şi sistemul de încălzire va rămâne în mare parte cel tradiţional, cu sobe pe combustibil solid.

Se recomandă ca alimentarea cu căldură a locuinţelor şi a clădirilor cu caracter socio-cultural din comuna Boroaia să se realizeze cu centrale termice individuale ce vor funcţiona pe bază de gaze naturale din conducta de distribuţie de presiune redusă propusă.

**3.9.6.Alimentare cu gaze naturale**

În comună nu există sistem de alimentare cu gaze naturale.

În localităţi, conductele subterane de distribuţie se vor poza numai în teritoriul public ţinând cont de următoarea ordine de preferinţe: zone verzi, trotuare, alei pietonale, în porţiunea carosabilă, folosind traseele mai puţin aglomerate cu instalaţii subterane.

Pe traseele fără construcţii, pe câmp, precum şi în zonele cu agresivitate redusă şi fără instalaţii subterane, se vor prevedea la schimbări de direcţii şi la suduri răsuflători cu înălţimea de 0.6 m deasupra solului, dar nu la distanţe mai mici de 50 m.

Se va evita instalarea a două conducte de gaze pe traseu paralel. Adâncimea de pozare a conductelor de distribuţie, măsurată de la suprafaţa terenului, până la generatoarea superioară a conductei va fi de 1m în carosabil cu fundaţie de beton, de cel puţin 0.7m în spaţii pavate şi de cel puţin 0.5m în spaţii verzi.

Branşamentele se vor monta subteran şi se vor proteja împotriva coroziunii prin izolare cu împâslitură de sticlă şi bitum.

Lucrări prioritare

1. Înfiinţarea reţelei de repartiţie si distribuţie de gaze în toată comuna;
2. Înfiinţarea staţiilor de reglare-măsură- predare şi de reglare-măsură.
3. Racordarea construcţiilor din comună la reţeaua de gaze naturale propusă.

**3.9.7. Gospodărirea comunală**

Colectarea deşeurilor pe teritoriul comunei Boroaia se va face conform Directivei Europene Strategiei Naţionale de Gestionarea Deşeurilor şi a Planului Naţional de Gestionare a Deşeurilor (aprobate prin H.G. nr. 1470/2004) şi a Strategiei Judeţene de Gestionare a Deşeurilor Suceava.

Lucrări prioritare

* construirea unei platforme pentru depozitarea deşeurilor zootehnice şi utilizarea ulterioară în agricultura ecologică;
* participarea la programul judeţean de gestionare integrată a deşeurilor menajere;
* promovarea conceptelor moderne de gestionare a deşeurilor prin acţiuni de informare şi educare a populaţiei.

**Colectarea cadavrelor animalelor de pe domeniul public şi predarea acestora unităţilor de ecarisaj**

Cadavrele de animale de pe domeniul public vor fi colectate şi transportate în mijloace auto special amenajate şi vor fi predate la unitatea de ecarisaj din judetul Suceava.

Această activitate constă în colectarea si transportul catre centrele de neutralizare a deşeurilor animaliere provenite din gospodăriile populaţiei situate in judetul Suceava.

Colectarea deşeurilor animaliere provenite din gospodăriile populaţiei se va face de la toţi utilizatorii care au contract de prestare a serviciului, încheiat cu operatorul de salubrizare autorizat, cât şi de la persoanele scutite de la plata acestui serviciu conform legilor în vigoare.

Activitatea presupune următorul ciclu de operaţii:

1. precolectarea deşeurilor;
2. colectarea deşeurilor;
3. transportul deşeurilor;
4. neutralizarea definitivă a deşeurilor.

Operatorul de salubritate va înregistra solicitările telefonice primite şi se va deplasa la adresele solicitanţilor.

Serviciul se va efectua în maxim 6 ore de la solicitarea făcută de orice persoană fizică sau juridică. Contravaloarea acestor servicii va fi achitată de către solicitant.

# Colectarea, transportul, depozitarea şi valorificarea deşeurilor voluminoase provenite de la populaţie, instituţii publice şi agenţi economici, neasimilabile celor menajere (mobilier, deşeuri de echipamente electrice şi electronice etc.)

**Colectarea deşeurilor inerte rezultate din construcţii şi amenajări interioare** se va face în baza solicitării la cerere a locuitorilor, contra cost.

Locuitorii vor anunta şeful serviciului de salubritate din cadrul primăriei privind intentia lor de a demola sau de a amenaja locuinţa urmând ca primăria să comunice în timp util prestatorului de serviciu intenţia de demolare a locuitorului. Operatorul va pune la dispoziţia acestuia, contra cost, containere de 4000 l necesare pentru preluarea deşeurilor şi transportul acestora către depozitul de deşeuri inerte ale comunei.

În cazul în care locuitorii care vor demola sau amenaja au cereri de deşeuri inerte pentru umpluturi aceştia vor transporta cu mijloace proprii şi sub directa urmărire a reprezentantului primăriei transportul deşeurilor inerte către solicitant.

# Precolectarea deşeurilor electrice, electrocasnice si electronice:

Precolectarea deşeurilor provenite de la populaţie, instituţii publice şi agenţi economici, neasimilabile celor menajere, mobilier, deşeuri de echipamente electrice şi electronice se face de producătorii acestora prin scoaterea acestor obiecte la poarta in ziua stabilita cu operatorul de salubritate.

Operatorul de salubritate va colecta aceste deseuri in ziua stabilită.

# Colectarea deşeurilor:

Unitatea de măsură a cantităţilor colectate şi transportate este mc.

Deşeurile neasimilabile celor menajere mobilier, deşeuri de echipamente electrice şi electronice se vor colecta direct în autospeciale de transport destinate acestui serviciu.

Este necesar a se avea în vedere reţinerea unor suprafeţe limitrofe în cazul extinderii cimitirelor, cu respectarea prevederile normativelor cu privire la zonele de protecţie sanitară (50 m faţă de zonele locuite) a cimitirelor.

**3.10. PROTECŢIA ŞI CONSERVAREA MEDIULUI**

Conform „*Strategiei de dezvoltare economico-socială durabilă pentru perioada 2007-2013”*, una din axele prioritare în jurul căreia se vor construi noile strategii şi programe de dezvoltare rurală este orientarea strategică privind **protecţia şi îmbunătăţirea mediului**.

Obiectivul general al acestei priorităţi îl reprezintă protecţia mediului înconjurător şi combaterea poluării poluării în concordanţă cu normele europene. Neîndeplinirea condiţiilor de mediu conform standardelor poate atrage sancţiuni importante. Protecţia mediului poate pune în valoare şi potenţialul turistic al zonei.

Componentele acestei axe prioritare sunt:

* *Stabilizarea terenurilor prin acţiuni de combatere a alunecărilor de teren*;
* *Amenajarea spaţiilor verzi şi a unui spaţiu de agrement;*
* *Împăduriri în zonele afectate de defrişări;*
* *Combaterea inundabilităţii prin desecări şi amenajări de albii ale cursurilor de apă, regularizări şi alte lucrări hidrotehnice;*
* *Combaterea poluării aerului, apei şi solului;*
* *Amenajarea islazurilor comunei;*
* *Înfiinţarea sistemului de colectare selectivă a deşeurilor;*
* *Modernizarea şi extinderea reţelei de apă canalizare.*
* **Stabilizarea terenurilor prin acţiuni de combatere a alunecărilor de teren**

*Obiectivul componentei:*

Îmbunătăţirea standardului de viaţă al locuitorilor comunei prin combaterea alunecărilor de teren; atragerea în circuitul agricol, forestier şi industrial a noi suprafeţe de teren.

Justificare:

Fenomenul de alunecare se întâlneşte la contactul luncă-deal iar alunecările sunt stabilizate sau semistabilizate şi sunt utilizate preponderent ca păşuni şi fâneţe.

Lucrările de stabilizare a terenurilor vor contribui la introducerea în circuitul agricol a unor suprafeţe de teren şi la refacerea echilibrului ecologic al zonei.

Problemele generate de aceste fenomene conduc la scăderea calităţii vieţii locuitorilor şi scăderea valorii economice şi peisagistice a suprafeţelor afectate.

*Descrierea acţiunilor:*

- efectuarea unui studiu geotehnic pentru identificarea zonelor afectate de alunecări de teren;

- efectuarea unui studiu de fezabilitate şi o analiză a costurilor acţiunilor de combatere a alunecărilor de teren;

- identificarea potenţialelor surse de finanţare pentru activităţile de combatere;

* **Amenajarea spaţiilor verzi, a unui spaţiu de agrement şi a unei baze sportive**

*Obiectivul componentei:*

Îmbunătăţirea calităţii vieţii şi creşterea gradului de confort a locuitorilor comunei.

*Justificare:*

Din analiza potenţialului comunei şi a necesităţilor s-au desprins următoarele:

- amenajarea spaţiilor verzi din interiorul localităţii;

- crearea unei zone de agrement pentru potenţialii turişti;  
 - realizarea unor spaţii verzi de-a lungul drumurilor de acces în comună.

Aceste amenajări vor contribui la îmbunătăţirea calităţii vieţii locuitorilor, putând avea impact şi asupra activităţilor turistice, cu efect în creşterea veniturilor comunităţii.

*Descrierea acţiunilor:*

- identificarea altor resurse financiare pentru finanţarea acestor acţiuni;

- realizarea unei baze sportive prin finanţare publică sau privată;

- acţiuni de educare a populaţiei în domeniu.

* **Combaterea inundabilităţii prin amenajări de albii ale cursurilor de apă, regularizări şi alte lucrări hidrotehnice**

*Obiectivul componentei:*

Creşterea potenţialului economic şi reducerea cheltuielilor întreţinere a infrastructurii prin investiţii în acest domeniu.

*Justificare:*

Comuna Boroaia are numeroase probleme datorită poziţiei geografice, reţeaua hidrografică fiind foarte extinsă, cu inconvenienţele corespunzătoare. Din acest motiv se impun măsuri urgente. Există un dezavantaj legat de costurile ridicate ale acestor măsuri, însă neintervenţia poate conduce la daune însemnate pe termen lung.

În această zonă, probleme în ceea ce privesc inundaţiile ridică râurile Moldova, Sasca şi Răşca şi pârâile Chilineasa, Bolohânosu, Sâncuţa şi Dadişa. Pe lângă inundaţii, creează probleme şi produc pagube materiale şi apele meteorice datorită inexistenţei canalizării prin care acestea să se scurgă dirijat.

*Descrierea acţiunilor:*

- identificarea resurselor financiare potenţiale pentru aplicarea măsurilor;

- lucrări de regularizare a cursurilor de apă.

* **Combaterea poluării aerului, apei şi solului**

*Obiectivul componentei:*

Reducerea poluării aerului, apelor şi solului.

*Justificare:*

Aerul, apa şi solul sunt resursele de mediu cele mai vulnerabile dar şi cel mai frecvent supuse agresiunii factorilor poluanţi, având consecinţe directe şi grave nu numai asupra calităţii mediului înconjurător dar şi asupra oamenilor, florei şi faunei. Un prim pas în scopul reducerii şi eliminării impactului poluării asupra acestor factori constă în identificarea surselor de poluare.

Principalele domenii care pot reprezenta potenţiale surse de poluare a mediului comunei Boroaia sunt agricultura, gospodăria comunei, transporturile şi echiparea edilitară.

Zona de locuinţe adiacentă drumului naţional şi a drumurilor comunale este expusă poluării (gaze de eşapament, zgomot, vibraţii) datorată traficului intens.

*Descrierea acţiunilor:*

- înfiinţarea unui punct de monitorizare a calităţii factorilor de mediu pe teritoriul comunei;  
 - realizarea unui sistem integrat pentru prevenirea şi controlul poluării;

- reconstrucţia ecologică a zonelor degradate;  
 - renunţarea la utilizarea foselor septice;

- realizarea sistemului de canalizare şi extinderea alimentării cu apă;

- introducerea unui sistem de management al deşeurilor zootehnice.

* **Amenajarea islazurilor**

*Obiectivul componentei:*

Creşterea valorii economice a păşunilor şi islazurilor de pe raza comunei.

*Justificare:*

Creşterea animalelor este o ramură de bază în economia locală.

Activităţile de suprapăşunat în absenţa investiţiilor financiare în activităţi de întreţinere şi reabilitare a păşunilor au contribuit la degradare acestor suprafeţe şi implicit la reducerea potenţialului lor economic. În scopul creşterii calităţii economice şi valorificării superioare a acestor suprafeţe se impun măsuri urgente.

*Descrierea acţiunilor:*

* efectuarea unui studiu pentru a evidenţia gradul de afectare al suprafeţelor şi măsurile ce trebuie întreprinse pentru remedierea situaţiei;
* identificarea resurselor financiare necesare pentru luarea acestor măsuri;
* identificarea potenţialilor agenţi economici care să utilizeze păşunile şi să contribuie financiar la finanţarea acţiunilor de întreţinere.
* Înfiinţarea sistemului de colectare selectivă a deşeurilor şi a unor platforme de depozitare a deşeurilor zootehnice

*Obiectivul componentei:*

Creşterea gradului de salubrizare a localităţii şi reducerea poluării.

*Justificare:*

Un inconvenient din punct de vedere al gestionării deşeurilor, este faptul că pe lângă gospodării sunt amplasate depozite de gunoi provenit din activitatea zootehnică, fără a respecta reglementările în domeniu pentru evitarea poluării solului şi a apei freatice.

*Descrierea acţiunilor:*

* construirea unei platforme pentru depozitarea deşeurilor zootehnice şi utilizarea ulterioară în agricultura ecologică;
* participarea la programul judeţean de gestionare integrată a deşeurilor menajere;
* promovarea conceptelor moderne de gestionare a deşeurilor prin acţiuni de informare şi educare a populaţiei.
* **Modernizarea şi extinderea reţelei de apă canalizare**

*Obiectivul componentei:*

Creşterea atractivităţii zonei în sensul atragerii de investiţii şi protejării populaţiei şi a mediului înconjurător împotriva efectelor oricărui tip de contaminare a apei potabile prin asigurarea calităţii ei de apă curată şi sanogenă; Îmbunătăţirea condiţiilor de viaţă a locuitorilor.

*Justificare:*

Pe teritoriul comunei există o reţea de 23,5 km apă potabilă existentă. Această reţea trebuie extinsă pe tot teritoriul comunei.

Faptul că nu există canalizare, are repercursiuni neplăcute asupra calităţii apelor de suprafaţă şi a pânzei freatice, inducând şi riscul îmbolnăvirii populaţiei prin utilizarea apei din fântâni.

Va trebui derulat un program de educare şi conştientizare a populaţiei în privinţa necesităţii racordării gospodăriilor individuale la reţeaua de apă-canal, în scopul eliminării poluării şi a reducerii riscului de îmbolnăviri print-o igienă corespunzătoare.

*Descrierea acţiunilor:*

* elaborarea unei analize de preţ pentru a identifica gospodăriile care doresc să se racordeze la reţele şi care dispun de fonduri pentru a finanţa lucrările;
* identificarea oportunităţilor de finanţare pentru punerea în aplicare a studiilor de fezabilitate, Fondul de Dezvoltare Rurală fiind pretabil;
* extinderea reţelei de apă existentă;  
   - construirea reţelei de *canalizare*;  
   - construirea staţiei de epurare a apelor uzate;
* implementarea unui program de conştientizare a cetăţenilor cu privire la necesitatea racordării la reţeaua edilitară pentru eliminarea expunerii la poluare şi agenţi patogeni.

**Protecţia şi conservarea mediului** reprezintă unul din obiectivele de baza ale amenajării teritoriului, prin care se asigură dezvoltarea si valorificarea durabilă şi echilibrată a resurselor acestuia.

Pentru eliminarea şi prevenirea poluării la nivelul aerului, apelor şi solului se propun următoarele măsuri:

* **Protecţia aerului**

Atmosfera fiind cel mai larg vector de propagare a poluanţilor, ale căror efecte se resimt de la nivel local până la nivel global asupra tuturor elementelor biotice şi abiotice, monitorizarea calităţii aerului ocupă un loc esenţial, constituindu-se într-un element de fundamentare a strategiilor de control.

A supune controlului calitatea aerului presupune elaborarea unui program coerent care să vizeze toate problemele de poluare precum şi responsabilităţile autorităţilor locale.

Monitorizarea emisiilor, ce defineşte cauza poluării, este un mijloc de informare absolut necesar asupra contribuţiei pe care o au diferite surse, permiţând astfel stabilirea priorităţilor cu privire la reducerea poluării.

Pentru îmbunătăţirea calităţii aerului în comuna Boroaia se propun următoarele măsuri:

- Amplasarea de platforme pentru deşeurile zootehnice;

- Îmbunătăţirea transportului public în comun prin înnoirea parcului auto şi întreţinerea corespunzătoare a acestora;

- Realizarea perdelelor de protecţie în zona arterelor rutiere foarte circulate prin plantarea de arbori, ce vor constitui zone - tampon între zona stradală şi zona de locuit;

- Înlocuirea treptată a combustibililor tradiţionali (lemn, cărbune, produse petroliere) cu gaze naturale;

- Tehnologii noi pentru diminuarea gazelor cu efect de seră:

* reducerea emisiilor de poluanţi (în special pulberile în suspensii), ca urmare a traficului rutier, sub valoarea CMA prin reducerea adaosului de plumb din benzină şi utilarea autovehiculelor cu dispozitive antipoluante;
* instalaţii noi, ecologice de producere a energiei electrice şi termice, inclusiv prin promovarea surselor neconvenţionale (energie solară, energie eoliană);
* reducerea pierderilor în atmosferă a substanţelor ce reduc stratul de ozon (ODS-uri).

- Creşterea potenţialului de utilizare a resurselor forestiere în vederea limitării gazelor cu efect de seră, prin împădurirea terenurilor agricole şi non-agricole.

* **Protecţia apei**

Protecţia apelor de suprafaţă, subterane şi a ecosistemelor acvatice are ca obiect menţinerea şi îmbunătăţirea calităţii şi productivităţii biologice ale acestora, în scopul evitării unor efecte negative asupra mediului, sănătăţii umane şi bunurilor materiale.

Fiind un factor de mediu fundamental, apa conferă posibilităţi de utilizare pentru orice fel de necesităţi. Supravegherea calităţii apelor are ca scop protecţia împotriva efectelor nocive ale poluării şi implică două etape: cunoaşterea calităţii şi măsuri de protecţie a acesteia. Aceasta include monitorizarea apelor de suprafaţă, a precipitaţiilor şi a apelor subterane.

Ca măsuri, sunt necesare:

1. Realizarea unui sistem centralizat de canalizare şi epurare a apelor uzate va creşte atractivitatea zonei în sensul atragerii de investiţii şi de protejare a populaţiei şi a mediului înconjurător împotriva efectelor oricărui tip de contaminare a apei potabile prin asigurarea calităţii ei de apă curată şi sanogenă;
2. Dezvoltarea infrastructurii sistemelor centralizate de alimentare cu apă;
3. Delimitareazonelor de protecţie ale apelor de suprafaţă, interzicerea oricăror deversări necontrolate de ape uzate, reziduuri şi depuneri de deşeuri în cursurile de apă şi pe malurile acestora;
4. Controlul strict al depozitării deşeurilor menajere şi zootehnice, cu respectarea normelor în vigoare;
5. Controlul utilizării îngrăsămintelor chimice şi a pesticidelor precum şi a administrării pe sol a îngrăşămintelor organice provenite din zootehnie;

* **Protecţia solului**

Ameliorarea şi menţinerea pe termen lung a funcţiilor solului şi contracararea poluării şi deteriorării lor sunt obiectivele principale pentru protecţia, ameliorarea şi utilizarea durabilă a solurilor de pe teritoriul comunei Boroaia.

Solul este un factor de mediu fundamental ce trebuie protejat cu aceeaşi atenţie ca aerul şi apa. Este un mediu divers, dar fragil, care este însă factorul principal al asigurării hranei oamenilor, animalelor şi plantelor. Un centimetru în grosime de sol se realizează în zeci şi chiar sute de ani, dar de pierdut îl putem pierde într-un an, datorită vânturilor, precipitaţiilor, defrişării pădurilor sau folosirii neraţionale a unor substanţe chimice.

Ca măsuri pentru **prevenirea poluării solurilor**, se impun:

* asigurarea instalaţiilor şi capacităţilor de utilizare controlată a îngrăşămintelor chimice şi pesticidelor la producătorii agricoli, depozitarea controlată a deşeurilor de pesticide;
* extinderea folosirii îngrăşămintelor naturale şi a îngrăşămintelor chimice biodegradabile cu respectarea normelor de bună practică agricolă;
* colectarea mortalităţilor de animale, depozitarea adecvată în camere frigorifice şi transportul acestora către agenţi specializaţi în eliminarea prin incinerare;
* realizarea de platforme de compostare pentru reziduurile zootehnice;
* sprijinirea activităţii şi programelor de colectare, reciclare şi valorificare a deşeurilor industriale şi din construcţii;
* restrângerea suprafeţelor afectate şi reintroducerea, prin măsuri de reconstrucţie ecologică, a terenurilor degradate în circuitul agricol şi forestier.

Un al doilea set de măsuri vizează **protecţia împotriva degradării** **solurilor** prin procesele de deplasare în masă precum şi pe terenurile cu exces de umiditate. Astfel, este necesar:

* menţinerea învelişului vegetal pe versanţii înclinaţi;
* raţionalizarea păşunatului sau interzicerea acestuia pe pantele care indică alunecări în pregătire;
* evitarea supraîncărcării cu construcţii grele a căror fundaţie este instalată superficial;
* se poate opta şi pentru utilizarea agricolă a anumitor versanţi prin amenajarea plantaţiilor pomicole şi viticole;
* realizarea lucrărilor specifice şi implementarea bunelor practici de exploatare a solurilor agricole;
* restrângerea suprafeţelor afectate şi reintroducerea, prin măsuri de reconstrucţie ecologică, a terenurilor degradate în circuitul agricol şi forestier.

Pentru solurile afectate de exces de umiditate se recomandă lucrări de desecare, canale de drenaj, captări de izvoare, decolmatarea şi adâncirea albiilor pâraielor din apropiere.

Pentru prevenirea riscurilor naturale se vor respecta condiţiile de fundare din studiile geotehnice şi se va acorda o atenţie deosebită sistematizării verticale.

Sistematizarea verticală a terenului se va realiza astfel încât scurgerea apelor meteorice de pe acoperişuri şi de pe terenul amenajat să se facă către un sistem centralizat de canalizare – şanţuri de scurgere a apelor pluviale de-a lungul drumurilor – fără să se afecteze proprietăţile învecinate.

Remedierea cauzelor poluării şi degradării solurilor trebuie efectuată în ordinea priorităţilor definite prin politica comunei, în paralel cu aplicarea de măsuri administrative ferme.

* **Protecţia florei şi faunei**

Pierderea diversităţii biologice continuă, mai ales ca urmare a distrugerii habitatelor, în urma urbanizării, extinderii culturilor agricole, extinderii suprafeţelor despădurite, recoltărilor excesive, dar şi ca urmare a poluării.

Pentru conservarea biodiversităţii se propun următoarele măsuri:

* stoparea defrişărilor şi iniţierea unor programe de refacere a pădurilor în scopul diminuării proceselor de degradare a solului, în special în zonele deficitare în vegetaţie forestieră;
* reconstituirea pădurilor prin sistemul perdelelor de protecţie şi prin împădurirea terenurilor degradate, improprii culturilor agricole, sau a celor cu productivitate foarte scăzută;
* dezvoltarea turismului prin valorificarea din perspectivă durabilă a siturilor naturale;
* prevenirea distrugerii ecosistemelor naturale prin păstrarea de fâşii de vegetaţie naturală în cadrul culturilor agricole;
* prevenirea reducerii în continuare a numărului de specii şi a efectivului de populaţii din biocenozele naturale;
* evitarea fragmentării habitatelor şi restabilirea coridoarelor de migraţie a animalelor şi de dispersie a plantelor;
* protejarea speciilor autohtone prin prevenirea răspândirii speciilor invazive şi a speciilor modificate genetic;
* protejarea şi restabilirea resurselor cinegetice şi piscicole prin optimizarea efectivelor şi structurii populaţiilor;
* stimularea comunităţilor locale în vederea creşterii gradului de conştientizare asupra nevoilor de conservare a biodiversităţii.

* 1. **REGLEMENTĂRI URBANISTICE**
* **Soluţia generală de organizare şi dezvoltare:**

Soluţia de urbanism prevede organizarea şi dezvoltarea localităţii suprapusă pe intravilanul existent, cu menţinerea structurii actuale.

* **Organizarea căilor de comunicaţie:**

Trama actuală satisface accesele, dar este necesară îmbunătăţirea calitativă prin aplicarea de îmbrăcăminţi provizorii din piatră sau prin pavarea definitivă a acestora acolo unde este strict necesar şi este posibil.

* **Destinaţia terenurilor, zonele funcţionale:**

- Cea mai mare parte a terenurilor din intravilan vor continua să fie suportul pentru asigurarea produselor agricole necesare consumului în gospodării şi în industria alimentară.

- *Zona de dotări socio-culturale* este constituită din obiectivele existente care satisfac necesităţile localităţii şi care sunt situate în zona de locuit. Datorită dispunerii acestora se poate conta pe o zonă centrală.

- *Zona de unităţi industriale şi agricole* se va dezvolta pe amplasamentul actual al obiectivelor existente. Obiectivele de industrie mică compatibile cu celelalte zone funcţionale vor putea fi amplasate şi în cadrul acestora (în principal în zona de locuinţe). Orice nouă activitate de natură productivă va fi analizată pe baza unui studiu de impact, în principal urmărindu-se reducerea la minim a efectelor asupra mediului.

- *Zona monumentelor de importanţă naţională şi locală;*

Se impune semnalizarea peisajelor şi monumentelor, redarea lor mai lizibilă în patrimoniul natural sau cultural, în special pentru turiştii străini şi încurajarea circulaţiei în această zonă. Protecţia zonei se va face în primul rând prin educarea populaţiei.

**Interdicţii definitive de construire** la culoare tehnice şi zone de protecţie cu regim sever:

* zona reţelei de tensiune - 20 kV – 12m;
* zona de protecţie a cimitirului – 50m;
* zona de protecţie a cursurilor de apă - 30m;
* zona de protecţie a reţelei de distribuţie – 30m;
* zona de protecţie a staţiilor de pompare – 10m;
* zona de protecţie a staţiilor de clorinare şi a rezervoarelor – 20m;
* zona de protectie fermă de taurine 200m;
* zonă de protecţie la diguri : - spre cursul de apă 10m

- spre interiorul incintei 4m;

* zonă de protecţie le staţia de epurare 300m;
* zonă de protecţie la calea ferată 100m.

În vederea stabilirii regulilor generale de construire, teritoriul intravilan al satelor a fost împărţit în Unităţi Teritoriale de Referinţă (UTR). UTR-ul se defineşte ca o reprezentare convenţională a unui teritoriu având o funcţiune predominantă sau/şi omogenitate funcţională, pentru care se pot stabili reguli de construire general valabile.

UTR-ul este delimitat prin limite fizice, existente în teren (străzi, limite de proprietate, ape).

Având în vedere limitele reduse ale localităţilor rurale şi faptul că funcţiunea de locuire este cea dominantă, numărul de UTR-uri este redus.

Reprezentarea grafică a reglementărilor se face în planşa "Reglementări", care deţine şi elemente de echipare a teritoriului - existent şi propus. Detalieri ale reglementărilor se fac în R.L.U.

* 1. **OBIECTIVE DE UTILITATE PUBLICĂ**

Principalele obiective de utilitate publică de pe teritoriul administrativ al comunei Boroaia sunt prezentate clasificat mai jos:

|  |  |  |  |
| --- | --- | --- | --- |
| **DOMENII** | **CATEGORII DE INTERES** | | |
| **NAŢIONAL** | **JUDEŢEAN** | **LOCAL** |
| **INSTITUŢII PUBLICE ŞI SERVICII BOROAIA** | | | |
| Primăria |  |  | X |
| Poliţie | X |  |  |
| Cămin cultural |  |  | X |
| Bibliotecă |  |  | X |
| Şcoala generală cu clasele I-VIII Nr.1 „Vasile Tomegea” |  |  | X |
| Şcoala generală cu clasele I-VII Nr.2 |  |  | X |
| Dispensar uman |  |  | X |
| Cabinete medicina de familie |  |  | X |
| Cabinet stomatologic |  |  | X |
| Farmacie |  |  | X |
| Dispensar veterinar |  |  | X |
| Biserica ortodoxă ,, Sf. Nicolae“ |  |  | X |
| Biserica ortodoxă „Sf. Părinţi Ioachim şi Ana” |  |  | X |
| Biserica ortodoxăde lemn „Petru şi Pavel” |  |  | X |
| Biserica ortodoxă de stil vechi |  |  | X |
| Oficiu poştal |  |  | X |
| CEC BANK |  |  | X |
| Minimarket |  |  | X |
| Bar |  |  | X |
| Târg săptămânal |  |  | X |
|  |  |  |  |
| **INSTITUŢII PUBLICE ŞI SERVICII MOIŞA** |  |  |  |
| Şcoală generală cu clasele I-VIII Nr.1 |  |  | X |
| Biserica ortodoxă |  |  | X |
| Mănăstire maici |  |  | X |
|  |  |  |  |
| **INSTITUŢII PUBLICE ŞI SERVICII BĂRĂŞTI** |  |  | X |
| Şcoala cu clasele I-VII Nr.1 |  |  | X |
| Biserica ortodoxă „Bunavestire” |  |  | X |
| Moară |  |  | X |
|  |  |  |  |
| **INSTITUŢII PUBLICE ŞI SERVICII GIULEŞTI** |  |  |  |
| Şcoala generală cu clasele I-IV Nr.1 |  |  | X |
| Biserica ortodoxă „Sf. Nicolae” |  |  | X |
|  |  |  |  |
| **INSTITUŢII PUBLICE ŞI SERVICII SĂCUŢA** |  |  |  |
| Biserica ortodoxă de stil vechi |  |  | X |
| Cămin Cultural |  |  | X |
|  |  |  |  |
| **Echipare edilitară şi Gospodărie comunală** |  |  |  |
| Cimitir Boroaia |  |  | X |
| Cimitir Moişa |  |  | X |
| Cimitir Bărăşti |  |  | X |
| Cimitir Giuleşti |  |  | X |
| Cimitir Săcuţa |  |  | X |
|  |  |  |  |
| **CĂI DE COMUNICAŢIE** | | | |
| DN 15C | X |  |  |
| DJ 155B |  | X |  |
| Străzi în intravilan |  |  | X |
| **INFRASTRUCTURĂ MAJORĂ** |  |  |  |
| Reţea de alimentare cu energie electrică | X |  |  |
| Reţea de telecomunicaţii | X |  |  |
| Reţea de alimentare cu apă |  |  | X |

Pe teritoriul comunei Boroaia s-au identificat următoarele tipuri de terenuri:

* terenuri proprietate publică de interes naţional: drum naţional;
* terenuri proprietate publică de interes local: terenurile ocupate de dotările publice din localităţile componente comunei Boroaia (şcoală, grădiniţă, biserică, cimitir şi altele asemenea), zona drumurilor locale şi traseul drumului judeţean şi a drumului comunal;
* terenuri proprietate privată de interes local formate din: terenurile arabile, păşunile şi fâneţele, terenurile neproductive aflate în intravilan sau în extravilanul localităţii.
* terenuri proprietate privată a persoanelor fizice şi juridice formate din terenurile din zona de locuinţe şi funcţiuni complementare, terenurile agricole din intravilan.

***Obiectivele strategice şi de dezvoltare (directii de dezvoltare)***

***ale comunei Boroaia***

**Principalele resurse pentru dezvoltare trebuie căutate în restructurarea industriei şi utilizarea şi valorificarea potenţialului turistic valoros.**

*Modernizarea şi dezvoltarea căilor de transport*

* reabilitarea şi modernizarea drumurilor în comuna Boroaia - Planul Operaţional Regional – lucrări de asfaltare;
* realizarea de parcări;
* realizarea de marcaje rutiere longitudinale şi transversale pe străzile comunale;
* construirea unui drum cu rol de şosea ocolitoare/şosea de centură care să preia traficul greu în tranzit;
* realizarea de lucrări de întreţinere şi reparaţii pe străzile nemodernizate – balastare şi asfaltare;
* amenajarea unor alveole pentru staţiile de oprire a mijloacelor de transport care tranzitează comuna;
* amplasarea de indicatoare şi hărţi turistice ale zonei pe principalele artere de circulaţie, precum şi de indicatoare şi panouri;
* modernizarea sistemului de semnalizare rutieră la standarde europene a drumurilor naţionale, a drumurilor comunale, a podurilor;
* introducerea unor benzi de circulaţie pentru biciclişti;
* reamenajarea podurilor pietonale;
* identificare si analize tehnice amenajare parcări subterane şi supraterane, realizare sisteme de parcare;
* achiziţionarea de utilaje de deszăpezire şi descarcerare;
* amenajare staţii călători în vederea asigurării condiţiilor optime de aşteptare, informare, îmbarcare şi debarcare;
* reamenajare intersecţii căi rutiere cu cele feroviare.

*Modernizarea echipării edilitare*

* Reabilitarea şi extindere reţea de alimentare cu apă în comuna Boroaia;
* Înfiinţare reţea canalizare şi staţie de epurare;
* Reabilitarea şi extinderea sistemului energetic stradal în toate localităţile;

- Aducţiune de gaz metan în comuna Boroaia.

* Încălzire centrală;
* Extinderea reţelei de joasă tensiune în zonele propuse pentru extindere;
* Reabilitarea iluminat public;
* Conectarea de noi abonaţi la reţeaua telefonică (intranet, internet, servicii telefonice competitive);

*Reabilitarea şi construirea de noi obiective socio-culturale*

* construirea unei baze sportive la *Şcoala Nr.1 Vasile Tomegea* – Boroaia;
* reconstrucţia localului *Şcolii cu clasele I-IV – Bărăşti*
* înfiinţarea unei grădiniţe cu program prelungit;
* extinderea unităţilor şcolare existente / construirea de noi corpuri în cadrul unităţilor şcolare existente;
* repararea şi modernizarea spaţiilor din grădiniţele existente: recondiţionarea pereţilor, parchetare, tâmplărie nouă, achiziţionarea de material didactic şi jucării, aparatură electronică;
* realizarea de spaţii de joacă pentru grădiniţe, dotate cu leagăne, topogane, etc; modernizarea infrastructurii căminelor culturale ale comunei Boroaia: modernizarea sălilor de spectacole, a iluminatului, montarea de aparate audio – video, instalaţii de sonorizare, etc.);
* realizarea unei *baze de agrement* dotată cu terenuri de sport (tenis, basket, handbal, etc.), piscine, amenajarea unor spaţii pentru ieşirile în aer liber, amenajarea unor spaţii pentru camparea cu cortul, amenajarea unor locuri de joacă pentru copii, etc;
* valorificarea spaţiilor publice inactive, cu vegetaţie în stare proastă, prin amenajarea unor scuaruri (vegetaţie, bazine, fântâni arteziene bănci), care pot fi folosite ca locuri de joacă, locuri de întâlnire, locuri de aşteptare, etc.;
* reabilitarea terenurilor de sport existente la unităţile şcolare;
* acordarea unor facilităţi fiscale unităţilor economice care sponsorizează activităţi sportive;
* încurajarea tinerilor pentru practicarea sporturilor de performanţă;
* organizarea de competiţii sportive locale pentru descoperirea de potenţiali sportivi de performanţă;

*Dezvoltarea economiei*

*a. Dezvoltarea agriculturii*

* Înfiintarea exploataţiilor agricole mari (asociaţii de exploatare a terenurilor agricole);
* Ridicarea nivelului tehnic al producţiei agricole şi îmbunătăţirea parametrilor calitativi ai acesteia;
* Amenliorarea şeptelului cu rase productive, înfiinţarea de asociaţii de animale;
* Respectarea normelor fito-sanitare şi sanitar-veterinare asigurându-se premisele dezvoltarii unei agriculturi biologice;
* Promovarea produselor locale tradiţionale.
* În cadrul sectorului silvic este necesară curăţirea, igienizarea şi replantarea pădurii;
* realizarea de lucrări agro-pedo-ameliorative pentru combaterea eroziunii şi îmbunătăţirea potenţialului fertil al solurilor.

*b. Dezvoltarea industriei şi serviciilor bazate pe resursele existente:*

* Valorificarea producţiei locale prin capacităţi proprii de prelucrare;
* Reconsiderarea meseriilor tradiţionale;
* Modernizarea şi asigurarea infrastructurii destinate investiţiilor industriale;
* diminuarea volumului de cherestea, în favoarea produselor caracterizate printr-un grad superior de valorificare a masei lemnoase în vederea obţinerii unor produse finite, cu o valoare adăugată cât mai mare;
* Susţinerea dezvoltării IMM-urilor şi stimularea implicării într-o mai mare măsură a micului antreprenorat local;
* dezvoltarea unităţilor de producţie din industria alimentară prin atragerea investitorilor specializaţi în prelucrarea laptelui, cărnii;
* atragerea unor investitori în industria de prelucrare a lemnului, cu obţinerea unor produse finite cu valoare adăugată mare;
* extinderea industriei de prelucrare a produselor forestiere care folosesc lemn şi alte produse nelemnoase forestiere;
* *concentrarea unităţilor industriale în zonele periferice ale comunei* în vederea diminuării poluării în zonele rezidenţiale centrale;

*c. Dezvoltarea prestărilor de servicii:*

* înfiinţarea unor ateliere de reparaţii obiecte de uz casnic, reparaţii încălţăminte, croitorie, ţesătorie, coafură, etc.;
* diversificarea formei de servicii pentru populaţie prin: servicii informaţionale, bancare, poştale la nivelul fiecărei localităţi;
* alte servicii: baie publică, spălătorie, notariat.

*d.Comerţul*

* + instalarea unor magazine specializate de tip supermarket pentru eliminarea magazinelor neconforme;
  + înfiinţarea unui centru de colectare şi comercializare a produselor furnizate de păduri şi fâneţe: ciuperci, fructe de pădure, plante medicinale, plante aromatice precum şi a produselor din apicultură;

*e.Sănătatea*

* + creşterea numărului de medici şi cadre sanitare medii;
  + dezvoltarea de servicii medicale integrate,
  + *înfiinţarea de micropoliclinici*
  + *înfiinţarea unei creşe* pentru copiii sub vârsta preşcolară;

*d. Protecţia mediului*

* Combaterea integrată a surselor de poluare de pe teritoriul comunei;
* Instituirea zonelor de protecţie sanitară la cursurile de apă,
* Închiderea şi ecologizarea spaţiilor actuale de depozitare a deşeurilor până în anul 2015, conform H.G. nr. 349/2005 privind depozitarea deşeurilor.
* Colectarea deşeurilor pe teritoriul comunei Boroaia se va face conform Directivei Europene şi Strategiei Naţionale de Gestionarea Deşeurilor şi a Planului Judeţean de Gestionare a Deşeurilor (aprobate prin H.G. nr. 1470/2004),

*e. Dezvoltarea sectorului de servicii de gospodărire comunală*

* Instituitea zonei de protecţie la cimitire;
* Instituirea zonei de protecţie la captările de apă, rezervoare, staţii de pompare, staţii de clorinare.

*Utilizarea excedentului de forţă de muncă în:*

* Mica industrie
* Agricultura
* Servicii

*Dezvoltarea turismului după următoarele linii de acţiune:*

* Modernizarea ofertei turistice;
* Dezvoltarea prioritară a agroturismului;
* Organizarea şi conducerea unei politici turistice parteneriale prin:

amenajarea căilor de comunicaţie;

înfiinţarea reţelei de gaze naturale;

extinderea reţelei de alimentare cu apă;

înfiinţarea de noi spaţii pentru întreprinzători particulari ce vor să practice turismul;

realizarea unor dotări de agrement;

amenajarea spaţiilor verzi,

conservarea şi protecţia cadrului natural şi a vestigiilor istorice;

semnalizarea corespunzătoare a unităţilor de cazare şi alimentaţie, a zonelor de agrement,

**CAPITOLUL 4 - CONCLUZII. MĂSURI ÎN CONTINUARE**

Comuna Boroaia are premise de dezvoltare imediate pe propria acumulare de potenţial, precum şi pe situarea într-un context teritorial avantajos.

Fructificarea acestui potenţial va depinde de capacitatea de a atrage investiţii şi de a impune realizarea acelor lucrări care sunt importante atât pentru comună cât şi pentru zona înconjurătoare.

Comuna Boroaia va asigura în continuare funcţia de locuire populaţiei, intravilanul propus satisface pe termen scurt şi mediu necesităţile pentru construcţia de locuinţe şi funcţiuni complementare.

Realizarea obiectivelor propuse prin programul propriu al Consiliului Local va trebui susţinută de fondurile bugetului local, dar şi de către bugetul de stat, sau prin atragerea de finanţări nerambursabile prin fonduri de dezvoltare regională (FEDER, FNDR) şi fonduri structurale şi de coeziune.

Pentru continuarea şi aprofundarea propunerilor reglementate prin PUG în perioada următoare sunt necesare de elaborat hotărâri ale consiliului local privind regimul terenurilor;

Pe baza analizelor efectuate şi a propunerilor de amenajare teritorială şi dezvoltare a comunei Boroaia, se desprind următoarele:

1. Resursele materiale, locale şi forţa de muncă, utilizate într-un sistem diversificat pot asigura relansarea economico-socială a comunei;
2. Echiparea edilitară implică dezvoltări majore privind: înfiinţarea alimentării cu apă şi cu gaze naturale, canalizare, reabilitarea iluminatului public.
3. Implementarea unui program de colectare a deşeurilor, amplasare puncte (platforme) colectare selectivă a deşeurilor în toate satele comunei.

Prezenta reactualizare a PUG –ului urmează să fie supusă dezbaterilor publice în cadrul comunităţii.

După obţinerea avizelor legale din partea forurilor interesate, Planul Urbanistic General şi Regulamentul Local de Urbanism se supun aprobării Consiliului Local al comunei.

Odată cu aprobarea PUG şi RLU, acestea capătă valoare juridică, constituindu-se în instrumentul de lucru al administraţiei publice locale, fiind utilizat pentru:

1. Fundamentarea solicitărilor unor fonduri de la bugetul de stat, fonduri de dezvoltare regională şi fonduri structurale, pentru realizarea obiectivelor de utilitate publică.
2. Emiterea certificatelor de urbanism şi autorizaţiilor de construire.
3. Rezolvarea unor probleme curente ale serviciilor de specialitate (înstrăinări, vânzări, parcelări de terenuri).
4. Clarificarea unor litigii care pot apărea între persoane fizice, între persoane fizice şi juridice, precum şi în alte situaţii.
5. Respingerea unor solicitări de construire neconforme cu prevederile PUG.

Fructificarea acestui potenţial va depinde de capacitatea de a atrage investiţii şi de a impune realizarea acelor lucrări care sunt importante atât pentru comună cât şi pentru zona înconjurătoare.